DAVID LAGERCRANTZ FATA CARE TREBUIA SĂ MOARĂ Original: Hon som måste dö [The Girl Who Lived Twice] (2019) Traducere din limba suedeză şi note de: LAURA VON WEISSENBERG virtual-project eu 2019 PROLOG În vara aceea, în cartier apăruse un nou cerşetor Nimeni nu ştia cum îl cheamă şi oricum nimănui nu-i păsa, deşi un cuplu de tineri care trecea pe lângă el în fiecare zi îl poreclise „piticul nebun”, ceea ce era cel puţin pe jumătate nedrept Nu era vorba despre nanism congenital Avea 1,54 înălţime şi un corp bine proporţionat Dar e drept că era alienat mintal şi câteodată i se întâmpla să sară la oameni şi să se ia de ei, vorbind aiurea Altfel, şedea cel mai adesea pe o bucată de carton în piaţa Mariatorget, chiar lângă fântâna arteziană cu statuia lui Tor, şi atunci trezea mai degrabă un sentiment de respect Cu capul plecat şi cu spatele drept, arăta ca o căpetenie în declin, ceea ce reprezenta de fapt ultima lui fărâmă de demnitate, acesta fiind chiar motivul pentru care lumea încă îi mai azvârlea câte un bănuţ Trecătorii păreau să intuiască o mândrie pierdută, şi e drept că nu greşeau Pe vremuri, lumea se înclina în faţa lui Pierduse însă de mult totul, iar pata neagră de pe obrazul lui nu era deloc un semn bun Dimpotrivă, arăta ca o frântură a morţii înseşi Singurul lucru care ieşea în evidenţă era pufoaica lui Avea o pufoaică albastră şi scumpă, marca MarmotParka Dar ea nu-i dădea nicidecum un aer de normalitate, şi nu doar pentru că era plină de murdărie şi de resturi de mâncare Părea concepută pentru a fi purtată în regiuni polare, iar în Stockholm era miezul verii Oraşul era învăluit de o căldură apăsătoare şi, când pe obraji i se prelingeau broboane de transpiraţie, oamenii se uitau stingheriţi la pufoaică, ca şi cum simplul fapt că o vedeau îi făcea să sufere şi mai mult de căldură Dar el nu şi-o dădea jos niciodată Tipul era o cauză pierdută pentru lumea din jur şi părea improbabil să poată reprezenta o ameninţare pentru cineva La începutul lui august însă, în ochi începu să i se citească mai multă fermitate şi, în după-amiaza zilei de 11, mâzgăli o poveste încâlcită pe o foaie liniată de caiet studenţesc, pe care mai târziu, în seara aceleiaşi zile, o lipi ca pe un afiş în staţia de autobuz de la gara Södra Povestirea era o descriere halucinantă a unei furtuni teribile Totuşi, tânăra Else Sandberg, medic stagiar, care aştepta autobuzul 4, reuşi să descifreze o parte din introducere şi băgă de seamă că era menţionat numele unui membru al guvernului Dincolo de asta, îşi concentră mai degrabă atenţia asupra stabilirii unui diagnostic Presupunea că era vorba de schizofrenie paranoidă Însă când se urcă în autobuz, 10 minute mai târziu, uită cu desăvârşire toată povestea şi singura senzaţie palpabilă cu care rămase era aceea de disconfort Era cumva ca blestemul Casandrei Nimeni nu-l credea pe bietul om, pentru că adevărul pe care-l formula era atât de înfăşurat în nebunie, încât de-abia se mai putea desluşi Totuşi mesajul trebuie să fi fost recepţionat într-un fel sau altul, pentru că deja a doua zi dimineaţă, dintr-un Audi albastru coborâse un tip în cămaşă albă şi rupsese afişul În noaptea dinainte de sâmbătă, 15 august, cerşetorul plecă spre piaţa Norra Bantorget, în căutare de băutură la negru Atunci întâlnise un alt beţiv, fostul muncitor Heikki Järvinen, din regiunea Österbotten — Salutare, frate E mare ispita? întrebase Järvinen La început, nu obţinuse niciun răspuns Apoi asupra lui se revărsase o întreagă poliloghie pe care Heikki o percepuse ca pe nimic altceva decât o grămadă de minciuni şi o încercare de a se da mare Scrâşnise un „Rahat!” şi mai adăugase, deşi inutil, lucru pe care de altfel îl recunoscuse mai târziu, că bărbatul arăta ca un „chinezoi” — Me Khamba-chen, I hate China, se burzuluise la el cerşetor Apoi parcă se dezlănţuise iadul Cu mâna lipsită de degete, cerşetorul îl pocnise pe Heikki şi, chiar dacă nu părea să fie educată sau antrenată, violenţa lui emana o autoritate neaşteptată Lui Heikki îi curgea sânge din gură când se îndepărtase şi pornise spre staţia de metrou de la T-centralen, clătinându-se şi înjurând crunt în finlandeză Când fusese reperat din nou, cerşetorul revenise în vechiul lui cartier, beat turtă şi cu o stare de greaţă Îi curgea salivă din gură şi se ţinea de gât mormăind: — Very tired Must find a dharamsala, and an lhawa, very good lhawa Do you know? Nu aşteptase să primească vreun răspuns, ci traversase Ringvägen ca un somnambul şi, imediat după aceea, aruncase la pământ sticla de băutură, fără etichetă şi pe jumătate goală, şi dispăruse printre copacii şi boschetele din parcul Tantolunden Nimeni nu ştia exact ce se întâmplase apoi, doar că în dimineaţa următoare cădea o ploaie fină şi bătea vântul dinspre nord Pe la ora 8, vântul se potolise şi cerul se înseninase, iar bărbatul şedea în genunchi sprijinit de un mesteacăn Pe stradă se desfăşurau pregătirile pentru Midnattsloppet În cartier era o atmosferă de sărbătoare Cerşetorul îşi dăduse duhul, înconjurat de noua veselie din aer, şi nimănui nu-i păsa că acesta trăise o viaţă marcată de încercări incredibile şi de fapte de eroism şi, cu atât mai puţin, că nu iubise decât o singură femeie toată viaţa şi că şi ea murise într-o singurătate copleşitoare PARTEA 1 NECUNOSCUŢII Mulţi morţi n-au nume şi unii nici măcar mormânt Alţii au parte de o cruce albă printre mii de alte cruci albe, ca în cimitirul american de război din Normandia Doar câtorva dintre ei, puţini, li se ridică un întreg monument, cum ar fi Mormântul Ostaşului Necunoscut de la Arcul de Triumf din Paris sau din grădina Aleksandrovski de la Moscova 1 15 august Scriitoarea Angela Dufva a fost prima persoană care a îndrăznit să se apropie de copac şi a constatat că bărbatul era mort Era deja 10:30 dimineaţa Locul mirosea urât şi roia de muşte şi ţânţari, iar Angela Dufva nu a redat exact realitatea când a declarat mai târziu că figura celui decedat dădea o impresie sfâşietoare Bărbatul vomitase şi fusese afectat de o diaree acută Ar fi fost mai aproape de adevăr să spună că fusese cuprinsă mai degrabă de o senzaţie de disconfort şi de frică de propria-i moarte, decât de respect Nici poliţiştii, Sandra Lindevall şi Samir Eman, care veniră la locul faptei 15 minute mai târziu, nu văzură în cele întâmplate altceva decât o povară Îl fotografiară pe bărbat şi căutară prin zonă, dar nu ajunseră cu cercetările până la panta aflată mai jos de şoseaua Zinkens, unde se afla sticla pe jumătate plină cu băutură, cu un strat subţire de zaţ pe fund Şi, deşi niciunul dintre ei nu avea „suspiciuni de mână criminală”, îi cercetară cu atenţie capul şi pieptul Nu erau urme de violenţă şi nici alte indicii care să-i facă să bănuiască o cauză suspectă a decesului, în afară de balele groase care i se scurseseră din gură şi, după ce discutară chestiunea cu şefii lor, se hotărâră să nu încadreze perimetrul În timp ce aşteptau ambulanţa care trebuia să transporte cadavrul, se apucară să verifice buzunarele pufoaicei diforme Găsiră multe hârtii de împachetat de la chioşcurile de hotdog, nişte monede şi o bancnotă de 20 de coroane, precum şi un bon de casă de la un magazin de mobilier pentru birouri de pe Hornsgatan, dar nicio legitimaţie sau vreun alt act de identitate Erau totuşi convinşi că bărbatul avea să fie uşor de identificat Nu ducea lipsă de trăsături care ieşeau în evidenţă Era însă o ipoteză eronată, ca multe altele, de altfel La departamentul de medicină legală din Solna, unde s-a făcut autopsia cadavrului, s-au efectuat şi radiografii dentare Nici acestea, nici amprentele nu apăreau în vreun registru şi, după ce au fost trimise câteva probe la INML, Institutul Naţional de Medicină Legală, medicul legist Frederika Nyman a verificat nişte numere de telefon notate pe o hârtie mototolită din buzunarul de la pantalonii bărbatului, deşi asta nu intra nicidecum în atribuţiile sale Unul dintre numere îi aparţinea lui Mikael Blomkvist de la revista Millennium, dar, într-o primă fază, Frederika nu se gândi prea mult la acest lucru În cursul serii însă, după ce tocmai se certase la cuţite cu una dintre fiicele sale adolescente, îşi aduse aminte că numai în perioada ultimului an făcuse autopsia a trei cadavre care fuseseră ulterior înmormântate fără nume, şi asta o făcu să scape o înjurătură Avea 49 de ani şi îşi creştea singură cele două fiice Suferea de dureri de spate, de insomnie şi de o senzaţie că viaţa era lipsită de sens; şi, fără să-şi dea exact seama de ce, se trezi sunându-l pe Mikael Blomkvist ∵ Se auzi ţârâitul telefonului Era un număr necunoscut şi Mikael nu se obosi să răspundă Tocmai plecase de acasă şi cobora pe Hornsgatan către Slussen şi Gamla Stan, fără să aibă un obiectiv precis Purta pantaloni gri de pânză şi o cămaşă de blugi şifonată O bună bucată de vreme nu făcu altceva decât să rătăcească încolo şi încoace pe alei În cele din urmă, se aşeză la o terasă de pe Österlångsgatan şi comandă o halbă de Guinness Era 7 seara, dar încă era cald, şi dinspre Skeppsholmen se auzeau râsete şi aplauze Îşi ridică privirea spre cerul albastru şi simţi o briză uşoară şi plăcută dinspre apă şi atunci îşi zise în sinea lui că totuşi viaţa parcă nu era deloc urâtă Dar nu prea reuşea să se convingă, nici măcar după o bere sau două, şi în cele din urmă mormăi ceva în barbă, apoi plăti şi se îndreptă spre casă cu gândul să continue să lucreze sau să se cufunde într-un serial ori în vreun roman poliţist Însă imediat după aceea se răzgândi din nou şi i se năzări să o pornească spre Mosebacke şi Fiskargatan La numărul 9, pe Fiskargatan, locuia Lisbeth Salander, dar nu nutrea cine ştie ce speranţe să o găsească acasă După înmormântarea bătrânului ei tutore, Holger Palmgren, Lisbeth călătorise prin Europa şi nu răspunsese decât sporadic la e-mailurile şi mesajele lui Mikael Cu toate acestea, se hotărî să sune la interfon, mai mult la plesneală, şi plecă din piaţă urcând treptele, iar apoi se uită cu surprindere la casa de vizavi Tot peretele era acoperit de un graffiti enorm Nu-i acordă însă prea mare atenţie, deşi era un tablou care te acapara de-a dreptul, plin de detalii suprarealiste, printre care figura ciudată a unui omuleţ desculţ, îmbrăcat în pantaloni din tartan, care se afla într-un vagon verde de metrou În loc să admire acest peisaj, formă codul de la interfon şi intră în lift, unde începu să se holbeze în oglindă Nu prea se vedea că fusese o vară caniculară şi însorită Era palid şi avea cearcăne şi în minte îi reveni prăbuşirea bursieră care îi acaparase toată luna iulie Era un eveniment important, e drept, o prăbuşire care fusese provocată nu numai de rotaţiile înalte şi aşteptările exagerate ale publicului, ci şi de atacurile hackerilor şi campaniile de dezinformare Acum însă toţi jurnaliştii de investigaţie importanţi făceau săpături cu privire la această poveste şi, deşi el descoperise câte ceva – printre altele, aflase ce fabrică de troli din Rusia diseminase cele mai mari minciuni –, avea totuşi impresia că lumea urma să se descurce şi fără contribuţia lui Cel mai bine ar fi fost să-şi ia liber şi să se apuce şi el de sport şi poate să aibă un pic mai multă grijă de Erika, ce tocmai se despărţea de Greger Liftul se opri, Mikael trase grilajul şi păşi pe palier din ce în ce mai convins că vizita era în zadar Lisbeth era cu siguranţă plecată în vreo călătorie şi oricum puţin îi păsa de el În secunda următoare începu să-şi facă griji Uşa de la apartament era larg deschisă şi realiză brusc cât de frică îi fusese de-a lungul întregii veri ca nu cumva duşmanii ei să fi tăbărât pe ea Se năpusti peste prag înăuntru, strigând „alo, alo”, şi îl întâmpină un miros de vopsea şi de produse de curăţenie Nu apucă să ajungă mai departe Se auzea zgomot de paşi Cineva gâfâia atât de tare pe scară în spatele lui, încât ai fi zis că era fornăitul unui cal Mikael se întoarse subit şi dădu cu ochii de doi bărbaţi viguroşi, îmbrăcaţi în salopete albastre Bărbaţii cărau un obiect de dimensiuni mari El era atât de agitat, încât nu se simţea în stare să interpreteze scena într-un mod cotidian sau normal — Ce faceţi acolo? întrebă el — Nu se vede ce facem? Arătau ca doi muncitori care mutau o canapea albastră, o mobilă nouă şi luxoasă, de marcă, or, Lisbeth nu se dădea în vânt după amenajări interioare sau mobile de design, el ştia asta mai bine decât oricine, aşa că tocmai se pregătea să mai spună ceva, când auzi o voce din interiorul apartamentului Pentru o clipă, i se păru că era vocea lui Lisbeth şi se însenină Dar nu era decât imaginaţia lui Vocea nu semăna nici pe departe cu a lui Lisbeth — Ce vizită importantă! Cărui fapt îi datorez onoarea? Mikael se întoarse din nou şi văzu în prag o negresă înaltă, cam la 40 de ani, care îl contempla cu o privire batjocoritoare Purta blugi şi o bluză gri elegantă Avea părul împletit în codiţe şi ochii oblici, strălucitori, iar el deveni şi mai confuz N-o cunoştea oare? — Nu, nu, bâigui el Eu doar — Dumneavoastră doar — Am greşit etajul — Sau poate că nu ştiaţi că domnişoara şi-a vândut apartamentul? Nu ştia şi se simţea jenat, mai ales că femeia continua să-i zâmbească, şi apoi se simţi aproape uşurat când ea îşi întoarse privirea spre cei doi bărbaţi, îngrijorată ca aceştia să nu lovească mobila de tocul uşii, după care dispăru din nou înăuntru Mikael voia să o şteargă de-acolo şi să digere informaţia Voia să mai bea nişte Guinness Rămase însă pironit locului şi aruncă o privire piezişă spre cutia poştală Nu mai scria V-kulla, ci Linder Cine naiba era Linder? Scoase mobilul, căută numele pe internet şi pe ecran îi apăru poza femeii de adineauri Era Kadi Linder, psiholog şi expert în conflictele cu consiliile de administraţie Mikael se gândi la ea – puţinul pe care îl ştia despre ea –, dar mai ales la Lisbeth şi de-abia reuşi să-şi revină şi să se adune, când Kadi Linder apăru din nou în uşă, acum nu numai cu o mină batjocoritoare, ci şi mirată Îi evită privirea Mirosea uşor a parfum, era suplă, avea încheieturile mâinilor fine şi pomeţii obrajilor bine conturaţi — Acum chiar că trebuie să aflu Sigur ai greşit etajul — Mă abţin de la un răspuns, replică el şi îşi dădu imediat seama că era un răspuns lamentabil Din zâmbetul ei înţelese însă că îi dăduse în vileag şiretlicul şi căută să scape cât mai ieftin cu putinţă Nimic nu l-ar fi putut face să dezvăluie că Lisbeth locuise la acea adresă sub o identitate fictivă, indiferent de informaţiile de care dispunea Kadi Linder — Asta nu mă face nicidecum mai puţin curioasă, zise ea El râse, ca şi când totul ar fi fost o chestiune privată şi ridicolă — Deci nu vă aflaţi aici pentru cercetări în privinţa mea? continuă ea Să ştiţi că n-a fost ieftin deloc apartamentul — Dacă nu cumva aţi decapitat vreun cal, lăsându-i capul în patul cuiva, cred că aveţi şanse de scăpare — Sinceră să fiu, nu-mi mai aduc aminte toate detaliile din timpul negocierilor, totuşi nu cred să se fi întâmplat asta — Foarte bine Să-l stăpâniţi sănătoasă! răspunse el cu o falsă relaxare şi se pregăti să coboare împreună cu muncitorii care tocmai ieşeau din apartament Kadi Linder părea să vrea să mai vorbească şi îşi trecu cu nervozitate mâinile de-a lungul bluzei şi prin păr, iar el realiză subit că ceea ce el interpretase ca fiind o iritantă siguranţă de sine era de fapt o faţadă în spatele căreia se ascundea cu totul altceva — O cunoaşteţi? întrebă ea — Pe cine? — Pe cea care a locuit aici înainte El îi întoarse întrebarea — Dar dumneavoastră? — Nu, răspunse ea Nu ştiu nici măcar cum o cheamă Dar îmi e oricum simpatică — Cum aşa? — În ciuda haosului de la bursă, a fost o licitaţie îndrăcită, iar eu nu aveam nicio şansă să câştig, aşa că m-am dat bătută Dar am obţinut apartamentul oricum, pentru că „domnişoara”, după cum a numit-o avocatul, a vrut să-l cumpăr eu — Ciudat! — Nu-i aşa? — Poate că aţi făcut ceva ce domnişoara a apreciat? — În presă sunt cunoscută mai ales pentru că mă iau la harţă cu moşii din consiliile de administraţie ale diferitelor întreprinderi — Nu-i exclus să-i fi plăcut asta — Poate că nu e Îmi daţi voie să vă invit la un pahar de bere, de casă nouă? Poate aşa mai povestiţi şi dumneavoastră câte ceva Trebuie să recunosc Kadi Linder ezită din nou — că mi-a plăcut foarte mult reportajul dumneavoastră despre gemeni A fost fascinant — Mulţumesc, zise el Apreciez gestul, dar trebuie să plec Ea dădu aprobator din cap, iar el de-abia reuşi să articuleze un „la revedere” Mai târziu, nici nu-şi mai amintea cum plecase de acolo, ştia doar că se pierduse în noaptea de vară Nu observă nici că deasupra uşii de la intrare se aflau două camere de supraveghere şi nici măcar că deasupra lui, pe cer, plutea un balon Traversă piaţa Mosebacke şi continuă în jos pe aleea Urvädersgränd şi abia când ajunse pe Gotgatan încetini un pic şi simţi că i se înecaseră corăbiile, deşi nu se întâmplase nimic în afară de faptul că Lisbeth se mutase, lucru pe care ar fi trebuit mai degrabă să-l aprobe Ea era mai în siguranţă acum Dar, în loc să se bucure, primise vestea ca pe o palmă, ceea ce era de-a dreptul o idioţenie Era vorba de Lisbeth Salander Era aşa cum era Şi totuşi se simţea rănit Ar fi putut măcar să facă vreo aluzie Începu să butoneze din nou pe mobil, cu gândul să-i trimită un mesaj, o întrebare, dar mai bine nu, mai bine să lase lucrurile în voia sorţii Cobora pe Hornsgatan şi văzu că începuse deja cursa Midnattsloppet pentru juniori Se holbă fascinat la părinţii care declamau urale şi încurajări de pe marginea trotuarului, ca şi cum lui îi era imposibil să le înţeleagă bucuria, apoi se grăbi să traverseze când se crea un gol între alergători Ajunsese deja pe Bellmansgatan şi continuă să rămână adâncit în gânduri Rememoră ultima întâlnire cu Lisbeth Se văzuseră la restaurantul Kvarnen, în seara de după înmormântarea lui Holger, amândurora le fusese destul de greu să-şi găsească cuvintele, ceea ce nu era deloc de mirare, şi singurul lucru care încă îi mai stăruia în memorie de la acea întâlnire era răspunsul la întrebarea pe care i-o pusese el: — Şi acum ce-o să faci? — Am să fiu pisica, nu şoarecele Pisica, nu şoarecele Încercase s-o facă să-i explice Dar nu reuşise deloc, iar apoi îşi aminti că, după întâlnire, Lisbeth dispăruse spre Medborgarplatsen, îmbrăcată într-un costum negru făcut pe măsură, în care arăta ca un băiat furios, împopoţonat pentru o ocazie, împotriva voinţei lui Nu trecuse atât de mult timp de atunci Era pe la începutul lui iulie Părea însă o amintire îndepărtată, iar Mikael reflectă la asta şi la multe alte lucruri în drumul său spre casă Când intră în cele din urmă în apartament şi se aşeză pe canapea cu o sticlă de bere Pilsner Urquell, se auzi din nou ţârâitul telefonului Era un medic legist pe nume Frederika Nyman 2 15 august Lisbeth Salander se afla într-o cameră de hotel din Piaţa Manejului din Moscova şi, pe laptopul său, îl urmărea pe Mikael ieşind din clădirea de pe Fiskargatan Nu avea hotărârea lui obişnuită, ci părea mai degrabă pierdut, iar această constatare o afectă într-un mod pe care nu şi-l putea explica şi pe care oricum nu avea deloc timp să-l analizeze Îşi ridică privirea de la laptop şi se uită la cupola arcuită de afară care emana străluciri multicolore Oraşul, care cu puţin timp în urmă îi fusese indiferent, o ispitea acum şi, pentru o clipă, vru să renunţe la tot şi să se ducă să se îmbete Fireşte, era o prostie Trebuia să rămână disciplinată Nu făcuse altceva decât să butoneze pe laptop, uneori nici măcar nu dormise În mod paradoxal însă, arăta mult mai aranjată decât de obicei Avea părul scurt, tuns proaspăt Îşi scosese piercingurile şi purta o cămaşă albă şi acelaşi costum negru pe care îl purtase şi la înmormântare, de fapt nu în memoria lui Holger, ci pentru că devenise o obişnuinţă şi, în plus, o ajuta să se amestece mai uşor în mulţime Se hotărâse să dea ea lovitura, în loc să aştepte într-un colţ să fie vânată Acesta era motivul pentru care se afla la Moscova şi tot de aceea avusese grijă să instaleze şi camerele de supraveghere pe Fiskargatan din Stockholm Dar preţul pe care îl plătea era mai mare decât şi-ar fi putut imagina Şi asta nu numai pentru că i se redeschideau toate rănile din trecut, care o ţineau trează noaptea În plus, inamicul se folosea de muşamalizări şi de criptări imposibile şi era nevoită să stea ore în şir în faţa computerului pentru a-şi şterge urmele Trăia ca un evadat şi nimic din ceea ce căuta nu putea fi obţinut cu uşurinţă De-abia acum, după mai bine de o lună de chin, începea să se apropie de ţintă Nu-i era însă uşor să ştie sigur şi câteodată se întreba dacă nu cumva inamicul era totuşi cu un pas înaintea ei Azi, când fusese în recunoaştere pentru a-şi putea pregăti misiunea, se simţise urmărită, iar noaptea asculta uneori cu îngrijorare oamenii de pe coridorul hotelului, mai ales un bărbat – era sigură că era vorba despre un bărbat – care suferea de dismetrie congenitală, o recurentă lipsă de măsură a paşilor, şi care încetinea în faţa uşii ei, dând impresia că trage cu urechea Derulă filmul Mikael Blomkvist apăru încă o dată la uşa imobilului de pe Fiskargatan ca un căţeluş trist, iar ea cugetă la asta în timp ce dădea peste cap paharul de whisky cu privirea pe fereastră Nori negri circulau deasupra clădirii dumei, îndreptându-se spre Piaţa Roşie şi Kremlin Avea să vină ploaia Părea că urmează să se dezlănţuie un adevărat potop şi poate că aşa şi trebuia Se ridică şi se gândi dacă să facă un duş sau o baie Se mulţumi să-şi schimbe cămaşa Alese una neagră Simţea că era culoarea potrivită Dintr-un buzunar secret al geamantanului scoase pistolul Beretta, model Cheetah, pe care îl cumpărase la negru încă din a doua zi după sosirea la Moscova, şi îl băgă în toc pe dinăuntrul taiorului, după care îşi roti privirea în jurul camerei Nu-i plăcea camera, şi nici hotelul Era prea luxos şi prea animat, iar saloanele de la parter mişunau de bărbaţi ca propriul ei tată, nemernici grandioşi cu un drept de proprietate subînţeles asupra amantelor şi angajaţilor lor În plus, se simţea supravegheată şi ştia că vorbele circulă rapid, ceea ce însemna că puteau ajunge la serviciile de informaţii sau la gangsteri De aceea stătea mai mereu ca acum, cu mâinile încleştate, pregătită pentru orice eventuală confruntare Se duse la baie şi se spălă pe faţă cu apă rece Nu avu cine ştie ce efect Îşi simţea capul greu din cauza lipsei de somn şi a migrenelor Să plece deja oare? Era poate cel mai bine, nu-i aşa? Trase cu urechea spre coridor Nu se auzea nimic, aşa că plecă Locuia la etajul 20 şi liftul se afla în apropiere Lângă lifturi aştepta un bărbat cam la 45 de ani Era elegant, avea părul tuns scurt, purta blugi, o geacă de piele şi o cămaşă neagră, la fel ca ea Îl mai văzuse Era ceva ciudat cu ochii lui, străluceau în culori şi cu luciri diferite Dar nu prea îi păsa de asta Coborî împreună cu el cu privirea plecată, apoi trecu prin hol şi ieşi în piaţă, privind spre cupola de sticlă care strălucea în întuneric Sub ea se afla un magazin universal cu patru etaje Deasupra se ridica statuia din bronz a Sfântului Gheorghe ucigând balaurul Sfântul Gheorghe era patronul Moscovei şi Lisbeth îl vedea peste tot prin oraş cu sabia ridicată şi, din când în când, ea îşi ducea mâna la umăr într-un gest protector faţă de propriul său dragon Alteori, atingea o veche rană de pistol de pe umăr şi o cicatrice lăsată de lama unui cuţit pe şold Era ca şi cum ar fi vrut să-şi aducă aminte de lucrurile care îi pricinuiseră durere Se gândea la incendii şi catastrofe, precum şi la mama sa şi făcea tot posibilul să nu se afle în raza de filmare a camerelor de supraveghere De aceea mergea încordată, în zigzag, grăbindu-se să ajungă pe strada mare, ostentativă, încadrată de parcuri şi grădini, care era Bulevardul Tverskoi Se opri doar în apropiere de Versailles, unul dintre cele mai renumite restaurante din oraş Localul arăta ca un palat baroc cu coloane şi decoraţiuni din aur şi cristale, o adevărată pastişă după secolul al XV-lea, iar ea nu-şi dorea altceva decât să se îndepărteze de acel loc Însă în acea seară restaurantul găzduia o petrecere pentru cei mai mari bogătaşi ai oraşului şi Lisbeth vedea de la distanţă că pregătirile erau în toi Deocamdată nu ajunseseră decât o mulţime de femei tinere şi frumoase, care cu siguranţă erau escorte Personalul muncea din greu, aranjând ultimele detalii Se apropie şi dădu cu ochii de gazdă Se numea Vladimir Kuzneţov şi se postase la intrare purtând frac alb şi pantofi de lac şi, deşi nu era în vârstă – n-avea nici 50 de ani împliniţi –, arăta ca însuşi Moş Crăciun cu părul şi barba albe şi cu burta mare, ce contrasta cu picioarele subţiri În mod oficial, era un om de succes, un tâlhar care eşuase în mica hoţie şi se reprofilase devenind bucătar de succes, specializat în friptură de urs şi sosuri cu ciuperci În secret însă, conducea o serie de fabrici de troli care produceau ştiri false, adesea cu subînţelesuri antisemite Kuzneţov nu numai că provocase haos şi influenţase alegeri politice, ci avea de-a dreptul mâinile pătate de sânge Crease condiţii propice pentru genocide şi transformase ura în big business, şi simplul fapt că îl văzu la intrare o întări pe Lisbeth, care îşi trecu mâna peste contururile Berettei din toc şi se uită împrejur Kuzneţov se trăgea cu nervozitate de barbă Era marea lui seară, iar înăuntru cânta un cvartet de coarde, despre care Lisbeth ştia că avea să fie mai târziu înlocuit de trupa de jazz Russian Swing În faţa restaurantului fusese întins un covor roşu, adăpostit sub marchize negre Perimetrul în care se afla covorul era delimitat de cordoane şi păzit de bodyguarzi Bodyguarzii stăteau aproape unii de alţii, erau îmbrăcaţi în costume gri, aveau căşti în urechi şi erau cu toţii înarmaţi Kuzneţov se uită la ceasul de mână Niciunul dintre invitaţi nu apăruse încă, poate că era un fel de joc Nimeni nu voia să fie primul venit Însă strada era deja plină de curioşi care voiau să afle ce se întâmplă Se răspândise cumva zvonul că urmau să apară baştani, ceea ce era un lucru bun, credea ea Avea să-i fie mai uşor să se amestece în peisaj Dar apoi se porni ploaia, la început cu stropi fini, iar apoi un adevărat potop În depărtare se ivi strălucirea unui fulger Tunetele nu întârziară să se audă şi mulţimea se împrăştie Mai rămăseseră doar câţiva curajoşi sub umbrele şi, la scurt timp după aceea, începură să-şi facă apariţia şi primele limuzine ale oaspeţilor, iar Kuzneţov se apucă să salute şi să facă reverenţe, în timp ce una dintre femeile de lângă el bifa ceva într-un carneţel negru Încetul cu încetul, restaurantul se umplu de bărbaţi de vârstă mijlocie şi de şi mai multe tinere femei Lisbeth auzea zarva dinăuntru amestecată cu muzica interpretată de cvartetul de coarde şi, din când în când, în vizor îi apăreau personaje pe care le recunoştea din cercetările sale Observa, de asemenea, cum mina şi gesturile lui Kuzneţov se schimbau în funcţie de importanţa şi de statutul persoanelor din faţa lui Invitaţii primeau zâmbetul şi reverenţa pe care considera el că le meritau, iar cei mai de seamă aveau dreptul şi la o glumă, deşi cel mai adesea Kuzneţov era singurul care râdea Rânjea şi se hlizea ca un bufon, iar Lisbeth se holba la spectacol înfrigurată şi udă, poate un pic prea absorbită de situaţie Unul dintre bodyguarzi o reperă şi îi făcu un semn din cap altui coleg, iar asta nu mirosea deloc a bine, aşa că ea se prefăcu că pleacă, dar se ascunse la intrarea unui imobil aflat un pic mai departe Atunci observă că îi tremurau mâinile şi era convinsă că nu din cauza frigului sau a ploii Lisbeth era tensionată ca un arc întins la maxim Îşi scoase mobilul şi verifică starea pregătirilor Atacul trebuia să survină exact la momentul potrivit, altfel avea să fie pierdută Recapitulă deci totul o dată şi încă o dată şi apoi din nou Timpul trecea însă şi în curând începu să-şi piardă încrederea Ploaia răpăia şi nu se întâmpla nimic, i se părea că era încă o şansă care se ducea pe apa sâmbetei Părea că sosiseră toţi invitaţii Până şi Kuzneţov intrase în restaurant, iar atunci Lisbeth se apropie cu atenţie şi se uită înăuntru Petrecerea era în toi Bărbaţii începuseră deja să toarne în ei tărie şi să se ia de fete Se hotărî să se întoarcă la hotel Chiar în acel moment însă, în faţa restaurantului mai opri o limuzină şi femeia aflată la intrare se năpusti în local de unde îl aduse pe Kuzneţov, care se împletici afară pe uşă cu fruntea transpirată şi cu un pahar de şampanie în mână Lisbeth decise să mai rămână totuşi Era clar că era vorba de un musafir important Îşi dădea seama de asta nu numai din reacţia bodyguarzilor şi din neliniştea ce plutea în aer, ci şi din mina caraghioasă a lui Kuzneţov Lisbeth se retrase în locul în care stătuse mai înainte Din limuzină nu cobora însă nimeni Niciun şofer nu se avântase prin ploaie să deschidă portiera Maşina stătea pe loc, iar Kuzneţov îşi aranjase părul şi papionul, îşi ştersese fruntea, îşi trăsese burta şi dăduse paharul peste cap, iar în acel moment Lisbeth se opri din tremurat Remarcase ceva în privirea lui Kuzneţov, un lucru pe care îl cunoştea deja foarte bine, şi, fără să mai ezite, îşi lansă atacul de piraterie informatică Băgă mobilul în buzunar, lăsând codurile programelor să lucreze singure, în timp ce analiza cu o claritate fotografică şi reţinea fiecare detaliu din jurul său, gesturile şi mimica bodyguarzilor, distanţa dintre mâinile lor şi arme, spaţiile libere dintre umerii lor de-a lungul covorului roşu, denivelările şi băltoacele de pe trotuarul din faţa ei Contemplă toate aceste lucruri cu calm, aproape catatonic, până când şoferul coborî din limuzină, desfăcu o umbrelă şi deschise portiera din spate Atunci Lisbeth se strecură înainte cu paşi de pisică şi cu mâna pe pistolul din interiorul taiorului 3 15 august Mikael nu mai avea de multă vreme o relaţie bună cu mobilul său şi, de fapt, ar fi trebuit să-şi facă rost de un număr secret Şi totuşi nu prea îl trăgea aţa Ca jurnalist, nu voia să închidă uşa publicului Dar toate aceste convorbiri interminabile erau o adevărată pacoste, iar în ultima vreme chiar simţea că se schimbase ceva Tonul devenise mult mai agresiv Lumea îl certa, ţipa sau îi dădea ponturi din ce în ce mai nebuneşti În linii mari, încetase să mai răspundă când primea apeluri de la un număr necunoscut Lăsa mobilul să sune şi să vibreze, iar când i se întâmpla, ca acum, să preia convorbirea, o făcea cu o grimasă de care nici măcar nu era conştient — Mikael, zise el şi puse mâna pe o bere din frigider — Îmi cer scuze, zise o voce de femeie Să vă sun înapoi mai târziu? — Nu e cazul, răspunse el pe un ton mai blând Despre ce e vorba? — Mă numesc Frederika Nyman şi sunt medic la Departamentul de medicină legală din Solna Îi cuprinse groaza — Ce s-a întâmplat? — Nu s-a întâmplat nimic, adică nimic mai mult decât ceea ce se întâmplă de obicei şi cu siguranţă că nu are nimic de-a face cu dumneavoastră Cert e că am primit un cadavru — O femeie? întrerupse el — Nu, nu, e sigur bărbat Adică sigur, mă exprim greşit E vorba de un bărbat, probabil în jur de 60 de ani sau un pic mai tânăr, care a trecut prin încercări teribile N-am mai văzut niciodată aşa ceva până acum — Ar fi posibil să treceţi la subiect? — Îmi cer scuze, n-am vrut să vă îngrijorez Îmi vine greu să cred că-l cunoaşteţi E vorba fără doar şi poate de o persoană fără adăpost, şi chiar şi în acel mediu cred că se afla în partea inferioară a ierarhiei — Păi, atunci ce legătură poate avea cu mine? — Avea în buzunar o bucată de hârtie cu numărul dumneavoastră de telefon — Multă lume umblă cu numărul meu în buzunar, zise el iritat, dar se simţi imediat ruşinat de cele spuse Dădea dovadă de lipsă de tact — Înţeleg, replică Frederika Nyman Sunt convinsă că primiţi o mulţime de apeluri Pentru mine însă, cazul de faţă a devenit o chestiune personală — În ce sens? — Sunt de părere că şi cel mai neînsemnat dintre noi merită să părăsească această lume cu demnitate — Bineînţeles, zise el cu prea multă emfază, ca şi când ar fi vrut să compenseze pentru lipsa de fineţe de mai înainte — Exact, răspunse ea, iar Suedia are reputaţia unei ţări civilizate din acest punct de vedere Însă pe an ce trece, avem de-a face cu din ce în ce mai multe cadavre pe care nu reuşim să le identificăm, iar lucrul ăsta chiar mă deprimă Avem cu toţii dreptul la identitate în faţa morţii La un nume şi la o poveste de viaţă — E adevărat, zise el pe acelaşi ton afectat, dar îşi pierduse deja concentrarea şi, fără să-şi dea câtuşi de puţin seama, se îndreptă către biroul său şi către computer — În unele cazuri chiar este foarte greu, continuă ea Dar adesea e vorba de lipsa de timp şi de resurse materiale sau, mai rău, de lipsa de voinţă, iar în cazul de faţă chiar am bănuieli în acest sens — De ce spuneţi asta? — Pentru că cel decedat nu apare în niciun registru şi pentru că pare o persoană total lipsită de importanţă Cineva aflat la periferia societăţii De la care preferăm să ne întoarcem privirea şi pe care am vrea mai degrabă să-l uităm — Trist, zise el Căuta prin dosarele pe care le crease de-a lungul anilor în legătură cu Lisbeth — Sper însă să mă înşel, zise Frederika Nyman Tocmai am trimis mai departe probele şi poate în curând o să aflăm mai multe despre acest bărbat Dar acum, cum stăteam degeaba acasă, mi-am zis că n-am decât să încerc să grăbesc procesul Locuiţi pe Bellmansgatan, nu-i aşa? Nu e foarte departe de locul unde a fost găsit, deci poate că l-aţi şi întâlnit Poate că v-a şi sunat? — Unde a fost găsit? — Lângă un copac din parcul Tantolunden, iar dacă l-aţi văzut, vă veţi aduce cu siguranţă aminte de el Are tenul închis şi faţa murdară şi brăzdată de riduri adânci Barba rară Cel mai probabil s-a expus la soare puternic şi geruri crâncene Pe corp are răni provocate de ger şi-i lipsesc majoritatea degetelor de la mâini şi de la picioare Starea în care se află articulaţiile muşchilor indică eforturi extreme Aş înclina să cred că se trage de undeva din sud-estul Asiei Cândva e posibil să fi arătat foarte bine Trăsăturile feţei sunt armonioase, chiar dacă are chipul desfigurat Pielea e gălbuie din cauza unor probleme cu ficatul O mare parte a ţesuturilor de pe obraji sunt moarte, acoperite de pete negre În acest stadiu e destul de greu de stabilit vârsta, după cum probabil ştiţi deja Eu sunt însă de părere că se apropia de 60 de ani, cum am spus şi mai înainte, şi că a trăit multă vreme la limita deshidratării E scund, de-abia dacă trece de 1,50 — Nu ştiu ce să zic Nu-mi sună cunoscut, zise Mikael Căuta mesaje de la Lisbeth Nu găsi niciunul Nu părea nici măcar că ea îi mai pirata computerul, ceea ce îl făcea să se îngrijoreze şi mai mult Avea presimţirea că tânăra se afla în pericol — N-am terminat încă, continuă Frederika Nyman Nu v-am vorbit despre lucrul cel mai bătător la ochi, pufoaica lui — Ce-i cu ea? — E atât de mare şi de călduroasă, că ar fi trebuit să atragă atenţia pe canicula asta — Aşa cum ziceţi şi dumneavoastră, ar fi trebuit s-o observ Închise computerul şi se uită în zare spre golful Riddarfjärden Reveni la părerea că fusese totuşi înţelept din partea lui Lisbeth să se mute — Dar nu l-aţi observat? — Nu zise el şovăind Nu-mi puteţi trimite o fotografie? — Nu cred că ar fi etic — Cum credeţi că a murit? Era în continuare cam absent — Pe termen scurt, aş înclina să cred că e vorba de o intoxicaţie cu alcool în primul rând, cel mai probabil autoprovocată Duhnea a alcool, dar asta nu exclude să fi luat şi alte substanţe Voi primi peste câteva zile rezultatele analizelor de la Laboratorul Medico-Legal Am făcut un test screening care acoperă peste 800 de substanţe Însă pe termen mai lung, organele sale au încetat încetul cu încetul să mai funcţioneze şi inima era mărită Mikael se aşeză pe canapea şi sorbi din bere, rămânând tăcut un pic prea mult, se pare — Mai sunteţi pe fir? întrebă medicul legist — Sunt Mă gândeam doar — La ce vă gândeaţi? Se gândea la Lisbeth — Că poate e un lucru bun că avea numărul meu de telefon, zise el — În ce sens? — Înseamnă că era de părere că are ceva de povestit şi asta îi va motiva cu siguranţă pe poliţişti să facă un efort Câteodată, în momentele mele de glorie, chiar am reuşit să bag un pic în sperieţi organele de poliţie Ea izbucni în râs — Îmi închipui — Deşi câteodată doar îi enervez pe poliţişti Câteodată mă enervez chiar şi pe mine, îşi zise el în sinea lui — Atunci să sperăm la prima reacţie — Da, să sperăm Mikael voia să pună capăt convorbirii Să se cufunde în propriile-i gânduri Dar cum Frederika Nyman voia să mai vorbească, nu îl lăsă inima să-i închidă telefonul în nas — V-am zis că e vorba de un bărbat pe care cei din jur nu vor decât să-l uite, nu-i aşa? continuă ea — Mi-aţi spus — Dar nu e sută la sută adevărat, cel puţin nu pentru mine Am senzaţia — Ce senzaţie aveţi? — Că trupul lui are o poveste de spus — În ce fel? — Arată ca şi cum ar fi trecut şi prin geruri, şi prin foc După cum v-am zis, nu cred c-am mai văzut aşa ceva vreodată — Un tip dur deci — Mda, poate Era uzat şi incredibil de murdar Mirosea groaznic Şi totuşi avea o ţinută impunătoare Cred că asta încerc să vă spun Avea ceva care impunea respect, în ciuda declinului său A luptat, s-a bătut — A fost soldat? — N-am văzut urme de gloanţe sau alte chestii de genul ăsta — Sau poate că face parte dintr-un trib primitiv? — Exclus A fost la dentist şi ştia să scrie Are un tatuaj cu o roată budistă pe încheietura mâinii stângi — Înţeleg — Înţelegeţi? — Înţeleg că a făcut o anumită impresie asupra dumneavoastră Îmi voi asculta căsuţa vocală, să văd dacă nu cumva m-a contactat — Mulţumesc, zise ea şi probabil că au mai stat încă un pic de vorbă, Mikael nu ştia exact, căci era în continuare distrat În curând însă încheiară conversaţia, iar el rămase pe canapea gânditor De pe Hornsgatan răzbăteau strigăte şi aplauze pentru participanţii la Midnattsloppet şi el îşi trecu mâna prin păr Trecuseră cu siguranţă mai bine de trei luni de când se tunsese Ar trebui să-şi vadă de viaţa sa Ar trebui chiar să trăiască de-adevăratelea, să se distreze ca restul lumii, nu doar să muncească şi să se chinuie, poate chiar să răspundă la telefon şi să nu mai fie atât de concentrat doar asupra reportajelor sale nenorocite Intră în baie, dar asta nu-l înveseli deloc Erau o mulţime de haine întinse la uscat Chiuveta era plină de pete de pastă de dinţi şi de urme de spumă de ras, iar în cadă erau fire de păr O pufoaică, îşi zise el, în toiul verii? Nu-i suna cumva cunoscut? Dar îi era greu să se concentreze Era prea copleşit de gânduri, aşa că se apucă se şteargă chiuveta şi oglinda, apoi împături rufele, după care îşi scoase mobilul ca să verifice căsuţa vocală Avea 37 de mesaje noi Nimeni n-ar trebui să aibă 37 de mesaje noi, dar se apucă să le asculte pe toate cu o mină chinuită Dumnezeule mare, ce naiba se întâmplase cu lumea? Mulţi îi vindeau totuşi ponturi şi erau prietenoşi şi modeşti Dar majoritatea erau isterici Minţiţi în legătură cu imigraţia, ţipau ei Nu spuneţi tot adevărul despre musulmani Le luaţi apărarea evreilor din elita financiară Se simţea ca şi cum s-ar fi cufundat în noroi şi a fost cât pe ce să închidă Dar continuă să asculte cu bravură şi, în cele din urmă, auzi ceva ce nu putea fi catalogat nici ca pont, şi nici ca istericale Era pur şi simplu un moment de confuzie „Hello, hello”, zise o voce într-o engleză pocită a cuiva care respira cu greu După câteva clipe de tăcere adăugă: „Come in, over” Suna ca un apel într-un walkie-talkie, după care se mai auziră câteva cuvinte pe care nu reuşi să le desluşească, poate că erau chiar într-o altă limbă, dar în ele se simţeau disperarea şi singurătatea Să fi fost oare cerşetorul? Era posibil Dar era la fel de posibil să fi fost altcineva Era imposibil de ştiut, şi Mikael închise şi se duse în bucătărie cu gândul s-o sune pe Malin Frode sau pe oricine altcineva care ar fi putut să-i ridice moralul Se abţinu însă şi, până la urmă, îi trimise un mesaj criptat lui Lisbeth Ce importanţă avea că ea nu voia să ştie de el? Era şi rămânea legat de ea ∵ Ploaia răpăia pe Bulevardul Tverskoi şi Camilla, sau Kira, cum îşi spunea mai nou, stătea într-o limuzină cu şoferul şi cu bodyguarzii ei şi îşi contempla picioarele lungi Purta o rochie neagră marca Dior şi pantofi roşii cu toc de la Gucci La gât avea un colier cu un diamant Oppenheimer care strălucea cu sclipiri albăstrii exact deasupra decolteului Era răpitor de frumoasă şi nimeni nu ştia acest lucru mai bine ca ea; la fel ca acum, i se întâmpla adesea să zăbovească pe bancheta din spate Îi plăcea să-şi imagineze scena: bărbaţi care vor tresări în momentul în care ea îşi va face apariţia, mulţi dintre ei incapabili să se oprească din holbat sau să-şi dea seama că au rămas cu gura căscată Numai puţini dintre ei, ştia asta din experienţă, vor avea curajul să-i facă complimente şi s-o privească în ochi Kira visa mereu să strălucească precum nimeni alta, iar acum, în maşină, închise ochii şi ascultă ploaia care răpăia pe caroserie Apoi privi afară pe geamurile fumurii Nu era mare lucru de văzut O mână de oameni tremurau sub umbrele şi nici măcar nu păreau să fie interesaţi de cine avea să coboare din limuzină Îşi mută iritată privirea către restaurant Musafirii se îngrămădeau înăuntru, ciocnind pahare şi pălăvrăgind, iar un pic mai încolo, pe o mică scenă, se aflau nişte muzicieni care cântau la vioară şi la violoncel Dincolo de ei iată că apăruse şi Kuzneţov cu burdihanul şi urechile lui de porc Kuzneţov nu era altceva decât o paiaţă şi tinerei îi veni brusc chef să iasă doar ca să-l ia la palme Trebuia însă să-şi păstreze calmul şi strălucirea de regină şi să nu lase nicicum să se vadă că în ultima vreme parcă se prăbuşise într-un hău, fiind extrem de furioasă din cauza faptului că încă nu reuşiseră să o localizeze pe sora sa Crezuse că avea să fie uşor când îi descoperiseră adresa şi identitatea secretă Dar Lisbeth continua să fie de negăsit, şi nici măcar contactele Kirei din GRU – nici măcar Galinov – nu reuşiseră să-i dea de urmă Ştiau că se produseseră atacuri avansate ale hackerilor asupra fabricilor de troli ale lui Kuzneţov şi asupra altor obiective şi că acestea puteau avea o legătură cu ea Nu se ştia însă ce parte i se putea imputa lui Lisbeth şi ce parte altor actori Un singur lucru era cert: trebuia să se termine Avea nevoie de linişte În depărtare se auzeau tunete Pe lângă limuzină trecu o maşină de poliţie şi ea scoase o oglindă şi-şi zâmbi în ea, ca şi cum ar fi vrut să se îmbărbăteze Apoi îşi ridică din nou privirea şi îl văzu pe Kuzneţov fâţâindu-se şi trăgând de papion şi de gulerul cămăşii Cel puţin idiotul avea atâta minte cât să fie nervos şi asta o mulţumea Îi plăcea să-l vadă transpirând şi tremurând şi voia să evite glumele lui de prost-gust — Acum, zise ea, şi îl văzu pe Serghei, şoferul, coborând şi deschizând portiera Bodyguarzii ieşiră Ea însă mai întârzie şi verifică dacă Serghei deschisese umbrela Apoi întinse un picior şi speră, ca de obicei, să audă un oftat, o gâfâială, un ooo Dar nu se auzi nimic, în afară de ploaie, de muzica instrumentelor şi de hărmălaia dinăuntru, iar ea se hotărî să fie rece şi distantă şi să-şi ţină capul sus Apucă să remarce zâmbetul plin de aşteptări şi de îngrijorare al lui Kuzneţov şi îl văzu deschizându-şi braţele în semn de bine-ai venit, când mai observă şi altceva: o frică îngrozitoare care îi sfredeli trupul La dreapta ei, un pic mai sus de-a lungul faţadelor, se vedea ceva neclar şi aruncă o privire într-acolo, desluşind o siluetă întunecată care se îndrepta spre ea cu o mână în interiorul sacoului; atunci vru să strige la bodyguarzi sau să se arunce pur şi simplu pe jos Împietri însă într-o stare de pură concentrare, ca şi cum şi-ar fi dat seama că se afla într-o situaţie în care cea mai mică mişcare greşită ar fi putut s-o coste viaţa; şi poate că-şi dăduse deja seama cine era, deşi nu vedea altceva decât o siluetă, o umbră care se apropia Însă ceva din gesturi, din hotărârea paşilor, îi dădu Kirei o presimţire teribilă şi, înainte să fi apucat măcar să formuleze în sinea ei acest lucru, îşi dădu seama că era pierdută 4 15 august Avuseseră vreodată şansa să se înţeleagă? Să fie altceva decât inamice? Poate că nu era imposibil, până la urmă Într-o vreme, avuseseră cel puţin un lucru în comun: ura pentru tatăl lor, Aleksander Zalacenko, şi spaima că el avea să o omoare pe mama lor, Agneta Pe vremea aceea, surorile locuiau într-o cămăruţă dintr-un apartament de pe Lundagatan în Stockholm, iar când tatăl lor venea acasă puţind a băutură şi a tutun şi o târa pe mama lor în dormitor şi o viola, fiecare ţipăt, fiecare lovitură şi fiecare gâfâială se auzeau până la ele Câteodată, Lisbeth şi Camilla se luau de mână şi încercau să se consoleze reciproc E clar că asta se întâmpla în lipsa altei soluţii, dar chiar şi aşa împărtăşeau groaza şi această vulnerabilitate comună, însă până şi asta le-a fost mai apoi luată Când împliniseră 12 ani, oroarea începuse să se amplifice Nu numai în ceea ce priveşte gradul de violenţă, ci şi frecvenţa Zalacenko se pripăşea la ele în anumite perioade şi câteodată o viola pe Agneta seri la rând Atunci apăruse tiptil o schimbare şi în relaţia dintre surori, o transformare pe care nimeni nu o pricepuse la început, dar care putea fi intuită din strălucirea plină de emoţie din ochii Camillei, din elanul paşilor ei când se grăbea să-şi întâmpine tatăl în uşă, şi acesta a fost momentul în care s-a decis totul Chiar când lupta ameninţa să devină mortală, surorile au ales să intre în război în tabere diferite, iar după aceea nu a mai existat nicio posibilitate de reconciliere, nu după ce Agneta a fost făcută praf pe podeaua din bucătărie şi s-a ales cu leziuni cerebrale cronice, iar Lisbeth a aruncat un cocktail Molotov în Zalacenko şi l-a văzut arzând pe scaunul din faţă al Mercedesului său De atunci, duceau o luptă pe viaţă şi pe moarte De atunci, trecutul nu era altceva decât o bombă care aştepta să fie detonată, iar acum, după mulţi ani, când Lisbeth Salander îşi făcu apariţia din spatele imobilului de pe Bulevardul Tverskoi, toată acea perioadă în care locuiseră pe Lundagatan îi trecu prin faţa ochilor într-o serie de secvenţe fulgerătoare Se afla aici şi acum Vedea exact unde trebuia să ţintească şi ştia exact pe unde trebuia să fugă după aceea Dar îşi amintea, de asemenea, mai multe decât înţelegea de fapt şi mergea cu încetinitorul De-abia când Camilla ieşi pe covorul roşu cu tocurile ei înalte şi rochia neagră, Lisbeth începu să mărească viteza, deşi mergea în continuare aplecată şi tăcută Din restaurant răzbăteau sunetele instrumentelor cu coarde şi clinchetele paharelor, iar ploaia nu mai contenea să cadă, răpăind pe caldarâm Pe stradă trecu o maşină de poliţie şi tânăra se holbă la ea şi la rândul de bodyguarzi, întrebându-se când aveau să o observe din nou Înainte sau după ce va trage? Imposibil de ştiut, nu exista nicio garanţie Dar încă mai zăboveau Era întuneric şi ceaţă şi Camilla acaparase toată atenţia Strălucea ca întotdeauna şi ochii lui Kuzneţov licăreau aşa cum licăriseră odinioară şi ochii băieţilor din curtea şcolii Camilla avea darul de a face viaţa să stea pe loc Se născuse cu această putere şi Lisbeth observă cum sora sa păşi înainte şi cum Kuzneţov îşi îndreptă spatele şi îşi deschise braţele întâmpinând-o cu un gest plin de nervozitate, iar invitaţii de lângă uşă se îmbulziră să o vadă şi ei Chiar în acel moment se auzi o voce din stradă, o voce pe care Lisbeth o aştepta de fapt: „Tам посмотритe” „Uite, acolo” Şi atunci, unul dintre bodyguarzi, un bărbat cu părul blond şi nasul plat, aruncă o privire spre ea şi lui Lisbeth i-a fost clar că nu mai era loc de şovăieli Duse mâna la tocul în care se afla Beretta, simţindu-se proiectată în aceeaşi răceală glacială ca atunci când aruncase sticla de lapte plină cu benzină după tatăl său Apucă să vadă cum Camilla împietri de frică şi cum cel puţin trei bodyguarzi puseră mâna pe arme holbându-se la ea şi atunci crezu că avea să acţioneze rapid şi neiertător Şi totuşi încremeni, ca şi cum ar fi paralizat subit, iar la început nu înţelese de ce Simţea doar cum o învăluie o nouă umbră din copilărie şi realiză nu numai că ratase ocazia, dar şi că rămăsese expusă în faţa unei serii întregi de inamici şi, în plus, fără nicio cale de scăpare ∵ Camilla nu apucă să vadă silueta ezitând Nu-şi auzea decât propriul ţipăt şi observă capete şi corpuri care tresăreau şi văzu arme trase Şi totuşi era convinsă că era prea târziu şi că în orice moment pieptul avea să-i fie străpuns de gloanţe Atacul nu se produse însă şi ea apucă să se prăbuşească înăuntru şi să se adăpostească în spatele lui Kuzneţov Timp de câteva secunde nu mai auzi altceva decât propria-i respiraţie sacadată şi mişcările rapide din jurul său Mai dură până înţelese nu numai că supravieţuise, dar şi că întreaga situaţie părea acum să evolueze în avantajul ei Nu mai era ea cea care se afla în pericol de moarte, ci silueta întunecată al cărei chip tot nu îl desluşea Silueta îşi lăsă capul în jos şi verifică ceva pe mobil Trebuia totuşi să fie Lisbeth, nu putea să fie altcineva Camilla resimţi o ură adâncă şi o dorinţă de a vărsa sânge, tânjea cu violenţă să vadă silueta suferind şi murind Îşi roti din nou privirea asupra întregului episod Scena arăta mai bine decât ar fi putut să spere În timp ce ea însăşi era înconjurată de bodyguarzi şi de veste antiglonţ, Lisbeth se afla pe trotuar de una singură cu un şir de arme îndreptate spre ea Era de-a dreptul fantastic Camilla ar fi vrut să trăiască acest moment cu încetinitorul şi înţelese imediat că avea să-l rememoreze mereu şi mereu Lisbeth era pierdută şi urma să fie distrusă, iar Camilla ţipă, în caz că cineva s-ar fi gândit să ezite: — Trageţi! Vrea să mă omoare! Şi, în secunda următoare, chiar i se păru că aude răpăitul împuşcăturilor Simţi în tot corpul pocniturile şi bubuiturile şi, chiar dacă n-o mai vedea pe Lisbeth – o grămadă de oameni alergau de colo-colo prin faţa ei –, şi-o imagină pe sora ei împuşcată, murind sub ploaia de gloanţe, rostogolindu-se însângerată pe trotuar Dar nu ceva nu era în regulă Nu erau împuşcături, ci mai degrabă oare ce? o bombă, o explozie? O gălăgie ameţitoare năvăli către ei dinspre restaurant şi, deşi Camilla nu voia să piardă nicio secundă din înjosirea şi moartea lui Lisbeth, se holbă către marea de oameni Dar era imposibil de înţeles Violoniştii se opriseră din cântat şi se uitau terorizaţi la oamenii din sală Mulţi dintre invitaţi rămăseseră pe loc, acoperindu-şi urechile cu palmele Alţii se ţineau de piept sau ţipau de frică Majoritatea se îmbulzeau însă spre ieşire într-o panică generalizată, iar Camilla înţelese despre ce era vorba de-abia când uşa restaurantului s-a deschis larg şi primii oameni ieşiră în ploaie Nici bombă nu era Era muzică, cu volumul dat la un nivel atât de înnebunitor, încât nici măcar nu mai putea fi perceput ca sunet, ci părea mai degrabă un atac pe bază de mişcări vibratorii, aşa că nu o miră deloc să-l audă pe un bărbat mai în vârstă, cu chelie, ţipând: — Ce este? Ce este? O femeie care nu părea să aibă nici măcar 20 de ani, îmbrăcată într-o rochie albastru-închis, se puse în genunchi cu mâinile peste cap, ca şi cum ar fi crezut că urma să se prăbuşească tavanul peste ea Kuzneţov, care se afla în imediata apropiere a Camillei, mormăi ceva ininteligibil, iar cuvintele lui au fost absorbite de hărmălaie, moment în care Camilla îşi dădu seama de greşeala sa Îşi îngăduise câteva clipe de neatenţie şi, când îşi îndreptă din nou privirea furioasă spre trotuar şi spre zid, sora ei nu se mai afla acolo Parcă ar fi intrat în pământ Camilla cercetă cu priviri disperate nebunia generalizată, confuzia şi ţipetele oaspeţilor şi tocmai reuşise să îndruge o înjurătură urlând, când primi o lovitură puternică în umăr şi căzu la pământ Se lovi la cot şi la cap când se prăbuşi pe trotuar şi, în timp ce fruntea îi pulsa de durere şi buzele îi sângerau, iar în jurul ei tropăiau zeci de picioare, auzi o voce glacială şi cunoscută exact deasupra sa: — Va veni şi răzbunarea, surioară, va veni Dar, cu siguranţă, era prea ameţită ca să apuce să reacţioneze destul de rapid Când ridică ochii şi se uită în jur, nu era nici urmă de Lisbeth, doar o grămadă de oameni care se năpusteau afară din restaurant, şi atunci strigă din nou: „Omorâţi-o” dar fără să mai creadă cu adevărat în ceea ce spunea ∵ Vladimir Kuzneţov nu o observase pe Kira prăbuşindu-se De-abia dacă observase toată hărmălaia din jur Desluşise ceva în gălăgia aceea care îl speriase mai mult decât tot ce se petrecuse, auzea doar nişte cuvinte urlate pe un ritm sacadat, bubuitor, şi multă vreme refuzase să creadă că era adevărat Clătina din cap şi mormăia „nu, nu” şi încerca să-şi spună că i se părea doar, că imaginaţia îi juca o farsă nefastă Dar chiar auzea cântecul ăla – cântecul lui de coşmar – şi voia să intre în pământ şi să moară — Nu-i adevărat, nu-i adevărat, bâiguia el în timp ce refrenul îi bubuia în urechi, ca unda de şoc a unei grenade: Killing the world with lies Giving the leaders The power to paralyze Feeding the murderers with hate, Amputate, devastate, congratulate But never, never Apologize Niciun cântec de pe pământ nu-l înspăimânta aşa de mult şi, în comparaţie cu asta, faptul că petrecerea pe care o aşteptase cu atât entuziasm fusese sabotată părea o bagatelă, la fel ca faptul că risca să fie dat în judecată pentru că le spărsese timpanele diferiţilor oligarhi şi demnitari Nu se gândea decât la muzică, ceea ce nu era deloc ciudat Simplul fapt că melodia era pusă aici şi acum arăta că cineva reuşise să-i afle cel mai negru secret Risca să se facă de râsul întregii lumi şi o senzaţie de panică sălbatică îi apăsă pieptul, parcă astupându-i căile respiratorii Se strădui totuşi să menţină aparenţele când angajaţii lui reuşiră în cele din urmă să oprească muzica Se prefăcu chiar că trage un oftat de uşurare — Mii de scuze, doamnelor şi domnilor, proclamă el Se pare că nu ne putem bizui niciodată pe minunile tehnicii moderne Îmi cer mii de scuze Haideţi totuşi să continuăm petrecerea Vă promit că vom avea băutură din belşug şi de asemenea alte tentaţii Căută cu privirea escortele îmbrăcate sumar, ca şi cum frumuseţea feminină ar fi putut salva situaţia Dar singurele fete tinere pe care le vedea stăteau sprijinite de faţada clădirii părând înspăimântate, aşa că el nu-şi mai termină propoziţia Vocea îi era lipsită de convingere şi lumea din jur remarcase asta Vedeau că se afla într-o stare de şoc şi, când muzicienii defilară demonstrativ prin faţa lui în drum spre ieşire, majoritatea oaspeţilor dădură şi ei semne că ar vrea să se grăbească spre casă, iar Kuzneţov păru mai degrabă mulţumit de asta Voia să fie singur cu gândurile şi cu frica sa Voia să-şi sune avocaţii şi contactele de la Kremlin şi să se lase consolat în cel mai bun caz, să audă că n-avea să fie făcut de ruşine în ziarele din Vest şi numit criminal de război Vladimir Kuzneţov avea protectori importanţi şi era fără doar şi poate un mahăr care reuşise să comită crime atroce fără prea mari mustrări de conştiinţă Dar asta nu îl făcea o persoană puternică, nu atunci când Killing the world with lies bubuia din difuzoare la petrecerea pe care el o dădea pentru baştani În astfel de momente era aceeaşi persoană care fusese la începuturi, un nenorocit neînsemnat, un criminal de mâna a doua care, odinioară, printr-o coincidenţă divină, nimerise în aceeaşi saună cu doi membri ai dumei şi îi captivase cu poveştile lui Kuzneţov nu avea alte talente, nu era şcolit şi nici prea inteligent, dar ştia să povestească precum nimeni altul şi nu fusese nevoie de mai mult Cu ani în urmă, într-o după-amiază la saună, băuse şi povestise vrute şi nevrute, alegându-se astfel cu nişte prieteni sus-puşi După care începuse să muncească din greu Azi avea sute de angajaţi, majoritatea mai deştepţi decât el, matematicieni, strategi, psihologi, consultanţi de la FSB şi GRU, hackeri, administratori de sisteme, ingineri, experţi în inteligenţă artificială şi robotică Era bogat şi puternic şi, mai ales, nimeni nu-l asocia cu agenţiile de ştiri şi cu minciunile vehiculate Îşi ascunsese cu dibăcie răspunderea şi partea sa de vină, iar în ultima vreme îi mulţumise lui Dumnezeu pentru asta – nu numai pentru că reuşise să ascundă implicarea lui în prăbuşirea bursei, asta era doar cireaşa de pe tort, ci şi pentru operaţiunile din Cecenia, care explodaseră în presă şi duseseră la mişcări de protest şi la revolte în cadrul ONU şi, culmea culmilor, la apariţia unui cântec rock cu dedicaţie specială, care bineînţeles că devenise un hit mondial Acest cântec se auzise la fiecare demonstraţie împotriva crimelor şi de fiecare dată îl cuprinsese o frică de moarte ca nu cumva numele lui să fie vehiculat în acest context; viaţa sa nu revenise la normal decât acum, în ultimele săptămâni, când începuse să pună la cale această petrecere Îi revenise zâmbetul pe buze, apoi începuse iar cu bancuri şi poveşti, iar în seara asta îşi salutase unul după altul oaspeţii de vază cu spatele drept şi fruntea sus, când porcăria aia de cântec pornise brusc să urle de-ţi explodau creierii — Drăcia dracului, la dracu’! — Ce spuneţi? Un domn distins, mai în vârstă, cu pălărie şi baston, pe care în confuzia lui nu reuşea să-l identifice, îl privi critic şi, deşi în realitate ar fi vrut să-l trimită la origini, i se făcu teamă că poate era mai puternic ca el, prin urmare îi răspunse cu toată politeţea de care era în stare — Îmi cer scuze pentru limbajul deplasat, m-am cam înfuriat — Ar trebui să verificaţi securitatea reţelelor dumneavoastră informatice Lasă-mă dracu-n pace, că doar asta am tot făcut, îşi zise în sinea lui — N-are nimic de-a face cu asta, zise el — Atunci ce e? — A fost o problemă electrică, continuă el Electrică Începuse să o ia razna? Cablurile se scurtcircuitaseră pur şi simplu şi dăduseră drumul cu de la sine putere la melodia Killing the world with lies? I se făcu ruşine şi întoarse privirea, făcând patetic cu mâna unora din ultimii invitaţi care dispăreau în taxiuri Restaurantul se golise de lume şi Kuzneţov îl căuta cu privirea pe Felix, tânărul său tehnician-şef Unde naiba era nătângul ăla? În cele din urmă dădu cu ochii de el lângă scenă, unde stătea şi vorbea la telefon, cu barbişonul lui ridicol şi cu fracul caraghios care stătea pe el ca pe un sac cu fân Părea supărat şi era şi cazul să fie Cretinul ăla îi promisese că nu avea să apară nicio surpriză neplăcută, iar acum picase tot cerul peste ei Kuzneţov îi făcu un semn enervat Felix făcu un gest indiferent din mână şi atunci Kuzneţov simţi că voia să-i tragă un pumn în gură sau să-l dea cu capul de perete Şi totuşi, când în cele din urmă Felix îşi târşâi picioarele spre el, reacţionă cu totul altfel Părea total neajutorat — Ai auzit ce cântec era? — Am auzit, zise Felix — Înseamnă că cineva din afară ştie — Se pare că da — Ce crezi că o să se-ntâmple? — Nu ştiu — Crezi că în curând o să primim scrisori de şantaj? Felix rămase tăcut muşcându-şi buza, iar Kuzneţov privi în gol — Cred că trebuie să ne pregătim pentru ceva şi mai grav, zise Felix Nu vorbi aşa, îşi zise Kuzneţov Nu vorbi aşa! — De ce? Avea vocea spartă — Pentru că tocmai m-a sunat Bogdanov — Bogdanov? — Omul Kirei Kira, îşi zise el, dulcea şi teribila Kira Iar apoi îşi aduse aminte: totul începuse cu ea, cu chipul ei frumos care se schimonosise într-o grimasă groaznică, cu gura ei care striga „împuşcaţi, omorâţi” şi cu ochii ei care se îndreptaseră către o siluetă întunecată de lângă perete În amintirea lui, totul se contopise cu gălăgia infernală care urmase — Ce a zis Bogdanov? întrebă el — A zis că ştie cine e hackerul care ne-a atacat Problemă electrică, îi veni din nou în minte Cum dracu’ putuse să spună electrică? — Deci e vorba de un hacker? — Se pare că da — Dar parcă era imposibil Idiotul dracu’, ai zis că nu e posibil — Nu, dar persoana asta — Ce naiba e cu persoana asta? — E o tipă foarte pricepută — Deci este o femeie — E o femeie şi se pare că nu o interesează banii — Atunci ce-o interesează? — Răzbunarea, zise Felix, iar Kuzneţov începu să tremure din tot corpul şi îi dădu lui Felix un pumn în gură Apoi turnă în el şampanie şi votcă până se îmbătă criţă ∵ Lisbeth părea calmă când, fără niciun pic de grabă, intră în camera sa de hotel Îşi turnă până şi un pahar de whisky, îl dădu pe gât şi luă câteva alune dintr-un bol de pe masă Apoi îşi făcu bagajul fără mişcări pripite sau vreun semn de nervozitate De-abia când trase fermoarul de la geamantan şi se ridică în picioare i se observă tensiunea din corp Cu privirea căuta un obiect pe care să-l poată face ţăndări, o vază, un tablou, lustra cu cristale din tavan Se mulţumi să se ducă la baie şi să se holbeze în oglindă, ca şi cum şi-ar fi analizat fiecare trăsătură a feţei, fără să vadă nimic de fapt În mintea ei, se afla în continuare pe Bulevardul Tverskoi Se gândea la mâna care se îndreptase către armă şi apoi se trăsese înapoi Îşi aminti de lucrurile care o făcuseră să simtă că ce avea de făcut era uşor şi de cele care îi făcuseră sarcina atât de grea şi îşi dădu seama că era prima dată în vara asta când nu ştia ce să facă Era cum era de fapt? Total pierdută probabil, şi nici măcar faptul că mobilul său îi indica acum unde locuia Camilla nu-i ridică moralul Cu ajutorul unui satelit de la Google Earth avea o privire de ansamblu asupra unei case mari din piatră înconjurate de terase, grădini, piscine şi statui, dar când încerca să-şi închipuie cum avea să ardă totul, aşa cum arsese şi tatăl său în Mercedesul de pe Lundagatan, imaginea nu avea efectul scontat Ceea ce până adineauri fusese un plan perfect era acum un haos total şi Lisbeth se gândi la recenta ei ezitare şi la cea de atunci, de demult, şi îşi dădu seama că acea ezitare era foarte periculoasă şi o făcea vulnerabilă Mormăi ceva în barbă şi mai bău nişte whisky Îşi plăti Online factura de la hotel, îşi luă geamantanul şi ieşi în stradă După ce se îndepărtă binişor, aruncă pistolul într-o gură de canal Apoi luă un taxi, îşi rezervă un zbor la Copenhaga pentru a doua zi dimineaţa devreme cu unul dintre paşapoartele sale false şi îşi luă o cameră la Sheraton, exact lângă aeroportul Şeremetevo Pe la două dimineaţa descoperi un mesaj de la Mikael Era îngrijorat, scria el, şi atunci ea se gândi din nou la secvenţa filmată pe Fiskargatan şi se hotărî să-i pirateze computerul Nu era uşor de înţeles de ce anume Dar poate că avea nevoie să se gândească la altceva decât la lucrurile care i se perindau fără întrerupere prin minte şi atunci se aşeză la birou După câteva momente găsi nişte documente criptate care păreau să fie importante pentru el Şi totuşi el părea să vrea ca ea să le citească În dosarele pe care le crease pentru ea, Mikael îi dădea indicii şi lăsase semne pe care numai ea le putea înţelege şi, după ce se fâţâi un pic de colo-colo pe serverul lui, se adânci în lectura unui articol despre prăbuşirea bursei şi fabricile de troli Mikael descoperise o bună parte din adevăr, dar nu la fel de mult ca ea şi, după ce citi articolul de două ori, adăugă un paragraf către finalul textului şi puse în anexă un link cu documente şi schimburi de e-mailuri, dar era atât de obosită deja, încât nici nu-şi dădu seama că îi scrisese greşit numele lui Kuzneţov şi că stilul în care relata nu semăna deloc cu cel al lui Mikael Îşi aminti doar că se deconectase şi se întinsese pe spate pe pat fără să-şi dea jos costumul sau pantofii Când adormi, îl visă pe tatăl său care apărea dintr-o mare de foc şi îi spunea că devenise slabă şi că nu avea nicio şansă împotriva Camillei 5 16 august Duminică dimineaţă, Mikael se trezi la ora 6:00 Din cauza caniculei, se gândi el Era o zăpuşeală care prevestea furtună Cearşafurile şi faţa de pernă erau ude leoarcă de sudoare Îl durea capul şi chiar se întrebă dacă nu cumva era bolnav, dar imediat îşi aduse aminte ce făcuse cu o seară în urmă Realiză că stătuse până târziu şi băuse Trase o înjurătură, supărat pe lumina soarelui care se strecura în cameră prin draperii, apoi îşi trase plapuma peste cap încercând să adoarmă la loc Făcu greşeala să-şi verifice mobilul pentru a vedea dacă îi răspunsese Lisbeth, ceea ce evident că ea nu făcuse, şi atunci începu să se gândească din nou la ea Fiindu-i imposibil să se mai liniştească, în cele din urmă se ridică în capul oaselor Pe noptieră se afla un teanc de cărţi pe care le începuse fără să ajungă să le termine vreodată şi, pentru o vreme, îşi propuse să citească sau poate să se aşeze la birou şi să-şi continue articolul Până la urmă se duse în bucătărie şi îşi făcu un cappuccino Apoi aduse ziarele de dimineaţă şi se cufundă în ştiri, după care răspunse la câteva e-mailuri şi mai făcu puţină ordine în cameră, continuând cu baia La ora 9:30 primi un mesaj de la Sofie Melker, o tânără colegă care tocmai se mutase în cartier cu soţul său şi cu cei doi fii Sofie voia să discute despre un reportaj, ceea ce el n-avea niciun chef să facă de fapt, dar o plăcea pe Sofie şi îi propuse să se întâlnească la o cafea la Kaffebar pe S:t Paulsgatan peste o jumătate de oră Sofie îi răspunse cu un semn cu degetul mare în sus Lui Mikael nu-i plăceau emoticoanele Era de părere că limba era de ajuns Dar nu voia să pară desuet şi se hotărî să-i trimită o figură veselă drept răspuns Din păcate, cu stângăcia degetelor lui, trimisese în loc de smiley o inimioară roşie Putea cu siguranţă fi interpretată greşit Dar ce naiba îşi zise el, oricum e inflaţie de-aşa ceva Ce mai înseamnă o inimă în zilele noastre? Acum, în loc de „salut” zici „te îmbrăţişez”, deci o inimioară e ca şi cum ai zice „dragă” O lăsă aşa şi făcu duş, după care se bărbieri şi îmbrăcă o pereche de blugi şi o cămaşă albastră Apoi ieşi Cerul era senin şi soarele strălucea Coborî treptele de piatră ajungând pe Hornsgatan, o coti prin piaţa Mariatorget şi se uită împrejur, mirat că erau aşa de puţine urme după serbarea populară de ieri Pe aleile pietruite nu se vedea nici măcar un chiştoc Coşurile de gunoi fuseseră golite şi undeva pe stânga, în faţa hotelului Rival, se afla o fată îmbrăcată într-o vestă portocalie, care aduna gunoi din iarbă cu un cleşte lung Mikael trecu pe lângă ea şi pe lângă statuia din centrul pieţei Nu trecea pe lângă nicio altă statuie din oraş aşa de des Şi totuşi nu ştia ce reprezenta Nu-i acordase niciodată nici cea mai mică atenţie – cum se întâmplă adesea cu lucrurile aflate sub nasul nostru – şi, dacă l-ar fi întrebat cineva, probabil că ar fi zis că era vorba de Sfântul Gheorghe şi de balaur Dar era Tor care omora Şarpele Midgardului În toţi aceşti ani nu catadicsise să citească inscripţia şi chiar şi acum privirea îi aluneca pe lângă statuie, către locul de joacă unde un tătic cu o mină plictisită îşi dădea fiul în leagăn şi către băncile şi gazonul pline de oameni stând la soare Părea o dimineaţă obişnuită de duminică Şi totuşi avea senzaţia că lipseşte ceva, dar îşi zise că era o prostie, o iluzie, şi mări viteza din nou, cotind-o pe S:t Paulsgatan şi atunci înţelese Ceea ce lipsea era o siluetă pe care n-o mai văzuse în ultima săptămână, care înainte era mereu aşezată pe o bucată de carton lângă statuie, nemişcată, ca un călugăr care meditează Era vorba de un bărbat cu degete amputate, cu chipul uscat şi îmbătrânit şi cu o pufoaică mare, albastră, pe el Ceva vreme, bărbatul făcuse parte din peisajul urban al lui Mikael, deşi peisajul lui urban în acea perioadă, la fel ca în toate perioadele în care muncea din greu, era mai mult un simplu decor Fusese prea închis în sine ca să poată vedea de-adevăratelea Însă bietul om se aflase acolo tot timpul, ca o umbră în subconştient, şi de-abia acum, când dispăruse, se contura mai bine, iar Mikael reuşi dintr-odată să-şi amintească o serie de detalii despre el: pata neagră de pe obraz, buzele crăpate şi ţinuta lui plină de mândrie care contrasta puternic cu durerea pe care o emana înfăţişarea lui Cum putuse oare să-l uite? Cumva, ştia răspunsul Odinioară, un astfel de bărbat ar fi bătut la ochi Acum însă nu puteai să mergi mai mult de 50 de metri fără să dai nas în nas cu cineva care încerca să te facă să-i dai câteva coroane Peste tot, pe trotuare şi în faţa magazinelor, la staţiile de reciclare şi la gurile de metrou era plin de cerşetori Era un Stockholm nou şi zdrenţuit, dar toată lumea se obişnuise aproape instantaneu cu noua realitate Acesta era tristul adevăr Cerşetorii începuseră să se înmulţească chiar în perioada când locuitorii săi începuseră să nu mai folosească bani lichizi şi, la fel ca restul lumii, Mikael prinsese obiceiul de a întoarce capul în altă parte când întâlnea un cerşetor Cel mai adesea nu avea nicio senzaţie de vinovăţie, iar acum se simţi cuprins de un sentiment de tristeţe care nu avea neapărat de-a face cu bărbatul acela şi nici măcar cu cerşetorii în general, ci mai degrabă cu timpul care trece atât de rapid şi cu viaţa care se schimbă fără să apucăm să ne dăm seama În faţă la Kaffebar, un camion era parcat atât de aproape de celelalte maşini, încât nu înţelegea cum avea să poată ieşi de acolo, iar în cafenea, ca de obicei, erau mult prea mulţi cunoscuţi N-avea chef să vorbească cu nimeni, deci doar salută cu amabilitate, după care comandă un espresso dublu şi un sandviş cu gălbiori şi se aşeză la o masă de la fereastră cu vedere spre S:t Paulsgatan, cufundat în gânduri Nu după multă vreme simţi o mână pe umăr Era Sofie Purta o rochie verde şi avea părul lăsat pe umeri Îi zâmbea cu băgare de seamă Sofie comandă ceai cu lapte şi o sticlă de Perrier şi apoi îi arătă inimioara de pe telefon — E un flirt sau aşa îţi arăţi atenţia faţă de angajaţi? întrebă ea — E stângăcia degetelor mele, zise el — Răspuns greşit — Atenţie faţă de angajaţi atunci Am primit ordin de la Erika — Răspuns greşit în continuare, dar de data asta e un pic mai bine — Cum se simte familia ta? întrebă el — Mama din această familie e de părere că vacanţa de vară e prea lungă şi copiii cer să fie distraţi non-stop Nişte mici huligani — Cât timp a trecut de când v-aţi mutat aici? — În curând, cinci luni Tu de când stai aici? — De o sută de ani Ea izbucni în râs — Într-un fel e adevărat, să ştii, zise el Când locuieşti într-un loc atât de mult ca mine aici, ajungi să orbeşti Mergi ca un somnambul — Zău? — Da, în cazul meu cel puţin Dar presupun că tu, care eşti nouă în cartier, priveşti cu mai multă atenţie în jur — E posibil — Îţi aduci aminte de un cerşetor îmbrăcat într-o pufoaică mare, care stătea în parcul Mariatorget? Avea o pată neagră pe faţă şi îi lipseau aproape toate degetele Ea afişă un zâmbet trist — Da, cum să nu, mi-l aduc aminte bine — De ce spui asta? — Pentru că nu era aşa uşor de uitat — Eu l-am uitat Sofie îl privi mirată — Ce vrei să spui? — L-am văzut de cel puţin zece ori şi totuşi nu l-am reţinut De-abia acum, când a murit, s-a trezit la viaţă în memoria mea — A murit? — M-a sunat ieri medicul legist — De ce oare? — I-a găsit numărul meu de telefon în buzunar, iar medicul spera să-i pot ajuta să-l identifice — Dar n-ai putut? — Nu, deloc — Probabil că cerşetorul voia să-ţi livreze vreun subiect — Probabil Sofie bău din ceai, apoi se lăsă tăcerea — A abordat-o şi pe Catrin Lindås săptămâna trecută, zise ea în cele din urmă — Zău? — Parcă înnebunise când a dat cu ochii de ea L-am văzut de la distanţă, pe Swedenborgsgatan — Ce voia de la ea? — Probabil că o văzuse la televizor Catrin Lindås apărea din când în când la posturile de televiziune Era o editorialistă conservatoare care participa în mod curent la dezbateri despre reguli, ordine sau disciplină şi nivelul de cunoştinţe al şcolarilor Era frumoasă la modul meticulos, îmbrăcată în costume perfect croite sau cu bluze cu nasturi bine apretate şi n-avea niciodată nici măcar o şuviţă de păr rebel în cap Lui Mikael i se părea severă şi lipsită de fantezie Îl criticase în cotidianul Svenska Dagbladet — Ce s-a întâmplat? întrebă el — Cerşetorul a prins-o de braţ şi a început să-i strige diverse — Ce anume? — Habar n-am Dar avea o creangă sau un baston pe care-l tot învârtea Catrin a fost foarte speriată după aceea Am încercat s-o calmez şi s-o ajut să-şi şteargă o pată de pe taior — O, trebuie să fi fost o experienţă dură pentru ea Nu-şi propusese să fie sarcastic sau cel puţin nu credea asta Însă Sofie porni brusc la atac — N-ai văzut-o niciodată cu ochi buni, nu-i aşa? — Ba da, zise el defensiv Nu-i nimic în neregulă cu ea din punctul meu de vedere, doar că e prea de dreapta şi prea principială pentru gustul meu, asta-i tot — Domnişoara Perfecţiune, nu-i aşa? — N-am zis asta — Dar asta ai insinuat Habar n-ai cât de criticată e pe net Lumea o vede ca pe o căţea aristocrată care a studiat la pension şi care-i dispreţuieşte pe oamenii de rând Dar ştii ce fel de viaţă a avut de fapt? — Nu, Sofie, nu ştiu Mikael nu înţelegea de ce se enervase ea atât de brusc — Atunci lasă-mă să-ţi povestesc — Spune-mi, te rog — A crescut într-o mizerie cruntă Într-o colectivitate de hipioţi drogaţi din Göteborg Părinţii ei erau dependenţi de LSD şi de heroină La ei acasă era mereu haos şi murdărie şi se perindau tot felul de pierde-vară prăjiţi Costumele şi principialitatea au fost modul ei de a supravieţui Este o luptătoare E o rebelă în felul ei — Interesant, spuse el — Într-adevăr Şi ştiu că o consideri reacţionară, dar a făcut mult bine în lupta ei împotriva mişcărilor de tip New Age cu care a crescut E mult mai interesantă decât pricepe lumea — Sunteţi prietene? — Suntem prietene — Mulţumesc, Sofie O să încerc s-o privesc dintr-o perspectivă nouă de-acum înainte — Nu cred, zise ea şi râse împăciuitor, bâiguind ca şi cum subiectul ar fi fost sensibil pentru ea Apoi îl întrebă cum mergea articolul El îi răspunse că nu prea avea cine ştie ce succese de sărbătorit Îi spuse că pista rusească era o fundătură — Dar ai surse bune, nu? — Ceea ce nu ştiu sursele mele n-am nici eu cum să aflu — Poate că ar trebui să te duci la Sankt Petersburg şi să mai faci săpături despre fabrica aia de troli, cum naiba îi spune? — New Agency House? — Nu era un fel de centru? — Chiar şi asta pare o pistă moartă — Mi se pare mie sau am de-a face cu un domn Blomkvist extrem de pesimist? Îşi dădea singur seama cum suna, dar chiar n-avea niciun chef să se ducă la Sankt Petersburg Deja era plin de jurnalişti acolo şi nimeni nu reuşise până acum să afle cine era responsabil pentru fabrică sau cât de adâncă era implicarea serviciului de informaţii ori a regimului Se săturase de povestea asta Se săturase de ştiri în general şi de evoluţia politică tristă din întreaga lume, deci îşi bău cafeaua şi o întrebă pe Sofie despre reportajul ei Tipa voia să scrie despre subînţelesurile antisemite din campania de dezinformare, ceea ce iarăşi nu reprezenta o mare noutate, căci bineînţeles că trolii nu se putuseră abţine să nu sugereze că prăbuşirea bursei fusese urzeala evreilor Era acelaşi discurs ingrat care tot circulă de câteva sute de ani, despre care s-a tot scris şi care a fost analizat de mii de ori, dar Sofie avea o abordare mai concretă Voia să descrie efectul pe care îl avusese asupra oamenilor în viaţa cotidiană, asupra şcolarilor, profesorilor, intelectualilor, oamenilor obişnuiţi care înainte nu reflectaseră niciodată asupra faptului că erau evrei El o încurajă, îi puse câteva întrebări şi îi zise „bine, pune-te pe treabă”, vorbindu-i apoi despre ura din societate în general, despre populişti şi extremişti şi despre idioţii care-i lăsau mesaje în căsuţa vocală Apoi i se făcu lehamite de sine însuşi, o îmbrăţişă pe Sofie şi îşi luă rămas-bun de la ea, cerându-i scuze – fără să ştie exact de ce – după care se duse acasă, se schimbă şi porni să facă o tură de jogging 6 16 august Kira stătea întinsă pe pat, în casa ei mare din Rubliovka, la vest de Moscova, când a fost anunţată că hackerul-şef care lucra pentru ea, Iuri Bogdanov, voia să-i vorbească Îi trimise vorbă să mai aştepte Şi, pentru orice eventualitate, mai aruncă şi cu peria de păr după menajera sa, Katia, după care îşi trase plapuma peste ochi Avusese o noapte de coşmar Amintirile zgomotelor din restaurant, ale paşilor şi siluetei surorii sale, toate o hăituiau şi o făceau să-şi pipăie întruna umărul în locul în care încă mai simţea efectul căzăturii pe trotuar, dar nu ca o durere, ci ca o prezenţă de care nu se putea debarasa De ce nu se putea sfârşi totul? Muncise din greu şi obţinuse atât de multe lucruri! Şi totuşi trecutul o ajungea mereu din urmă, de fiecare dată sub o nouă înfăţişare Nu avusese o copilărie fericită Însă existaseră anumite părţi pe care le iubise în felul ei Acum însă până şi acestea îi erau luate încetul cu încetul Încă din copilărie, Camilla tânjise cu o forţă disperată să scape din apartamentul de pe Lundagatan şi de viaţa cu sora şi mama ei, departe de senzaţia de sărăcie şi vulnerabilitate Merita mai mult, înţelesese asta foarte devreme Într-o amintire îndepărtată se afla în magazinul de lux NK şi se uita la o femeie îmbrăcată în haină de blană şi pantaloni cu model care râdea şi era atât de frumoasă, de parcă ar fi venit din altă lume Camilla se apropiase de ea şi, chiar când se afla la picioarele ei, apăruse o prietenă la fel de elegantă care o sărută pe femeie pe obraz şi o întrebă: — O, e fiica ta? Femeia se întorsese, se uitase în jos şi, când o descoperise pe Camilla, răspunsese zâmbind: — I wish it were Camilla nu înţelesese, dar pricepuse că era un compliment, iar în timp ce se îndepărta auzise încă o propoziţie: — Ce fată frumoasă! Păcat că mama ei nu o îmbracă mai îngrijit Aceste cuvinte o răniseră profund şi se holbase la Agneta – deja la vremea respectivă îi spunea mamei sale Agneta –, care se afla un pic mai încolo şi se uita la decoraţiunile de Crăciun împreună cu Lisbeth, şi îşi dăduse imediat seama de diferenţa ca de la cer la pământ În timp ce celelalte femei străluceau ca şi cum îşi trăiau viaţa după bunul lor plac, Agneta era cocoşată şi palidă şi purta haine vechi şi urâte Atunci o străfulgerase un sentiment de nedreptate Am nimerit greşit, îşi zisese ea, greşit Existaseră o mulţime de astfel de momente în copilăria ei, clipe în care se simţise glorificată şi în acelaşi timp blestemată; glorificată pentru că lumea îi spunea că e frumoasă ca o mică prinţesă, şi blestemată pentru că aparţinea unei familii care trăia marginalizată, aproape în tenebre Era adevărat că începuse să fure ca să-şi poată cumpăra haine şi accesorii de păr, nu mult, cel mai adesea monede, câteva bancnote, o broşă veche de-a bunicii, vaza rusească de pe bibliotecă Însă era la fel de adevărat că era acuzată de mult mai mult decât atât şi avea o senzaţie din ce în ce mai tangibilă că Agneta şi Lisbeth erau în cârdăşie împotriva ei Adesea se simţea ca o străină în propria sa casă, ca o Cenuşăreasă care trebuia ţinută din scurt, iar lucrurile nu se îmbunătăţeau deloc când venea Zala în vizită şi tipul o dădea la o parte ca pe un câine fără stăpân În astfel de clipe se simţea cea mai singură persoană de pe pământ şi visa să fugă de acasă şi să găsească pe altcineva care să aibă grijă de ea, cineva care s-o merite Dar, încetul cu încetul, o rază de lumină se strecurase până la ea, e posibil să fi fost o strălucire falsă, dar era singura pe care o avea la dispoziţie Începuse cu câteva observaţii mărunte – ceasul de mână din aur, sulurile de bancnote din buzunarele de la pantaloni, tonul autoritar la telefon –, toate reprezentând mici semne că Zala era mai mult decât o fiinţă brutală Încet-încet, începuse să-i vadă şi siguranţa de sine, rafinamentul, forţa gesturilor, aura de putere pe care o degaja Dar, dincolo de toate, începuse să vadă faptul că el îi dădea ei atenţie Câteodată se oprea şi o analiza din cap până în picioare şi zâmbea, ceea ce făcuse o impresie puternică asupra ei Zala nu zâmbea niciodată şi de aceea gestul lui căpătase o forţă incredibilă; era ca şi cum un reflector fusese îndreptat spre ea şi, în cele din urmă, încetase să-i mai fie frică de vizitele lui şi începuse chiar să-şi imagineze că el avea să fie cel care o s-o ia de acolo şi o s-o ducă într-un loc mai bogat şi mai frumos Într-o seară, pe vremea când avea 11 sau 12 ani, tatăl său stătea în bucătărie şi bea votcă, iar Agneta şi Lisbeth erau plecate Ea s-a apropiat de el şi el i-a mângâiat părul şi i-a oferit un pahar pe care l-a amestecat cu suc „Screwdriver”, i-a explicat el şi i-a povestit despre copilăria lui într-un orfelinat din Sverdlovsk în munţii Ural, unde era bătut zilnic, şi despre cum a răzbit şi a devenit puternic şi bogat, cu prieteni în întreaga lume Părea o filă de poveste şi el şi-a dus degetul la gură şi i-a şoptit că era un secret, iar atunci ea a tresărit şi a îndrăznit să-i povestească cât de răutăcioase erau cu ea Agneta şi Lisbeth — Sunt invidioase Lumea e mereu invidioasă pe oamenii ca mine şi ca tine, i-a zis el şi i-a promis că aveau să fie mai drăguţe cu ea de atunci încolo şi, într-adevăr, după asta viaţa de acasă s-a schimbat Zala reprezenta lumea cosmopolită care venea în vizită, iar ea îl iubea nu numai pentru că o salvase Nimic nu-l afecta Nimic, nici bărbaţii cu mine serioase şi paltoane gri care apăreau uneori la ei acasă, nici poliţiştii cu umeri laţi care ciocăniseră într-o dimineaţă la uşă Dar ea putea Ea îl făcea să fie blând şi grijuliu şi multă vreme nu înţelesese preţul pe care îl plătea, cu atât mai puţin că se păcălea pe ea însăşi Pentru ea era un apogeu Cineva o vedea în sfârşit! Era fericită şi se bucura să-şi vadă tatăl din ce în ce mai des şi să primească daruri şi bani pe furiş de la el Dar chiar în acea perioadă, când ceva nou şi grandios era în pregătire, Lisbeth îi luase totul De atunci îşi urâse sora cu o tărie nebunească, acea ură devenind caracteristica sa principală Voia să-şi ia revanşa şi să o distrugă pe Lisbeth şi nu avea de gând să ezite acum, când sora sa, pentru moment, se afla cu un pas înaintea ei De cealaltă parte a draperiilor se simţea căldura soarelui după ploaia din noaptea precedentă Auzea huruitul maşinilor de tăiat iarba şi voci îndepărtate Închise ochii şi se gândi la paşii nocturni care se apropiau de camera lor din apartamentul de pe Lundagatan Apoi îşi încleştă pumnul drept, dădu plapuma la o parte cu picioarele şi se ridică din pat Avea să preia iniţiativa ∵ Iuri Bogdanov aşteptase deja o oră Dar nu stătuse degeaba Se concentrase la laptopul din poală şi de-abia acum aruncă o privire îngrijorată către terasă şi grădina enormă care se întindea dincolo de ea Nu avea nicio veste bună, se aştepta doar la mustrări, la şi mai multă muncă, dar se simţea oricum puternic şi motivat, şi-şi mobilizase întreaga reţea Îi sună telefonul Respinse apelul Era din nou Kuzneţov Nemernicul ăla prost şi isteric de Kuzneţov Era ora 11:10 şi lucrătorii din grădină îşi luau pauza de prânz Timpul se scurgea neiertător, iar el îşi contempla pantofii Mai nou, Bogdanov era bogat şi purta costume făcute pe comandă şi ceasuri scumpe Dar mahalaua făcea de-a pururi parte din viaţa lui Era un fost aurolac care crescuse pe stradă, iar acest stil de viaţă încă subzista ca un rest indestructibil în privirea şi mişcările lui Avea chipul colţuros şi plin de cicatrici, era înalt şi slab, cu buzele subţiri şi braţele pline de tatuaje făcute după ureche Dar, deşi Kirei nu-i făcea deloc plăcere să se afişeze, individul rămânea un instrument inestimabil pentru ea, iar acest lucru îl îmbărbătă, acum când auzea tocurile ei răsunând pe podeaua de marmură Se apropia de el, la fel de incredibil de frumoasă ca întotdeauna, îmbrăcată într-un deux-pièces albastru-deschis şi o bluză roşie încheiată până sus la gât Veni şi se aşeză pe fotoliul de lângă el — Ce avem deci? zise ea — Probleme, răspunse el — Zi-mi despre ce e vorba — Femeia — Lisbeth Salander — Încă nu avem confirmarea, dar, da, ea trebuie să fi fost, mai ales dacă e să luăm în calcul nivelul de piraterie — Ce e aşa de special? — Kuzneţov e atât de paranoic cu sistemele lui de IT, încât le-a verificat şi răsverificat Primise asigurări că era imposibil să le pirateze cineva — Se pare însă că n-a fost aşa — N-a fost aşa şi încă nu ştim exact cum a făcut tipa, doar că operaţiunea în sine – după ce a spart reţeaua – i s-a părut relativ necomplicată S-a conectat la Spotify şi la difuzoarele care fuseseră special instalate pentru eveniment, după care a pus o melodie rock cunoscută — Dar lumea parcă înnebunise — Aveau şi un egalizator, care din păcate era digital şi parametric, conectat la reţeaua wifi — Vorbeşte mai clar! — Egalizatorul reglează sunetul, ajustează basul şi discantul, iar Salander s-a conectat la el şi a creat un şoc sonor Trebuie să fi fost foarte neplăcut, cred că oamenii s-au simţit zdruncinaţi până-n rărunchi Din cauza asta, mulţi se ţineau de piept şi nici măcar nu pricepeau că era un sunet — Deci a vrut să creeze panică — În primul rând, a vrut să transmită un mesaj Cântecul se numeşte Killing the world with lies şi e scris de Pussy Strikers — Curvele alea cu părul roşcat? — Exact, zise Bogdanov, fără a lăsa vreo clipă să se înţeleagă că, până mai adineauri, el le considera pe Pussy Strikers destul de cool — Continuă! — Cântecul a fost scris în momentul când au apărut primele relatări despre asasinarea homosexualilor în Cecenia, dar de fapt nu-i descrie pe făptaşi şi nici măcar aparatul de stat, ci persoana care a orchestrat campania de ură de pe reţelele sociale în etapa premergătoare crimelor — Deci pe Kuzneţov însuşi — Exact, doar că — Nimeni din afară n-ar trebui să ştie asta, îi completă ea propoziţia — Nimeni n-ar trebui să ştie nici măcar că el e persoana din spatele agenţiilor de ştiri — Şi atunci Lisbeth cum de a aflat? — Acum verificăm şi încercăm să-i liniştim pe cei implicaţi Kuzneţov a luat-o razna E beat criţă şi face pe el de frică — De ce? Doar nu e prima dată când îi incită pe unii împotriva altora — Nu, asta-i clar, dar în Cecenia au cam sărit calul Pe unii i-au îngropat de vii, zise el — Asta-i problema lui Kuzneţov — Ai dreptate, dar ce mă îngrijorează pe mine — Zi odată, ce e? — e că Salander nu-i vrea capul lui Kuzneţov în primul şi-n primul rând Nu e exclus ca ea să fi aflat şi despre amestecul nostru în treaba agenţiilor de ştiri Vrea să se răzbune pe tine, nu pe el, nu-i aşa? — Ar fi trebuit s-o omorâm mai demult — Ar mai fi ceva — Ce? Bogdanov ştia că nu mai avea niciun rost să tărăgăneze — Ieri, după ce te-a împins, s-a împiedicat, continuă el Ciocnirea a făcut-o să-şi piardă echilibrul şi să fie propulsată înainte – sau cel puţin aşa a dat impresia – şi apoi a fost nevoită să se sprijine cu mâna de limuzina ta, chiar deasupra roţii din spate, iar la început mi s-a părut o mişcare naturală Dar apoi m-am tot uitat la imaginile de pe camerele de supraveghere şi mi-am dat seama că poate nu era vorba de o căzătură În loc să se sprijine de capotă, a împins ceva spre ea Iată! Scoase o cutiuţă dreptunghiulară — Ce-i asta? — Este un transmiţător de GPS — Deci acum ştie unde locuiesc? ∵ Camilla mormăise întrebarea cu fălcile încleştate, simţind un gust de fier sau de sânge în gură — Mi-e teamă că da, zise el — Idioţilor! mârâi ea — Am luat toate măsurile de precauţie, continuă Bogdanov din ce în ce mai nervos Am întărit supravegherea, mai ales a sistemului IT, bineînţeles — Vrei să spui că acum ne aflăm în defensivă? — Nu, nu, deloc Te informam doar — Găseşte-o naibii atunci! — Din păcate, nu e aşa de uşor Am verificat toate camerele de supraveghere din zonă Nu am văzut-o pe niciuna şi n-am putut să-i dăm de urmă nici prin telefon sau computer — Căutaţi-o prin hoteluri atunci Dă-o în urmărire Întoarceţi totul cu fundul în sus — Asta facem, şi sunt convins că o s-o distrugem — N-o subestima pe vrăjitoarea asta — N-o subestimez deloc Cred însă că şi-a ratat şansa şi că balanţa înclină acum în favoarea noastră — Cum dracu’ poţi să spui asta, când ştie unde locuiesc? Bogdanov ezită, neştiind ce să răspundă — Ai crezut că Salander vrea să te omoare, nu-i aşa? zise el — Eram convinsă Dar se pare că are un plan şi mai diabolic — Nu cred că ai dreptate — Ce vrei să spui? — Cred că voia într-adevăr să te omoare Altfel nu văd rostul atacului L-a speriat de moarte pe Kuzneţov Dar, dincolo de asta ce-a câştigat? Nimic Doar s-a expus — Deci încerci să spui că Îşi îndreptă privirea spre grădină şi se întrebă unde dracu’ dispăruseră toţi cei care lucrau pentru ea — Sunt de părere că a ezitat şi n-a putut să meargă până la capăt Că nu e în stare Că nu e destul de puternică, la urma urmelor — Iată o idee încântătoare, zise ea — Şi adevărată, cred eu Altfel, ceva nu iese la socoteală Dintr-odată, Camilla se simţi un pic mai bine — Şi în plus există persoane la care ţine, zise ea — Le are pe amantele ei — Şi pe Kalle Blomkvist, adăugă ea Mai ales pe Mikael Blomkvist 7 16 august Era ora 20:30 şi Mikael se afla la restaurantul Gondolen din Slussen, unde lua cina cu Dragan Armanski, proprietarul firmei de pază şi protecţie Milton Security Deja regreta decizia luată Îl dureau picioarele şi spatele după tura de alergat şi, sincer vorbind, era şi un pic plictisit Dragan nu mai termina cu potenţialul de dezvoltare în est sau în vest şi, colac peste pupăză, trânti şi o anecdotă despre un cal care intrase într-un cort de petrecere din Djurgården: — Şi pe urmă idioţii au tras şi pianul cu coadă în piscină Mikael nu înţelesese dacă asta avea vreo legătură cu calul Dar, e drept, nici nu asculta cu atenţie Într-un colţ se aflau nişte colegi de la Dagens Nyheter, printre care şi Mia Cederlund cu care avusese o relaţie nereuşită, iar în partea opusă îl văzu pe actorul Mårten Nyström de la Teatrul Dramatic, care fusese descris în termeni nu tocmai măgulitori în analiza pe care Millennium o făcuse despre abuzul de putere din teatru Niciunul dintre ei nu părea să-l placă prea mult, deci îşi lăsă capul în jos şi îşi bău vinul gândindu-se la Lisbeth Lisbeth era numitorul lor comun, al lui şi al lui Dragan Dragan era unicul angajator pe care-l avusese Lisbeth, iar acesta n-o uitase niciodată, ceea ce nu era aşa de ciudat în sine Lisbeth, pe care Dragan o angajase într-un fel de proiect social de caritate cu mult timp în urmă, se dovedise a fi cea mai bună colaboratoare pe care o avusese vreodată şi probabil că fusese şi îndrăgostit de ea o perioadă — E nebunie curată, zise Mikael — Mie-mi spui, şi pianul ăla — Deci nici tu nu ştiai că Lisbeth avea de gând să se mute? îl întrerupse el Lui Dragan nu prea îi era uşor să schimbe subiectul şi poate că se simţea şi un pic jignit de faptul că povestirea lui nu i se părea aşa de amuzantă lui Mikael La urma urmei, era vorba de un pian într-o piscină Până şi un star rock ar fi murit de invidie În curând însă, afişă o mină serioasă — N-ar trebui să-ţi spun, de fapt, zise el Lui Mikael îi plăcu acest început şi se aplecă deasupra mesei ∵ Lisbeth îşi făcuse siesta, făcuse un duş şi se afla acum în faţa computerului în camera sa de hotel din Copenhaga, când primi un mesaj de la Plague – colaboratorul ei cel mai apropiat din Republica Hackerilor Era o întrebare banală, dar o deranjă oricum Cum eşti? întrebă el Naşpa, îşi zise în sinea ei şi-i răspunse: Nu mai sunt la Moscova De ce? N-am fost în stare să fac ce-mi propusesem, scrise ea Ce n-ai fost în stare să faci? Avea chef să iasă în oraş şi să uite de tot Îi scrise: Să termin Ce? La revedere, Plague, îşi zise ea Nimic, scrise ea De ce n-ai fost în stare să termini nimic? Asta nu-i treaba ta, mormăi ea Pentru că mi-am adus aminte ceva Ce ţi-ai adus aminte? Paşi, îşi zise ea, vocea şoptită a tatei şi propria-mi şovăire, neputinţa de a înţelege cum trebuie, apoi silueta surorii mele care se ridica din pat şi ieşea din cameră împreună cu Zala, nemernicul ăla Rahat, răspunse ea Ce fel de rahat? Îi venea să trântească computerul de perete Scrise: Ce contacte avem la Moscova? Îmi fac griji pentru tine, Wasp Lasă naibii Rusia! Pleacă mai bine undeva departe Hai, mai lasă-mă, îşi zise ea în sinea ei Ce contacte avem la Moscova? Avem contacte bune Cine poate să plaseze un interceptor de comunicaţii mobile într-un loc sensibil? Plague nu-i răspunse la început Apoi scrise: Katia Flip, de exemplu Cine e? E cam sărită de pe fix A făcut parte din Shaltai Boltai Ceea ce înseamnă că are preţuri mari E de încredere? Depinde de preţ Trimite-mi datele ei de contact, scrise ea Apoi închise computerul şi se duse să se schimbe După care se răzgândi şi se hotărî să poarte costumul negru şi azi, deşi ploaia de ieri i-l şifonase şi avea o pată gri pe mâneca dreaptă, iar faptul că dormise în el nu îmbunătăţise cu nimic înfăţişarea lui Dar asta n-avea nicio importanţă În plus, Lisbeth n-avea de gând să se machieze nici azi Îşi trecu mâna prin păr şi ieşi Coborî cu liftul şi se aşeză la barul de la parter, luându-şi o bere În faţa ei se întindea spaţioasă piaţa Kongens Nytorv, iar pe cer se zăreau câţiva nori negri Dar Lisbeth nu vedea nimic din toate astea Rămăsese blocată în amintirea mâinii care şovăise pe Bulevardul Tverskoi şi în filmul propriului trecut care rula neîncetat în mintea ei şi nu băgă de seamă absolut nimic, până în momentul când o voce de lângă ea îi puse aceeaşi întrebare ca Plague — Are you okay? Se simţi iritată Nu era treaba nimănui, aşa că nici măcar nu-şi ridică privirea Observă doar că primise un nou mesaj de la Mikael ∵ Dragan Armanski se aplecă înainte şi şopti pe un ton confidenţial: — Lisbeth m-a sunat astă-primăvară şi mi-a cerut să vorbesc cu asociaţia de proprietari ca să-i conving să instaleze camere de supraveghere în faţa uşii de la intrare în blocul ei, pe Fiskargatan, iar mie mi s-a părut o idee bună, zise el — Deci ai făcut rost de camere de supraveghere — Nu e ceva ce se poate face cât ai bate din palme, Mikael E nevoie de autorizaţii de la primărie, de la unii, de la alţii Dar de data asta am reuşit Eu am insistat cu ameninţarea care planează asupra ei, iar comisarul Bublanski a scris un raport — Felicitări comisarului Bublanski — Am făcut amândoi tot ce-am putut şi, pe la începutul lunii iulie, am trimis deja doi băieţi să instaleze două camere Netgears cu telecomandă Poţi să fii sigur că am fost foarte atenţi cu procesul de criptare Nimeni în afară de noi nu are acces la secvenţele filmate şi am spus echipei mele de la centrul de supraveghere să stea cu ochii pe monitoare Chiar îmi făceam griji pentru Lisbeth Mi-era teamă că aveau s-o găsească — Tuturor ne era teamă — Dar nu credeam că avea să se întâmple atât de rapid După numai şase zile, pe la 1:30 noaptea, operatorul nostru Stene Granlund din tura de noapte a auzit zgomot de motociclete prin microfoanele montate la faţa locului Tocmai se pregătea să schimbe poziţia camerelor, când s-a trezit că cineva le manevra deja — Aoleu! — Exact Dar Stene n-a apucat să se gândească prea mult la asta Cei care veniseră erau doi bărbaţi în geci de piele cu sigla clubului de motociclişti Svavelsjö — La naiba! — Chiar aşa Adresa lui Lisbeth nu mai era secretă, iar cei de la Svavelsjö nu vin de obicei cu cafea şi fursecuri — Nu chiar — Din fericire, tipii au făcut cale-ntoarsă când au văzut camerele de filmat, iar noi, fireşte, am contactat imediat poliţia, care i-a identificat Pe unul dintre ei îmi aduc aminte că-l chema Kovic Peter Kovic Dar problemele nu s-au terminat aici – am sunat-o pe Lisbeth şi am insistat s-o văd imediat şi până la urmă a acceptat, deşi fără prea mare tragere de inimă A venit la mine la birou Arăta ca o prinţesă — Acum exagerezi un pic — Pentru Lisbeth, vreau să zic Nu mai avea niciun piercing şi era tunsă scurt, arăta cât se poate de respectabil mi-am zis, la naiba, ce dor mi-a fost de fiinţa asta ciudată! Şi n-am avut puterea s-o cert pentru că, desigur, pricepusem că ea ne piratase camerele I-am zis doar să aibă grijă „Sunt pe urmele tale”, i-am zis „Mereu e cineva pe urmele mele”, mi-a răspuns, şi atunci m-am enervat Am ţipat la ea că trebuie să ceară ajutor şi protecţie: „Altfel te omoară” Şi atunci s-a întâmplat ceva care m-a speriat — Ce? — S-a uitat în podea şi a zis: „Nu şi dacă sunt cu un pas înaintea lor” — Ce-a vrut să spună? — Exact la asta mă gândeam şi eu, când mi-am adus aminte de treaba cu taică-său — Cum adică? — Adică atunci s-a apărat atacând, or am simţit că avea aceleaşi planuri şi de data asta: să lovească prima, iar asta m-a speriat, Mikael I-am văzut privirea şi nu mai avea nicio importanţă că arăta ca o prinţesă sau cum vrei tu să-i spui Era o privire neagră de ură, letală — Cred că exagerezi Lisbeth nu-şi asumă riscuri inutile De obicei, e raţională — E raţională în felul ei sărit de pe fix Mikael se gândi la cuvintele pe care Lisbeth i le spusese la restaurantul Kvarnen: că avea de gând să fie pisica, nu şoarecele Apoi zise: — Deci ce s-a întâmplat? — Nimic A plecat pur şi simplu şi de atunci n-a mai dat niciun semn de viaţă Tot aştept să citesc că au sărit în aer localurile clubului Svavelsjö sau că soră-sa a fost găsită arsă într-o maşină din Moscova — Camilla se află sub protecţia mafiei ruseşti Lisbeth nu s-ar încumeta să pornească un război împotriva lor — Chiar crezi ce spui? — Nu ştiu Dar sunt sigur că n-ar — Ce? — Nimic, zise el muşcându-şi buzele Se simţea naiv, fraier — Lucrurile de genul ăsta nu se termină până când nu moare cineva, Mikael Eu asta cred Nici Lisbeth, nici Camilla n-o să se lase până nu moare una dintre ele — Cred că exagerezi, zise Mikael — Zău, chiar crezi? — Sper să fie aşa, se corectă el şi mai bău nişte vin, apoi ceru să fie scuzat câteva clipe Îşi scoase telefonul şi-i trimise un mesaj lui Lisbeth Spre mirarea lui, primi răspuns imediat: Linişteşte-te, Blomkvist, scria Sunt în vacanţă Stau cuminte Nu fac nicio prostie ∵ Nu era chiar vacanţă Dar relaţia lui Lisbeth cu bucuria era asociată cu durerea; cu încetarea durerii, mai bine zis, iar acum, când se afla în barul de la Hôtel d’Angleterre şi îşi savura berea, exact asta simţea, o uşurare, ca şi cum cineva i-ar fi luat o piatră de pe inimă, făcând-o să-şi dea seama cât de tensionată fusese toată vara – cum goana după soră-sa o adusese în pragul nebuniei Asta nu însemna că era relaxată sau că amintirile din copilărie încetaseră să o roadă Dar parcă acum deschidea ochii şi începea să tânjească nu neapărat după ceva special, ci mai degrabă după nevoia de a scăpa de toate grijile, iar asta era de ajuns ca să aibă o senzaţie de eliberare — Are you okay? Auzea zarva din bar şi aceeaşi întrebare repetată Se întoarse şi o privi în ochi pe tânăra care se afla lângă ea şi îi căuta privirea — De ce mă întrebi? zise ea Femeia avea cam 30 de ani şi era de culoare Avea o privire intensă, ochii oblici şi părul lung şi ondulat Purta blugi, o bluză albastru-închis şi cizme cu toc Pe braţul drept avea un bandaj — Nu ştiu ce să zic, răspunse femeia E doar o expresie — Da, aşa e — Dar păreai cam răvăşită Lisbeth auzise asta de multe ori în viaţă Lumea venea la ea şi îi spunea că părea supărată sau furioasă sau răvăşită şi, de fiecare dată, detesta să audă asta Dintr-un motiv sau altul, remarca i se păru motivată de această dată şi răspunse: — Am fost, e drept — Dar eşti mai bine acum? — E altfel, în orice caz — Eu sunt Paulina şi sunt şi eu foarte dezorientată ∵ Paulina Müller era convinsă că şi cealaltă femeie avea să se prezinte Dar aceasta nu spuse nimic Nici măcar nu dădu din cap Dar nici nu o respinse Paulina o remarcase după felul în care mergea Lisbeth trecea printre oameni ca şi cum nu-i păsa de ei şi părând că n-avea de gând să se schimbe vreodată ca să facă pe plac cuiva, lucru care era ciudat de atrăgător, iar Paulina îşi spuse că poate şi ea mersese în acest fel odinioară, înainte ca Thomas să-i tempereze paşii Viaţa îi fusese distrusă atât de încet şi treptat, încât nici nu-şi dăduse seama de asta şi, deşi acum, după ce se mutaseră la Copenhaga, începuse să realizeze amploarea problemei, femeia din faţa ei făcea ca revelaţia ei să fie cu atât mai usturătoare Paulina se simţea o victimă în preajma ei Lisbeth degaja o independenţă totală, făcând-o pe Paulina să-şi dorească să fie şi ea la fel — Locuieşti în oraş? încercă ea — Nu, răspunse Lisbeth — Noi tocmai ne-am mutat aici de la München Soţul meu a devenit şef regional pentru Scandinavia la Angler, firma farmaceutică, continuă ea şi se simţi grozav — Aha — Dar în seara asta l-am lăsat singur — OK, zise Lisbeth — Eu am lucrat ca jurnalistă la revista Geo, e o revistă ştiinţifică, după cum probabil ştii, dar mi-am dat demisia când ne-am mutat aici — Aha, făcu Lisbeth — Scriam articole despre medicină şi biologie, în general — OK — Chiar îmi plăcea jobul meu, zise ea Dar soţul meu a primit această ofertă şi acum asta e Am început să lucrez un pic ca jurnalistă independentă Paulina continuă să răspundă la întrebări pe care nu i le punea nimeni, iar Lisbeth continuă să spună „aha” sau „OK” până când, în cele din urmă, o întrebă ce voia să bea, iar atunci când Paulina răspunse orice, îi oferi acesteia un whisky, un Tullamore Dew cu gheaţă, şi un zâmbet sau cel puţin întrezărirea unui zâmbet Lisbeth purta un costum negru care ar fi avut nevoie să fie dus la curăţătorie şi apoi călcat, şi o cămaşă albă Nu era deloc machiată şi avea cearcăne, ca şi cum n-ar fi dormit destul în ultima vreme Privirea îi strălucea cu o putere întunecată, îngrijorătoare În schimb, Paulina încerca să facă glume şi să râdă Era o strategie care nu prea dădea rezultate Şi totuşi Lisbeth se apropiase de ea, iar Paulina realiză că acest lucru îi făcea plăcere şi poate de aceea aruncă o privire îngrijorată pe fereastră, ca şi cum acum îi era teamă ca nu cumva să apară Thomas Lisbeth îi propuse să continue să bea la ea în cameră Ea spuse că nu, nu, nu se poate, e exclus „Soţul meu n-ar fi deloc de acord” Apoi s-au sărutat şi au urcat în cameră şi au făcut dragoste, iar Paulina nu-şi aducea aminte să mai fi fost vreodată într-o situaţie similară, în care să simtă atâta furie şi dorinţă în acelaşi timp Îi povesti despre Thomas şi despre tragedia de acasă, iar Lisbeth o ascultă arătând de parcă ar fi fost în stare să comită o crimă Dar Paulina nu ştia dacă şi-ar fi dorit să-l vadă ucis pe Thomas sau pe toată lumea 8 20 august În săptămâna următoare, Mikael nu se duse la redacţie şi nu lucră nici la articolul său despre fabricile de troli Făcu ordine în apartament, ieşi să facă jogging, citi două romane de Elizabeth Strout şi luă cina cu sora sa, Annika Giannini, în mare parte pentru că era avocata lui Lisbeth Dar Annika nu avea prea multe informaţii, în afară de faptul că Lisbeth o contactase ca s-o întrebe dacă nu cumva cunoştea vreun jurist german specializat în dreptul familiei În rest, Mikael lăsa pur şi simplu timpul să treacă Câteodată petrecea ore întregi la telefon cu vechea sa prietenă şi colegă, Erika Berger, discutând despre ce se mai întâmplase în procesul ei de divorţ, iar asta îi dădea o senzaţie paradoxală de uşurare, căci era ca şi cum s-ar fi transformat din nou în doi adolescenţi care trăncăneau despre problemele lor amoroase Era drept însă că acest proces era dificil pentru ea, iar într-o joi Erika îl sună din nou şi, pe un ton diferit, începu să-i vorbească despre serviciu şi atunci se luară la harţă Ea începu să înjure şi îi zise că e îngâmfat — Nu-i vorba de îngâmfare, Ricky, zise el Sunt extenuat Am nevoie de o vacanţă — Dar ai zis că reportajul e ca şi terminat Trimite-ni-l şi ne ocupăm noi de restul — Nu e nimic nou în el — Nu te cred — Din păcate, e adevărat Ai citit analiza din Washington Post? — Nu, n-am citit nimic — Îmi distruge toate argumentele — Nu trebuie să fie totul mereu nou, Mikael Dă-ne doar perspectiva ta asupra lucrurilor Nu poţi să fii mereu în fruntea relatărilor jurnalistice E o tâmpenie să gândeşti în felul ăsta — Dar articolul pur şi simplu nu e bun E scris într-un limbaj obosit Hai să-l dăm dracului! — Nu dăm dracului nimic, Mikael Însă putem să-l amânăm până la numărul viitor Cred că am destul material pentru numărul ăsta — Sunt convins că ai — Şi tu ce ai de gând să faci? — Mă duc la Sandhamn Nu fusese una dintre cele mai reuşite convorbiri ale lor Însă după aceea se simţise oarecum eliberat, ca şi cum scăpase de o povară, şi scoase un geamantan din şifonierul din dormitor şi începu să împacheteze Nu avansa prea rapid, nu părea convins că vrea să facă asta şi, din când în când, se oprea şi se gândea din nou la Lisbeth I se părea că se gândeşte tot timpul la ea şi până la urmă începu să înjure cu voce tare, căci fireşte nu se mai putea amăgi: oricât i-ar fi promis ea că nu avea să facă prostii, adevărul era că-şi făcea griji pentru ea şi poate că era şi un pic furios Era furios pe faptul că era închisă în ea, criptică Mikael ar fi vrut să afle mai multe despre ameninţări, despre camerele de supraveghere, despre Camilla şi Svavelsjö MC Voia să întoarcă lucrurile pe toate părţile ca să vadă dacă nu cumva putea să o ajute, aşa că trecu încă o dată în revistă tot ce-i spusese ea la Kvarnen şi îşi aduse din nou aminte de ecoul paşilor ei care dispăreau în noapte prin Medborgarplatsen Apoi se opri din împachetat şi se îndreptă agale spre bucătărie, unde bău iaurt direct din cutie Atunci îi sună mobilul Era un număr necunoscut Îşi zise însă că acum, când era liber, îşi putea permite să răspundă, şi chiar pe un ton amabil: Vai de mine, ce mă bucur că mă sunaţi din nou ca să vă răstiţi la mine! ∵ Medicul legist Frederika Nyman sosi acasă în vila din Trångsund de lângă Stockholm şi îşi văzu cele două fiice adolescente pe canapea, cufundate în telefoanele lor, iar acest lucru o miră la fel de puţin ca faptul că marea încă se mai afla de cealaltă parte a ferestrei Fetele îşi dedicau întregul timp liber telefoanelor mobile, se uitau pe YouTube sau la naiba ştie ce altceva, iar Frederika ar fi vrut să se răstească la ele să pună deoparte telefoanele şi să citească o carte sau să cânte la pian, să nu mai lipsească de la antrenamentele de baschet sau cel puţin să iasă afară la soare Era însă prea obosită Avusese o zi oribilă şi tocmai vorbise cu un poliţist idiot, care la fel ca toţi idioţii se considera un geniu Acesta îi spusese că făcuse verificări – ceea ce însemna că citise un articol de pe Wikipedia şi dintr-odată devenise mare expert în budism Poate că vagabondul s-a aşezat undeva şi s-a simţit iluminat Fusese o replică atât de imbecilă şi de lipsită de respect, încât nici măcar nu-i răspunsese Iar acum se aşeză pe canapeaua gri lângă fiicele sale, sperând că măcar una dintre ele avea să o salute Niciuna nu o salută Măcar Josefin îi răspunse când Frederika o întrebă la ce se uita — O chestie, zise ea O chestie Era o informaţie atât de incredibil de clară, încât Frederikăi îi venea să ţipe Se ridică şi plecă în bucătărie, unde şterse blatul şi masa şi aruncă un ochi pe mobil, pe Facebook, ca să arate că nici ea nu era mai prejos, iar apoi se cufundă în visare şi navigă pe net şi, fără să-şi dea seama cum, nimeri pe un site de vacanţe în Grecia Atunci îi încolţi în minte o idee nouă, care poate că era inspirată de una dintre fotografiile de pe site – un bărbat bătrân şi plin de riduri care stătea la masa unei cafenele de lângă o plajă –, şi se gândi din nou la Mikael Blomkvist Nu avea chef să-l sune iar Nu voia să fie tipa nesuferită şi insistentă care-l tot deranjează pe faimosul jurnalist Însă el era singurul om care ar fi putut fi interesat de ideea ei, deci iniţie apelul — Bună seara, zise el Mă bucur că mă sunaţi! Părea atât de încântat, încât Frederika simţi instantaneu că era cel mai bun lucru care i se întâmpla în acea zi, ceea ce spunea multe despre viaţa ei — Mă gândeam începu ea — Ştiţi ceva? o întrerupse el Mi-am dat seama că l-am văzut cândva pe cerşetor sau cel puţin, cred că el trebuie să fi fost — OK — Totul corespunde descrierii dumneavoastră: pufoaica, pata de pe obraz, degetele amputate Nu-i posibil să fi fost altcineva — Unde l-aţi văzut? — În piaţa Mariatorget şi Nu-mi vine să cred! continuă el Nu-mi vine să cred că am putut să-l uit E incredibil! Avea obiceiul să stea nemişcat pe o bucată de carton lângă statuia din piaţă Trebuie să fi trecut pe lângă el de cel puţin 10-20 de ori Entuziasmul lui o încurajă — Mă bucur să aud asta Şi cum vi s-a părut? — Hm nu ştiu ce să zic, mărturisi el Nu eram prea atent în perioada aia Dar mi-l aduc aminte ca pe un om distrus, însă mândru aşa cum aţi spus că arăta şi după ce a murit, în piaţă stătea cu spatele drept şi cu fruntea sus, ca o căpetenie indiană în filmele de la cinema Nu pricep cum de putea să stea aşa ore în şir — Părea să fie sub influenţa alcoolului sau a altor droguri? — Nu ştiu sigur, zise el Poate că era Dar, dacă ar fi fost pulbere, nu cred că ar fi putut să stea în poziţia aia atâtea ore De ce întrebaţi? — Pentru că azi-dimineaţă am primit rezultatul la testul de screening Avea 2,5 micrograme de zopiclon per gram de sânge în corp, e un nivel foarte ridicat — Ce e zopiclonul? — O substanţă care se găseşte în unele somnifere, în imovane, de exemplu Aş fi tentată să cred că a înghiţit douăzeci de tablete cu alcool şi în plus şi ceva dextropropoxifen, care e un opiat analgezic — Şi poliţia ce spune? — Poliţia zice că e fie supradoză, fie sinucidere — Pe ce se bazează? Ea răbufni — Pe faptul că e cel mai simplu pentru ei, presupun Anchetatorul părea că vrea doar să scape de muncă — Cum îl cheamă? — Pe anchetator? — Da — Hans Faste — O, nu! zise el — Îl cunoaşteţi? ∵ Mikael îl cunoştea mult prea bine pe Hans Faste, din păcate Hans Faste avansase odinioară ideea că Lisbeth aparţinea unei ligi de rockeriţe sataniste şi lesbiene şi fără niciun temei – în afară de misoginism sadea şi de şovinism – o dăduse suspectă de omucidere Bublanski avea obiceiul să spună că Hans Faste era pedeapsa divină pentru păcatele poliţiei — Mi-e teamă că da, răspunse el — A zis despre bărbat că era un vagabond, chiar aşa s-a exprimat — Vagabond sună exact ca un cuvânt tipic din vocabularul lui Faste — Când a primit rezultatul testului, a zis că vagabondului trebuie să-i fi făcut prea mult cu ochiul pilulele-alea — Dar dumneavoastră nu păreţi să fiţi la fel de convinsă — O supradoză pare explicaţia cea mai plauzibilă Ceea ce mă face suspicioasă e prezenţa zopiclonului E clar că poate fi folosit ca drog, dar benzopreparatele sunt mult mai populare, iar când i-am spus asta şi am adăugat că probabil că bărbatul era budist, toată treaba a escaladat — Cum adică? întrebă el — Faste m-a sunat după câteva ore să-mi spună că făcuse cercetări Cercetările constau în faptul că citise despre sinucidere pe Wikipedia, unde se pare că scrie că budiştii care se consideră iluminaţi au dreptul să se sinucidă, ceea ce probabil că i s-a părut amuzant A zis că tipul se aşezase sub un copac şi se simţise cu siguranţă iluminat — Doamne fereşte! — Exact, m-a scos din minţi Dar am lăsat să treacă de la mine N-am mai avut puterea să mă opun, cel puţin nu azi Apoi însă m-am întors acasă cu o senzaţie de frustrare generalizată şi atunci mi-am dat seama că povestea nu se leagă — În ce sens? — M-am gândit din nou la cadavrul lui N-am mai văzut niciodată vreun corp care să fi trecut prin atâtea încercări Totul în acel trup – fiecare încheietură şi fiecare muşchi – spune povestea unei vieţi care a însemnat o luptă înverşunată Poate că sună ca o afirmaţie de psiholog amator, dar îmi vine greu să cred că o astfel de persoană se dă dintr-odată bătută şi înghite un pumn de pilule Din punctul meu de vedere, nu e exclus ca cineva să-i fi luat viaţa Mikael tresări — Trebuie neapărat să le atrageţi atenţia asupra acestui lucru Trebuie să implice şi alte persoane în anchetă, în afară de Hans Faste — Am să le spun, fireşte Dar am vrut să vă povestesc oricum, în caz că poliţia nu-şi face treaba cum se cuvine — Vă sunt recunoscător, zise el şi se gândi la Catrin Lindås şi la ce-i spusese Sofie despre ea Se gândi la costumele ei perfect călcate, la pata de pe taiorul ei, la colectivitatea de hipioţi în care crescuse, şi se întrebă dacă n-ar trebui să-i povestească despre ea Poate că tipa avea informaţii folositoare pentru poliţie Ajunse însă la concluzia că deocamdată o putea cruţa de chinul de a da ochii cu Hans Faste şi se mulţumi să spună: — Şi tot nu aţi aflat cine este? — Nu, nu apare în niciun sistem informatic Şi nicio persoană cu caracteristicile respective nu e dată dispărută Dar oricum nu-mi făceam prea mari speranţe în acest sens Am însă secvenţierea ADN-ului pe care tocmai am primit-o de la NFC Deocamdată este îngustă, autozomală Am să cer şi secvenţierea ADN-ului mitocondrial şi analiza cromozomului Y, iar atunci sper să aflu mai multe — Altfel cred că e multă lume care-şi aduce aminte de el, zise Mikael — Ce vreţi să spuneţi? — Atrăgea atenţia Doar că eu am fost total închis în mine în vara asta Mi-am dat seama însă că alte persoane l-au observat Poliţia ar trebui să stea de vorbă cu oamenii din zona pieţei Mariatorget — Am să le transmit şi asta Mikael se simţea deja în vervă — Şi încă ceva — Da? — Dacă chiar a luat pilulele alea, cu siguranţă că nu le-a cumpărat pe reţetă, continuă el Nu arăta ca genul de persoană care îşi face programare la psihiatru eu ştiu de multă vreme că există o piaţă de asemenea medicamente vândute la negru Poliţia are cu siguranţă informatori în cercurile respective Frederika Nyman rămase tăcută câteva clipe — La naiba! zise ea — Poftim? — Ce stupidă am fost! — Nu cred — Ba da, e adevărat Vreau totuşi să vă spun că apreciez faptul că vă aduceţi aminte de el E un lucru important pentru mine Mikael îşi privi geamantanul pe jumătate pregătit şi simţi că nu mai avea deloc chef să plece la Sandhamn ∵ Mikael Blomkvist îi dădu o replică amabilă Frederika Nyman nu înţelese exact ce-i zisese Termină convorbirea şi nu o auzi pe Amanda când aceasta o întrebă ce aveau să mănânce la cină şi, pe deasupra, se mai şi scuză pentru faptul că fusese atât de îmbufnată mai devreme Apoi mormăi doar că fetele n-aveau decât să comande ceva de mâncare — Ce? întrebară ele — Orice, răspunse ea Pizza, mâncare indiană, thailandeză, chipsuri, acadele Nu păru să-i pese nici când fetele o priviră ca şi cum o luase razna Intră nesinchisindu-se de nimic în biroul său şi închise uşa, apoi începu să le scrie celor de la Laboratorul Medico-Legal că era nevoie să se facă de urgenţă o analiză minerală tisulară a firului de păr, ceea ce de fapt ar fi trebuit să ceară de la bun început Analiza minerală tisulară a părului avea să arate nu numai cât de mult zopiclon şi dextropropoxifen avusese bărbatul în sânge în momentul decesului, ci şi nivelul acestor substanţe în fiecare săptămână din ultimele luni Cu alte cuvinte, avea să poată afla dacă bărbatul folosise astfel de substanţe o perioadă mai îndelungată sau dacă le luase doar o dată, lucru care, la rândul său, putea reprezenta un element important în elucidarea misterului Conştientizarea acestei chestiuni o făcu să uite de fiicele sale, de durerile de spate şi de insomnie şi chiar şi de senzaţia de neputinţă De fapt, nu înţelegea ce i se întâmpla Analiza morţi suspecte tot timpul, iar în ultima vreme i se întâmpla foarte rar să se implice Însă trăsăturile acestui bărbat o fascinaseră şi poate chiar spera să i se fi întâmplat ceva dramatic Era ca şi cum corpul lui chinuit merita să se stabilească adevărul, drept urmare Frederika îşi petrecu ore întregi uitându-se la fotografii ale cadavrului şi de fiecare dată observa detalii noi, spunându-şi din când în când în sinea ei: Ce Dumnezeu ţi s-a întâmplat, prietene? Prin ce chinuri infernale ai trecut? ∵ Mikael se aşeză în faţa computerului şi căută pe Google numele lui Catrin Lindås Avea 37 de ani, un masterat în ştiinţe politice şi economie la Universitatea din Stockholm şi era recunoscută ca polemistă şi jurnalistă conservatoare Avea un podcast de succes şi scria editoriale în Svenska Dagbladet, în Axess şi Fokus şi în revista Journalisten Susţinea scoaterea în afara legii a cerşetoriei şi discuta adesea despre riscurile la care se supuneau anumite persoane de a rămâne blocate în dependenţa de ajutoare sociale şi despre neajunsurile sistemului de învăţământ Era monarhistă, susţinea o armată puternică şi apăra familia tradiţională, deşi ea însăşi nu părea să aibă familie Se considera feministă Adesea însă era criticată de feminişti Era detestată cu ardoare pe net şi de cei de stânga, şi de cei de dreapta Lista de postări despre ea pe forumul Flashback era neplăcut de lungă „Trebuie să facem revendicări”, avea obiceiul să spună „Revendicările şi îndatoririle ne ajută să creştem” Scria că detesta aiureala, superstiţiile şi convingerile religioase, deşi era un pic mai prudentă în privinţa acestui ultim punct Într-un articol din Svenska Dagbladet despre jurnalistica constructivă, reportaj care nu descria doar neajunsurile, ci schiţa, de asemenea, o posibilă cale de ieşire din impas, Catrin scria că „Mikael Blomkvist declară că vrea să lupte împotriva populiştilor, dar, în acelaşi timp, le dă apă la moară când e vorba de descrierea societăţii în termeni apocaliptici” Se declara îngrijorată de faptul că tinerii jurnalişti îl vedeau ca pe un exemplu Scria că Mikael alegea cu prea multă uşurinţă să descrie oamenii ca victime şi să se răzvrătească împotriva elitei economice, că acesta ar fi trebuit să caute mai degrabă soluţii decât probleme Mikael nu se simţea prea deranjat Avusese parte de critici şi mai dure şi, la urma urmei, poate că exista chiar un sâmbure de adevăr în cele afirmate de ea Totuşi Catrin îl speria într-un mod indistinct şi patetic Arăta ca şi cum, dintr-o singură privire, ar fi putut să spună despre el că nu spălase vasele sau nu făcuse duş sau că avea şliţul de la pantaloni descheiat şi că bea iaurt direct din cutie Lui Mikael i se părea că tipa avea o privire care-i judeca pe oameni, că întreaga ei fiinţă avea trăsături glaciale care-i accentuau şi mai mult frumuseţea severă Cu toate acestea, nu se putea abţine să nu se gândească la ea şi la cerşetor, la paradoxul acestei întâlniri dintre regina gheţurilor şi căpetenia gioarselor, iar în cele din urmă făcu rost de numărul ei şi o sună Nu îi răspunse, şi poate că era mai bine aşa Nu avea nimic să-i spună Toată treaba asta nu însemna nimic, iar el ar fi făcut mai bine să plece imediat la Sandhamn înainte să fie prea târziu, deci alese câteva cămăşi din şifonier şi un sacou, în caz că avea să meargă la vreo petrecere la Seglarhotellet Atunci sună telefonul Era Catrin Lindås şi tonul îi era la fel de sever ca înfăţişarea — Despre ce e vorba? întrebă ea, iar lui îi trecu prin cap să spună câteva cuvinte amabile despre editorialele ei, doar ca s-o îmbuneze un pic Îi era însă prea greu, deci se mulţumi s-o întrebe dacă nu cumva o deranja — Sunt ocupată, zise ea — Bine, atunci ne auzim mai târziu — Ne putem auzi mai târziu, dacă îmi spui despre ce e vorba Scriu un editorial răutăcios despre tine, ar fi vrut el să-i trântească — Mi-a povestit Sofie Melker că ai avut o întâlnire neplăcută săptămâna trecută cu un cerşetor care purta o pufoaică mare — Am multe întâlniri neplăcute, replică ea Face parte din munca mea Doamne Dumnezeule, îşi zise Mikael în sinea lui — Aş vrea să ştiu ce ţi-a spus — Vorbe fără sens Mikael se uită încă o dată la fotografiile cu Catrin de pe net — Mai eşti la birou? întrebă el — De ce? — Mă gândeam să trec rapid pe la tine, ca să putem vorbi despre cerşetor Biroul e pe strada Mäster Mikaels, nu-i aşa? Nu ştia exact de ce spusese asta Însă era clar că, dacă voia să obţină ceva, la telefon nu avea nicio şansă Era ca şi cum linia telefonică era făcută din sârmă ghimpată — Bine, dar rapid, zise ea Poţi să treci pe-aici peste o oră ∵ Zdrăngănitul tramvaiului care trecea prin Piaţa Republicii din Praga se auzi până în camera de hotel a lui Lisbeth Băuse prea mult din nou, iar acum era în faţa computerului, proiectându-se pe sine în ecranul acestuia ca într-o cuşcă a lui Faraday Era adevărat că trăise clipe de eliberare şi uitare, însă de fiecare dată avea nevoie de alcool şi de sex pentru a reuşi, iar apoi furia şi neputinţa o ajungeau din nou din urmă O copleşea un fel de nebunie, iar trecutul îi vâjâia pe la urechi de parcă s-ar fi aflat într-o maşinărie centrifugă Îşi spunea adesea că asta nu era viaţă Nu mai putea Trebuia să facă ceva, să nu mai stea să aştepte şi să pândească paşii de pe coridoare şi de pe străzi, să nu mai fugă De aceea încercase din nou să preia iniţiativa Dar treburile nu se mişcau rapid În spatele pseudonimului Katia Flip se presupunea că se ascunde o adevărată temerară Însă multă vreme păru să fie doar o aparenţă Katia îi ceru şi mai mulţi bani şi îi zise că nimeni nu se punea cu acea parte a mafiei – mai ales acum, când începuse să se implice şi Ivan Galinov O tot bătea la cap cu Galinov şi cu Kuzneţov, care plănuiau să se răzbune, şi de-abia după câteva convorbiri lungi pe the dark web, Lisbeth reuşise să o convingă pe Katia să ascundă un interceptor de comunicaţii mobile într-un boschet de rododendron, la 100 de metri de casa Camillei din Rubliovka După încă şi mai mult chin, reuşise să obţină semnale de identificare – aşa-numitele IMEI – de la aparatele din incintă, ceea ce nu era deloc rău Dar nu-i dădeau nicio garanţie şi, mai ales, n-o ajutau să scape de trecutul care o chinuia neîncetat, deci cel mai adesea nu făcea altceva decât să mănânce fast-food şi să golească minibarul de whisky şi de votcă, cu ochii fixaţi pe imagini cu casa Camillei primite printr-un satelit pe care îl piratase Era o acţiune nebunească, şi Lisbeth nu mai avea deloc energie să se antreneze sau măcar să iasă din cameră Se auzi un ciocănit în uşă şi de-abia atunci se ridică Deschise, era Paulina, care trăncănea ceva Dar Lisbeth nu auzea niciun cuvânt, cel puţin nu înainte ca Paulina să exclame: — Ce s-a întâmplat? — Nimic — Arăţi — răvăşită! completă Lisbeth — Ceva de genul ăsta Pot să te-ajut cu ceva? Stai deoparte, îşi zise Lisbeth în sinea ei Stai deoparte Se duse totuşi şi se întinse pe pat, întrebându-se dacă Paulina avea să aibă curajul să se întindă lângă ea ∵ Mikael dădu mâna cu Catrin Lindås Strângerea mâinii ei era fermă, totuşi tipa evitase să-l privească în ochi Purta o fustă şi un sacou albastru-deschis, un şal în carouri, o bluză albă încheiată până sub bărbie şi pantofi negri cu toc Avea părul prins în coadă şi, deşi hainele erau mulate pe corp şi îi puneau în evidenţă formele, avea un aer rezervat, ca de profesoară la pension Doar ea se mai afla la birou Pe un panou de deasupra mesei ei de lucru se afla o fotografie cu ea într-o discuţie pe scenă cu Christine Lagarde, şefa Fondului Monetar Internaţional Arătau ca şi cum ar fi fost mamă şi fiică — Impresionant, spuse el arătând spre fotografie Ea nu făcu niciun comentariu Îl invită să se aşeze pe canapea şi se aşeză la rândul ei într-un fotoliu în faţa lui, picior peste picior şi cu spatele drept Pe Mikael îl încercă senzaţia absurdă că se afla în faţa unei regine care îi acordă în silă o audienţă unui supus — Ce amabil din partea ta să mă primeşti, zise el — Nicio problemă Catrin îl diseca cu privirea plină de suspiciune, iar el avea chef să o întrebe de ce îi displăcea atât de mult — N-am de gând să scriu despre tine, deci poţi să te relaxezi, zise el — Poţi să scrii ce vrei despre mine — O să ţin minte El îi zâmbi Ea nu îi întoarse zâmbetul — De fapt, sunt în vacanţă, continuă el — Ce bine! — E chiar foarte bine Mikael simţea o dorinţă ciudată de a o provoca — De asta am început să mă interesez de acest cerşetor A fost găsit mort acum câteva zile, iar în buzunar avea numărul meu de telefon — Înţeleg, zise ea Pentru Dumnezeu, ai putea să reacţionezi cumva la faptul că a murit? îşi zise Mikael în sinea lui — Poate avea ceva de povestit, de-asta eram curios să aflu ce ţi-a zis ţie — N-a zis prea multe Mai mult a ţipat la mine şi a gesticulat cu o creangă în mână, de m-a băgat în sperieţi — Ce-a ţipat? — Prostiile obişnuite — Care sunt prostiile obişnuite? — În linii mari, că Johannes Forsell e un personaj suspect — A zis el asta? — A urlat ceva despre Forsell, în orice caz Dar eu mă străduiam să scap de el, sincer vorbind Mă trăgea de braţ şi era violent şi dezagreabil, îmi cer prin urmare scuze că n-am rămas pe loc să-i ascult cu bunăvoinţă teoriile conspirative — Înţeleg Chiar te înţeleg, zise el, dar se simţi în acelaşi timp dezamăgit Se săturase să tot audă discursul de rahat despre ministrul Apărării Era unul dintre subiectele preferate ale trolilor şi povestea devenea din ce în ce mai infectă cu fiecare zi Părea să fie doar o chestiune de timp până avea să se ajungă la concluzia că Forsell era proprietarul unei pizzerii pentru pedofili, iar o mare parte din tot ce i se întâmpla se datora cu siguranţă poziţiei lui de neclintit împotriva extremismului de dreapta, a xenofobiei şi a îngrijorării pe care o manifestase faţă de politica din ce în ce mai agresivă a Rusiei, dar poate că toate astea se datorau un pic şi felului său de a fi Era bogat şi bine educat şi, în plus, foarte bine antrenat Alerga la maratoane şi traversase înot Canalul Mânecii şi, din când în când, îşi lua un aer superior; era clar că unii se simţeau iritaţi Mikael îl aprecia Îl întâlnea din când în când la Sandhamn, iar câteodată chiar schimbau câteva cuvinte Mikael verificase şi el la rândul lui zvonurile îndârjite cum că Forsell ar fi câştigat o grămadă de bani când se prăbuşise bursa şi că de fapt contribuise la acest colaps Nu găsise absolut nicio dovadă pe care să se bazeze aceste afirmaţii Averea lui Forsell era gestionată discreţionar, iar administratorii săi nu făcuseră nicio tranzacţie înainte de prăbuşirea bursei sau în cursul perioadei de criză În plus, căderea bursei nu-i ameliorase deloc poziţia Azi era cel mai detestat membru al guvernului şi singurul lucru pe care reuşise să îl realizeze fusese acordarea de fonduri suplimentare către Must, serviciul militar de informaţii, şi către MSB, autoritatea pentru apărare civilă şi pregătire pentru intervenţie, însă acest lucru era o simplă necesitate, având în vedere cele întâmplate — Nu mai suport toate minciunile care ne înconjoară, zise ea — Şi mie mi-e foarte greu să le înghit, zise el — Atunci suntem de acord cel puţin în privinţa asta Mikael se simţi tachinat — Pricep că nu e aşa de uşor să faci conversaţie cu un tip care ţipă şi îndreaptă o creangă spre tine, zise el — Generos din partea ta — Dar câteodată chiar şi prostiile merită ascultate Câteodată există un sâmbure de adevăr chiar şi acolo — Deci acum ai de gând să-mi dai sfaturi profesionale? Tonul ei îl scotea din sărite şi simţea că ar merita să-i dea o lecţie — Şi mai ştii ceva? zise el Chiar sunt convins că faptul că nimeni nu te crede te poate face să înnebuneşti Să o iei razna, pur şi simplu — Ce vrei să spui? — Un om ignorat ani la rând poate să se-alieneze — Deci tipul şi-a pierdut casa şi a devenit psihotic pentru că cei ca mine n-au avut răbdarea să-l asculte? zise ea — Nu asta am vrut să spun — Asta e impresia pe care ai dat-o — Atunci îmi cer scuze — Mulţumesc — Am auzit că nici ţie nu ţi-a fost prea uşor, încercă el — Ce legătură are asta cu ce discutăm? — Niciuna, presupun — Păi, atunci mulţumesc pentru vizită, zise ea — Doamne Dumnezeule! mormăi el Care e de fapt problema ta? — Care e problema mea? repetă ea, ridicându-se, şi preţ de câteva secunde se uitară mânioşi unul în ochii celuilalt Mikael avu senzaţia absurdă a unui duel, ca şi cum ar fi fost doi boxeri aflaţi în ring şi, fără să-şi dea exact seama cum se întâmplase, se apropiaseră foarte mult unul de celălalt Îi simţi respiraţia şi-i văzu ochii scoţând scântei, o văzu respirând sacadat, cu capul aplecat uşor într-o parte, şi atunci o sărută, iar o clipă fu convins că săvârşise o faptă neiertător de stupidă Dar şi ea îl sărută şi, preţ de câteva secunde, se holbară stupefiaţi unul la celălalt, ca şi cum niciunul dintre ei n-ar fi înţeles ce se întâmpla Apoi Catrin îl prinse de ceafă şi îl trase spre ea şi, cât ai clipi, totul le scăpă de sub control, începură să se rostogolească pe canapea şi pe jos, iar în toiul acestei nebunii Mikael realiză că o dorea de la bun început, încă din momentul când se zgâise la pozele cu ea de pe internet 9 24 august Frederika Nyman se afla în Laboratorul Medico-Legal Stătea şi reflecta la fiicele sale, întrebându-se când luaseră lucrurile o turnură atât de neplăcută? — Nu înţeleg, îi zise ea colegului său Mattias Holmström — Ce nu înţelegi, Frederika? întrebă el — Cum pot să fiu atât de furioasă pe Josefin şi pe Amanda? Simt că sunt pe cale să explodez — De ce eşti furioasă? — Sunt atât de arogante! Nici măcar nu mă salută — Sunt adolescente, ce Dumnezeu! E absolut normal! Nu-ţi mai aduci aminte cum erai şi tu la vârsta lor? Frederika îşi amintea perfect Fusese o fiică-model, bună la învăţătură şi la volei şi la cor, cânta foarte bine la flaut şi, fireşte, era politicoasă şi avea bun-simţ Nu făcuse altceva decât să zâmbească şi să spună „da, mamă” şi „bineînţeles, tată”, ca un soldăţel bucuros Cu siguranţă că fusese insuportabilă în felul ei Dar oricum nici măcar să nu-i răspundă la întrebări Asta îi era imposibil de acceptat şi nu se putea abţine să nu-şi iasă mereu din fire şi să se enerveze şi să ţipe la ele seara Era mult prea obosită Trebuia să doarmă un pic şi să se liniştească, putea chiar să ia şi nişte somnifere, acum, imediat, de preferinţă ceva din clasa narcoticelor, de ce nu? Dacă tot fusese adolescenta perfectă, îşi putea permite să o ia puţin pe arătură acum şi chiar să amestece somniferele cu un pic de vin şi cu nişte analgezice Începu să râdă de una singură şi îi dădu un răspuns de complezenţă lui Mattias, care îi zâmbi atât de amabil, încât Frederikăi aproape că-i venea să ţipe şi la el Apoi începu din nou să se gândească la cerşetor Era singurul subiect antrenant de la serviciu şi se prefăcea că nu era vorba despre o chestiune pe care poliţia o ignora cu desăvârşire Ceruse cu prioritate o analiză cu carbon 14 a dinţilor, care urma să arate vârsta bărbatului cu o marjă de eroare de doi ani, şi o alta cu carbon 13, care avea să pună în evidenţă obiceiurile nutriţionale din anii copilăriei, din perioada în care se formaseră dinţii, şi să-i dezvăluie nivelul de oxigen şi de stronţiu În acelaşi timp, verificase rezultatul ADN-ului autozomal în baza de date internationalgenome org şi se dovedise că bărbatul provenea cel mai probabil din partea de sud a Asiei Centrale Însă această descoperire nu-i era de prea mare ajutor, aşa că aştepta în continuare rezultatul analizei minerale tisulare a firului de păr Analizele părului puteau dura luni bune, de aceea ea făcuse presiuni asupra Laboratorului Medico-Legal, iar acum se hotărî să o sune iar pe secretară — Ingela, zise ea Ştiu că te cicălesc — Eşti cea mai puţin cicălitoare dintre voi toţi Doar în ultima vreme te-ai mai dezmorţit puţin — A venit rezultatul analizei de păr? — A bărbatului neidentificat? — A lui — Aşteaptă o clipă Mă uit în sistemul de raportare Frederika bătea cadenţa cu degetele pe masă Aruncă o privire la ceas Era ora 10:20 şi deja tânjea după pauza de prânz — Ia te uită, zise Ingela după câteva clipe S-au pus pe treabă A sosit deja Vin sus să ţi-o aduc — Zi-mi mai bine ce scrie — Scrie că stai puţin! Frederika se simţea neobişnuit de nerăbdătoare — Se pare că a avut părul lung, continuă Ingela Avem trei segmente şi sunt toate negative Nicio urmă de opiate şi nici de benzodiazepine — Deci nu era dependent de medicamente — Doar un bătrân alcoolic Nu, stai un pic uite a mai luat şi aripriprazol E un neuroleptic, nu-i aşa? — Da, se foloseşte în cazul schizofreniei — Cam asta-i tot Frederika puse receptorul în furcă şi căzu pe gânduri Prin urmare, bărbatul nu lua substanţe psihotrope, în afară de aripriprazol, pe care îl folosise mai demult Ce însemna asta? Îşi muşcă buza şi se holbă cu iritare la Mattias, care zâmbea la fel de tâmp ca adineauri Totuşi era evident, nu-i aşa? Ori dăduse dintr-odată, poate din greşeală, peste o grămadă de somnifere pe care le înghiţise Ori cineva voia să-l vadă mort şi i le amestecase în sticlă Nu că ar fi ştiut ce gust avea amestecul de alcool cu zopiclon Probabil că nu era fantastic Dar presupunea că bărbatul nu era foarte pretenţios Pe de altă parte, de ce ar fi vrut cineva să-l omoare? Era imposibil de ştiut, cel puţin deocamdată Putea însă să excludă deja uciderea din culpă Nu era vorba de o faptă săvârşită în grabă Era o operaţiune destul de sofisticată să amesteci medicamente într-o sticlă şi să mai şi condimentezi cu opiate Cu dextropropoxifen Cu dextropropoxifen Asta chiar că bătea la ochi Dextropropoxifenul făcea întreg cocktailul un pic prea bun, de parcă ar fi fost compus de un farmacist sau de cineva care ceruse ajutorul unui medic, şi Frederika se simţi înviorată şi începu să reflecteze la ce ar trebui să facă Putea să-l sune pe Hans Faste şi să asculte încă o expunere despre comportamentul vagabonzilor Dar n-avea niciun chef, aşa că îşi completă raportul şi îl sună pe Mikael Blomkvist Dacă tot o luase gura pe dinainte, acum n-avea decât să continue ∵ Catrin Lindås se afla în casa de vacanţă a lui Mikael din Sandhamn şi încerca să pună cap la cap o cronică pentru Svenska Dagbladet Dar nu prea reuşea Era lipsită de inspiraţie şi sătulă de termene de predare şi i se făcuse lehamite să-şi tot exprime opiniile Îi era lehamite de tot şi toate, în afară de Mikael Blomkvist, ceea ce era bineînţeles o idioţenie Dar nu se putea abţine Ar fi trebuit să plece acasă şi să se ocupe de pisica şi florile sale şi să dea dovadă măcar de un strop de independenţă Dar nu făcea niciun fel de progres Nu se mai putea dezlipi de el şi, ce era şi mai ciudat, nu se certaseră deloc, şi doar făcuseră dragoste şi vorbiseră ore în şir – asta poate şi pentru că fusese un pic îndrăgostită de el cu o mulţime de ani în urmă, la fel ca toate tinerele jurnaliste de pe vremea aceea De fapt însă, credea că era mai degrabă vorba de stupoare, de forţa acestei întâlniri total neaşteptate Fusese sigură că el o dispreţuia şi că voia să-i găsească nod în papură, aşa că devenise defensivă şi arogantă, cum i se întâmpla adesea când se afla sub presiune, şi încercase să scape de el, când remarcase ceva total diferit în ochii lui, o înfometare, ca a unui călugăr flămânzit, şi atunci îşi pierduse total controlul Se transformase în opusul a tot ce credeau oamenii despre ea şi nu-i păsase nici măcar de faptul că vreunul dintre colegi ar fi putut să apară oricând la birou Se aruncase în braţele lui cu o pasiune care încă o mai mira, iar apoi ieşiseră în oraş şi băuseră mult vin, deşi ea nu avea obiceiul să facă astfel de excese Ajunseseră la Sandhamn în toiul nopţii cu o barcă-taxi şi se precipitaseră înăuntru, iar de-atunci zilele se scurseseră fără ca ei să fi făcut altceva în afară de a sta înlănţuiţi în pat sau de a şedea în grădină sau de a ieşi cu barca lui cu motor Şi totuşi Catrin refuza să creadă că era ceva serios şi încă nu rostise niciun cuvânt despre lucrurile cu adevărat importante din viaţa ei, despre spaima care n-o părăsea niciodată Oricum, a doua zi avea de gând să plece acasă sau poate chiar în seara asta Pe de altă parte, îşi propusese acelaşi lucru şi ieri, şi alaltăieri Rămăsese însă, iar acum era luni dimineaţă şi ceasul era 10:30, iar pe mare bătea vântul şi, când privi cerul, văzu un zmeu verde care flutura nervos în văzduh Se auzi zumzăitul unui telefon Era mobilul lui Mikael El ieşise la o tură de jogging, iar ea nu avea de gând să umble la telefonul lui Şi totuşi aruncă o privire pe ecran Scria Frederika Nyman Probabil medicul legist despre care el îi vorbise, aşa că se hotărî să răspundă: — Mobilul lui Mikael, zise ea — Îl caut pe Mikael — Face o tură de jogging Pot să-i transmit vreun mesaj? — Spuneţi-i să mă sune, zise medicul legist Puteţi să-i transmiteţi că am primit rezultatul unui test — E vorba de cerşetorul îmbrăcat în pufoaică? — Exact — Ştiţi că l-am întâlnit? zise ea — Serios? Catrin simţi curiozitatea din vocea doctoriţei — M-a atacat, zise ea — Mă scuzaţi, dar dumneavoastră cine sunteţi? — Sunt Catrin, o prietenă de-ale lui Mikael — Ce s-a întâmplat? — Cerşetorul a venit spre mine ţipând, eram în piaţa Mariatorget — Ce voia? Regretă că adusese vorba de asta Îşi aminti senzaţia teribilă, revenind către ea ca un vânt rece din trecut — Voia să vorbească despre Johannes Forsell — Ministrul Apărării? — Presupun că voia să-l înjure, la fel ca restul lumii Dar am plecat de-acolo cât de repede am putut — V-aţi dat seama cumva de ce? Catrin era convinsă că ştia destul de exact — Habar n-am, zise ea Despre ce rezultat este vorba? — E mai bine să vorbesc cu Mikael despre asta — Aşa e O să-i transmit să vă sune Termină convorbirea şi simţi cum o cuprinde din nou frica amintindu-şi de cerşetor; cu ochiul minţii îl revăzu în genunchi lângă statuia din piaţa Mariatorget şi avu acea senzaţie de déjà-vu, ca şi cum ar fi revenit în călătoriile din copilărie Poate că ea îi zâmbise cu nervozitate, aşa cum avea obiceiul să facă odinioară de fiecare dată când întâlnea oameni sărmani? În orice caz, bărbatul trebuie să fi simţit o confirmare în comportamentul ei Se ridicase rapid şi pusese mâna pe o creangă de lângă el, apropiindu-se de ea cu mers legănat, strigând: — Famous lady, famous lady! Fusese surprinsă că o recunoştea Dar când s-a apropiat mai mult şi i-a văzut crâmpeiele de degete şi pata neagră de pe chip, disperarea din ochi şi tenul gălbui, a rămas pe loc paralizată de-abia când a apucat-o de taior şi a început să bolborosească ceva despre Johannes Forsell a reuşit să se desprindă de el şi să se îndepărteze — Nu-ţi aminteşti nimic din ce a zis? o întrebase Mikael Îi spusese că erau prostiile obişnuite Dar poate că nu era aşa Cuvintele bărbatului îi reveniră din nou în minte, iar de data asta nu le mai percepea ca fiind de neînţeles, şi nici nu i se mai părea că se încadrau în discursul obişnuit legat de Forsell Îi sugerau cu totul altceva ∵ Mikael se apropia de casă Era extenuat şi transpirat Privi în jur Nu se afla nimeni în spatele lui şi atunci îşi zise din nou: îmi imaginez, sunt doar prostii În ultimele zile tot avea impresia că era urmărit, i se părea că întâlnise prea des un bărbat bărbos, cam la 40 de ani, cu coadă de cal şi cu tatuaje pe braţe, care, deşi era îmbrăcat ca un turist, avea o privire prea alertă ca să fie doar în vacanţă Nu se gândea serios că bărbatul chiar avea ceva de-a face cu el; oricum, de cele mai multe ori, Mikael era absorbit de Catrin şi uita de lumea din jur Din când în când însă, i se întâmpla, ca acum, să simtă o umbră de îngrijorare, moment în care se gândea aproape mereu la Lisbeth Pe retină îi apăreau cele mai îngrozitoare imagini Privi gâfâind în sus Cerul era senin şi degajat Citise că vremea avea să se menţină caldă Însă urma să înceapă să bată vântul şi poate că avea să vină şi o furtună Se opri în faţa casei şi a grădinii cu cei doi arbuşti de coacăz pe care ar fi trebuit să-i tundă şi aruncă o privire spre mare şi spre lumea aflată la plajă, în timp ce sufla greu, sprijinit cu mâinile pe genunchi Apoi păşi înăuntru, aşteptându-se la o primire triumfală Catrin îl răsfăţase mereu primindu-l ca pe un soldat proaspăt revenit de pe front, chiar dacă nu lipsea decât 10 minute Dar de data asta ea şedea pe pat, ţeapănă şi mohorâtă, şi atunci el se îngrijoră şi gândurile îi zburară din nou la bărbatul cu coadă de cal — S-a întâmplat ceva? întrebă el — Ce? Nu, răspunse ea — N-am primit nicio vizită? — Aşteptai pe cineva? se interesă ea, iar replica asta îl linişti un pic O mângâie pe păr, întrebând-o cum se simţea Catrin îi răspunse că era bine El nu o crezu întru totul, dar nu era prima dată când întrezărea o umbră de grijă pe chipul ei De obicei, dispărea însă la fel de rapid cum apăruse, iar când Catrin îi povesti de convorbirea cu medicul legist, se hotărî să o lase în pace şi o sună pe Frederika Nyman, ca să afle mai multe despre rezultatul testului — Înţeleg, zise el Deci ce concluzie trageţi? — Sinceră să fiu, am tot întors lucrurile pe toate părţile şi ajung mereu la concluzia că e ceva suspect la mijloc, răspunse Frederika Nyman Mikael o contempla pe Catrin, care stătea cu mâinile încolăcite în jurul trupului Îi zâmbi Ea îi răspunse cu un zâmbet chinuit, iar el îşi îndreptă privirea spre fereastră şi observă câteva gâşte albe în largul mării Motorul bărcii lui nu fusese bine ridicat şi se legăna în valuri — Ce zice Faste? — Nu ştie încă Dar am scris totul în raport — Trebuie să-i spuneţi — O să-i spun Prietena dumneavoastră mi-a spus că cerşetorul vorbea despre Johannes Forsell — Forsell e ca un virus, răspunse el Toţi nebunii de legat îl au în sânge — Nu ştiam — E comparabil cu efectul uciderii lui Palme pe vremuri Ceva legat de acea crimă reuşise să se infiltreze în toate psihozele epocii Iar acum m-au invadat idioţeniile de tipul teoria conspiraţiei cu privire la Forsell — Din ce cauză? Mikael se uită din nou spre Catrin, care se ridică şi intră în baie — E greu de spus, răspunse el Unele personalităţi publice pur şi simplu dau apă la moară imaginaţiei În acest caz, sunt sigur că totul a fost plantat şi că e o răzbunare pentru faptul că Forsell a arătat cu degetul încă de la început spre Rusia în legătură cu implicarea în prăbuşirea bursei şi, în general, a menţinut o linie foarte dură şi inflexibilă faţă de Kremlin Există dovezi destul de clare că a fost victima unei campanii de dezinformare — Dar Forsell ăsta nu e cumva o persoană căreia îi place să-şi asume riscuri? Un aventurier? — E un tip în regulă, cred eu I-am verificat afacerile cu mare atenţie, zise el Tot n-aţi aflat de unde e cerşetorul? — Nu ştiu mai mult decât ce arată analiza cu carbon 13, şi anume că cel mai probabil a crescut în condiţii de sărăcie cruntă, dar de asta îmi dădusem deja seama Se pare că s-a hrănit în mare parte cu legume şi orz E posibil ca părinţii lui să fi fost vegetarieni Mikael se uită spre baie, căutând-o din priviri pe Catrin — Toată treaba asta e un pic cam ciudată, nu-i aşa? zise el — În ce fel? întrebă ea — Bărbatul ăsta care apare de nicăieri într-o bună zi şi brusc este găsit mort, cu un cocktail de substanţe otrăvitoare în sânge? — Asta cred şi eu Lui Mikael îi veni o idee — Ştiţi ce? Am un prieten la omucideri, un comisar care a lucrat cu Faste şi care-l consideră un idiot sadea, continuă el — Un bărbat înţelept, cu alte cuvinte — Foarte înţelept Aş putea să-l întreb dacă nu cumva are ceva timp să verifice cazul ăsta şi poate aşa mai grăbim un pic procesul — Ar fi excelent! — Mulţumesc de telefon, zise el Vorbim mai târziu Termină convorbirea bucuros că avea un motiv să-l sune pe Bublanski Îl cunoştea pe comisar de multă vreme şi relaţia lor fusese adeseori relativ complicată În ultima vreme însă se împrieteniseră şi discuţiile cu el îi provocau mereu o senzaţie de uşurare, ca şi cum Bublanski, prin puterea lui de reflecţie, îi oferea lui Mikael o nouă perspectivă asupra existenţei şi-l ajuta să se elibereze de amalgamul de ştiri despre lume – căci asta era viaţa sa, iar câteodată îi dădea sentimentul că se îneacă în trăiri intense şi nebunie Ultima dată se întâlnise cu Bublanski la înmormântarea lui Holger Atunci discutaseră despre Lisbeth şi despre discursul ei din biserică referitor la dragoni Hotărâseră să se întâlnească din nou în curând Întâlnirea nu se materializase însă, aşa cum nimic nu pare să se întâmple în anumite perioade, iar acum Mikael se întinse după telefon să-l sune Avu un moment de şovăială însă, aşa că se îndreptă spre baie şi ciocăni la uşă — Eşti în regulă? întrebă el ∵ Catrin n-avea chef să-i răspundă Înţelegea însă că trebuia să zică ceva şi, prin urmare, mormăi un „aşteaptă o clipă” după care se ridică de pe toaletă şi îşi dădu cu apă pe faţă, încercând fără succes să-şi facă ochii să pară mai puţin roşii Descuie şi ieşi, apoi se aşeză pe pat Când Mikael se apropie de ea şi o mângâie pe păr, se simţi stingherită — Cum merge treaba cu articolul? zise el — Prost — Înţeleg exact cum te simţi Dar mai e şi altceva, nu-i aşa? zise el — Cerşetorul ăla începu ea — Ce-i cu el? — M-a adus în pragul isteriei — Mi-am dat seama de asta — Dar n-ai înţeles de ce — Presupun că nu, zise el, iar ea ezită câteva clipe, după care începu să-i povestească, cu ochii aţintiţi în jos, la propriile mâini — Când aveam 9 ani, părinţii mei m-au anunţat că nu aveam să mai merg la şcoală timp de un an Mama reuşise să convingă conducerea şcolii că ea şi tata aveau să-mi predea ei înşişi şi presupun că au primit o grămadă de materiale şi de teme, dar pe care nu le-am văzut niciodată după aceea Apoi am zburat spre India şi Goa şi, la început, a fost destul de interesant Dormeam pe plajă sau în hamacuri şi mă distram împreună cu alţi copii, am învăţat să fac bijuterii şi să gravez, jucam fotbal şi volei, iar seara dansam şi făceam focuri de tabără Tata cânta la chitară şi mama era solistă Într-o vreme am avut o cafenea în Arambol, iar eu pregăteam şi serveam o supă de linte cu lapte-de-cocos pe care o botezasem Catrin’s soup Încetul cu încetul însă, situaţia a scăpat de sub control La cafenea apăreau indivizi goi puşcă şi mulţi dintre ei aveau urme de ace de seringă pe braţe Alţii erau duşi cu pluta şi unii încercau să mă pipăie sau să mă sperie, agresându-mă în diferite feluri ciudate — Groaznic! — Într-o noapte m-am trezit şi am văzut ochii mamei strălucind în întuneric Îşi administra ceva cu o seringă Un pic mai încolo se legăna tata zicând „oo, oh” cu o voce somnoroasă La scurt timp după aceea am început să avem probleme serioase Tot timpul vorbeam despre maniile tatei Eu întrebam: „Ce-a păţit tata?” „E doar o manie”, îmi răspundea mama Maniile tatei Ne-am mutat destul de rapid, ca şi cum în acest fel speram să putem să ne debarasăm şi de manii, şi-mi aduc aminte că am mers ore, zile, săptămâni în şir şi că trăgeam după noi un cărucior cu roţi vechi şi mucegăite de lemn, încărcat ochi cu şaluri, haine şi alte mărunţişuri pe care mama încerca să le vândă Apoi trebuie să fi scăpat de toate, pentru că, dintr-odată, nu mai aveam deloc bagaje şi mergeam cu trenul sau făceam autostopul Am nimerit în Benares şi în cele din urmă în Katmandu, unde ne-am instalat pe Freak Street, vechea stradă a hipioţilor, şi de-abia atunci am înţeles că afacerile noastre se transformaseră radical Mama şi tata nu consumau doar heroină, ci o şi vindeau Lumea venea la noi acasă şi ne implora „please, please” şi câteodată oamenii se luau după noi pe stradă Multora le lipseau degete, câteodată chiar şi un braţ sau un picior, erau îmbrăcaţi prost şi aveau pielea gălbuie şi pete pe faţă Încă îi mai văd în coşmaruri — Iar cerşetorul ţi-a amintit de ei — M-a făcut să rememorez toată acea perioadă — Îmi pare rău, zise el — Asta e Trăiesc cu aceste amintiri de mult timp — Nu ştiu dacă te ajută cu ceva, dar bărbatul acesta nu era un drogat Nici măcar medicamente nu lua — Dar arăta la fel ca ei, răspunse ea Era la fel de disperat — Medicul legist crede că a fost ucis, continuă Mikael pe alt ton, ca şi cum ar fi uitat deja de povestea ei Atunci ea se supără – sau poate că se săturase de propria-i dramă – şi-i spuse că voia să iasă un pic Mikael încercă să o convingă să rămână, dar se vedea că o face cu jumătate de inimă şi că de fapt deja era cu gândul în altă parte Când privi înapoi din uşă, Catrin îl văzu sunând pe mobil şi atunci îşi zise că nu era obligată să-i spună lui totul şi că putea la fel de bine să-şi vadă de lucru de una singură 10 24 şi 25 august Jan Bublanski era genul şovăielnic, iar în momentul de faţă stătea în cumpănă dacă să ia prânzul sau nu Poate că era de ajuns să-şi ia un sandviş de la tonomatul de pe culoar şi astfel putea continua să lucreze, dar poate că nici asta nu era o idee prea bună Ar trebui fie să mănânce o salată, fie să nu mănânce deloc Se îngrăşase în timpul vacanţei de la Tel Aviv, unde se dusese împreună cu logodnica sa, Sarah Sharif, şi parcă chelise şi mai mult în vârful capului Dar, până la urmă, asta e, nu avea niciun motiv să se plângă Se concentra asupra sarcinilor sale de lucru, cufundându-se în lectura unui proces-verbal al unui interogatoriu – prost scris – şi într-o investigaţie criminalistică din Huddinge – prost făcută – şi poate că tocmai de aceea gândurile îi zburară în altă parte, astfel că, atunci când îl sună Mikael, îi răspunse cu sinceritate: — Ce ciudat, chiar la tine mă gândeam, Mikael! E posibil însă ca de fapt să se fi gândit la Lisbeth Salander sau poate că doar avea senzaţia că aşa era — Ce mai faci? continuă el — Destul de bine, recunosc — Drăguţ din partea ta să fii un pic sceptic Au început să mi se pară cam nesuferite persoanele prea vesele Ţi-ai luat concediu? — Acum încerc să-mi iau câteva zile — Păi, e o încercare cam nereuşită, dacă mă suni pe mine Presupun că e vorba de fata ta, nu? — N-a fost niciodată fata mea, zise Mikael — Ştiu, ştiu Nimeni nu se pricepe mai bine decât ea să nu fie fata nimănui Ea e mai degrabă ca îngerul căzut din rai, nu-i aşa? Nu e la dispoziţia nimănui şi nici nu aparţine nimănui — Nu înţeleg cum se face că te-ai făcut poliţist — Rabinul îmi tot spune că ar fi cazul să ies la pensie Serios acum, ce mai ştii de ea? — Îmi spune că stă deoparte şi că nu se ţine de prostii Deocamdată o cred chiar şi pe ea — Mă bucur Nu-mi place ameninţarea care planează asupra ei Nu-mi place să-i văd pe cei de la Svavelsjö încercând să-i dea de urmă, zise el — Nimănui nu-i place asta — Ştii că i-am oferit protecţie, nu? — Am auzit — Şi ai auzit şi că ne-a refuzat şi că de atunci e de negăsit? — Mda — Dar — Niciun dar! continuă Mikael Totuşi m-am consolat cu faptul că nimeni nu ştie să se ascundă mai bine decât ea — Vrei să spui de sistemele digitale de supraveghere, zise el — E clar că nu poate fi găsită printr-o staţie de bază sau prin adresa IP — Tot e bine Apoi vedem noi ce-o mai fi — Da, mai vedem Te-am sunat să te rog cu totul altceva — Zi! — Hans Faste a primit o anchetă de care nu pare să-i pese deloc — Câteodată-i mai bine aşa, decât să-i pese — Hm, poate E vorba de un cerşetor despre care medicul legist Frederika Nyman crede că a fost ucis Mikael îi spuse povestea, iar după aceea Bublanski ieşi din birou şi îşi cumpără două sandvişuri înfăşurate în plastic şi o napolitană cu ciocolată de la tonomatul de pe culoar, după care o sună pe colega sa, inspectorul de la criminalistică Sonja Modig ∵ Catrin îşi puse pe mână o mănuşă de grădină găsită prin iarbă şi începu să smulgă urzicile sălbatice care crescuseră sub coacăzii lui Mikael Când îşi ridică privirea, dădu cu ochii de un bărbat în geacă de blugi şi cu coadă de cal, cu spatele lat şi cu o figură ameninţătoare, care dispăru în grabă spre mare Nu dădu nicio importanţă acestui fapt şi continuă să-şi dea frâu liber gândurilor care veneau de-a valma în mintea ei, la fel ca mai devreme, când se afla înăuntru Era cu siguranţă adevărat că cerşetorul din piaţa Mariatorget nu semăna prea bine cu drogaţii de pe Freak Street Însă era convinsă că provenea din aceeaşi parte a lumii şi că fusese tratat de nişte medici la fel de neglijenţi Îşi aduse aminte de crâmpeiele lui de degete şi de felul tipic în care mergea, ca şi cum îi lipsea un punct de echilibru Îşi aminti de cât de puternic o trăsese de braţ şi de cuvintele lui: — I know something horrible about Johannes Forsell Era convinsă că avea să audă aceleaşi idioţenii pe care le primea zilnic şi pe e-mail împreună cu mesajele celor care o detestau şi intră în panică la gândul că tipul putea deveni violent Dar, chiar în momentul când frica efectiv o paralizase, el îi dăduse drumul la braţ şi continuase pe un ton mai trist: — Me took him And I left Mamsabiv, terrible, terrible Sau poate că nu zisese Mamsabiv, dar oricum ceva asemănător, un cuvânt lung cu accentul pe prima şi a treia silabă Cuvântul îi rezonase în minte după ce fugise de lângă el şi se întâlnise cu Sofie Melker pe Swedenborgsgatan Apoi trebuie să-l fi uitat şi nu se mai gândise la asta decât după convorbirea de adineauri cu medicul legist Se întreba ce putea să însemne Poate că nu era o idee rea să verifice totuşi Îşi dădu jos mănuşa de grădinărit şi căută mai multe variante ale cuvântului, dar nu obţinu niciun rezultat care să însemne ceva în vreo limbă, în afară de faptul că Google o întreba acum dacă nu cumva voia să zică Mats Sabin şi poate că asta era, Matssabin pronunţat într-un singur cuvânt Cel puţin nu părea să fie cu totul improbabil, mai ales când află că Mats Sabin fusese maior în artileria de coastă şi mai târziu istoric militar la Facultatea de Securitate şi Apărare, şi nu era exclus să fi avut de-a face cu Forsell, care fusese ofiţer în serviciul de informaţii şi era expert în relaţiile cu Rusia Catrin căută la nimereală numele celor doi împreună şi obţinu imediat un rezultat care nu numai că-i confirma că cei doi se întâlniseră, ci afirma în plus că erau duşmani sau, cel puţin, că nu erau deloc pe aceeaşi lungime de undă – şi atunci se gândi să intre înapoi în casă şi să-i povestească şi lui Mikael Dar mai bine nu, era o concluzie cam trasă de păr, deci mai pierdu vremea prin grădină, apoi îşi puse iar mănuşa şi mai smulse nişte buruieni, începu să rupă şi nişte crenguţe în timp ce privea spre ţărmul mării, cu mintea plină de gânduri contradictorii ∵ Lisbeth se afla în continuare la Praga, la hotelul Kings Court Stătea aşezată la birou, lângă fereastră, şi se holba din nou la căsoiul Camillei din Rubliovka, aflat la vest de Moscova Dar acum nu mai era o preocupare maniacă şi nici nu mai făcea parte din procesul de aducere aminte Casa îi dădea din ce în ce mai mult impresia unui fort Acolo era un du-te-vino continuu în care apăreau şi sus-puşi precum Kuzneţov şi toată lumea era controlată, iar bodyguarzii se înmulţeau văzând cu ochii şi nu încăpea nicio îndoială că securitatea digitală era verificată şi răsverificată Cu ajutorul staţiei de bază pe care Katia Flip o plasase la faţa locului şi după câteva zile o luase înapoi, Lisbeth putea urmări fiecare pas pe care îl făcea sora sa, prin semnalele emanate de mobilul ei Dar nu reuşise încă să pirateze sistemul digital, deci trebuia să se mulţumească să facă presupuneri cu privire la ce se petrecea înăuntru Singurul lucru cert era că activitatea se intensificase Toată casa pulsa în ritmul unei energii pline de tensiune, ca şi cum s-ar fi aflat în pragul unei operaţiuni de amploare, iar cu o zi în urmă Camilla fusese condusă la aşa-numitul Acvariu, sediul serviciului militar de informaţii, care se afla în afara Moscovei, la Khodynka, ceea ce iarăşi nu era un semn bun Camilla părea să mobilizeze întreg arsenalul pe care-l avea la îndemână Deocamdată însă nu părea să aibă nici cea mai vagă idee despre locul în care se afla Lisbeth, ceea ce-i dădea o senzaţie de oarecare siguranţă Atât timp cât sora sa rămânea în casa din Rubliovka, ea şi Paulina n-ar trebui să fie în pericol Dar nimic nu era sigur Lisbeth închise imaginea de pe satelit şi începu să urmărească mişcările soţului Paulinei, Thomas Nu părea să facă nimic Îl vedea în camera web holbându-se la ea cu obişnuita lui mină de om prigonit Nu se putea spune că Lisbeth era foarte deschisă în ultima vreme Seara însă o asculta ore în şir pe Paulina şi aflase destul de multe despre viaţa ei, inclusiv episodul cu fierul de călcat Thomas, care în acel moment îşi suflă nasul în faţa camerei web, avea obiceiul să-şi ducă toate cămăşile la curăţătorie în Germania La Copenhaga însă o pusese pe Paulina să i le calce, „ca să aibă ce face toată ziua” Într-o bună zi, Paulina uitase de fierul de călcat şi de vasele de spălat şi îşi petrecuse ziua în chiloţi şi într-una din cămăşile lui necălcate, bând whisky şi vin roşu Cu o seară în urmă, Thomas o bătuse Avea buza spartă şi avea de gând să se îmbete ca să aibă curajul să-l părăsească, să pună capăt calvarului Prin urmare, situaţia scăpase de sub control, Paulina spărsese o vază din greşeală, apoi nişte pahare şi farfurii, dar de data asta mai degrabă dinadins, şi reuşise să verse şi nişte vin roşu pe cămaşă şi whisky pe cearşafuri şi pe covor În cele din urmă adormise, ameţită şi rebelă, cu senzaţia că acum avea să îndrăznească în sfârşit să-l trimită la origini Când se trezise însă, Thomas se urcase pe braţele ei şi o lovea în plină figură Apoi o trăsese spre masa de călcat, unde-şi călcase singur cămaşa Paulina pretindea că nu-şi mai amintea nimic din ceea ce se întâmplase pe urmă, în afară de mirosul de piele arsă, de o durere indescriptibilă şi de propriii ei paşi care se grăbeau spre uşa de la intrare Lisbeth se gândea din când în când la această poveste şi, deşi câteodată i se întâmpla, la fel ca acum, să-şi imagineze că se uită în ochii lui Thomas, de multe ori chipul acestuia se suprapunea cu cel al tatălui său Când o cuprindea oboseala, totul se contopea într-o imagine unică: Camilla, Thomas, copilăria sa, Zala, totul! Iar apoi o strângea ca o curea în jurul pieptului şi al frunţii şi câteodată simţea că se sufocă De afară răzbăteau acordurile unei chitare Lisbeth se întinse şi privi pe fereastră Jos era forfotă, lume care intra şi ieşea necontenit din magazinul universal Palladium În partea dreaptă se zărea o scenă mare, albă, care era pregătită pentru concert Poate că era iar sâmbătă sau poate că era zi de sărbătoare, nu-i prea păsa Dar Paulina pe unde era? Cu siguranţă, la una din eternele ei plimbări prin oraş Lisbeth îşi verifică e-mailurile, în speranţa că asta o va face să se gândească la altceva Nu găsi niciun mesaj de la Republica Hackerilor şi deci niciunul dintre răspunsurile pe care sperase să le primească la întrebările pe care le pusese în cursul zilei, ci doar câteva documente criptate de la Mikael, aducându-i totuşi un zâmbet pieziş pe buze Ai reuşit în cele din urmă să-ţi citeşti propriul articol, îşi zise ea în sinea ei Dar nu era aşa, documentele n-aveau nimic de-a face cu Kuzneţov şi cu minciunile lui Era mai degrabă ce naiba era de fapt? O înşiruire de cifre şi de litere, XY, 11, 12, 13, 19, în rânduri fără sfârşit Era clar o secvenţiere a ADN-ului dar despre cine era oare vorba? Lectură rapid documentele şi raportul autopsiei din anexă şi înţelese că era vorba despre un bărbat care, după cum arăta analiza cu carbon 14, avea între 54 şi 56 de ani Era originar de undeva din sudul Asiei Centrale Unele din degetele de la mâini şi de la picioare îi fuseseră amputate, era un om decăzut, un alcoolic Scria că murise otrăvit cu un amestec de zopiclon şi dextropropoxifen Mikael scrisese: Dacă tot eşti în vacanţă şi nu faci prostii, poate că mă ajuţi să aflu cine este acest individ Poliţia nu are niciun nume, nu ştie absolut nimic Un medic legist priceput pe nume Frederika Nyman crede că e posibil ca bărbatul să fi fost ucis A fost găsit lângă un copac din crângul Tantolunden pe 15 august Ţi-am trimis nişte analize ADN, una autozomală şi altele de altfel, rezultatele unei analize cu carbon 13 şi ale unui test al firului de păr, precum şi fotografia unui bileţel cu scrisul lui (Da, e numărul meu de telefon ) M Nici prin gând nu-mi trece, mormăi ea Mă duc şi o caut pe Paulina şi mă îmbăt iar sau fac orice altceva, decât să mă holbez la nişte analize ADN şi să stau la taclale cu medici legişti Dar nu reuşi să plece nici de data asta, căci la scurt timp după aceea, pe coridor, se auziră paşii Paulinei şi atunci Lisbeth scoase două sticle mici de şampanie din minibar şi îşi deschise braţele într-o încercare disperată de a nu mai părea răvăşită ∵ Ideea fusese cu siguranţă cam bizară Dar Mikael se simţise singur şi trist după ce Catrin îi spusese că trebuia să plece acasă să se ocupe de pisică şi de plante Îl durea mai ales faptul că era mai puţin important decât plantele ei şi, după ce o însoţise până în port, se întorsese acasă şi o sunase din nou pe Frederika Nyman Se lăudase că ştia o geneticiană de renume care poate că avea să reuşească să dea de cap analizelor ADN Fireşte că Frederika îl întrebase cine era şi ce specializare avea Îi răspunsese în termeni vagi că era vorba de o persoană foarte hotărâtă, profesoară universitară la Londra, specializată în genealogie Totul era fantezie pură Totuşi era adevărat că Lisbeth era genială când era vorba de analize ADN Făcuse nişte încercări ambiţioase de a înţelege de ce familia ei era atât de extremă din punct de vedere genetic Nu era vorba doar de tatăl său, Zala, cu inteligenţa lui superioară şi cu spiritul diabolic Ci şi de fratele ei vitreg, Roland Niedermann, extrem de puternic, incapabil să simtă durere Şi chiar Lisbeth însăşi, care avea o memorie fotografică excepţională În familie exista un număr impresionant de persoane cu calităţi excepţionale şi, deşi Mikael nu avea nicio idee despre concluziile cercetărilor ei, ştia că Lisbeth învăţase metoda ştiinţifică în doi timpi şi trei mişcări şi, după ce încercase de câteva ori cu Frederika Nyman, reuşise să obţină de la ea materialul de care avea nevoie I-l trimisese apoi lui Lisbeth fără să-şi facă prea mari speranţe Poate că era mai degrabă o modalitate de a intra în legătură cu ea Fie ce-o fi! Mikael îşi îndreptă privirea spre mare Vântul se înteţise Plecau şi ultimele persoane de pe plajă şi el se cufundă în gânduri Ce-o apucase pe Catrin? În doar câteva zile se apropiaseră atât de mult, încât crezuse ce crezuse de fapt? Că erau suflete-pereche? Prostii! Erau diametral opuşi şi cel mai bine ar fi fost să o lase-n pace şi să o sune mai degrabă pe Erika Ar trebui să o împace cumva pentru că nu-i trimisese articolul şi astfel îi făcuse probleme cu privire la cuprinsul revistei Îşi luă mobilul şi o sună pe Catrin Nu se putea abţine La început, convorbirea se derulă în acelaşi fel în care se şi terminase, rigid şi şovăitor Apoi ea zise: — Iartă-mă! — Pentru ce? — Pentru că am plecat — Nu vreau să am vreo plantă pe conştiinţă Ea începu să râdă trist — Şi acum ce ai de gând să faci? continuă el — Nu ştiu sigur Poate că mă aşez la birou dar nu voi fi în stare să scriu nimic — Nu sună deloc amuzant — Nu, zise ea — Dar aveai nevoie să fii la distanţă, nu-i aşa? — Cred că da — Te priveam pe fereastră când pliveai buruieni — Zău? — Păreai îngândurată — Mda, poate — S-a întâmplat ceva? — Nu chiar — Sigur? — Mă gândeam la cerşetorul ăla — La ce anume, mai exact? — Că nu ţi-am povestit ce mi-a zis despre Forsell — Mi-ai zis că doar nişte prostii oarecare — Şi totuşi poate că n-a fost aşa — Şi de ce-mi spui asta aşa, dintr-odată? — Pentru că am început să-mi amintesc mai bine când a sunat medicul legist — Deci ce ţi-a spus? — Ceva de genul: „Me took Forsell I left Mamsabiv, terrible, terrible” Cam aşa ceva — Sună ciudat — Da — Şi tu cum interpretezi asta? — Nu ştiu Dar când am început să caut Mamsabiv, Mansabin şi alte cuvinte de genul ăsta, Google mi-a propus Mats Sabin, mai departe de atât n-am ajuns — Istoricul militar? — Îl cunoşti? — Pe vremuri citeam tot ce-mi pica în mână despre al Doilea Război Mondial — Ştiai şi că Sabin a murit acum patru ani în timpul unei expediţii în Abisko, în munţii de lângă cercul polar? L-au găsit îngheţat bocnă lângă un râu Se pare că a făcut o hemoragie cerebrală şi n-a mai fost în stare să se adăpostească de frig — Asta nu ştiam, zise el — Nu prea cred că tipul ar avea vreo legătură cu Forsell — Dar încercă el — Dar nu m-am putut abţine să nu le combin numele în motorul de căutare şi aşa am aflat că Forsell şi Sabin au avut un conflict deschis în presă — Despre ce? — Despre Rusia — În ce fel? — După ce a ieşit la pensie, Mats Sabin şi-a schimbat radical părerea şi, în loc de critic, a devenit un susţinător al Rusiei În mai multe articole, printre altele în Expressen, a scris că Suedia suferă de paranoia şi de o frică nejustificată faţă de Rusia, pe care ar trebui să o vadă cu mai multă înţelegere Într-un alt articol, Forsell a răspuns că vorbele lui Sabin sunt identice cu propaganda rusească şi a sugerat că Sabin ar fi un lacheu plătit după care a izbucnit scandalul S-a vorbit de procese de calomnie şi au apărut ameninţări cu judecata, dar, în cele din urmă, Forsell a făcut un pas înapoi şi şi-a cerut scuze — Şi cerşetorul unde ar putea intra în scenă în toată povestea asta? — Habar n-am Deşi — Ce? — A zis, „I left Mansabin” sau ceva de genul ăsta şi se potriveşte, cel puţin în teorie Mats Sabin a murit singur şi părăsit — E o pistă, zise el — Sigur e o tâmpenie! — Nu neapărat Se lăsă tăcerea şi el privi din nou spre mare — N-ai chef să te întorci cu feribotul ca să dezlegăm misterul şi să ne vedem şi de vieţile noastre? continuă el — Data viitoare, Mikael Data viitoare Ar fi vrut s-o convingă, s-o roage, s-o implore Dar se simţea patetic, aşa că îi ură noapte bună şi încheie convorbirea Apoi se ridică, se duse şi îşi luă o bere din frigider şi începu să se gândească ce să facă Cel mai rezonabil ar fi fost, fireşte, să înceteze să se mai gândească la Catrin sau la cerşetor Simţea că niciunul dintre cele două subiecte n-avea să-l ducă nicăieri Ar trebui să se întoarcă mai degrabă la articolul său despre fabricile de troli şi căderea bursei sau poate şi mai bine ar fi să intre în vacanţă de-adevăratelea Dar aşa era el, încăpăţânat şi stupid Nu putea să se desprindă de anumite lucruri După ce făcu ordine în bucătărie şi mai aruncă o privire spre mare, dădu o căutare cu numele lui Mats Sabin şi găsi un necrolog destul de lung din Norrländska Socialdemokraten Mats Sabin îşi petrecuse copilăria în Lulea şi devenise ofiţer şi maior în artileria de coastă În anii ’80 făcuse parte din divizia de submarine, dar studiase şi istoria, iar într-o perioadă renunţase la cariera militară şi îşi dăduse doctoratul la Uppsala cu o teză despre invadarea Uniunii Sovietice de către Hitler Îşi părăsise postul de conferenţiar la Facultatea de Securitate şi Apărare şi publicase, după cum ştia şi Mikael, mai multe cărţi de popularizare a ştiinţei despre al Doilea Război Mondial Multă vreme, susţinuse intrarea Suediei în NATO Era convins că ceea ce vânase în Marea Baltică erau submarine ruseşti şi nimic altceva Cu toate acestea, în ultimii ani de viaţă devenise pro Rusia şi apărase intervenţiile din Ucraina şi Crimeea elogiind Rusia, pe care o vedea ca pe o forţă care proteja pacea în Siria Din articol nu reieşea de ce îşi schimbase poziţia, spusese doar că „părerile se schimbă când îmbătrânim şi devenim mai înţelepţi” Mats Sabin era recunoscut ca fiind un bun alergător şi scafandru Murise la 67 de ani Rămăsese văduv exact când se hotărâse să urmeze traseul clasic dintre Abisko şi Nikkaluokta În articol se menţiona că era „în bună formă” şi că prognoza meteo anunţa vreme bună – era la început de mai Cu toate acestea, în seara zilei de 3 mai se lăsase gerul Temperatura scăzuse la minus 8 grade şi Sabin suferise probabil un accident cerebral vascular, prăbuşindu-se în apropierea râului Abiskojåkka, nereuşind să mai ajungă la vreuna dintre cabanele de pe parcurs În dimineaţa zilei de 4 fusese găsit mort de un grup de drumeţi din Sundbyberg Se pare că nu existase nicio circumstanţă suspectă şi nici vreo urmă de violenţă Mikael încercă să descopere unde se aflase Johannes Forsell – care şi el era un împătimit al expediţiilor montane – la momentul respectiv Era imposibil de stabilit cu informaţiile de pe internet Acest eveniment avusese loc în mai 2016, cu aproape un an şi jumătate înainte ca Forsell să devină ministrul Apărării, or, la vremea aceea, nu era urmărit nici măcar de presa locală din Östersund, localitatea lui de baştină Mikael constată însă că Forsell avea interese de afaceri în zona respectivă Prin urmare, nu era absolut imposibil să se fi aflat la Abisko atunci Cu toate acestea, chestiunea era prea vagă şi se baza pe prea multe speculaţii pentru a putea fi luată în calcul Mikael se ridică şi se îndreptă către rafturile cu cărţi din dormitor Dar majoritatea erau romane poliţiste, le citise pe toate Îi telefonă fiicei sale Pernilla, apoi Erikăi, fără să dea de vreuna dintre ele Deveni din ce în ce mai agitat şi, în cele din urmă, ieşi să mănânce în port la Seglarhotellet Seara târziu, când se întoarse acasă, era de-a dreptul dezamăgit ∵ Paulina dormea Lisbeth se holba în tavan Era starea obişnuită a lucrurilor, ori aşa, ori erau amândouă treze Niciuna dintre ele nu dormea prea mult şi niciuna nu se simţea tocmai bine În seara asta însă se consolaseră destul de bine cu bere, şampanie şi câteva orgasme, adormind la scurtă vreme după aceea Pe Lisbeth n-o ajutase prea mult, căci după ceva timp se trezise brusc şi simţise cum amintirile şi întrebările din copilărie îi pătrundeau în oase ca un vânt îngheţat Ce era-n neregulă cu toţi din familia ei? Încă înainte de a-şi începe cercetările ştiinţifice, Lisbeth avea obiceiul să spună că exista o greşeală genetică în familia sa Multă vreme, asta însemnase doar că avea multe rude extreme şi diabolice Cu vreun an în urmă se hotărâse însă să urmeze această ipoteză până la capăt şi, cu ajutorul unei serii de atacuri de piraterie, făcuse rost de cromozomul Y al lui Zalacenko de la Laboratorul de Medicină Genetică din Linköping De-a lungul unor nopţi lungi învăţase să descifreze aceste informaţii şi citise tot ce putuse despre haplogrupuri În fiecare din generaţiile unei familii apar mici mutaţii Haplogrupurile arată cărei ramuri de mutaţie îi aparţine fiecare individ şi nu o mirase deloc să afle că grupul tatălui său era extrem de neobişnuit, ceea ce se confirmase şi când se uitase la generaţiile anterioare Peste tot găsise un grad înalt nu numai de inteligenţă, ci şi de psihopatie, ceea ce nici n-o bucurase, dar nici n-o făcuse mai înţeleaptă Învăţase însă să stăpânească tehnica ADN-ului şi acum, când era trecut de ora 2 noaptea, iar ea nu făcea altceva decât să-şi aducă aminte, să tresară şi să se holbeze la detectorul de fum din tavan care clipea ca un ochi diabolic, se întreba dacă n-ar putea totuşi să se uite la materialul pe care i-l trimisese Mikael Aşa, cel puţin, se putea gândi la altceva Prin urmare, se ridică cu grijă din pat, se aşeză la birou şi deschise fişierele Ia să vedem, murmură ea Ia să vedem Ce-i asta? Era o analiză preliminară de ADN autozomal cu câţiva aşa-numiţi markeri STR – short tandem repeats –, deci se hotărî să folosească un Bam Viewer de la Broad Institute, care o putea ajuta să analizeze markerii La început era destul de distrată, din când în când făcând câte o pauză ca să se uite prin satelit la casa Camillei Încetul cu încetul însă, materialul începu să o fascineze, iar curând constată că bărbatul necunoscut nu avea strămoşi sau rude în Scandinavia Venea de undeva de departe şi, după ce mai citi încă o dată raportul medicului legist, mai ales analiza cu carbon 13 şi descrierile rănilor şi amputărilor, în minte îi veni o idee surprinzătoare, care o făcu să rămână multă vreme nemişcată, puţin aplecată în faţă şi cu mâna lipită de locul în care fusese împuşcată în umăr cu ani în urmă Apoi făcu o serie de căutări pe internet, mormăind încet în barbă Era oare posibil? Nu prea îi venea să creadă, deci se pregăti să pirateze serverul medicului legist Dar brusc îi veni ideea – neconvenţională pentru ea – de a încerca mai întâi pe calea tradiţională Scrise un e-mail şi apoi luă ce mai rămăsese în minibar, o Coca-Cola şi o sticluţă de coniac, şi lăsă timpul să treacă în aşteptarea dimineţii, poate că şi aţipind pe scaun Chiar în momentul când Paulina deschise ochii, Lisbeth primi un semnal pe mobil şi se conectă din nou la satelit; deşi la început se uita cu ochii întredeschişi, grei de oboseală, brusc se trezi de-a binelea Pe ecran o văzu pe sora sa însoţită de trei bărbaţi – unul dintre ei neobişnuit de înalt – părăsind casa din Rubliovka într-o limuzină Lisbeth îi urmări tot drumul până la aeroportul internaţional Domodedovo, de lângă Moscova 11 25 august Frederika Nyman se foia în pat În cele din urmă aruncă o privire către deşteptătorul de pe noptieră Spera să fie cel puţin 5:30 Era 4:20 Şuieră o înjurătură Nu dormise decât cinci ore N-avea însă niciun rost să încerce să adoarmă la loc Instinctul său de insomniacă îi spunea că n-avea să reuşească, deci se duse în bucătărie să-şi pregătească un ibric de ceai verde Ziarele nu sosiseră încă Se aşeză la masa din bucătărie cu mobilul în mână şi ascultă ciripitul păsărilor Îi lipsea oraşul Simţea că avea nevoie de un bărbat sau cel puţin de o persoană care să nu fie la adolescenţă — N-am dormit nici azi şi mă dor şi capul, şi spatele, ar fi vrut să-i spună acestei persoane, ceea ce şi făcu, dar cum în cameră nu se afla nimeni altcineva în afară de ea însăşi, a fost nevoită să-şi răspundă singură: Săraca de tine! Marea era liniştită după furtuna de peste noapte şi în depărtare se zăreau şi cele două lebede Pluteau pe apă, una lângă alta Câteodată le invidia, nu pentru că ar fi fost atât de amuzant să fie lebădă, dar cel puţin erau două Puteau să doarmă prost, dar erau împreună Să se plângă în limba păsărească una alteia Îşi verifică e-mailurile Primise un mesaj de la cineva care apărea cu pseudonimul Wasp Scria: Am primit markerii STR şi rapoartele de autopsie de la Blomkvist Am o pistă referitoare la originea bărbatului Rezultatul analizei cu carbon 13 e interesant Dar am nevoie de o secvenţiere a întregului genom Presupun că cel mai rapid se poate face la CGU Spune-le să se grăbească! N-am timp să aştept Ce ton nepoliticos, mormăi ea, şi nici măcar o semnătură N-ai decât să-l secvenţiezi singură, îşi zise în sinea ei Nu suporta genul ăsta de cercetători atinşi de sindromul Asperger Fostul ei soţ era la fel, o adevărată catastrofă, dacă stătea bine să se gândească Apoi citi din nou e-mailul şi se mai linişti Era nepoliticos şi autoritar Dar mergea pe aceeaşi linie cu propriile ei presupuneri şi trimisese deja cu vreo săptămână în urmă o probă de sânge la CGU, Centrul pentru Genomuri din Uppsala, cerându-le să facă exact asta: o secvenţiere totală a unităţii de genomuri Făcuse presiuni asupra lor şi îi rugase pe bioinformaticieni să marcheze cu roşu toate mutaţiile şi variantele neobişnuite Rezultatul trebuia să sosească cât de curând, deci în loc să-i scrie acestei cercetătoare nesuferite, le scrise celor de la Centru şi profită de ocazie şi folosi acelaşi ton: Am nevoie de secvenţiere acum! scrise ea Spera să fie impresionaţi şi de ora la care le trimitea mesajul Încă nu era nici ora 5, până şi lebedele păreau un pic adormite şi poate că nici măcar nu erau atât de mulţumite de faptul că erau două, la urma urmelor ∵ Magazinul de electrocasnice Kurt Widmark de pe Hornsgatan nu deschisese încă Dar inspectorul Sonja Modig zări înăuntru un domn în vârstă, aşa că ciocăni la uşă Bărbatul se deplasă greoi până la uşă, cu un zâmbet forţat — Aţi venit un pic cam devreme, dar intraţi, vă rog, zise el Sonja se prezentă şi îi explică motivul vizitei Bărbatul împietri, cu ochii lucindu-i de iritare, după care începu să ofteze şi să se vaite Era palid, avea faţa un pic asimetrică şi îşi pieptănase bretonul lung peste chelie Ridurile din jurul gurii întăreau aerul de amărăciune pe care îl degaja întregul său chip — E un sector în care o ducem şi aşa foarte rău, zise el Comerţul online şi supermarketurile ne-au luat aproape toţi clienţii Sonja zâmbi şi încercă să se arate înţelegătoare Umblase de colo-colo toată dimineaţa şi pusese întrebări în stânga şi-n dreapta, până aflase de la un tânăr din frizeria de vizavi că cerşetorul despre care-i vorbise Bublanski avea obiceiul să se posteze în faţa magazinului de electrocasnice şi să se holbeze la ecranele televizoarelor dinăuntru — Când l-aţi văzut prima dată? întrebă ea — A năvălit înăuntru acum câteva săptămâni şi s-a oprit să se holbeze în faţa unui televizor, zise Kurt Widmark — Ce emisiune era? — Ştirile Un interviu destul de dur cu Johannes Forsell despre căderea bursei şi apărarea totală — De ce-l interesa pe cerşetor treaba asta? — Habar n-am — N-aveţi chiar nicio idee? — Nu, de unde dracu’ să ştiu? Eu încercam să-l dau afară, într-un mod cât mai neplăcut Fiecare are dreptul să arate cum are chef Dar i-am pus în vedere că-mi speria clienţii — În ce fel? — Stătea acolo şi bolborosea de unul singur, mirosea urât şi părea cam dus cu pluta — Aţi auzit ceva din ce spunea? — Da, sigur, m-a întrebat foarte clar în engleză dacă Forsell era o persoană cunoscută acum, iar eu i-am răspuns un pic mirat că da, era supercunoscut E ministrul Apărării şi e extrem de bogat — A dat deci impresia că-l cunoştea pe Forsell înainte ca acesta să devină persoană publică? — Nu ştiu ce să zic, dar mi-aduc aminte că a spus: „Problem, now he has problem?” A zis-o ca şi cum se aştepta să confirm — Şi ce i-aţi răspuns? — I-am zis că era clar că avea probleme mari A făcut mişmaşuri cu acţiunile şi a dat lovitura de graţie din culise — Dar astea sunt doar nişte zvonuri, nu? — Am tot auzit multă lume vorbind despre asta — Şi cu cerşetorul ce s-a întâmplat? zise ea — A început să se agite şi să ţipe şi atunci l-am luat de braţ şi am încercat să-l conduc afară Dar era puternic Arăta cu degetul spre faţă şi striga: „Look at me See what happened to me! And I took him And I took him ” Sau ceva de genul ăsta Părea de-a dreptul disperat şi atunci l-am mai lăsat să stea un pic, iar după interviul cu Forsell a urmat un reportaj despre şcoală şi atunci a apărut iar vrăjitoarea aia pedantă şi aristocrată — Despre ce vrăjitoare pedantă şi aristocrată vorbiţi? Sonja Modig simţea că începea să se enerveze — Aia cu nasul pe sus, Lindås Dar cerşetorul s-a holbat la ea ca şi cum ar fi văzut un înger şi a bolborosit: „Very, very beautifid woman Is she critical to Forsell also?” Eu am încercat să-i explic că ştirile nu aveau vreo legătură una cu alta, dar nu părea să priceapă O luase razna şi, nu după mult timp, a dispărut — Şi s-a mai întors? — A revenit în fiecare zi timp de o săptămână, cam la aceeaşi oră, cu puţin înainte să închid Stătea afară şi se holba şi întreba lumea de jurnalişti sau alte persoane pe care să le poată suna Până la urmă m-am enervat aşa de tare, că am sunat la poliţie, dar bineînţeles că nu i-a păsat nimănui — Deci n-aţi obţinut niciun nume sau vreo altă informaţie despre el? — A zis că-l cheamă Sardar — Sardar? — Me, Sardar, l-am auzit spunând într-o seară când încercam să scap de el — Tot e ceva, zise Sonja Modig, apoi îi mulţumi şi se îndreptă spre piaţa Mariatorget În metrou, în drum spre staţia de poliţie din piaţa Fridhemsplan, dădu o căutare pe internet Sardar era un vechi cuvânt persan care desemna prinţi şi aristocraţi, căpetenii de grupuri sau triburi în general Cuvântul era folosit în Orientul Mijlociu şi în Asia Centrală şi de Sud Mai avea şi variantele sirdar, sardaar sau serdar Un prinţ, îşi zise Sonja Modig Un prinţ în haine de cerşetor Asta chiar că ar fi fost ceva Dar în viaţă este rareori ca-n basme ∵ Zăboviseră destul de mult şi asta nu doar pentru că nu-i dăduseră de urmă lui Lisbeth Salander Ivan Galinov, fostul agent al GRU, avusese alte treburi, iar Camilla ţinuse morţiş să vină cu ei Galinov avea 63 de ani şi era un om cult, cu o bogată experienţă în obţinerea de informaţii şi în infiltrare Era poliglot Vorbea fluent 11 limbi şi stăpânea şi numeroase dialecte şi graiuri, trecând drept un vorbitor nativ în Marea Britanie, Franţa şi Germania În plus, era fără doar şi poate chipeş, în ciuda trăsăturilor acviline ale chipului Era înalt, suplu şi robust, cu părul grizonant şi perciunii albi, mereu politicos şi galant Cu toate astea, inspira frică şi circulau poveşti despre viaţa lui care deveniseră o parte integrantă din caracterul lui, o prelungire a propriului său corp Una dintre ele era legată de ochiul pe care şi-l pierduse în războiul din Cecenia Ochiul şi-l înlocuise cu unul din email, despre care se spunea că ar fi cel mai bun de pe piaţă Povestea, inspirată de un vechi banc despre un şef de la departamentul de împrumuturi al unei bănci, zicea că nimeni nu-şi putea da seama care dintre ochi era cel adevărat şi care cel fals, până într-o bună zi când unul din angajaţii de sub comanda lui Galinov a ajuns la simpla concluzie că „ochiul care arată măcar o frântură de umanitate trebuie să fie cel de email” O altă poveste vorbea despre crematoriul de la etajul minus doi al sediului central al GRU din Khodynka Se zvonea că Galinov îl dusese acolo pe un coleg care vânduse material secret englezilor şi îl arsese de viu Se zicea că, atunci când îşi tortura inamicii, mişcările îi deveneau mai încete şi că nu mai clipea Majoritatea erau probabil doar vorbe goale, exagerări devenite mituri, şi, deşi Camilla se folosise şi ea de puterea acestor povestiri pentru a obţine ce-şi dorea, asta nu avea nimic de-a face cu motivul pentru care îl voia în preajma ei Galinov fusese un apropiat al tatălui ei, care îl iubise şi îl admirase la fel ca ea şi tot la fel ca ea fusese şi el la rândul lui decepţionat, iar această experienţă îi unise Mai degrabă decât cruzime, Galinov îi inspira înţelegere şi o grijă paternă, plus că ei nu-i fusese niciodată greu să-şi dea seama care era ochiul adevărat Galinov o învăţase să meargă mai departe şi, cu ceva timp în urmă, când îşi dăduse seama ce lovitură de graţie fusese pentru el fuga lui Zalacenko în Suedia, Camilla îl întrebase: — Cum de-ai supravieţuit? — La fel ca tine, Kira — Şi eu cum am făcut? — Ai devenit la fel ca el Nu uitase aceste cuvinte care o speriau şi în acelaşi timp o făceau mai puternică, de aceea adesea, când se simţea hăituită de fantomele trecutului la fel ca acum, avea nevoie de apropierea lui Galinov În compania lui avea curajul să fie mică Era singurul care o văzuse plângând în epoca modernă, iar acum, când se aflau în avionul ei privat în drum spre aeroportul Arlanda din Stockholm, Camilla îi căuta zâmbetul — Mulţumesc că ai venit cu noi, zise ea — O s-o prindem, scumpa mea O s-o capturăm, răspunse el şi o bătu cu tandreţe pe braţ ∵ Lisbeth trebuie să se fi dus la culcare după ce o văzuse pe Camilla plecând spre aeroport cu tot anturajul ei, căci se trezi în pat, iar pe noptieră găsi un bileţel de la Paulina în care o informa că ea coborâse la micul dejun Era 11:10 Micul dejun se terminase şi Lisbeth rămase în cameră şi începu să înjure când îşi aduse aminte că în minibar nu mai era deloc junk food Bău apă de la robinet şi mâncă resturile de chipsuri din jurul computerului Apoi făcu un duş, îşi puse o pereche de blugi şi un tricou negru şi se aşeză la birou să-şi verifice e-mailurile Primise două fişiere mari, de peste 10 GB, însoţite de un mesaj de la medicul legist Frederika Nyman Bună, nu sunt bătută în cap Trimisesem deja probele pentru întregul genom Am primit răspunsul azi-dimineaţă Nu ştiu cât de atent au lucrat bioinformaticienii Dar au marcat nişte ciudăţenii Am bineînţeles acces la specialişti, dar presupun că nu face nimic dacă arunci şi tu o privire Ţi-am trimis şi un fişier prelucrat cu notiţe şi unul FastQ cu informaţia brută, în caz că preferi să lucrezi direct în el Aştept veşti cât mai curând F Lisbeth nu remarcă deloc furia sau iritarea care se degaja din cuvinte, dar nici nu era concentrată În acelaşi timp, îşi dădu seama că sora sa se afla în Suedia şi rula pe autostrada E4 de la aeroport înspre Stockholm şi atunci îşi încleştă pumnii, întrebându-se dacă nu era cazul să plece şi ea rapid într-acolo Nu se mişcă însă de la birou, ci deschise fişierele trimise de Frederika Nyman, lăsând paginile să i se perinde prin faţa ochilor ca imaginile unui microfilm Să le dea dracului? Îşi zise că putea oricum să le frunzărească în timp ce-şi făcea un plan de acţiune De aceea se apucă de treabă, căci ştia că avea un talent special, ştiuse mereu Lisbeth avea capacitatea de a-şi forma rapid o părere de ansamblu chiar şi asupra unor documente prost structurate, aşa că prefera, aşa cum intuise Nyman, să lucreze cu informaţia brută şi să nu fie ghidată de perspectiva sau notiţele altora Cu ajutorul programului Sam Tools transformă informaţiile într-un aşa-numit fişier Bam, un document ce conţinea întregul material genetic, şi nu era deloc puţin Semăna oarecum cu o criptogramă imensă, formată din patru litere: A, C, G, T, bazele azotate adenină, citozină, guanină şi timină La prima vedere, părea o grămadă ininteligibilă de informaţii, dar în spatele lor se ascundea o viaţă întreagă Lisbeth începu prin a căuta anomalii de orice fel, făcând căutări în indexuri şi studiind graficele Apoi, cu ajutorul instrumentelor sale de vizualizare, un Bam Viewer şi un IGV, compară fragmente luate aleatoriu cu secvenţe de ADN ale altor oameni pe care le găsise în 1 000 Genomes Project, un proiect care colecţiona informaţii genetice din întreaga lume Descoperi o anomalie în frecvenţa rs4954 din aşa-numita genă EPAS1 care regla producţia de hemoglobină a corpului Ceva era atât de extraordinar de diferit, încât se apucă numaidecât să caute în baza de date PubMed şi nu trecu mult timp până când trase o înjurătură, în timp ce dădea din cap Era oare posibil? Bănuise că era vorba de aşa ceva, dar nu crezuse că va obţine confirmarea negru pe alb atât de rapid şi se cufundă într-o concentrare totală uitând până şi de sora sa care acum se afla la Stockholm Nu băgă de seamă nici când Paulina intrase exclamând „salutare, salutare” şi apoi se dusese la baie Lisbeth era captivată de încercările ei de a afla mai multe despre această variantă a genei EPAS1 Nu era doar foarte neobişnuită, ci avea şi un parcurs spectaculos care se întindea până la omul de Denisova, o specie de hominid care dispăruse în urmă cu 40 000 de ani Omul de Denisova rămăsese multă vreme necunoscut în mediile ştiinţifice, dar în cele din urmă fusese clasificat, odată cu o descoperire din 2008 a arheologilor ruşi Aceştia găsiseră fragmente de oase şi un dinte în peştera Denisova din munţii Altai din Siberia S-a dovedit că, de-a lungul istoriei, omul de Denisova se împerechease cu reprezentanţi ai speciei homo sapiens din Asia de Sud şi putuse astfel să-şi transmită genele mai departe la oamenii de astăzi, printre altele această variantă de EPAS1 Varianta respectivă ajuta corpul să asimileze chiar şi cantităţi mici de oxigen şi avea efect anticoagulant, făcând sângele să circule mai rapid, ceea ce micşora riscul de tromboză şi de edeme Varianta era foarte favorabilă pentru persoanele care locuiau şi-şi desfăşurau activitatea la mare altitudine, unde concentraţia de oxigen era mai mică, lucru care se potrivea cu ceea ce Lisbeth intuise deja bazându-se pe rănile şi amputările cerşetorului, precum şi pe analiza cu carbon 13 Deşi acum avea un indiciu şi mai important, tot nu putea fi sigură Varianta era neobişnuită, dar răspândită în lume, prin urmare continuă să facă cercetări ale cromozomului Y şi ale ADN-ului mitocondrial Observă că aparţinea haplogrupului C4a3b1 şi, când îl verifică şi pe acesta, îi dispăru şi ultima urmă de îndoială Acest grup se întâlnea doar la persoane care trăiau pe înălţimile Himalayei, în Nepal şi în Tibet, şi care adesea îşi câştigau pâinea cărând bagaje sau lucrând ca ghizi în cadrul expediţiilor alpine la mare înălţime Bărbatul fusese şerpaş PARTEA A DOUA OAMENII MUNŢILOR Şerpaşii sunt un grup etnic din Himalaya, în Nepal Mulţi şerpaşi sunt ghizi sau cară bagaje în cadrul expediţiilor alpine la mare înălţime Marea lor majoritate sunt de religie nyingma, o versiune mai veche a budismului, şi cred că zeii şi spiritele locuiesc în munţi Zeii trebuie respectaţi şi veneraţi în conformitate cu ritualurile religioase Se zice că un lhawa, un şaman, îi poate ajuta pe şerpaşii bolnavi sau pe cei asupra cărora s-a abătut o nenorocire 12 25 august Marea era agitată Mikael stătea în faţa calculatorului, în casa sa de vară din Sandhamn, şi naviga pe internet fără vreun scop anume, dar fiind mereu atras de informaţii despre Forsell Îl întâlnise din când în când vara la magazin sau prin port şi îl şi intervievase Era imediat după ce fusese numit ministru al Apărării, cu trei ani în urmă, în octombrie 2017 Îşi amintea că-l aşteptase într-o încăpere spaţioasă cu hărţi pe pereţi şi că Johannes Forsell băgase capul pe uşă ca un băieţel vesel care tocmai sosise la o petrecere — Mikael, spusese el Vai, ce mă bucur! Nu era obişnuit să fie salutat aşa de politicieni, lucru pe care poate că ar fi trebuit să-l considere o încercare de a-l linguşi Dar Forsell degaja un aer de entuziasm genuin care îi dăduse senzaţia că se afla în compania unui om cinstit, iar Mikael încă-şi mai aducea aminte cât de stimulantă fusese discuţia cu el Forsell era agil în gândire şi bine informat, răspundea cu francheţe, ca şi cum chiar era interesat de întrebări, nu urmând pur şi simplu linia partidului Şi totuşi impresia cea mai puternică i-o făcuseră foitajele În faţa lor se afla un platou plin cu vârf cu foitaje, or Forsell nu părea deloc genul de persoană care mănâncă aşa ceva Era înalt şi bine făcut, cu un fizic de invidiat despre care se putea crede că ar fi al unui manechin În fiecare dimineaţă alerga cinci kilometri şi făcea 200 de flotări, îi mărturisise, şi nu dădea niciun semn de delăsare Poate că foitajele trădau o încercare de a arăta slăbiciunea omenească, erau efortul unui elitist de a părea normal, ca atunci când declarase în Aftonbladet că i-a plăcut dintotdeauna Eurovisionul, fără să fie pe urmă în stare să răspundă la nicio întrebare despre concurs Constataseră că el şi Mikael erau de aceeaşi vârstă, deşi Forsell arăta cu siguranţă mai tânăr şi ar fi obţinut rezultate mult mai bune la controalele medicale Era plin de energie şi de optimism „Lumea e plină de întuneric, totuşi facem paşi în direcţia bună, să nu uităm că acum sunt mult mai puţine războaie”, zisese el şi îi oferise lui Mikael o carte de Steven Pinker, care zăcea în continuare necitită pe undeva Johannes Forsell se născuse în Östersund într-o familie de mici întreprinzători care aveau o pensiune şi câteva cabane în staţiunea montană Åre Avusese rezultate excelente la învăţătură încă de mic şi fusese şi o speranţă a schiului de fond Făcuse liceul de schi în Sollefteå şi, după armată, fusese recrutat de şcoala de interpreţi a Ministerului Apărării, unde învăţase rusă, iar apoi devenise ofiţer în serviciul de informaţii Anii petrecuţi în Must, serviciul militar de informaţii, reprezentau în mod logic perioada cea mai misterioasă a vieţii lui Era posibil să fi cercetat activitatea GRU în Suedia; era o informaţie care răsuflase în ziarul The Guardian, când Forsell, la sfârşitul toamnei lui 2008, fusese expulzat din Rusia, unde fusese ataşat pe lângă ambasada Suediei În anul următor, în februarie, îi murise tatăl şi atunci îşi dăduse demisia şi preluase afacerea familială, iar firma se transformase peste noapte într-un mare concern Construise hoteluri în Åre şi Sälen, în Vemdalen şi Järvsö, şi chiar şi în Geilo şi Lillehammer în Norvegia În 2015 reuşise să vândă compania pentru aproape 200 de milioane de coroane unui concern german din industria turismului, dar păstrase câteva afaceri mai mici în Åre şi în Abisko În acelaşi an se înscrisese în Partidul Social-Democrat şi, fără vreo experienţă în politică, fusese ales primar în Östersund, unde devenise rapid popular şi cunoscut pentru spiritul său întreprinzător şi dragostea neţărmurită pentru echipa locală de fotbal Apoi devenise, ca prin minune, ministrul Apărării şi multă vreme a părut să fie o alegere potrivită, o adevărată lovitură de PR pentru guvern Era descris ca erou şi aventurier, în primul rând, fireşte, graţie celor două mari realizări ale sale dincolo de carieră, şi anume traversarea Canalului Mânecii înot în vara lui 2002 şi escaladarea vârfului Everest şase ani mai târziu, în mai 2008 Dar, curând, lucrurile luaseră o altă turnură, cel mai probabil legată de declaraţia lui pe un ton decisiv cum că Rusia sprijinise în secret partidul xenofob Democraţii Suedezi în campania electorală De atunci începuse să fie agresat cu din ce în ce mai multă ură Şi totuşi era o nimica toată faţă de ce avea să urmeze După prăbuşirea bursei în iunie, se răspândiseră o sumedenie de ştiri false cu privire la el şi nu era deloc greu să simpatizezi cu soţia lui norvegiană, Rebecka, care spusese într-un interviu din Dagens Nyheter că aceste ştiri erau „neruşinate” şi povestise că până şi copiii lor erau nevoiţi să iasă însoţiţi de bodyguarzi Era o atmosferă plină de ură şi de rebeliune, iar tonul devenea din ce în ce mai dur În cele mai recente fotografii, Forsell nu mai arăta deloc ca un om plin de energie Părea obosit şi mult mai slab, iar vinerea trecută se auzise că îşi luase o săptămână de concediu în plus, se zvonea chiar că ar putea fi vorba de un colaps Nu, indiferent pe ce parte întorcea lucrurile, Mikael tot nu se putea abţine să nu simtă simpatie pentru Forsell Dar poate că era o supoziţie idioată acum, când tocmai avea de gând să se apuce să cerceteze dacă exista vreo legătură între Forsell şi cerşetor şi, eventual, chiar şi între el şi istoricul militar Mats Sabin Logic vorbind, nu era oare imposibil ca Forsell să fie un om perfect şi plin de entuziasm? În campania de defăimare apăruseră zvonuri cum că trişase şi mai mersese şi cu barca, în loc să înoate toată distanţa când traversase canalul, precum şi afirmaţii că de fapt nu escaladase niciodată vârful Everest, aşa cum pretindea Dar Mikael găsea aceste învinuiri nefondate, iar tragedia de pe Everest era un haos îngrozitor, era aproape ca o tragedie greacă din care nu se putea afla nimic sigur, indiferent cât de mult se scrisese despre cele întâmplate Cel despre care se scrisese nu era însă Forsell El se aflase departe de epicentrul dramei în care bogata americancă Klara Engelman murise la 8 300 de metri altitudine, împreună cu ghidul său, Viktor Grankin Prin urmare, Mikael nu intră în detaliile acestei întâmplări tragice, ci se concentră asupra carierei de ofiţer a lui Forsell Faptul în sine că fusese agent al serviciului de informaţii ar fi trebuit, fireşte, să fie secret Totul fusese însă dezvăluit în momentul expulzării lui din Rusia şi, deşi acum, în toiul campaniei de ură, apăreau cele mai fanteziste zvonuri, comandantul-şef Lars Granath continua să descrie modul în care Forsell acţionase la Moscova ca fiind „demn de laudă” În afară de asta, existau puţine date în presă şi, în cele din urmă, Mikael renunţă să mai caute ceva, constatând doar că Johannes şi Rebecka aveau doi fii, Samuel şi Jonathan, în vârstă de 11 şi respectiv 9 ani Familia locuia la Stocksund, o suburbie a Stockholmului, dar avea şi o casă de vacanţă nu departe de cea a lui Mikael, pe partea de sud-vest a insulei Era oare posibil să se afle acolo chiar în această perioadă? Forsell îi dăduse lui Mikael numărul său personal de telefon „Sună-mă dacă mai ai întrebări”, îi zisese el în felul lui tipic Dar Mikael nu avea niciun motiv să-l deranjeze acum Dimpotrivă, ar trebui să lase totul baltă şi să-şi facă siesta Era incredibil de obosit Şi totuşi nu se putea odihni deloc Îl sună pe comisarul Bublanski şi începură din nou să vorbească despre Lisbeth Îi povesti şi despre ceea ce cerşetorul poate că zisese despre Mats Sabin, dar adăugă pentru orice eventualitate: — E posibil să nu însemne nimic ∵ Paulina Müller ieşi din baia hotelului într-un halat alb şi, văzând-o pe Lisbeth aplecată în continuare în faţa calculatorului, îi puse grijulie o mână pe umăr Lisbeth nu se mai holba la căsoiul de lângă Moscova, după cum avea obiceiul Citea un articol şi, ca de obicei, Paulina nu reuşea să ţină pasul cu ea Nu mai întâlnise niciodată o persoană care să citească atât de repede Propoziţiile se perindau cu rapiditate pe ecran Reuşi însă să desluşească cuvintele Denisovan genome and that of certain South Asian şi atunci i se trezi interesul Pe vremea când lucra la revista Geo, scrisese despre originea speciei homo sapiens şi despre înrudirea cu neanderthalienii şi cu omul de Denisova, deci exclamă: — Am scris despre asta! Lisbeth nu răspunse şi asta o scoase din sărite pe Paulina Deşi Lisbeth plătea totul şi o apăra, Paulina se simţea adesea singură şi nebăgată în seamă Nu mai suporta tăcerea lui Lisbeth şi nici orele în şir pe care aceasta le petrecea în faţa calculatorului Nopţile, mai ales, o aduseseră în pragul nebuniei Tot răul pe care i-l făcuse Thomas o chinuia şi visa mereu să se răzbune, or, în astfel de momente, ar fi avut nevoie de Lisbeth Dar Lisbeth se lupta cu propriul ei calvar Câteodată era atât de încordată, încât Paulina nici măcar nu îndrăznea s-o atingă Şi cum Dumnezeu era posibil să dormi aşa de puţin? De fiecare dată când se trezea, Lisbeth era lângă ea cu ochii deschişi, trăgând cu urechea la zgomotele de pe culoar sau, aşezată la birou, se uita la secvenţe surprinse de camere de supraveghere sau la imagini prin satelit Paulina simţea că nu mai suporta să fie ţinută la distanţă, cel puţin nu când trăiau atât de strâns legate una de cealaltă Ar fi vrut să strige: Cine te urmăreşte? Cu ce te ocupi? Paulina zise: — Ce faci? Nici de data asta nu primi vreun răspuns Lisbeth se întoarse totuşi spre ea, cu o privire care părea o mână întinsă, în ochi i se citea o strălucire nouă, mai binevoitoare — Ce faci? repetă Paulina — Încerc să aflu identitatea unui bărbat, răspunse Lisbeth — Un bărbat? — Un şerpaş, de vreo 50 de ani, acum mort, provenind cel mai probabil din Valea Khumbu din nord-estul Nepalului şi, deşi ar putea fi şi din Sikkim sau Darjeeling, India, aproape totul indică faptul că era din Nepal, din regiunea Namche Bazaar De origine e din Tibetul de Est Se pare că în copilărie a avut o dietă care conţinea extrem de puţine grăsimi, zise ea, iar pentru un răspuns ce venea de la Lisbeth, părea o întreagă prelegere, aşa că Paulina se însenină şi se aşeză pe scaunul de lângă ea — Altceva? continuă ea — Am ADN-ul lui şi rezultatele autopsiei Având în vedere rănile pe care le are, sunt aproape sigură că a fost ghid sau a cărat bagaje în expediţii la mare altitudine Cred că a fost foarte priceput — Ce te face să spui asta? — Are neobişnuit de multe fibre musculare de tip 1, ceea ce înseamnă că ar fi putut să care greutăţi foarte mari fără să utilizeze prea multă energie Dar, în principal, graţie genei din corpul său care reglează hemoglobina din sânge Trebuie să fi fost puternic şi rezistent în medii cu oxigen rarefiat Presupun că i s-a întâmplat ceva dezastruos Avea răni şi rupturi musculare grave provocate de frig Majoritatea degetelor de la mâini şi picioare îi erau amputate — Ai şi informaţiile despre cromozomul Y? — Am întregul lui genom — Nu-i mai bine să verifici cu cei de la Y-full atunci? Y-full era o companie rusească despre care Paulina scrisese cu un an în urmă, lansată de un grup de matematicieni, biologi şi programatori care colectau informaţii genetice privitoare la cromozomul Y de la persoane din întreaga lume, oameni care fie că participaseră la studii academice, fie că-şi făcuseră singuri teste de ADN ca să afle mai multe despre propria lor origine — Aveam de gând să iau legătura cu Familytree şi Ancestry Dar tu zici Y-full deci? — Cred că sunt cei mai buni E o firmă condusă de tocilari notorii ca tine — OK, zise Lisbeth Dar cred că o să fie greu — De ce? — Presupun că acest bărbat aparţine unei categorii de oameni care nu-şi fac analize ADN prea des — Nu-i posibil să existe material de la rude de-ale lui în rapoarte ştiinţifice? Ştiu că s-au făcut o mulţime de cercetări legate de motivele care îi fac pe şerpaşi atât de eficienţi la mare altitudine, zise Paulina, mândră că participă brusc la discuţie — E adevărat, zise Lisbeth, care nu mai era la fel de prezentă acum — Şi cred că e vorba şi de o populaţie relativ redusă, nu? — Există circa 20 000 de şerpaşi în întreaga lume — Păi atunci? exclamă ea în speranţa că vor putea chiar să facă o încercare împreună Dar Lisbeth intră pe un alt link pe calculator, părea o hartă a Stockholmului — De ce e atât de important pentru tine? — Nu e important Ochii lui Lisbeth erau din nou întunecaţi şi atunci Paulina se ridică deranjată, se îmbrăcă în tăcere şi o părăsi, ieşind din nou în oraş, îndreptându-se către castelul din Praga 13 25 august Rebecka Forsell, care la vremea respectivă se numea Loew, se îndrăgostise de forţa şi de optimismul lui Johannes Rebecka participase la expediţia lui Viktor Grankin în Everest în calitatea sa de medic şi fusese multă vreme sceptică cu privire la această întreprindere şi, de asemenea, foarte afectată de criticile îndreptate asupra lor La vremea respectivă se vorbea despre o comercializare a Everestului Era vorba de clienţi care-şi cumpărau un loc pe vârf, la fel cum alţii îşi cumpără un Porsche Problema nu era doar faptul că ponegreau puritatea ideii de a face alpinism, ci şi faptul că se înmulţeau riscurile pe munte, iar Rebecka îşi făcea griji că multe persoane din grupul lor erau prea lipsite de experienţă, în primul rând poate chiar Johannes, care nu mai urcase nici măcar până la 5 000 de metri Dar, când ajunseseră în tabăra de bază şi alţi membri ai echipajului aveau atacuri de tuse şi dureri de cap şi începeau să ezite dacă să-şi continue aventura, Rebecka încetase să-şi mai facă griji pentru Johannes Acesta îşi făcea apariţia în pas vioi pe morenă şi se împrietenea cu toată lumea, chiar şi cu populaţia locală, poate pentru că-i trata cu respectul cuvenit şi în acelaşi timp fără niciun pic de respect Glumea cu ei ca şi cu restul lumii şi râdea şi le spunea bancuri Aşa cum era, oamenii îl considerau autentic Rebecka nu era sigură că era adevărat Ea îl vedea mai degrabă ca pe un intelectual care luase conştient hotărârea de a vedea lumea într-un mod pozitiv Dar asta îl făcea de fapt şi mai simpatic, şi adesea ar fi vrut să fugă undeva cu el şi doar să se bucure de viaţă Era adevărat însă că trecuse printr-o criză profundă după moartea Klarei şi a lui Viktor Dintr-un motiv oarecare, tragedia îl afectase mult mai mult decât pe toţi ceilalţi Fusese întunecat ca noaptea, dar, în cele din urmă, redevenise vesel şi energic, iar apoi o luase cu el la Paris şi la Barcelona şi, în anul următor – la doar câteva luni după moartea tatălui lui –, se căsătoriseră în Östersund şi ea îşi părăsise casa din Bergen, Norvegia, fără să se mai uite vreodată în urmă Îi plăcea la Östersund şi la Åre, îi plăcea să schieze; îl iubea şi n-o mira deloc faptul că firma lui creştea, că oamenii erau atraşi de el, că se îmbogăţise şi ajunsese ministru Era un adevărat fenomen Părea mereu pe fugă şi totuşi apuca întotdeauna să reflecteze pe parcurs; ei nu i se întâmpla decât rar să se enerveze pe el, poate chiar din acest motiv Tipul nu se oprea niciodată şi nutrea convingerea că orice problemă putea fi rezolvată suflecându-ţi mânecile şi muncind un pic mai mult, aşa că i se întâmpla câteodată să pună prea multă presiune asupra băieţilor — Puteţi fi şi mai buni, zicea el mereu şi, deşi o încuraja tot timpul pe Rebecka, foarte rar avea timp să-i asculte ofurile De obicei, o săruta doar şi îi spunea: „O să reuşeşti, Becka, o să reuşeşti” Avea din ce în ce mai multă treabă, mai ales de când devenise ministru, fireşte, şi adesea stătea şi lucra până spre dimineaţă Dar, cu toate astea, se trezea devreme şi alerga cei cinci kilometri şi îşi făcea antrenamentul Navy Seals, cum numea el exerciţiile pe care le făcea Era un ritm inuman Dar ea credea că lui îi făcea plăcere şi nu-i păsa că situaţia se răsturnase şi el, care fusese atât de admirat, ajunsese acum să fie detestat Ea era mai degrabă cea care se simţea ofuscată Nu se putea abţine să nu caute pe Google cu numele lui şi seara, şi dimineaţa, găsind cele mai groaznice articole şi acuzaţii Câteodată, în momentele sale cele mai întunecate, credea că totul era din vina ei, din cauza originii ei evreieşti Chiar şi Johannes, care arăta ca un arhetip arian, fusese victima campaniilor de ură antisemite şi totuşi multă vreme ignorase totul, spunând cu optimism: — Asta ne face mai puternici, Becka, iar în curând o să fie mai bine Până la urmă însă, cuţitul trebuie să-i fi ajuns şi lui la os – nu că l-ar fi auzit vreodată plângându-se, dar entuziasmul lui părea acum să fi trecut pe pilot automat Vinerea trecută îşi luase o săptămână de concediu fără să dea vreo explicaţie, ceea ce trebuie să fi creat diverse probleme în cadrul echipei lui Acesta era motivul pentru care acum se aflau în casa lor cu vedere la mare de pe Sandön Băieţii erau la mama lui, dar aveau cu ei bodyguarzii, aceste prezenţe eterne cu care Rebecka trebuia să facă conversaţie şi să-şi petreacă timpul Johannes se ascundea în camera lui de lucru de la etaj Cu o zi în urmă îl auzise ţipând la telefon Iar dimineaţă nu-şi făcuse antrenamentul obişnuit Luase micul dejun în tăcere şi dispăruse apoi la etaj, unde stătea retras Rebecka presimţea că se întâmplase ceva grav Afară, vântul bătea a furtună Ea se afla în bucătărie şi făcea o salată de sfeclă roşie cu brânză feta şi seminţe de pin Se apropia ora prânzului, dar nu-i venea să-l cheme la masă Totuşi urcă la etaj şi, deşi n-ar fi trebuit s-o facă, intră în biroul lui fără să bată la uşă, iar el dădu cu nervozitate la o parte nişte hârtii, pe care ea nici nu le-ar fi observat dacă el n-ar fi avut o reacţie atât de suspectă Acum însă reuşi să vadă că era vorba de jurnalul psihiatric al unui pacient, ceea ce i se păru foarte ciudat Poate că totuşi era vorba de vreun control de siguranţă al vreunui angajat, îşi zise în sinea ei şi încercă să zâmbească, ca de obicei — Ce este? zise el — Prânzul e gata — Nu mi-e foame Ce naiba spui? Mereu ţi-e foame, ar fi vrut ea să ţipe — Ce s-a întâmplat? încercă să-l descoasă — Nimic — Fii serios, se vede că e ceva Simţea furia pulsându-i în vene — Ţi-am zis, nu-i nimic — Eşti cumva bolnav? insistă ea — Ce vrei să spui? — Am văzut că citeai un dosar medical, deci am de ce să-mi fac griji, îl repezi ea, însă îşi dădu seama că făcuse o greşeală Înţelese asta imediat El se uită la ea cu o privire încărcată de anxietate care o sperie de moarte şi ea se scuză bâiguind ceva şi ieşi afară De-abia atunci observă că se clătina casa cu ea Ce Dumnezeu s-a întâmplat? îşi zise Până mai ieri eram atât de fericiţi! ∵ Lisbeth ştia că sora sa Camilla se afla acum într-un apartament de pe şoseaua Strandvägen din Stockholm Ştia că împreună cu ea se aflau hackerul ei Iuri Bogdanov şi fostul agent GRU, gangsterul Ivan Galinov, deci era clar că trebuia să acţioneze Nu era însă sigură în ce mod; totodată, deşi se hotărâse să nu se mai implice, continua să lucreze la cazul şerpaşului lui Mikael Poate că era şi o metodă de a se sustrage de la realitate, nu ştia sigur Cu ajutorul Bam Viewerului reuşise să identifice 67 de markeri care ieşeau în evidenţă în segmentul de ADN, iar apoi îi analizase pe rând, pentru ca în cele din urmă să obţină un haplogrup şi pe linia paternă Se numea DM 174 şi, la rândul lui, era foarte neobişnuit, ceea ce putea fi bine sau rău, în funcţie de situaţie Intră deci pe site-ul Y-full, compania de secvenţiere a ADN-ului de care îi vorbise Paulina, introduse grupul în motorul de căutare şi aşteptă Părea să dureze mult şi începu să înjure: — Ce naiba, prostia asta merge ca melcul! Nu avea încredere în compania asta şi, în plus, nu-i venea să creadă că se ocupa cu aşa ceva Ar fi trebuit să lase totul baltă şi să se concentreze asupra Camillei Apoi însă primi răspunsul şi tresări Avea 212 rezultate repartizate pe 156 de nume de familie Era mai bine decât crezuse şi închise ochii, îşi dădu câteva palme, apoi verifică toate rezultatele şi continuă să caute şi alte variante neobişnuite ale segmentului dar începu să-i apară mereu acelaşi nume Părea să fie o greşeală Dar apărea mereu şi mereu Era Robert Carson din Denver, Colorado Cert era că avea vagi trăsături asiatice Dar dincolo de asta, părea american get-beget, era maratonist, schior de slalom şi geolog la universitatea locală, avea 42 de ani şi trei copii, era activ în politică de partea democraţilor şi un oponent asiduu al organizaţiei Naţional Rifle Association, NRA, din momentul în care fiul său cel mare se aflase în incinta unei şcoli din Seattle în timpul unui atac armat Robert Carson era pasionat de genealogie şi în urmă cu doi ani îşi făcuse analize amănunţite ale cromozomului Y care arătaseră că avea aceeaşi mutaţie ca şi cerşetorul, în grupul EPAS1 „Am o supergenă”, scria el într-o postare de pe site-ul rootsweb ancestry com la care anexase o fotografie în care era îmbrăcat în salopetă şi purta o şapcă cu însemnele echipei de hochei Colorado Avalanche şi îşi încorda bicepşii lângă un pârâu din Munţii Stâncoşi Carson povestea că bunicul lui, Dawa Dorje, locuise în Tibetul de Sud, nu departe de Everest, dar părăsise ţara în 1951, în timpul ocupaţiei chineze, şi se stabilise la nişte rude din Valea Khumbu, nu departe de mănăstirea budistă Tengboche din Nepal Pe internet apărea şi o poză a bunicului în compania lui Sir Edmund Hillary, la inaugurarea spitalului din satul Kunde Bunicul avusese şase copii, printre care şi Lobsang, „un aventurier chipeş şi, nu o să vă vină să credeţi, un fan înrăit al celor de la Rolling Stones”, scria Robert Apoi continuă: Nu l-am întâlnit niciodată Dar mama mi-a povestit că era cel mai bun alpinist din expediţie şi, fără nicio îndoială, cel mai frumos şi mai carismatic (Pe de altă parte, mama nu făcea deloc o descriere obiectivă, ceea ce, de altfel, nu fac nici eu ) Se pare că Lobsang Dorje participase la o expediţie englezească care urma să escaladeze creasta de vest a masivului Everest în septembrie 1976 Din grup făcea parte şi o americancă, Christine Carson Era ornitolog şi, în acea călătorie, voia să studieze „diversitatea paseriformelor” pe înălţimile Himalayei La vremea respectivă, Christine Carson avea 40 de ani, era necăsătorită, nu avea copii şi era profesoară la Universitatea din Michigan În tabăra de bază i se făcuse foarte rău şi începuse să aibă dureri puternice de cap, deci se hotărâse să se întoarcă la Namche Bazaar şi să meargă la medic Pe 9 septembrie aflase că şase din membrii expediţiei, printre care şi Lobsang Dorje, muriseră în apropierea vârfului Odată întoarsă acasă, îşi dăduse seama că era însărcinată cu copilul lui Lobsang Dorje Fusese o poveste delicată Lobsang era cu 21 de ani mai tânăr, deci avea atunci doar 19 ani, şi era logodit cu o fată din Valea Khumbu Christine păstrase copilul şi născuse un băiat, Robert, în aprilie 1977, în Ann Arbor, Michigan Deşi nu se putea spune sigur – căci există mereu o anumită arbitraritate în moştenirea genetică –, cel mai probabil Robert şi cerşetorul erau veri de gradul al treilea sau al patrulea Trebuia să existe un strămoş comun în secolul al XVIII-lea, ceea ce nu era chiar aşa de aproape în timp, dar Lisbeth bănuia că Mikael va fi în stare să găsească răspunsurile la întrebările rămase, mai ales având în vedere faptul că Robert Carson părea interesat de aceste aspecte şi era, în general, vorbăreţ şi operativ Lisbeth găsise şi poze cu el când îşi întâlnise rudele din partea tatălui în Valea Khumbu în urmă cu un an Lisbeth îi scrise lui Mikael următoarele: Tipul tău e şerpaş Probabil că a fost ghid sau a cărat bagaje în expediţii la mare altitudine în Nepal, poate în Lhotse, Everest sau Kangchenjunga Are o rudă în Denver Ţi-am trimis nişte informaţii despre el în anexă N-ai de gând să-ţi verifici articolul despre fabricile de troli? Sublinie ultima întrebare Ţinea până la urmă de responsabilitatea lui să-şi vadă de muncă Apoi trimise mesajul şi ieşi să o caute pe Paulina ∵ Jan Bublanski se plimba pe Norr Mälarstrand împreună cu Sonja Modig Era una din noutăţile cu care venise în ultima vreme: şedinţele la pas „Cred că ne ajută să gândim mai clar” explicase el Cel mai probabil însă, o făcea pentru kilogramele în plus şi ca să-şi mai îmbunătăţească un pic condiţia fizică Mai nou gâfâia la cel mai mic efort şi nu-i era deloc uşor să ţină pasul cu Sonja Vorbiseră deja despre o groază de lucruri şi tocmai începuseră să discute despre cazul în legătură cu care îl contactase Mikael Sonja îi povesti despre vizita pe care o făcuse în magazinul de electrocasnice de pe Hornsgatan, iar el oftă Oare de ce toată lumea avea ideea asta fixă despre Forsell? Toţi păreau să creadă că el era cauza tuturor relelor din societate Bublanski spera din tot sufletul că aceste mizerii nu aveau nicio legătură cu faptul că soţia lui Forsell era evreică — Înţeleg, zise el — Exact, pare o mare harababură — N-ar mai putea să existe alt motiv? — Invidie, poate — Pentru ce să-l invidieze cineva pe bietul om? — Există invidie chiar şi la periferia societăţii — Da, se poate — Am vorbit cu o femeie din România pe nume Mirela, continuă Sonja Mi-a povestit că tipul ăsta primea mai mulţi bani decât oricare alt cerşetor din cartier „Avea o ţinută anume, care-i făcea pe oameni să fie mai generoşi, şi ştiu că asta i-a înfuriat pe unii din cei care se află de mai mult timp în cartier” — Tot nu e un motiv suficient ca să fii omorât — Poate că nu Dar bărbatul avea destul de multe resurse Era un client fidel al chioşcului de fast-food aflat un pic mai jos de piaţa Bysistorget şi mergea şi la McDonald’s-ul de pe Hornsgatan şi bineînţeles la Systembolaget pe Rosentundsgatan, de unde cumpăra votcă şi bere Şi — Da? — Se pare că a fost văzut de câteva ori spre dimineaţă şi mai sus, pe Wollmar Yxkullsgatan, cumpărând alcool la negru — Aşa deci Bublanski căzu pe gânduri — Cred că ştiu la ce te gândeşti, zise Sonja Ar trebui să schimbăm câteva vorbe cu cei care vând băuturile alea — Da, aşa ar trebui, zise el şi trase adânc aer în piept ca să reuşească să urce dealul către Hantverkargatan, mintea fugindu-i din nou la Forsell şi la soţia acestuia, Rebecka, pe care o întâlnise în comunitatea evreiască şi care îl impresionase profund Era înaltă, avea cu siguranţă mai mult de 1,85 şi era suplă Păşea uşor şi elegant şi avea ochi mari şi negri care degajau căldură şi spirit întreprinzător şi, pentru o clipă, i se păru că înţelege furia care se abătuse asupra acestui cuplu Bineînţeles că lumea îi detestă pe cei care degajă o asemenea energie infinită Genul ăsta de oameni îi fac pe cei din jur să se simtă mici şi lipsiţi de vitalitate 14 25 august Mikael citi mesajul trimis de Lisbeth şi începu să mormăie în barbă: „Să fiu al naibii!” Era ora 5:00 după-amiaza; se ridică neliniştit de la birou şi privi spre mare Vântul se înteţise şi în larg se vedea o ambarcaţiune cu vele străbătând furtuna Un şerpaş, îşi zise el, un şerpaş Asta trebuie totuşi să aibă o semnificaţie, nu? Nu prea credea că ar avea vreo legătură cu ministrul Apărării Şi totuşi un fapt era imposibil de ignorat: Johannes Forsell escaladase vârful Everest în mai 2008 Prin urmare, Mikael se hotărî să încerce să facă lumină în acel eveniment Nu ducea deloc lipsă de material despre această dramă şi totul se datora Klarei Engelman, după cum constatase Klara Engelman era o tipă cu glamour, făcută pentru bârfe: frumuşică, cu părul oxigenat, cu silicon în buze şi în sâni şi măritată cu magnatul Stan Engelman, care deţinea hoteluri şi alte bunuri imobiliare la New York, Moscova şi Sankt Petersburg şi despre care circulau nenumărate zvonuri Klara nu provenea însă din înalta societate, ci era un fost manechin din Ungaria, care în tinereţe, în timpul unei călătorii în SUA, câştigase un concurs Miss Bikini la Las Vegas şi astfel îl întâlnise pe Stan, care făcea parte din juriu, de altfel un detaliu foarte picant pentru presa de scandal În 2008 însă, ea avea 36 de ani şi era mama unei fete de 12 ani, pe nume Juliette Avea o diplomă în relaţii publice la St Joseph’s College din New York şi părea să vrea să demonstreze că putea reuşi prin propriile sale puteri Acum, după mai bine de un deceniu, nu era deloc uşor de înţeles indignarea cu care fusese întâmpinată în tabăra de bază Era drept că blogul ei, publicat în revista Vogue, conţinea o mulţime de fotografii extrem de stilizate cu ea în haine de ultimă modă Totuşi, privind înapoi, era clar că era descrisă într-un mod sexist şi peiorativ Reporterii o transformaseră într-o pipiţă, când de fapt nu era chiar aşa, şi o descriau ca fiind antiteza munţilor şi a populaţiei locale Ea reprezenta vulgaritatea Occidentului bogat care era în opoziţie radicală cu puritatea acelor întinderi Klara Engelman participase la aceeaşi expediţie ca şi Johannes Forsell şi prietenul acestuia, Svante Lindberg, care era acum secretar de stat Fiecare dintre ei plătise 75 000 de dolari pentru a fi ghidaţi până în vârf, ceea ce contribuise cu siguranţă la accesul de furie al publicului În acea perioadă, Everestul devenise destinaţia preferată a bogătaşilor cu un ego exacerbat Expediţia era organizată şi condusă de rusul Viktor Grankin şi era compusă din trei ghizi, un şef al taberei de bază, un doctor şi 14 şerpaşi pentru doar 10 clienţi Se pare că cei 10 aveau nevoie de mult sprijin ca să atingă vârful Era oare posibil ca cerşetorul să fi fost unul dintre acei şerpaşi? Lui Mikael îi veni instantaneu această idee şi se apucă imediat să-i verifice pe fiecare dintre ei, înainte să se adâncească şi mai mult în detaliile dramei Era posibil ca vreunul din ei să fi nimerit în Suedia sau să fi avut o relaţie specială cu Forsell? Nu era uşor să găsească informaţii pe această temă şi despre mulţi dintre şerpaşi nu găsi de fapt nimic Legătura cea mai apropiată pe care reuşi să o găsească era cu tânărul şerpaş Jangbu Chiri El şi Forsell se întâlniseră din nou trei ani mai târziu la Chamonix, unde băuseră o bere împreună, dar e clar că ar fi putut să devină şi duşmani înrăiţi după acest episod Însă în fotografia de pe internet păreau ridicol de veseli, cu degetul mare în sus Din informaţiile găsite de Mikael, nu reieşea de nicăieri că ar fi existat vreun şerpaş care participase la expediţie şi să zică ceva de rău despre Forsell Existau însă nişte acuzaţii anonime – apărute recent în campania de dezinformare – cum că Forsell ar fi contribuit la moartea Klarei Engelman prin faptul că întârziase şi încurcase grupul pe munte Dar mărturiile indicau în mod unanim contrariul: cea care încurcase lucrurile era Klara însăşi şi, în momentul când se desfăşura drama fatală, Forsell şi Svante Lindberg îi lăsaseră deja pe ceilalţi în urma lor şi porniseră singuri spre vârf Nu, Mikael tot nu era convins Sau poate că nu voia să creadă? Se ferise întotdeauna – aşa cum cerea etica profesională – să se lase influenţat de propriile păreri în munca de investigaţie jurnalistică, dar în acest caz chiar îi venea foarte greu să creadă că o persoană care era victima favorită a trolilor ar putea fi implicată în otrăvirea unui amărât în Stockholm Şi totuşi la naiba! Mikael reciti mesajul de la Lisbeth şi documentul anexat despre presupusa rudă, Robert Carson, din Colorado Robert Carson părea să semene cu Forsell, vesel şi energic, dar era posibil ca judecata lui Mikael să fi fost influenţată de cercetările pe care tocmai le făcuse Fără să stea prea mult pe gânduri, Mikael sună la numărul pe care i-l furnizase Lisbeth — Bob, răspunse o voce Mikael se prezentă, cu o oarecare nesiguranţă faţă de modul cum ar trebui să introducă subiectul Se hotărî să înceapă cu un compliment — Am citit pe net că aveţi o supergenă Robert Carson izbucni în râs — Impresionant, nu-i aşa? — Foarte Sper că nu vă deranjez — Deloc, tocmai citeam o teză plictisitoare E mult mai interesant să vorbesc despre propriul meu ADN Lucraţi pentru o revistă ştiinţifică? — Nu Cercetez un deces suspect — Aoleu! Păru să se îngrijoreze — Este vorba despre un bărbat fără adăpost, cu o vârstă cuprinsă între 54 şi 56 de ani, cu câteva degete amputate la mâini şi la picioare, găsit mort lângă un copac în Stockholm, cu ceva timp în urmă Are aceeaşi variantă în gena EPAS1 ca şi dumneavoastră Probabil sunteţi veri de gradul al treilea sau al patrulea — Ce trist! Cum îl cheamă? — Exact asta e problema Nu ştim Singurul lucru pe care am reuşit să-l aflăm până acum e că este rudă cu dumneavoastră — Cum pot să vă fiu de ajutor? — Sincer să fiu, nu prea ştiu Colega mea crede că bărbatul trebuie să fi fost foarte priceput la cărat bagaje în expediţii la mare altitudine şi că a suferit o dramă majoră din care au rezultat sechelele respective Există vreun şerpaş printre rudele dumneavoastră care să corespundă acestei descrieri? — O, cred că sunt mulţi, dacă luăm în considerare toate rubedeniile Chiar suntem un pic extremi, trebuie să recunosc — N-aveţi nicio sugestie mai concretă? — Ba da, cu siguranţă, dar trebuie să mă gândesc un pic Am făcut întregul arbore genealogic şi am şi informaţii biografice Nu aveţi cumva şi alte date pe care să mi le puteţi trimite? Mikael rămase în cumpănă câteva clipe Apoi zise: — Dacă îmi promiteţi să le folosiţi cu cea mai mare discreţie, vă pot trimite raportul medicului legist şi analiza de ADN — Vă promit! — Atunci vi le trimit imediat V-aş fi recunoscător dacă aţi putea să le analizaţi cât mai repede Robert Carson nu zise nimic preţ de câteva clipe Apoi preciză: — Să ştiţi că ar fi o onoare pentru mine Mă bucur să aflu că am avut o rudă în Suedia, chiar dacă se pare că a dus-o rău, ceea ce e foarte trist — Se pare că aşa a fost, din păcate Am o prietenă care l-a întâlnit — Şi ce i-a zis? — Era foarte supărat şi vorbea fără nicio noimă despre Johannes Forsell, actualul nostru ministru al Apărării, care a escaladat Everestul în mai 2008 — Aţi zis în mai 2008? — Da — Nu atunci a murit Klara Engelman? — Exact — Ce ciudat! — Ce vreţi să spuneţi? — Chiar am o rudă care a participat la acea expediţie, o adevărată legendă Dar a murit acum trei-patru ani — Atunci e imposibil să fi reapărut în Stockholm — Aşa e — Pot să vă trimit lista cu şerpaşii despre care ştiu că s-au aflat pe munte atunci şi poate mai apare vreo pistă — Asta chiar mi-ar fi de folos — Deşi nu cred că povestea are de-a face cu Everestul, continuă Mikael mai mult pentru sine însuşi decât pentru Robert Carson Distanţa dintre acest bărbat şi ministrul Apărării pare un pic cam mare — Deci e vorba de o căutare neîntemeiată pe aparenţe? — Aşa cred Mi s-a părut interesant să citesc povestea vieţii dumneavoastră — Mulţumesc, zise Robert Carson Revin cu mai multe informaţii Mikael încheie convorbirea şi se cufundă în gânduri Îi scrise apoi lui Lisbeth ca să-i mulţumească şi îi povesti despre Forsell şi Everest, despre Mats Sabin şi toate celelalte lucruri pe care le aflase Cel mai bine era să cunoască şi ea toată povestea ∵ Lisbeth văzu mailul pe la 10 seara, dar nu-l citi Avea alte treburi Se afla în toiul unei certe — Nu poţi să-ţi mai ridici ochii din calculatorul ăla nenorocit? şuieră Paulina Lisbeth îşi desprinse privirea de la calculatorul său nenorocit şi se uită în sus spre Paulina, care stătea chiar lângă birou, cu părul ei lung şi creţ desfăcut şi cu ochii oblici şi expresivi plini de lacrimi şi de furie — Thomas o să mă omoare în bătaie — Dar ai zis că poţi să te duci la părinţii tăi la München — O să vină acolo şi o să-i manipuleze foarte uşor Îl adoră Sau cel puţin aşa cred Lisbeth dădu afirmativ din cap şi încercă să gândească clar Să mai aştepte totuşi? Nu, nu, se decise ea Nu putea da înapoi acum şi nici n-o putea lua pe Paulina cu ea la Stockholm Trebuia să plece imediat singură! Nu mai putea să rămână pasivă şi să fie prizoniera trecutului Trebuia să acţioneze din nou şi să urmărească vânătoarea de aproape Altfel era posibil să sufere şi alţii, mai ales acum, când pe teren se aflau persoane precum Galinov Prin urmare, răspunse: — Vrei să vorbesc eu cu ei? — Cu părinţii mei? — Da — Nici gând — De ce nu? — Pentru că eşti ca o extraterestră când vine vorba de comunicare, tu chiar nu te-ai prins, Lisbeth? i-o trânti Paulina, după care îşi luă furioasă geanta şi ieşi trântind uşa Lisbeth se întrebă dacă ar trebui să se ducă după ea Rămase însă pironită în faţa ecranului, ca de obicei, şi se hotărî să-şi continue eforturile de a pirata camerele de supraveghere din jurul apartamentului de pe şoseaua Strandvägen, unde se afla în continuare Camilla Treaba mergea însă destul de încet Mintea îi fugea în alte direcţii Nu numai la criza Paulinei, ci şi la alte lucruri, inclusiv la e-mailul de la Mikael, deşi în situaţia de faţă era chestiunea cel mai puţin presantă Îi scrisese următoarele: Nu înţeleg cum reuşeşti Aplauze la scenă deschisă Mă plec în faţa ta Ar trebui să-ţi mai spun că cerşetorul a fost auzit bolborosind ceva despre ministrul Apărării, Johannes Forsell A zis „Me took him I left Mamsabin” sau ceva de genul ăsta (poate Mats Sabin), nu e deloc clar Dar cert e că Johannes Forsell a escaladat vârful Everest în mai 2008 şi că a fost chiar în pericol de moarte la un moment dat Ţi-am trimis o listă cu şerpaşii care se aflau pe versantul de sud al muntelui la vremea respectivă Poate găseşti ceva şi de data asta L-am contactat pe Robert Carson, care a promis să mă ajute Ai grijă de tine şi mii de mulţumiri M P S Mats Sabin a fost maior în artileria de coastă şi istoric militar la Facultatea de Securitate şi Apărare A murit în Abisko acum câţiva ani şi avusese un conflict nasol cu Forsell — Aha, mormăi ea, aha! Nu zise nimic mai mult Lăsă totul baltă şi continuă să lucreze la camerele de supraveghere Degetele ei însă păreau să aibă propria lor viaţă După o jumătate de oră se trezi făcând căutări pe numele Forsell şi Everest şi se pierdu în zeci de reportaje despre o femeie pe care o chema Klara Engelman Klara Engelman semăna parcă un pic cu sora ei Camilla Era o copie mai ieftină, dar cu acelaşi şarm, cu aceeaşi obişnuinţă de a se afla în centrul atenţiei, iar Lisbeth n-avea de gând să-i dedice nicio secundă din timpul său Avea alte treburi Şi totuşi continua să citească, deşi nu cu foarte mare atenţie Îi scrise lui Plague în legătură cu camerele video şi o sună fără succes pe Paulina Pas cu pas însă, reuşea să-şi facă o impresie, mai ales asupra escaladării Everestului de către Forsell El şi prietenul lui, Svante Lindberg, atinseseră vârful la ora 13 în după-amiaza zilei de 13 mai 2008 Era o zi cu cer senin şi rămăseseră acolo sus ceva vreme, admirând peisajul, făcând poze şi comunicând cu tabăra de bază La scurt timp după aceea, pe peretele îngust al pasului Hillary, în drum spre culmea de sud, începuseră să aibă probleme şi pierduseră mult timp La 15:30, văzând că nu reuşeau să treacă de aşa-numitul Balcon, aflat la o altitudine de 8 500 de metri, începuseră să se îngrijoreze că li s-ar putea termina oxigenul sau că nu vor putea coborî până la tabăra 4 Nu mai aveau vizibilitate şi, deşi Forsell nu prea înţelegea ce se întâmpla în jurul lor, bănuia că era ceva grav Auzise voci disperate în radioul de comunicare În momentul respectiv era însă mult prea extenuat pentru a pricepe din ce cauză, după cum declarase mai târziu Cobora clătindu-se pe picioare, înaintând cu greu La scurt timp după aceea, pe munte se iscase furtuna şi totul se transformase într-un haos, sub un vânt biciuitor Gerul era extrem, în jur de minus 60 de grade, îngheţau şi de-abia îşi dădeau seama în ce direcţie trebuiau să meargă, deci poate că era normal ca niciunul din ei să nu poată oferi o descriere detaliată a modului cum ajunseseră în corturile de pe creasta de sud-est Dar, dacă ar fi fost să existe un moment în care să se întâmple lucruri care să fi rămas necunoscute, atunci ar fi fost în intervalul dintre 7 şi 11 seara Lisbeth observă, de asemenea, oarecare discrepanţe între mărturiile lor, mai ales în privinţa gravităţii stării în care se aflase Forsell Avea impresia că se încercase ulterior o atenuare a crizei prin care trecuse acesta din urmă Şi totuşi nu i se părea că ar fi fost ceva important în comparaţie cu adevărata dramă, care se petrecea într-un alt loc de pe munte, unde Klara Engelman şi ghidul ei, Viktor Grankin, muriseră în acea după-amiază Nu era deloc ciudat că se scriseseră sute de pagini despre cele întâmplate Dintre toţi cei aflaţi pe munte în acea zi, de ce oare murise tocmai clienta cea mai prestigioasă? De ce se prăpădise chiar persoana despre care se scrisese cel mai mult şi care fusese atât de dispreţuită? O vreme, circulase ideea că în spatele celor întâmplate se ascundeau invidia, ura de clasă şi misoginismul Dar, după ce se liniştise circul iniţial, devenise clar că se făcuseră eforturi susţinute pentru a o salva pe Klara Engelman şi că, de fapt, nu avusese nicio şansă încă de la început – din momentul când se prăbuşise în zăpadă Ghidul adjunct Robin Hamill declarase următoarele: „Nu s-a făcut prea puţin pentru a o salva pe Klara, ci dimpotrivă, prea mult Era considerată atât de importantă pentru Viktor şi pentru expediţie, încât s-a pus în joc viaţa multor altor persoane în încercarea de a o salva” Lui Lisbeth această explicaţie i se păru rezonabilă Valoarea publicitară a Klarei Engelman era atât de mare, încât nimeni nu îndrăznise s-o trimită înapoi la timp Când începuse să se împotmolească, întreaga expediţie fusese încetinită, iar cu puţin înainte de ora 13, când îşi dăduse jos masca de oxigen într-un acces de disperare, era din ce în ce mai slăbită Căzuse în genunchi, după care se prăbuşise pe burtă în zăpadă Atunci izbucnise panica, iar Viktor Grankin, care se pare că nu prea fusese el însuşi în ziua respectivă, ţipase la toată lumea să se oprească Se făcuseră încercări susţinute de a o ajuta să coboare La puţin timp după aceea, vremea se înrăutăţise însă şi viforul îi lovise din plin Mai multe persoane din grup se aflau într-o stare gravă, mai ales danezul Mads Larsen şi nemţoaica Charlotte Richter Preţ de câteva ore, expediţia păruse să se îndrepte spre o catastrofă de proporţii Dar şerpaşii expediţiei şi mai ales sirdarul lor, Nima Rita, munciseră din greu în mijlocul furtunii şi îi coborâseră pe participanţi cu sfori sau sprijinindu-i de subsuori La căderea serii, erau cu toţii la adăpost, în afară de Klara Engelman şi de Viktor Grankin, care se purtase ca un căpitan care se încăpăţânează să rămână pe vaporul care se scufundă, refuzând să o părăsească pe Klara Drama fusese ulterior analizată în cele mai mici detalii, iar în prezent nu părea să mai existe niciun semn de întrebare Singurul lucru pentru care nu se găsise o explicaţie sigură – deşi se bănuia că era vorba de vânturile puternice de la acea altitudine – era faptul că trupul Klarei fusese găsit cu un kilometru mai jos, în condiţiile în care toţi martorii declaraseră că ea şi Viktor Grankin muriseră împreună, unul lângă celălalt în zăpadă Lisbeth cugetă la asta şi se gândi la toate celelalte cadavre care rămăseseră acolo, la înălţime, an după an, fără ca cineva să le poată da jos pentru a fi îngropate Mai trecură câteva ore în care întoarse informaţiile pe toate părţile, iar în cele din urmă ajunse să fie convinsă că era ceva ciudat în toată povestea asta Atunci se apucă să caute date şi despre Mats Sabin, tipul pe care îl menţionase Mikael, dar renunţă după o vreme şi se apucă să citească diferite bârfe pe net – iar în acel moment îi veni o cu totul altă idee, dar nu mai apucă să o pună în practică Uşa se deschise zgomotos şi Paulina îşi făcu apariţia beată criţă luându-se de ea şi acuzând-o că era o mare lepădătură Lisbeth se burzului şi ea la Paulina şi continuară aşa o vreme, dar într-un final se aruncară una în braţele celeilalte, făcând dragoste cu înfometare şi cu o senzaţie împărtăşită de dor şi de disperare 15 26 august Dis-de-dimineaţă, Mikael alergă nu mai puţin de 10 kilometri pe malul apei, iar când ajunse înapoi acasă îi sună telefonul Era Erika Berger următorul număr al revistei Millennium urma să apară a doua zi şi Erika nu era foarte mulţumită, dar nici extrem de nemulţumită cu rezultatul — Am revenit la standardul normal, zise ea, după care îl întrebă cu ce se mai ocupa El îi răspunse că era în concediu şi că începuse să alerge, dar că făcuse şi cercetări în legătură cu ministrul Apărării şi campania din presă împotriva lui, iar atunci Erika îi zise că i se părea ciudat — De ce e ciudat? zise el — Sofie Melker scrie despre asta în reportajul său — În ce fel? — Scrie despre atacurile împotriva copiilor lui Forsell şi despre poliţiştii care acum trebuie să patruleze în jurul Şcolii Evreieşti — Am citit despre asta — Ştii Erika părea îngrijorător de îngândurată, aşa cum era întotdeauna când se pregătea să-i propună o temă de reportaj — Dacă tot nu mai vrei să continui să scrii despre prăbuşirea bursei, poate ai vrea să faci un portret al lui Forsell şi să-i redai aura de umanitate Din câte îmi aduc aminte, parcă vă împăcaţi destul de bine Mikael privi în larg — Da, aşa e — Deci ce zici? Ai putea să-i ajuţi pe cititori şi cu verificarea unora dintre informaţiile apărute despre el Mikael rămase tăcut câteva clipe — Poate că nu e o idee rea, zise el Se gândi la şerpaş şi la Everest — Tocmai am citit că Forsell şi-a luat încă o săptămână de concediu Nu aveau o casă de vacanţă pe undeva pe lângă tine? — Pe partea cealaltă a insulei — Deci iată, zise ea — O să mă mai gândesc — Înainte nu te gândeai aşa de mult Treceai pur şi simplu la acţiune — Nu uita că şi eu sunt în concediu, zise el — Tu nu eşti niciodată în concediu — Nu? — Eşti o vulpe prea bătrână şi chinuită de vinovăţie şi de dependenţa de muncă, ca să pricepi care-i treaba cu concediul — Vrei să spui că nici măcar nu merită să fac o încercare? — Nu, zise ea şi izbucni în râs, iar el se simţi nevoit să-i răspundă în acelaşi mod, bucuros că nu-l întrebase dacă voia să vină pe la el Nu voia să complice şi mai mult situaţia cu Catrin, deci îi ură baftă Erikăi şi închise, cufundându-se apoi în gânduri în timp ce privea marea biciuită de furtună Ce să facă acum? Să demonstreze că pricepea care era treaba cu vacanţa? Sau să continue să lucreze? Ajunse la concluzia că avea chef să-l întâlnească pe Forsell, dar că, în acest caz, trebuia mai întâi să citească toate mizeriile care fuseseră scrise despre el; se mai perpeli o vreme oftând, apoi făcu un duş lung, după care se apucă de lucru La început îl încercă o senzaţie de greaţă şi de deşertăciune, ca şi cum s-ar fi împotmolit din nou în aceeaşi mlaştină ca atunci când lucra la articolul despre fabricile de troli Încetul cu încetul, se lăsă absorbit de muncă şi făcu eforturi susţinute să descopere sursele iniţiale ale tuturor afirmaţiilor, stabilind modul în care se răspândiseră şi fuseseră răstălmăcite Chiar când începea să se apropie din nou de întâmplările de pe Everest, tresări Îi suna iar telefonul, dar de data aceasta nu mai era Erika, ci Bob Carson din Denver Bob părea agitat ∵ Charlie Nilsson stătea pe o bancă în faţa centrului de tratament al toxicomaniei Prima Maria sau Rămânerea pe uscat, cum îl numea el, cu un aer încruntat Nu-i plăcea să stea de vorbă cu poliţia şi cu atât mai puţin să fie văzut de prietenii lui vorbind cu poliţiştii Dar femeia asta pe care o chema Modig sau Stark îl înspăimântase şi nu voia să aibă probleme — Termină, ce naiba! zise el N-aş vinde niciodată o sticlă aranjată de altcineva — Zău? Deci guşti din tot ce vinzi? — Nu face pe deşteaptă! — Fac pe deşteaptă? zise Modig sau Stark Nu fac deloc pe deşteaptă — Termină, încercă el din nou Oricine ar fi putut să-i dea sticla aia otrăvită Ştii cum se cheamă locul ăsta? — Nu, Charlie, nu ştiu — Triunghiul Bermudelor Indivizii se învârt între Rămânerea pe uscat, Systemet şi bodega de colo şi, pafff dispar — Ce naiba vrei să spui de fapt? — Că se întâmplă o groază de lucruri aiurea pe aici Apar unii indivizi al dracului de ciudaţi care vând droguri naşpa şi tablete dubioase Dar noi, cei care avem o afacere serioasă, care rămânem aici noapte de noapte, noi nu ne permitem să venim cu genul ăsta de marfă Noi trebuie să livrăm produse de calitate şi să ne asumăm răspunderea a doua zi, altfel suntem nişte oameni morţi — Cred că minţi cu neruşinare, zise Modig sau Stark Sunt convinsă că nu sunteţi deloc atât de atenţi şi mai cred şi că acum eşti într-un mare rahat Îi vezi pe domnii ăia în uniformă de poliţie? Charlie îi vedea Îi văzuse încă de la început şi văzuse şi că se holbau la el — Te ridicăm imediat, dacă nu spui tot ce ştii Ai zis că i-ai vândut marfă tipului, continuă Modig sau Stark — I-am vândut, dar era cam turbat, deci am încercat să mă ţin deoparte — Cum adică era turbat? — Avea ochii turbaţi şi-i lipseau degete şi avea şi o pată pe faţă şi bodogănea mereu despre lună Luna, Luna, zicea — Hm — Sau a zis aşa cel puţin o dată A apărut şchiopătând dinspre Krukmakargatan şi şi-a pus mâna pe piept zicând că Luna era singură şi că-l striga, ea şi cu încă cineva, Mam Sabib sau ceva de genul ăsta, şi atunci mi s-a făcut frică Era schizo rău I-am dat marfa, chiar dacă nu avea toţi banii, şi nu m-am mirat deloc când am auzit că a sărit la bătaie mai târziu — A devenit violent? Pe toţi dracii, îşi zise Charlie Nilsson Promisese să nu spună nimic Acum, că-i scăpase, fie ce-o fi! — Dar nu cu mine — Atunci cu cine? — Cu Heikki Järvinen — Cine e Heikki Järvinen? — Un client Unul dintre clienţii mei mai cu stil Heikki l-a întâlnit pe tipul ăsta la Norra Bantorget în toiul nopţii Sau cel puţin el trebuie să fi fost Heikki vorbea despre un chinez pitic fără degete şi cu o pufoaică enormă, care bombănea că se suise printre nori sau cam aşa ceva, iar când Heikki nu l-a crezut, i-a tras un pumn de i-a sunat apa-n cap Mi-a zis că era un chinez puternic ca un urs — Unde îl putem găsi pe Heikki Järvinen? — E când înăuntru, când afară, deci nu-i uşor de ştiut Poliţista pe care o chema Modig sau Stark îşi notă ceva dând din cap şi apoi continuă să facă presiuni După care dispăru şi Charlie Nilsson oftă de uşurare Ştiuse de la bun început, reflectă el, că era ceva aiurea cu chinezul, aşa că se grăbi să-l sune pe Järvinen înainte ca poliţia să dea de el ∵ Mikael realiză imediat că vocea lui Bob Carson se schimbase, ca şi cum nu dormise sau era pe cale să ia o răceală — La dumneavoastră e o oră rezonabilă, nu-i aşa? zise americanul — Fără doar şi poate — La mine, nu Simt că-mi pocneşte capul Vă aduceţi aminte că v-am zis că o rudă de-ale mele s-a aflat pe munte atunci, în 2008? — Da, mi-aduc — Şi vă amintiţi, de asemenea, constatarea mea că între timp murise? — Sigur — Şi chiar aşa şi era Sau cel puţin se presupunea că e mort Dar mai bine o iau de la început — Pare o idee bună — L-am sunat pe unchiul meu din Khumbu E ca un fel de centru de informaţii în regiunea lui şi am trecut în revistă toată lista pe care mi-aţi trimis-o – singura rudă pe care am găsit-o era tocmai persoana asta, moment în care eu am vrut să mă dau bătut Cine-i mort e mort, nu poate apărea din senin în Stockholm ca să mai moară încă o dată Apoi am aflat însă că nu i s-a găsit niciodată corpul, după care, uitându-mă la detalii, am observat că şi vârsta şi înălţimea se potriveau — Cum îl cheamă? — Nima Rita — Era unul din conducători, nu-i aşa? — A fost sirdar-şef al grupului de şerpaşi şi cel care a muncit cel mai mult pe munte în ziua cu pricina — Ştiu, ştiu, i-a salvat pe Mads Larsen şi pe Charlotte nu mai ştiu cum — Exact, a făcut în aşa fel încât catastrofa să nu ia proporţii Dar a plătit un preţ mare A urcat şi a coborât ca un condamnat la galere şi s-a ales cu degerături grave pe faţă şi pe piept A fost nevoit să-şi amputeze majoritatea degetelor de la mâini şi de la picioare — Deci chiar credeţi că este el? — Trebuie să fie el Avea tatuată o roată budistă la încheietura mâinii — Dumnezeule! zise Mikael — Exact, lucrurile încep să se lege Nima Rita îmi este văr de gradul al treilea şi este foarte posibil ca el şi eu să avem aceleaşi variante speciale ale cromozomului Y pe care le-a evidenţiat colega dumneavoastră — Vedeţi vreo explicaţie plauzibilă pentru faptul că se afla în Suedia? — Nu Dar povestea mai are o faţetă interesantă — Spuneţi! Nu am reuşit să aflu toate detaliile încă — Prima chestie e că meritul pentru munca de salvare, sau ce-a mai rămas din el după moartea Klarei Engelman şi a lui Viktor Grankin, le-a fost acordat ghizilor adjuncţi Robert Hamill şi Martin Norris, continuă Carson Dar, în momentul când s-au publicat primele reportaje mai detaliate, se menţiona clar că Nima Rita şi şerpaşii lui fuseseră de fapt cei care jucaseră rolul principal în această dramă Dar nu ştiu dacă acest lucru l-a bucurat cumva pe Nima — De ce nu? — Pentru că, la vremea respectivă, viaţa lui se transformase deja într-un calvar Degerăturile erau de gradul al patrulea şi foarte dureroase, iar medicii au ezitat până în ultimul moment să-i amputeze degetele Ştiau că escalada era unica lui sursă de venit E adevărat că Nima Rita câştigase mult, mult pentru un localnic din Valea Khumbu, totuşi era puţin în comparaţie cu venitul unui european şi, oricum, banii îi scăpau printre degete Bea mult şi nu făcea deloc economii Cel mai grav e că a fost denigrat, plus că-l bântuiau şi propriii lui demoni — Cum adică? — S-a dovedit că primise bani de la Stan Engelman în secret, ca să aibă grijă în special de Klara, sarcină care a eşuat total, iar mai apoi a fost acuzat că ar fi acţionat în detrimentul ei Nu cred că e adevărat Nima Rita era o persoană foarte loială Dar, ca mulţi dintre şerpaşi, era şi foarte superstiţios, văzând Everestul ca pe o fiinţă vie care-i pedepseşte pe drumeţi pentru păcatele lor, iar Klara Engelman presupun că aţi citit despre ea, nu? — Am citit rapoartele de la vremea respectivă — I-a provocat pe mulţi şerpaşi Încă din tabăra de bază se şuşotea că este o piază rea pe munte şi Nima era şi el cu siguranţă iritat de prezenţa ei În orice caz, Nima a trecut prin chinurile iadului Se zice că aproape că avea halucinaţii, lucru care, parţial, putea avea cauze neurologice Avea leziuni cerebrale după tot acest timp petrecut la peste 8 000 de metri şi devenise din ce în ce mai ciudat, mai mistuit de amărăciune Pierduse şi mulţi prieteni Nimeni nu mai avea răbdare cu el Nimeni, în afară de soţia sa, Luna — Luna Rita, presupun, deci Şi ea unde se află acum? — Asta e partea cea mai tragică Luna îi asigura traiul lui Nima după operaţii Făcea pâine şi cultiva cartofi şi câteodată se ducea în Tibet şi cumpăra lână şi sare pe care le vindea în Nepal Până la urmă însă, s-a dovedit a fi neîndestulător şi s-a reprofilat intrând în domeniul escaladei Era mult mai tânără decât Nima, era în putere şi a avansat rapid de la bucătăreasă la şerpaşă, începând să participe la escalade În 2013 a participat la o expediţie olandeză în Cho Oyu, al şaselea vârf ca înălţime din lume, şi a căzut de la mare altitudine într-o crevasă Circumstanţele sunt haotice Se pare că s-a iscat o avalanşă în mijlocul unei furtuni şi toată lumea a fost nevoită să coboare în grabă Pe Luna au lăsat-o să moară în crevasă Nima a înnebunit de durere şi a considerat că era un act rasist Dacă ar fi fost un sahib, l-ar fi salvat imediat, se văita el — Dar era vorba despre o femeie săracă din populaţia de localnici — N-am nici cea mai vagă idee dacă aspectul ăsta a avut vreo importanţă Mă îndoiesc În general, cei care fac escaladă sunt oameni cu principii morale Povestea a rămas însă ca un spin în sufletul lui Nima, care a încercat să organizeze o expediţie ca s-o aducă jos şi să-i facă o înmormântare cum se cuvine Nu a reuşit să convingă nici măcar o persoană, aşa că, până la urmă, a pornit la drum de unul singur – deşi acum era mult prea în vârstă şi se pare că nici treaz nu era — Doamne Dumnezeule! — Din câte am auzit de la rudele mele din Khumbu, se pare că expediţia aceasta a fost marea lui faptă de eroism, nu toate celelalte în care a cucerit Everestul A urcat şi a văzut-o pe Luna în crevasă, conservată pentru eternitate de geruri, şi s-a hotărât să coboare şi să se aşeze lângă ea, ca să poată renaşte împreună Dar atunci — Da? — Zeiţa muntelui i-a şoptit să plece în lume şi să ducă povestea mai departe — Pare — o nebunie, bineînţeles, continuă Bob Carson Şi deşi a plecat în lume, sau cel puţin până la Katmandu, şi a spus povestea, nimeni nu l-a înţeles Devenise din ce în ce mai confuz şi, din când în când, era văzut plângând sub steagurile stupei Boudhanath Câteodată punea afişe cu mâzgăleli scrise de mână într-o engleză stâlcită pe zidurile din centrul comercial din Thamel Continua să vorbească despre Klara Engelman — În ce fel? — Să nu uităm că la vremea respectivă era deja grav bolnav psihic şi poate că totul i se amesteca în minte, Luna şi Klara şi orice altceva Era total deprimat, iar după ce a atacat un turist englez şi a stat o zi în arest, rudele l-au internat la spitalul de boli mintale din Jeetjung Marg în Katmandu, unde a rămas până la sfârşitul lui septembrie 2017 — Şi atunci ce s-a întâmplat? — Ceea ce se mai întâmplase de multe ori înainte A fugit ca să poată bea bere şi votcă Se pare că era foarte suspicios faţă de tratamentul medicamentos şi zicea că alcoolul era singurul lucru care putea să reducă la tăcere vocile din mintea lui, iar eu cred că personalul închidea ochii şi, vrând-nevrând, îl lăsa să plece Îi permiteau să plece, pentru că ştiau că se întorcea mereu De data aceasta însă nu s-a mai întors, iar la spital personalul era din ce în ce mai îngrijorat Ştiau că urma să primească o vizită, pe care o aşteptau cu mare agitaţie — Ce vizită? — Nu ştiu Dar e posibil să fi fost vorba de un jurnalist Se pregăteau o serie de articole şi filme documentare cu ocazia comemorării a 10 ani de la moartea Klarei Engelman şi a lui Viktor Grankin şi se pare că Nima era foarte bucuros că, în sfârşit, cineva avea să-l asculte — Dar nu ştiţi mai multe despre discursul lui? — Doar că era foarte greu de înţeles şi că vorbea despre fantome şi spirite — Dar nimic despre Forsell, ministrul Apărării — Nu, din câte ştiu eu, dar nu deţin decât informaţii de mâna a doua, iar spitalul nu cred că face publice datele, deocamdată — Ce s-a întâmplat după ce nu s-a mai întors la spital? — L-au căutat, fireşte, mai ales în locurile în care era văzut de obicei Dar n-au găsit nimic Dispăruse fără urmă Din când în când se mai zvonea că cineva i-a văzut cadavrul în apropierea fluviului Bagmati, unde erau incineraţi morţii, dar n-a fost niciodată găsit După mai bine de un an, cazul a fost închis Şi-au pierdut cu toţii speranţa şi rudele au organizat în cele din urmă o ceremonie în Namche Bazaar sau, mai bine zis, un moment de rugăciune Se pare că a fost foarte emoţionant Oamenii începuseră să-l privească cu ochi răi în ultimii ani, dar de atunci imaginea lui s-a mai îmbunătăţit Nima Rita a urcat de 11 ori pe vârful Everest fără mască de oxigen, de 11 ori, iar modul în care a escaladat vârful Cho Oyu a fost Bob Carson continua să turuie agitat Mikael nu-l mai asculta cu prea mare atenţie Efectuă o căutare cu numele Nima Rita şi, deşi se scrisese destul de mult despre el şi existau pagini pe Wikipedia şi în engleză, şi în germană, nu găsi decât două fotografii Într-una dintre ele, Nima Rita se afla alături de alpinistul austriac de succes Hans Mosel, după escaladarea Everestului pe partea de nord în 2001 În cea de-a doua, mai recentă, apărea din profil în faţa unei case de piatră din satul Pangboche din Khumbu La fel ca prima fotografie, era făcută de departe – cu siguranţă, prea de departe pentru a putea fi folosită într-un program de recunoaştere facială Pentru Mikael însă nu exista niciun dubiu Recunoştea ochii, părul şi pata neagră de pe obraz — Mai sunteţi la telefon? întrebă Bob Carson — Da, dar sunt un pic şocat, zise el — Înţeleg E un adevărat mister — Chiar aşa, dar acum, sincer — Da? — Nu degeaba aveţi supergene Aţi făcut o treabă fantastică — Supergenele au legătură doar cu alpinismul, nu şi cu munca de detectiv — Poate că ar trebui să vă verificaţi şi genele detectivistice Bob Carson râse obosit — Pot să vă rog să păstraţi tăcerea despre treaba asta deocamdată? continuă Mikael Nu e o idee bună să se afle înainte să ştim mai mult — I-am povestit deja soţiei mele — Atunci să rămână în familie — Vă promit! Mikael le scrise apoi Frederikăi Nyman şi lui Jan Bublanski şi le povesti ce aflase După aceea continuă să se informeze în legătură cu Forsell, iar mai târziu în aceeaşi după-amiază îl sună în speranţa că va accepta să-i acorde un interviu ∵ Johannes făcu focul în sobă Rebecka simţi mirosul de fum până jos în bucătărie şi îl auzi fâţâindu-se de colo-colo la etaj Nu-i plăcea sunetul paşilor lui şi nu-i mai suporta tăcerea şi lucirea ciudată din ochi Ar fi făcut orice să-l vadă zâmbind din nou Ceva nu e în regulă, îşi zise ea iar şi tocmai se pregătea să urce la etaj ca să vorbească despre asta cu el, când îl văzu apărând pe scara spiralată La început, se bucură Era în haine sport, cu adidaşii Nike în picioare, ceea ce trebuia să însemne că îi revenise pofta de viaţă Dar mai era şi altceva, ceva nou în postura lui, care o înspăimânta Îl întâmpină la jumătatea drumului şi îl mângâie pe obraz — Te iubesc, zise ea O privi cu o disperare atât de profundă, încât Rebecka păşi instinctiv înapoi Răspunsul lui nu era deloc liniştitor: — Eu te iubesc Era ca şi cum i-ar fi zis adio Ea îl sărută, dar Johannes o îndepărtă şi o întrebă unde se postaseră bodyguarzii Răspunsul ei întârzie Casa avea două terase, iar bodyguarzii se aflau pe cea dinspre vest, cu vedere la mare Ca de obicei, aveau să fie nevoiţi să se schimbe şi să alerge cu el, dacă ieşea la o tură de jogging, şi, ca de obicei, avea să le fie greu să ţină pasul cu el Câteodată alerga înainte şi înapoi, ca să le ofere câteva clipe de respiro — Pe terasa dinspre mare, răspunse ea, iar el avu un moment de ezitare Părea să vrea să-i spună ceva Pieptul i se ridică Avea umerii încordaţi într-o poziţie nenaturală, iar pe gât îi apăruseră nişte pete roşietice pe care Rebecka nu le mai văzuse până atunci — Ce e? întrebă ea — Am încercat să-ţi scriu o scrisoare, dar n-am reuşit — De ce Dumnezeu să-mi scrii o scrisoare? Sunt aici, în faţa ta — Dar eu — Dar tu ce? Rebecka simţea că explodează şi se hotărî să nu se lase până nu afla exact despre ce era vorba Îl apucă de mâini şi-l privi în ochi Dar atunci se întâmplă lucrul cel mai grav El se desprinse din strânsoarea ei, murmurând un „iartă-mă” şi o luă la fugă, dar nu către bodyguarzi, ci spre terasa estică, cea cu vedere spre pădure Dispăru rapid şi atunci Rebecka începu să strige ca din gură de şarpe; când bodyguarzii se năpustiră înăuntru, ea bâigui ca scoasă din minţi: — M-a părăsit, m-a părăsit 16 26 august Johannes Forsell alerga – efortul făcea să-i bubuie tâmplele, în timp ce prin faţa ochilor i se derula întreaga viaţă Şi totuşi nimic din tot ce trăise, nici măcar momentele cele mai fericite, nu-i insufla nicio frântură de speranţă Încercă să se gândească la Becka şi la băieţi Dar singurele lucruri care îi apăreau în faţa ochilor erau dezamăgirea şi ruşinea din ochii lor, iar când ciripitul păsărilor răzbătu către el de departe, parcă din altă lume, i se păru cu totul straniu Cum de puteau să cânte şi să vrea să trăiască? Întreaga lui existenţă era întunecată şi fără de speranţă Cu toate acestea, nu ştia ce voia Dacă s-ar fi aflat în oraş, poate că s-ar fi aruncat în faţa unui camion sau a metroului Aici nu era decât apă şi, deşi se simţea atras spre larg, ştia că era un înotător mult prea bun şi că, în ciuda disperării sale, avea o dorinţă încăpăţânată de viaţă pe care nu ştia dacă o putea anihila De aceea continuă să alerge, dar nu cum o făcea de obicei, ci ca şi cum ar fi vrut să fugă de viaţa însăşi Cum ajunsese aici? Era imposibil de înţeles Crezuse că putea să facă faţă la orice Că avea forţa unui urs Făcuse însă o greşeală şi intrase într-o poveste cu care acum înţelegea că nu mai putea continua să trăiască E adevărat că la început încercase să se apere şi să lupte Dar îl aveau la mână Ştiau că îl aveau la mână şi iată cum ajunsese acum Păsările îşi fluturau aripile în jurul lui, iar la un moment dat îi sări în cale o căprioară speriată Nima, Nima De ce trebuise să fie el? Nimic nu mai avea logică Îl iubise pe Nima sau poate că „iubise” nu era cuvântul potrivit, dar oricum existase o legătură strânsă între ei, o alianţă Nima fusese primul care observase că Johannes se furişa în cortul Rebeckăi noaptea, în tabăra de bază, şi acest lucru îl îngrijorase Zeiţa lui de pe Everest avea să se înfurie dacă făceau sex pe povârnişurile ei divine — Makes mountain very angry, zisese el, iar până la urmă Johannes nu se mai putuse abţine să nu-l ia peste picior şi, deşi toată lumea îl avertizase – omul ăsta nu ştie de glumă –, Nima reacţionase pozitiv şi răsese, la asta contribuind probabil şi faptul că atât Johannes, cât şi Rebecka erau necăsătoriţi Situaţia fusese mult mai complicată în cazul lui Viktor şi al Klarei, căci ambii erau căsătoriţi Situaţia lor era de fapt mult mai gravă din toate punctele de vedere Şi-o aminti apoi pe Luna, Luna cea curajoasă, minunata Luna, care venea câteodată dimineaţa cu pâine proaspătă, brânză de capră şi unt de iac Şi-şi aminti şi de decizia ei de a-i ajuta, da, probabil că aşa începuse totul Johannes le dăduse bani ca şi cum ar fi plătit o datorie pe care încă nu ştia că o are Dar, acum, fie ce-o fi! Continua să alerge, însă până la urmă se apropie oricum de mare şi, odată ajuns pe plajă, îşi dădu jos adidaşii şi şosetele îşi scoase tricoul şi se aruncă în valuri, începând să înoate, la fel cum alergase, aprig şi cu furie, ca într-o finală de 100 de metri După câteva clipe observă gâşte albe care se legănau pe valuri şi că în larg era mult mai frig decât îşi închipuise, iar curenţii, mult mai puternici Dar, în loc să se domolească, înteţi ritmul Avea să înoate şi să uite ∵ Bodyguarzii sunaseră după întăriri Rebecka, nemaiştiind încotro s-o apuce, urcă la etaj şi intră în biroul lui Johannes Poate că spera să înţeleagă ceva din ce se întâmplase Nu văzu însă nimic care să-i poată oferi vreun indiciu, în afară de nişte resturi de hârtie arse în sobă Bătu cu palma în masă şi atunci se auzi o vibraţie în apropiere, iar pentru o clipă crezu că ea fusese cea care cauzase sunetul Era însă mobilul lui Johannes Pe ecran apărea numele lui Mikael Blomkvist, deci îl lăsă să sune Jurnaliştii erau ultimii oameni din lume cu care voia să vorbească Le otrăviseră viaţa şi îi venea să strige şi să plângă: Întoarce-te, blegule Noi te iubim N-ar fi putut să explice exact ce s-a întâmplat imediat după aceea Poate că i se înmuiaseră picioarele Dintr-odată, se afla pe podea şi se ruga – nu se mai rugase din copilărie – şi atunci se auzi din nou telefonul; Rebecka se ridică legănându-se şi văzu că era din nou Blomkvist Blomkvist, îşi zise ea, nu îi apărase mai demult? Aşa credea şi poate că ştia ceva Nu era deloc imposibil, nu-i aşa?, şi răspunse instinctiv, auzindu-şi propria voce cufundată în disperare: — Telefonul lui Johannes, sunt Rebecka ∵ Mikael înţelese imediat că se întâmplase ceva, dar nu ştia cât era de grav Putea fi vorba de o dispută conjugală Putea fi orice, deci zise: — Vă deranjez? — Da adică, nu Mikael îi simţea exasperarea — Să revin mai târziu? — A fugit pur şi simplu, ţipă ea A fugit de bodyguarzi Ce se întâmplă? — Sunteţi pe Sandön? — Poftim? Da, mormăi ea — Ce credeţi că a făcut? — Mi-e frică să nu cumva să facă vreo prostie, răspunse ea, iar el o consolă spunându-i că totul avea să fie bine Apoi o luă la fugă spre barca lui care era acostată lângă dig şi o porni la drum Barca mergea încet şi Sandön avea 54 de hectare, iar casa lor se afla destul de departe Avea să dureze o bună bucată de timp Bătea un vânt aprig, barca era mică şi se clătina puternic, valurile îl loveau în plină figură, iar el înjura de unul singur Ce naiba făcea? Nici el nu ştia Era răspunsul lui la situaţia de criză Acţiona Continuă să navigheze febril şi după ceva vreme auzi huruitul unui elicopter deasupra lui Presupunea că îl căuta pe Forsell Gândurile îi fugiră din nou la soţia acestuia Păruse să se adreseze tuturor şi în acelaşi timp nimănui: Ce se întâmplă? Auzise angoasa înspăimântătoare din vocea ei Privi în larg Vântul bătea acum din spate şi îi dădea un pic de avânt, ajutându-l să se apropie de partea de sud a insulei Din direcţia opusă apăru o barcă de mare viteză care mergea cu nepăsare către el, iar după ce trecu, barca lui se clătină puternic pe valuri Mikael făcu un efort să nu-şi iasă din fire şi să se apuce să-i ocărască pe mucoşii cu excedent de testosteron Continuă să meargă cât de repede îi permitea motorul, cercetând împrejurimile Plaja era aproape pustie, iar în apă nu părea să se afle nimeni Tocmai începuse să se întrebe dacă nu era mai înţelept să acosteze şi să se apuce să caute prin pădure, când desluşi un punct departe în larg, care apărea şi dispărea printre valuri şi atunci o cârmi într-acolo ţipând: — Hei, aşteaptă! ∵ Vijelia estompa orice sunet, iar Johannes Forsell era oricum cu totul în lumea lui Efortul extrem al muşchilor şi începutul de crampă pe care-l simţea în braţe îi dădeau un sentiment de eliberare Era total concentrat asupra efortului necesar pentru a putea continua până în momentul când corpul avea să cedeze, iar el va putea în sfârşit să se scufunde şi să renunţe la viaţă Şi totuşi nimic nu era simplu Nu mai voia să trăiască Dar nu ştia nici dacă voia să moară Îi dispăruse pur şi simplu speranţa Nu-i rămăseseră decât ruşinea şi furia extremă, care nu era decât o forţă de implozie, o sabie îndreptată către sine Nu mai suporta Nu mai făcea faţă Se gândi la fiii săi, la Samuel şi la Jonathan, şi atunci îi fu clar că nu făcea faţă niciuneia dintre alegeri Nici să-i trădeze murind, nici să-şi continue viaţa lăsându-i să-l vadă copleşit de ruşine şi de aceea continua să înoate, ca şi cum marea era singura care putea dezlega această dilemă Deasupra lui se auzea un elicopter Dintr-odată intră la fund şi luă o gură de apă Johannes îşi zise că nu fusese decât un val care îl luase prin surprindere, dar de fapt corpul lui începea să cedeze Îi era greu să se menţină la suprafaţă Renunţă la stilul craul şi trecu la bras, dar fără prea mare succes Picioarele îl îngreunau şi, brusc, fără să-şi dea seama cum, se trezi cu totul sub apă Nu mai putea ieşi la suprafaţă şi atunci îl cuprinse panica şi începu să dea din braţe, realizând cu o limpezime cutremurătoare un lucru: chiar dacă-şi dorea să moară, nu voia să moară aşa! Drept urmare, se luptă să iasă la suprafaţă gâfâind şi se întoarse către ţărm, reuşind să înainteze cinci, zece metri Apoi se scufundă din nou şi atunci îl copleşi cu adevărat frica Îşi ţinu respiraţia Dar nu reuşi prea multă vreme, înghiţi şi mai multă apă, fiind afectat de ceea ce medicii numesc laringospasm reflector Nu mai respira deloc Corpul se apără cât de mult timp putu După aceea intră în mod inevitabil în hiperventilaţie, însoţită de o angoasă galopantă, şi apa îi intră în plămâni şi în stomac Pieptul şi capul îi plesneau de durere şi de spaimă Îşi pierdu cunoştinţa şi apoi şi-o recăpătă Dar începuse deja să se lase definitiv la fund şi se gândea – în măsura în care încă mai era capabil să gândească – la familia sa, la tot şi la nimic deopotrivă Îşi mişcă buzele într-o încercare de a rosti „iertaţi-mă” sau poate „ajutor” ∵ Capul dispărea printre valuri şi apărea apoi din nou, iar Mikael striga: — Rezistă, sosesc acum! Dar barca lui mergea prea încet şi, în scurt timp, nu mai văzu decât întinderea mării şi un pescăruş care plonja în apă, iar un pic mai departe, o ambarcaţiune cu vele Se străduia din răsputeri să-şi dea seama unde-l văzuse un pic mai devreme Ar fi putut să fie acolo sau acolo Se văzu nevoit să meargă la nimereală, în speranţa că-l va găsi În cele din urmă, opri motorul şi începu să se holbeze în adâncuri Apa era tulbure Citise despre asta Era din cauza ploii şi a algelor care înfloreau, a substanţelor chimice şi a particulelor de humus Făcu cu mâna elicopterului de deasupra lui, fără să ştie ce efect avea asta Apoi îşi dădu jos pantofii şi şosetele şi rămase câteva clipe nemişcat pe barcă, clătinată puternic de vânt Apoi sări în apă Era mai rece decât se aşteptase şi se scufundă cercetând împrejurimile, dar nu reuşi să vadă nimic Era o încercare futilă şi, după vreun minut, reveni la suprafaţă să-şi recapete suflul Atunci îşi dădu seama că barca fusese purtată de vânt departe în larg Fie ce-o fi, îşi zise el atunci Se scufundă din nou, acum în partea opusă, şi de data asta chiar văzu un corp un pic mai departe, care plutea în jos rigid şi lipsit de viaţă, ca un pilon ce se prăbuşea Înotă într-acolo şi îl prinse pe bărbat de subsuori Corpul atârna greu ca un clopot de plumb şi Mikael se sforţă să dea puternic din picioare Lent, centimetru după centimetru, reuşi să-l scoată la suprafaţă Psihologic vorbind, făcuse însă o mare greşeală Crezuse că dacă reuşea să-l scoată la suprafaţă, totul avea să fie mai uşor Dar avea senzaţia că trage după el un butuc Bărbatul era într-o stare gravă, fiind la fel de greu şi la suprafaţă Nu dădea niciun semn de viaţă şi mintea lui Mikael înregistra din nou distanţa enormă de mal N-avea să reuşească să-l ducă până acolo Însă nu se lăsă bătut Cu mult timp în urmă, în tinereţe, făcuse cursuri de prim-ajutor şi învăţase să alterneze tehnicile şi să prindă corpul cât mai bine Dar povara era din ce în ce mai grea, secătuindu-l de puteri Începu să înghită apă şi să aibă crampe Nu mai putea Avea să fie nevoit să-i dea drumul bărbatului, altfel era şi el tras în adâncuri Când se hotăra să renunţe, când se răzgândea Continuă să lupte, până văzu negru în faţa ochilor 17 26 august Jan Bublanski rămăsese la birou peste program şi naviga pe site-urile de ştiri Ministrul Apărării, Johannes Forsell, se afla în comă la secţia de terapie intensivă a spitalului Karolinska, după ce fusese cât pe ce să se înece Se preciza că starea lui era critică Chiar dacă îşi recăpăta cunoştinţa, exista riscul unor leziuni cerebrale grave Printre termenii care se vehiculau apăreau stop cardio-respirator, edem pulmonar osmotic, hipotermie, aritmie şi traumatism cerebral Nu era deloc bine Chiar şi presa serioasă scria că putea fi vorba de o tentativă de sinucidere, ceea ce însemna că exista o scurgere de informaţii de la unul din apropiaţii familiei Publicul era deja la curent cu faptul că Forsell era un înotător excelent şi cea mai plauzibilă explicaţie, dacă se excludea suicidul, era că îşi supraevaluase rezistenţa şi se lansase mult prea în larg, unde fusese surprins de curenţii reci Dar nu era uşor de stabilit adevărul Se raporta că fusese salvat de o persoană privată şi că fusese preluat de o ambarcaţiune a salvamarilor, apoi transportat la spital cu elicopterul Mai jos apăreau o serie de articole cu iz de necrolog, care îl lăudau pentru faptul că fusese „un ministru puternic şi activ, care apărase principiile umaniste de bază” Se scria şi că „luptase împotriva intoleranţei şi a naţionalismului distructiv” şi că fusese „un optimist incurabil, care căutase mereu soluţii de compromis” Se sublinia că fusese supus „unei campanii de ură profund nedrepte”, care era produsul fabricilor de troli din Rusia — Acum chiar că e momentul potrivit pentru aşa ceva, mormăi Bublanski şi începu să dea afirmativ din cap în timp ce citea editorialul lui Catrin Lindås din Svenska Dagbladet, în care aceasta nota că cele întâmplate erau urmarea logică „a unui climat social care încurajează intensificarea scandalurilor şi demonizează oamenii” Apoi se îndreptă către Sonja Modig care stătea în fotoliul vechi de lângă el cu laptopul în braţe — Deci, începu el S-a făcut ceva lumină în toată povestea asta? Sonja ridică privirea şi se uită la el dezorientată — N-aş zice Încă n-am dat de Heikki Järvinen Dar tocmai am vorbit cu unul dintre medicii care s-au ocupat de Nima Rita la spitalul de boli mintale din Katmandu, pe care l-a menţionat Blomkvist — Şi ce ţi-a spus doctorul? — Doctoriţa Mi-a spus că Nima Rita suferea de psihoză acută şi că auzea adesea voci şi strigăte de ajutor Era disperat de faptul că nu reuşea să scape de ele Mi-a zis că părea să retrăiască iar şi iar unul şi acelaşi episod — Ce anume? — Ceva ce se întâmplase pe munte, momente în care simţise că nu făcuse destul Mi-a zis că au încercat să-i administreze medicamente şi să-i facă terapie cu şocuri electrice, dar că nu era uşor — Ai întrebat dacă a zis ceva despre Forsell? — Mi-a zis că numele i se părea cunoscut, nimic mai mult Cel mai mult vorbea despre soţia sa şi despre Stan Engelman Îi era frică de el Era foarte clar, mi-a zis, şi cred că e un lucru pe care trebuie să-l verificăm Engelman e un tip fără scrupule, dacă am înţeles bine Dar am aflat ceva şi mai interesant — Ce? — După drama de pe Everest din 2008, toţi jurnaliştii voiau să vorbească cu Nima Rita Apoi interesul a scăzut rapid S-a aflat că era bolnav şi confuz şi a fost uitat cu desăvârşire pentru o vreme Dar cu ocazia comemorării a 10 ani de la acele întâmplări, a fost contactat de o jurnalistă de la The Atlantic, pe nume Lilian Henderson, care scria o carte despre evenimentele dramatice din 2008 Lilian a vorbit la telefon cu Nima la spital — Şi ce-a aflat? — Nimic, de fapt, din câte am înţeles Dar s-au pus de acord să se întâlnească atunci când ea avea să vină în Nepal ca să facă cercetări Însă când a ajuns, Nima dispăruse deja şi până la urmă tipa n-a mai scris nicio carte Editura a renunţat la contract din cauza temerilor de a nu fi dată în judecată — Cine putea să dea în judecată editura? — Stan Engelman — Şi lui de ce îi era aşa de frică? — Asta-i lucrul pe care trebuie să-l aflăm — Deci suntem 100% siguri că cerşetorul şi acest Nima Rita sunt una şi aceeaşi persoană? continuă Bublanski — Da Sunt mult prea multe lucruri care coincid, iar asemănările fizice sunt prea izbitoare pentru a putea fi vorba de persoane diferite — Şi Mikael Blomkvist cum a aflat? — Nu ştiu mai mult decât ce ţi-a scris ţie Am încercat să dau de el Dar nimeni nu pare să ştie unde se află, nici măcar Erika Berger Mi-a zis că-şi face griji Tocmai discutaseră despre un articol în care urma să facă portretul lui Forsell, iar după accident l-a sunat cu insistenţă — Oare n-are şi el o casă de vacanţă pe Sandön? întrebă el — Ba da, la Sandhamn — Sper să nu fi pus mâna pe el cei de la Must sau de la serviciul de informaţii Nimeni nu zice nici pâs despre ce s-a întâmplat — Aşa e Am informat Departamentul Apărării, dar n-am primit niciun răspuns — Ce muţi sunt! — Nu ştim nici dacă Mikael ne-a spus totul E posibil să fi găsit o legătură reală între acest şerpaş şi Forsell — Nu-i aşa că-i o poveste sumbră? zise Bublanski — Ce vrei să spui? — Forsell critică Rusia şi o acuză că a influenţat alegerile din Suedia, apoi e brusc detestat de toată lumea, înconjurat de minciuni şi împins în pragul disperării După care, colac peste pupăză, mai apare şi cadavrul unui şerpaş care duce inevitabil direct la el Am sentimentul că cineva încearcă să-l scoată ţap ispăşitor — Formulată în termenii ăştia, într-adevăr povestea miroase urât — Mda, zise el Tot nu ştim cum a intrat în ţară cerşetorul? — Tocmai am primit o confirmare de la Inspectoratul General pentru Imigrări că bărbatul nu apare în niciunul din registrele lor — Ciudat! — Ar fi trebuit să apară în bazele noastre de date — Poate că le-au închis şi lor gura cei de la serviciul de informaţii, mormăi el — N-ar fi de mirare — Şi n-ai dat nici de soţia lui Forsell? Sonja Modig clătină din cap — Trebuie să o interogăm cât de curând, sper că sunt conştienţi de asta Nu ne pot obstrucţiona activitatea, continuă el — Ba eu am sentimentul că ei aşa cred, din păcate — Şi lor le e frică? — Se pare că da — OK, atunci n-avem decât să continuăm să lucrăm cu ce ştiu — Aşa e — Ce circ, zise Bublanski, şi nu se putu abţine să nu verifice încă o dată site-urile de ştiri Starea lui Johannes Forsell era în continuare critică ∵ Thomas Müller se întoarse târziu de la muncă Intră în enormul apartament mansardat de pe Østerbrogade din Copenhaga, îşi luă o bere din frigider şi descoperi că blatul de bucătărie era murdar şi vesela de la micul dejun nu fusese pusă în maşina de spălat vase; atunci şuieră o înjurătură şi făcu turul apartamentului Nicăieri nu era curat Femeile de serviciu nu-şi dăduseră deloc interesul Ca şi cum nu i-ar fi fost destul de greu şi aşa La muncă, numai plângeri şi trăncăneală Secretara lui era bătută în cap Azi ţipase la ea până când simţise că-i bubuiau tâmplele Şi, în plus, mai era şi Paulina Nu mai suporta Cum putuse!? După tot ce făcuse pentru ea Când o întâlnise, era un nimeni, doar o amărâtă de reporteră la un ziar local Îi oferise totul şi nici măcar – mare greşeală! – nu făcuse vreun contract prenupţial Lesbiană împuţită! Când avea să se întoarcă cu buza umflată, urma să facă pe binevoitorul Şi apoi o s-o pună la punct N-avea s-o ierte niciodată, mai ales după vederea pe care i-o trimisese Te-am părăsit, îi scrisese Am întâlnit o femeie M-am îndrăgostit Asta fusese tot, iar el îşi făcuse pulbere mobilul şi vaza de cristal şi fusese nevoit să sune la muncă şi să le spună că era bolnav, nu, nici măcar nu voia să se mai gândească Îşi dădu jos sacoul şi se aşeză pe canapea, savurându-şi berea în timp ce se gândea dacă s-o sune pe Frederike, amanta lui Dar se săturase şi de ea Dădu drumul la televizor şi află că ministrul Apărării din Suedia se zbătea între viaţă şi moarte De-asta nu mai putea el Prostul ăla era unul dintre idioţii care ţineau la corectitudinea politică Toată lumea ştia asta În plus, era un ipocrit şi un escroc Schimbă canalul şi începu să urmărească distrat ştirile economice de pe Bloomberg Schimbase deja canalul de cel puţin 10 ori, când cineva sună la uşă Trase o înjurătură Cine dracu’ sună la ora 10 seara? Iniţial, vru să nu răspundă Îşi dădu însă seama că putea fi Paulina, se ridică şi deschise smucit uşa Dar nu era soţia lui Era o fată scundă şi bosumflată, cu părul negru, îmbrăcată în blugi şi hanorac, care stătea pe coridor cu o geantă în mână şi cu privirea în podea — N-am nevoie de nimic, zise el — Am venit pentru curăţenie, zise ea — N-ai decât să-i spui şefului tău să se ducă dracului, răspunse el N-am timp pentru femei de serviciu care nu-şi fac treaba — Compania de curăţenie n-are nicio vină, zise femeia — Despre ce vorbeşti? — Eu am anulat programarea — Ce-ai zis c-ai făcut? — Am anulat-o şi am de gând să mă ocup eu însămi de curăţenie — Nu pricepi? Nu mai am nevoie de curăţenie Dispari de-aici! şuieră el şi trânti uşa Dar femeia pusese un picior în prag şi intră în apartament De-abia atunci Thomas îşi dădu seama că era ceva ciudat cu ea Mergea într-un mod straniu, fără să-şi mişte braţele şi bustul şi cu capul, pe care îl ţinea aplecat puţin într-o parte, ca şi cum ar fi contemplat un punct inaccesibil din dreptul ferestrei Doar atunci îi trecu prin minte că putea fi infractoare sau bolnavă mintal Privea în gol cu ochii ei reci Nu părea să fie cu totul prezentă şi Thomas îşi adună toată autoritatea de care era în stare: — Dacă nu te cari imediat, să ştii că sun la poliţie Nu-i răspunse Nici măcar nu părea să-l fi auzit Se aplecă în jos şi scoase din geantă o sfoară lungă şi o rolă de scotch La început, el nu reuşi să îngaime vreun cuvânt — Afară! ţipă el apoi trăgând-o de braţ Cumva ea reuşi să-l prindă şi să-l împingă spre masă şi atunci pe Thomas îl cuprinse furia, dar şi frica Se eliberă, pregătindu-se s-o lovească sau s-o împingă în perete, dar nu apucă să facă nimic Ea se repezi cu putere spre el, iar Thomas căzu pe spate şi ateriză cu spinarea pe masă În câteva secunde ea era deasupra lui, cu aceeaşi privire rece şi oarbă Îl legă cât ai clipi din ochi, iar apoi zise cu vocea ei monotonă: — Acum o să-ţi calc cămaşa Îi puse o bucată de scotch la gură şi îl privi ca un animal de pradă care îşi contemplă victima Lui Thomas Müller îi era o frică soră cu moartea ∵ Mikael suferise şi el de hipotermie acută şi avusese o mare cantitate de apă în plămâni Fusese transportat la spital cu elicopterul Când un militar bine făcut îi ceruse telefonul mobil, Mikael i-l dăduse împotriva voinţei lui I se spusese că exista risc de spionaj şi de a fi ascultaţi şi nu-şi primise lucrurile înapoi decât acum, seara târziu, după vizita medicului şi trei interogatorii cu serviciul de informaţii Deşi i se dădea voie să plece acasă, fusese informat că un procuror pe nume Matson îi interzisese formal să facă declaraţii, aşa că Mikael se văzu nevoit să protesteze, cerând să o sune pe sora sa, avocata Annika Giannini Ştia că limitele legii erau neclare când era vorba de a obliga un jurnalist la tăcere şi i se părea că, în general, tipii de la serviciul de informaţii se purtaseră într-un mod reprobabil Dar lăsă să treacă de la el Oricum nu avea să scrie niciun cuvânt înainte de a fi descurcat toate firele acestei poveşti Rămase ceva vreme pe pat, încercând să-şi adune gândurile Dar nu a fost lăsat în pace mult timp Se auzi din nou un ciocănit în uşă O femeie înaltă, la vreo 40 de ani, cu părul şaten şi ochii roşii de plâns se îndreptă spre el şi, dintr-un motiv oarecare – poate pentru că tocmai se holba la toate apelurile ratate de pe mobil –, îi luă ceva timp ca să-şi dea seama că era Rebecka Forsell Purta un sacou gri şi un tricou alb, şi dinţii îi clănţăneau când îi zise că ţinea neapărat să-i mulţumească înainte să plece — Se simte mai bine? întrebă el — A depăşit stadiul acut al crizei Dar încă nu ştim dacă are leziuni cerebrale E prea devreme ca medicii să-şi dea seama El o invită să se aşeze pe scaunul de lângă el — Înţeleg, zise el — Am auzit că era să muriţi şi dumneavoastră din cauza lui — E o exagerare — Dar oricum nu ştiu dacă vă daţi seama ce aţi făcut pentru noi Înseamnă enorm — Mă măguliţi, zise el Mulţumesc — Putem să facem ceva pentru dumneavoastră? zise ea Povesteşte-mi tot ce ştii despre Nima Rita, îşi zise el în sinea lui Să iasă adevărul la iveală Apoi zise: — Aveţi grijă de Johannes şi, după ce se însănătoşeşte, să-şi caute un loc de muncă mai liniştit — A fost o perioadă oribilă — Înţeleg — Ştiţi Părea dezorientată şi îşi freca agitată braţul stâng — Da? — Tocmai am citit ce se scrie despre Johannes pe net şi, dintr-odată, oamenii au început să fie cumsecade din nou, nu toţi, fireşte, dar majoritatea E aproape incredibil M-a făcut încă o dată să-mi dau seama în ce coşmar am trăit în ultima vreme El se aplecă puţin înainte şi o luă de mână — Eu am sunat la DN şi le-am spus că a fost o tentativă de sinucidere, deşi nu ştiam sigur că aşa era Am făcut o prostie? continuă ea — Presupun că aţi avut motivele dumneavoastră — Voiam să-i fac să înţeleagă cât de departe s-a ajuns — Sună logic — Tipii de la Must mi-au povestit ceva ce mi s-a părut foarte ciudat, zise ea aruncându-i o privire disperată Mikael îi răspunse cât de calm putu: — Ce v-au povestit? — Că aţi aflat despre Nima Rita că a fost găsit mort la Stockholm — Da, e într-adevăr foarte ciudat Îl cunoşteaţi? — Nu ştiu dacă să îndrăznesc să spun ceva Mă tot bat la cap să-mi ţin gura — Şi pe mine mă bat la cap, zise el şi apoi adăugă: Dar cine zice că trebuie să ne supunem? Ea afişă un zâmbet trist — Poate că nu trebuie — L-aţi cunoscut deci? — Da, l-am cunoscut în tabăra de bază Îl apreciam mult şi cred că şi el pe noi „Sahib, sahib”, avea obiceiul să zică despre Johannes „Very good person” Avea o soţie fermecătoare — Luna — Luna, repetă ea Ne răsfăţa pe toţi, robotea fără încetare Mai târziu i-am ajutat să-şi construiască o casă în Pangboche — Ce gest frumos! — Nu ştiu ce să zic Ne-am simţit cu toţii vinovaţi pentru ce i s-a întâmplat — Aveţi idee de ce a dispărut din Katmandu, unde se presupunea că murise, şi a apărut în Stockholm trei ani mai târziu, unde a murit a doua oară? Ea îl privi cu disperare — Povestea asta îmi dă fiori, zise ea — Înţeleg — Dacă i-aţi fi văzut pe băieţii din Khumbu — Ce-i cu ei? — Îl adorau A salvat o mulţime de vieţi şi a plătit un preţ teribil — A fost sfârşitul carierei lui de alpinist — A fost ponegrit — Dar nu de toţi, nu? — De mulţi — De cine? — De apropiaţii Klarei Engelman — Adică de soţul ei? — Da, şi de el, fireşte Mikael simţi schimbarea subtilă din tonul vocii ei — E un răspuns ciudat — Posibil, dar trebuie să înţelegeţi că povestea e mai complicată decât ce s-a făcut public, au fost implicaţi o mulţime de avocaţi Anul trecut, o editură americană s-a văzut nevoită să retragă de la tipar o carte despre aceste evenimente — Avocaţii lui Engelman, nu-i aşa? — Exact Engelman e un magnat în domeniul imobiliar, pe hârtie e antreprenor, dar în adâncul sufletului nu-i altceva decât un gangster, un mafiot, asta e părerea mea cel puţin, şi ştiu că nu era foarte mulţumit de soţia sa către sfârşit — De ce? — Pentru că se îndrăgostise de ghidul nostru, Viktor Grankin, şi voia să-l părăsească pe Stan Ne-a spus că avea de gând să divorţeze şi să dezvăluie presei ce porc narcisist era cu ea Ăsta e unul din lucrurile pe care Engelman a reuşit să le muşamalizeze destul de bine, chiar dacă pe site-urile de scandal mai apare câte ceva pe ici, pe colo — Înţeleg, zise el — Era un conflict inflamat — Şi Nima Rita ştia despre toate astea? — Ţineau totul secret, dar cred că ştia La urma urmelor, el era cel care avea grijă de ea — A tăcut şi el în legătură cu ce se întâmpla? — Cred că da Sau cel puţin atâta vreme cât a fost într-o stare psihică mai bună Dar, după moartea soţiei sale, am auzit că ar fi devenit din ce în ce mai confuz, deci nu m-ar mira deloc să fi trăncănit despre asta şi multe altele pe unde trecea Mikael o contemplă pe Rebecka Forsell, o privi în ochi, îi analiză trupul lung care se chircea în scaun Apoi spuse împotriva voinţei lui: — Către final începuse să trăncănească şi despre soţul dumneavoastră ∵ Pe Rebecka o cuprinse mânia, dar se forţă să nu arate nimic, deşi ştia că era nedrept Mikael Blomkvist îşi vedea pur şi simplu de treaba lui În plus, îi salvase viaţa soţului ei Însă cuvintele lui readuseră în prim-plan bănuiala ei cea mai îngrijorătoare, şi anume că Johannes îi ascunsese ceva în legătură cu Everestul şi cu Nima Rita, căci, dacă era să fie sinceră, nu crezuse niciodată că el ajunsese în pragul disperării din cauza campaniei de defăimare Johannes era un luptător, un combatant, un nebun ce deborda de optimism şi se arunca înainte în ciuda şanselor minime de reuşită Or, singurele dăţi când îl văzuse distrus erau acum pe Sandön şi după ce escaladase Everestul De aceea începuse să creadă că exista o legătură între atunci şi acum şi bănuia că aceasta era adevărata explicaţie a mâniei ei, şi nicidecum Mikael El era doar mesagerul pe care voia să-şi verse furia — Nu înţeleg de ce, zise ea — Deloc? Ea rămase tăcută Apoi zise ceva ce regretă imediat: — Ar trebui să staţi de vorbă cu Svante — Lindberg? — Exact Rebecka nu-l putea înghiţi pe Svante şi se certaseră rău acasă când Johannes îl alesese să-i fie secretar de stat În aparenţă, Svante era copia lui Johannes, avea aceleaşi energie şi agilitate militărească Dar, de fapt, era o cu totul altă persoană În vreme ce Johannes considera pe toată lumea de bună-credinţă, până la proba contrarie, Svante era, în secret, mereu calculat şi manipulator — Ce-mi poate povesti Svante Lindberg? întrebă el Ce e în interesul lui, îşi spuse ea — Ce s-a întâmplat pe Everest, zise ea, întrebându-se în sinea ei dacă nu cumva îl trădase pe Johannes prin aceste cuvinte Pe de altă parte, se putea considera că Johannes era cel care o trădase pe ea, dacă într-adevăr nu-i povestise tot ce se întâmplase pe munte Se ridică şi-l îmbrăţişă pe Mikael Blomkvist, mulţumindu-i încă o dată, apoi plecă înapoi către secţia de terapie intensivă 18 Noaptea de 26 spre 21 august Inspectorul de criminalistică Ulrike Jensen interogă pentru prima oară victima la Ringhospitalet din Copenhaga, unde Thomas Müller ajunsese la 11:10 seara, cu arsuri pe braţe şi pe piept Ulrike avea 44 de ani, devenise de curând mamă şi era specializată în investigarea agresiunilor sexuale Acum fusese însă mutată la crime violente, unde lucra adesea pe tura de noapte – momentan era cea mai bună soluţie pentru familie –, prin urmare avusese parte de numeroase mărturii ale unor persoane confuze sau în stare de ebrietate Ceea ce auzea acum însă le întrecea pe toate — Înţeleg că suferiţi şi că sunteţi sub influenţa morfinei, zise ea Însă trebuie să încercăm să fim obiectivi şi să ne concentrăm asupra descrierii răufăcătoarei — N-am mai văzut niciodată nişte ochi ca ăia, bolborosi el — Asta mi-aţi spus deja Dar am nevoie de ceva mai concret Nu avea niciun semn distinct? — Era tânără şi scundă, cu părul negru şi vorbea ca o stafie — Cum vorbeşte o stafie? — Fără niciun sentiment sau mai degrabă ca şi cum s-ar fi gândit la altceva Nu părea să fie deloc prezentă — Şi ce v-a spus? Aţi putea să repetaţi, ca să încercăm să clarificăm un pic ce s-a întâmplat? — A zis că nu-şi calcă niciodată singură hainele, că nu se prea pricepe şi că cel mai important e să nu mă mişc — Câtă cruzime! — E o descreierată — Altceva? — Că o să vină după mine iar, dacă nu — Dacă nu ce? Thomas Müller se foia în patul de spital, privind-o neputincios — Dacă nu ce? repetă ea — Dacă nu o las în pace pe soţia mea Mi-a zis să nu mai dau ochii cu ea vreodată Şi să divorţez — Spuneaţi că soţia dumneavoastră se află într-o călătorie, nu? — Da, e Mormăi ceva neclar — I-aţi făcut ceva soţiei dumneavoastră? continuă ea — Nu i-am făcut nimic Ea — Ce a făcut? — M-a părăsit — De ce credeţi că v-a părăsit? — E al dracului de Se pregătea să zică ceva grosolan, dar îi mai rămăsese destulă minte încât să nu termine propoziţia Ulrike Jensen presupunea că exista o poveste mai veche care probabil era la fel de neplăcută Pentru moment însă, lăsă lucrurile aşa cum erau — Nu vă mai aduceţi aminte nimic altceva care ne-ar putea fi de folos? întrebă ea — Femeia mi-a zis că am ghinion — Cum adică? — Că a ţinut în ea o groază de lucruri toată vara şi că asta a adus-o în pragul nebuniei — Ce a vrut să spună cu asta? — Eu de unde să ştiu? — Cum v-aţi despărţit? — Mi-a rupt scotch-ul de la gură şi mi-a repetat iar totul — Să nu vă apropiaţi de soţia dumneavoastră? — Şi chiar asta am să fac Nu vreau s-o mai văd — Bine, zise ea Momentan, e o idee bună Deci n-aţi vorbit cu soţia dumneavoastră în seara asta? — V-am zis doar că habar n-am pe unde e La naiba — Da? — Trebuie să vă puneţi pe treabă Persoana asta e bolnavă mintal E un pericol public — O să facem tot ce putem, zise Ulrike Jensen Vă promit Dar se pare că — Se pare că ce? — Că niciuna din camerele de supraveghere din cartier nu funcţiona la momentul respectiv, deci nu prea avem indicii, continuă ea, simţind dintr-odată că i se face lehamite de muncă ∵ Trecuse un pic de miezul nopţii când Lisbeth se afla într-un taxi care-o ducea de la aeroport la Stockholm Citea despre un avocat specializat în divorţuri pe care i-l recomandase Annika Giannini, când primi un mesaj criptat de la Mikael Dar era mult prea obosită şi mohorâtă ca să mai aibă puterea să-l citească După câteva clipe nu mai citi nici despre avocat şi începu să privească în gol pe fereastra maşinii Ce naiba avea? Îi plăcea de Paulina Poate că o şi iubea, în felul ei sucit Dar cum îi arătase asta? O trimisese la München, acasă la părinţii ei, deşi văzuse cât era de disperată Apoi îl atacase pe soţul ei, ca şi cum actul răzbunării în sine avea să compenseze lipsa ei de afecţiune Pe sora sa – care îi făcuse atâta rău – nu era în stare s-o omoare, dar pe Thomas Müller l-ar fi putut ucide fără să clipească, la Copenhaga Când se aflase deasupra lui cu fierul de călcat în mână, prin faţa ochilor i se perindaseră frânturi de amintiri Zalacenko, avocatul Bjurman, psihiatrul Teleborian şi alţi nemernici Avusese o adevărată cădere nervoasă Păruse că vrea să se răzbune pentru o viaţă întreagă şi doar printr-un act absolut de voinţă reuşise să se abţină şi să nu o ia cu totul razna La naiba! Trebuia să-şi revină Altfel avea să continue tot aşa – cu şovăieli când avea nevoie de putere de acţiune şi cu nebunie pură când trebuia să fie calmă Unul din lucrurile pe care le conştientizase pe Bulevardul Tverskoi o făcuse să-şi piardă echilibrul Nu era vorba doar de faptul că rămânea ca paralizată de fiecare dată când Zala venea să o ia pe Camilla noaptea Era vorba şi de mama ei Cât ştiuse ea din tot ce se petrecea? Şi închisese ochii? Era un gând care o zgândărea din ce în ce mai rău şi care o făcea să-i fie frică de sine însăşi – de indecizia sa; trăia spaima că avea să fie o luptătoare slabă în ceea ce avea să urmeze în mod inevitabil: marea luptă a vieţii sale Cu ajutorul lui Plague, reuşise să pirateze camerele de luat vederi din jurul apartamentului de pe şoseaua Strandvägen şi, prin urmare, ştia că sora sa primise vizita celor de la clubul Svavelsjö MC Înţelesese că era vânată cu toate mijloacele pe care Camilla le avea la dispoziţie şi că aceasta din urmă n-ar fi ezitat nicio clipă să pună mâna pe ea, dacă i s-ar fi ivit ocazia Deci clar, la naiba, trebuia să-şi revină Trebuia să redevină puternică şi să-şi recâştige concentrarea Pentru început însă, avea nevoie de un acoperiş deasupra capului Nu mai avea apartamentul de la Stockholm, deci trecu în revistă în gând mai multe posibilităţi Până la urmă citi şi mesajul de la Mikael Era vorba despre Forsell şi despre şerpaş şi era cu siguranţă interesant în felul lui Dar ea nu-şi putea permite să se implice în asta Îi trimise un răspuns impulsiv care o miră chiar şi pe ea: Sunt în oraş Hai să ne vedem imediat La hotel Nu era doar o propunere indecentă, reflectă ea, sau o reacţie la faptul că se simţise atât de singură şi fără de speranţă Era, de asemenea o măsură de siguranţă, căci nu era deloc improbabil, nu-i aşa?, ca în lipsa unor piste care să ducă la ea, lacheii Camillei să se ia de apropiaţii ei Aşa că era un lucru bun să-l încuie pe Kalle Blomkvist într-o cameră de hotel Pe de altă parte, se putea încuia undeva şi singur, iar când trecură 10, 15 şi apoi 20 de minute fără ca el să-i răspundă, Lisbeth pufni şi închise ochii, simţind că ar fi putut să doarmă o veşnicie; şi poate chiar aţipi, căci, atunci când Mikael îi răspunse, sări ca arsă ∵ Mikael sosi acasă pe Bellmansgatan, convins că avea să se prăbuşească în pat În loc să facă asta, se aşeză la calculator şi începu să caute informaţii despre omul de afaceri Stan Engelman, care avea acum 74 de ani, era recăsătorit şi era anchetat sub acuzaţia de mită şi atac la persoană cu ocazia vânzării a trei hoteluri din Las Vegas Şi, deşi nimic nu era sigur – fireşte că magnatul nu-şi recunoştea nicio vină –, imperiul lui de afaceri părea să se clatine Se zvonea că apelase la ajutorul unor contacte de afaceri din Rusia şi Arabia Saudită Stan Engelman nu făcuse absolut nicio declaraţie despre Nima Rita Cu toate acestea, se lansase în atacuri violente la adresa ghidului Viktor Grankin, care decedase, şi care-l angajase anterior pe Nima ca sirdar, plus că Engelman dăduse în judecată compania lui Grankin, Everest Adventures Tours, obţinând o rezoluţie de la un tribunal din Moscova, ceea ce dusese rapid lă falimentul firmei Fără doar şi poate, expediţia la care participase Nima Rita fusese obiectul unei crize de furie Dar asta nu explica de ce şerpaşul apăruse brusc exact la Stockholm, dintre toate oraşele de pe pământ, şi Mikael renunţă la această pistă pentru moment Era mult prea obosit ca să intre în detaliile afacerilor imobiliare şi amoroase ale lui Engelman şi ale tuturor crizelor lui idioate Se hotărî deci să-l verifice pe Svante Lindberg, care era în mod logic cel care ştia cel mai bine ce i se întâmplase lui Forsell pe Everest Svante Lindberg era general-locotenent şi fost cercetaş costier şi probabil agent secret la rândul lui şi, pe deasupra, bun prieten cu Forsell încă din tinereţe Svante Lindberg era un alpinist experimentat Înainte de Everest, escaladase alte trei vârfuri de peste 8 000 de metri, Broad Peak, Gasherbrum şi Annapurna, acesta fiind cu siguranţă motivul pentru care Viktor Grankin îl lăsase să o ia înainte împreună cu Johannes când ritmul grupului fusese încetinit în acea dimineaţă de 13 mai 2008 Ce se întâmplase de fapt pe munte, ăsta era un lucru pe care Mikael avea să-l afle mai târziu, cel mai probabil a doua zi Între timp constată doar că şi Svante Lindberg fusese ţinta atacurilor din campania de ură împotriva lui Forsell Pe ici şi colo se afirma că el era adevăratul conducător al Ministerului Apărării Dar nu prea dădea interviuri şi descrierea cea mai personală pe care Mikael o găsise era un portret făcut de revista Runner’s World cu trei ani în urmă, fiind posibil ca el să fi citit şi acel articol După aceea îşi amintea formularea când te simţi extenuat, tot mai ai la dispoziţie 70% din forţele tale Dar, între timp, aţipi Se trezi în faţa calculatorului, tremurând din tot trupul, având pe retină imaginea lui Johannes Forsell scufundându-se în adâncuri Atunci îşi dădu seama nu numai că era extenuat, ci se afla şi în stare de şoc Se îndreptă cu greu către pat, convins că avea să adoarmă instantaneu Dar mintea îi era mult prea agitată şi, în cele din urmă, se întinse după mobil şi văzu că Lisbeth îi răspunsese Sunt în oraş Hai să ne vedem imediat La hotel Era atât de obosit, încât fu nevoit să citească de două ori Apoi se simţi cum? Jenat, stingherit? Nu prea ştia Tot ce ştia era că ar fi vrut să se prefacă că nu văzuse mesajul, ceea ce sigur n-ar fi funcţionat în cazul ei Probabil că deja primise confirmarea că el citise mesajul Ce să facă acum? Nu-i venea să zică nu Dar nici da nu se simţea în stare să-i spună Închise ochii şi încercă să-şi facă ordine în gânduri Prin urmare, Lisbeth se afla la Stockholm şi voia să-l vadă imediat la un hotel Însemna asta oare mai mult decât faptul că voia să-l vadă imediat la un hotel? — La naiba, Lisbeth, mormăi el Apoi se ridică în picioare şi începu să se fâţâie cu nervozitate prin apartament, ca şi cum Lisbeth i-ar fi dat şi mai mult peste cap întregul sistem La un moment dat se uită pe una din ferestrele ce dădeau spre Bellmansgatan şi lângă barul Bishops Arms văzu un personaj pe care îl recunoscu numaidecât Era tipul cu coadă de cal pe care îl văzuse la Sandhamn şi atunci tresări ca şi cum ar fi primit o lovitură în stomac, căci acum nu mai exista niciun dubiu, nu-i aşa? Era urmărit şi această constatare îl făcu să scuipe încă o înjurătură Inima îi zvâcnea în piept, gura îi era uscată; îşi zise că trebuia neapărat să-l contacteze pe Bublanski sau pe altcineva de la poliţie Şi totuşi, nu făcu nimic altceva decât să-i răspundă lui Lisbeth: Sunt filat Ea îi răspunse: E vina mea Te ajut să scapi de ei Ar fi vrut să ţipe că nu se simţea în stare să scape de nimeni şi că nu voia altceva decât să doarmă şi să-şi vadă de amărâta lui de vacanţă, să uite de greutăţi şi de agitaţie Îi scrise: OK 19 27 august Kira s-ar fi lipsit cu drag de Svavelsjö MC I-ar fi dat afară cu cea mai mare plăcere pe aceşti bandiţi cu vestele lor ridicole, cu ţintele, cu glugile şi tatuajele lor cu tot Dar avea din nou nevoie de ei şi de aceea le aruncase cu bani în cale şi evocase chiar şi amintirea lui Zalacenko, spunându-le că astfel îi onorau memoria Îi stăteau în gât şi voia să-i ocărască pentru că erau nişte tâlhari şi nişte rataţi, să-i trimită la frizer şi la croitor Îşi păstră însă aura glacială şi demnitatea şi se bucură încă o dată că îl avea pe Galinov lângă ea Acesta purta azi un costum alb de in şi pantofi de piele maro; era aşezat pe fotoliul roşu din faţa ei, lecturând un articol despre înrudirea limbii suedeze cu germana de jos sau ceva de genul ăsta, ca şi cum întreaga operaţiune nu era altceva decât o vizită de studiu pentru el Prezenţa lui o liniştea însă, era ca o punte spre trecut şi, în plus, îi şi speria pe motociclişti Când îi puseseră sub semnul întrebării autoritatea şi remarcase că nu le convenea să primească ordine de la o femeie, fusese de ajuns ca bătrânul Galinov să-şi împingă ochelarii de citit spre vârful nasului şi să se holbeze la ei cu privirea lui de o albăstrime glacială, ca să-i facă să tacă şi să se supună Kira bănuia că ştiau exact de ce era capabil Galinov, de aceea nu-i păsa deloc de faptul că era atât de pasiv El avea să-şi joace rolul un pic mai târziu Pentru a o vâna pe Lisbeth avea nevoie de Bogdanov şi de bandiţi Pentru moment însă nu găsiseră absolut nimic, nici măcar o urmă Parcă ar fi alergat după o umbră, iar în seara asta, ca şi cum lucrurile n-ar fi mers deja destul de rău, pierduseră încă o pistă; prin urmare, Kira îl chemase la ea pe Marko Sandstrom, preşedintele clubului Svavelsjö Acesta tocmai păşea în încăpere împreună cu un alt bandit, pe care parcă îl chema Krille, dar de fapt nu-i păsa prea mult de numele lui — Să nu-mi veniţi cu vreo scuză, zise ea Tot ce vreau să aud e o explicaţie logică pentru ce s-a întâmplat Marko zâmbi îngrijorat, lucru care o bucură Marko era la fel de masiv şi de înfiorător ca toţi ceilalţi membri ai clubului Avea însă bunul-gust să nu poarte barbă sau părul lung, şi nici nu făcuse burtă În plus, avea un chip plăcut şi nişte pectorali în care încă şi-ar mai fi înfipt unghiile la fel ca în trecut — Sarcina noastră nu este realistă, zise Marko încercând să adopte o mină autoritară, deşi nu se putu abţine să nu tragă cu ochiul la Galinov, care nu-şi ridică privirea, ceea ce iarăşi îi făcu plăcere Kirei Ea zise: — În ce fel nu e realistă? Nu v-am cerut altceva decât să-l ţineţi sub supraveghere — Da, 24 de ore din 24, preciză Marko E nevoie de resurse În plus, nu e un începător — Cum s-a putut întâmpla? repetă ea, accentuând fiecare cuvânt — Nenorocitul începu tipul care probabil se numea Krille Marko îl întrerupse: — Lasă-mă pe mine să explic! Camilla — Kira! — Scuze, Kira, continuă el Blomkvist a dispărut subit în barca lui cu motor ieri după-amiază N-am avut nicio şansă să-i luăm urma şi, curând, situaţia a devenit neplăcută Toată insula forfotea de poliţişti şi militari şi n-aveam nici ce-a mai vagă idee încotro o luase, aşa că a trebuit să ne despărţim Jorma a rămas la Sandhamn, iar Krille s-a dus pe Bellmansgatan să stea la pândă — Şi Mikael a apărut acolo? — Seara târziu, cu un taxi Părea terminat de oboseală Nu exista niciun indiciu care să ne facă să credem că avea alte planuri decât să se ducă la culcare şi, după părerea mea, ar trebui să-l aplaudăm pe Krille pentru că a rămas la post Mikael a stins lumina Şi totuşi, pe la 1 noaptea a ieşit iar, cu o geantă în mână, şi s-a îndreptat spre staţia de metrou Mariatorget Nu s-a uitat nici măcar o dată în urma lui Pe peron a stat cu capul sprijinit în mâini — Părea bolnav, adăugă Krille — Exact, continuă Marko Ne-a făcut să ne relaxăm Să coborâm garda În metrou, şi-a sprijinit capul de fereastră şi a închis ochii Părea la capătul puterilor Dar pe urmă — Da? — La staţia Gamla Stan, chiar înainte să se închidă uşile, a sărit ca o ghiulea, a zbughit-o afară şi a dispărut de pe peron L-am pierdut Într-o primă fază, Kira nu scoase niciun cuvânt Avu doar un schimb de priviri cu Galinov, ceea ce Marko observase Apoi se uită în jos la propriile sale mâini fără să facă vreo mişcare Unul din lucrurile pe care le învăţase încă de la început era că tăcerea şi liniştea au darul de a crea mult mai multă panică decât orice ieşire violentă şi, deşi simţea că ar fi vrut să urle şi să înjure, zise pe un ton sec şi obiectiv: — Pe femeia aia pe care Blomkvist a luat-o cu el la Sandhamn am identificat-o? — Bineînţeles O cheamă Catrin Lindås şi locuieşte în Nytorget, la numărul 6 Este o cunoscută curviştină din mass-media — Şi înseamnă ceva pentru el? — Păi , începu din nou Krille Krille avea barbă şi părul prins în coadă de cal, ochii mici şi apoşi şi nu părea a fi vreun expert în relaţii amoroase Se pare însă că ţinea morţiş să-şi dea cu părerea — Mie mi s-a părut că erau îndrăgostiţi Nu făceau altceva decât să se ţină în braţe toată ziua în grădină, continuă el — Bine, zise ea Atunci vreau să o supraveghem şi pe ea — La naiba, Camilla scuze, Kira, ce-mi ceri nu e simplu deloc Acum avem trei adrese de supravegheat, zise Marko Ea rămase din nou tăcută, apoi le mulţumi şi se bucură să-l vadă pe Galinov ridicându-şi trupul înalt şi suplu şi conducându-i afară poate că în cel mai bun caz avea să le şi spună câteva vorbe, care la prima vedere li se vor părea o formulă de politeţe, dar care aveau să-i bage în sperieţi după ce le digerau Galinov era expert în aşa ceva şi, după părerea Kirei, chiar era nevoie de o lovitură de bici Pierduse din nou conducerea jocului şi se uită cu mânie de jur-împrejur Apartamentul avea 170 de metri pătraţi, fusese cumpărat prin nişte intermediari cu doi ani în urmă şi încă avea un aer impersonal, nefiind destul de bine mobilat Dar, în lipsă de altceva, era acceptabil Şuieră o înjurătură, se ridică şi, fără să bată la uşă, intră în camera din dreapta, de pe colţ, unde Iuri Bogdanov stătea aplecat peste calculatoarele lui, degajând un miros puternic de transpiraţie — Cum merge treaba cu calculatorul lui Blomkvist? întrebă ea — Depinde — Cum adică? — Am reuşit să intru pe serverul lui, după cum ţi-am spus — Dar n-ai nicio noutate Bogdanov începu să se foiască şi Kira intră imediat la bănuieli; nici el n-avea veşti bune — Ieri, Blomkvist a făcut căutări în legătură cu Forsell, ministrul Apărării, ceea ce este bineînţeles interesant, nu numai pentru că Forsell este în vizorul GRU sau pentru că a avut de-a face cu Galinov, ci şi pentru că aseară ministrul a încercat — Nu-mi pasă de Forsell, mârâi ea Nu mă interesează decât linkurile criptate pe care Blomkvist le-a trimis şi le-a primit — N-am reuşit să le descifrez — Cum adică n-ai reuşit? N-ai decât să continui să încerci Bogdanov îşi muşcă buza, cu privirea în pământ — Nu mai am acces — Ce vrei să spui? — Azi-noapte cineva mi-a dat afară troianul — Cum dracu’? — Nu ştiu — Ai zis că nimeni nu se poate pune cu troienii tăi — Da, dar Începu să-şi roadă pieliţele de la unghii — Vrei să spui c-o fi fost vreun geniu? mârâi ea — Se pare că da, mormăi el şi atunci Kira îşi ieşi din fire Îi veni însă rapid o nouă idee şi, în loc să urle şi să pufnească, zâmbi Înţelese că Lisbeth se afla mai aproape decât îndrăznise ea să spere ∵ Mikael era întins pe patul hotelului Hellsten de pe Luntmakargatan, în timp ce Lisbeth stătea pe un fotoliu roşu de lângă fereastră şi îl privea absentă Mikael de-abia dacă dormise câteva ore Nu era deloc sigur că fusese o idee bună să vină aici Nu petrecuseră deloc o noapte romantică şi nici măcar nu se purtau ca doi vechi prieteni Totul scăpase de sub control imediat cum trecuse pragul camerei Lisbeth se holbase la el ca şi cum ar fi vrut să-i rupă numaidecât hainele de pe el şi, deşi el se gândise la Catrin pe drum, probabil că nu s-ar fi putut abţine Dar de fapt ea nu voia să se arunce asupra lui Ci asupra calculatorului şi mobilului lui I le înşfăcă şi se baricadă în spatele unor ecrane negre pe care le înşiră pe podea, aşezată pe vine în mijlocul lor, aplecată într-o poziţie ciudată Rămase nemişcată şi tăcută, doar degetele îi lucrau într-un tempo nebun în timp ce vremea trecea în cele din urmă, Mikael îşi pierdu răbdarea Îl apucară năbădăile şi îi trânti în faţă că fusese cât pe ce să se înece Că îl salvase pe ministrul lui peşte Că avea nevoie să doarmă sau cel puţin să stea de vorbă şi să priceapă ce naiba făcea — Taci! zise ea — Nici gând! El îşi ieşi din fire şi vru să se care, declarându-i că nu voia să o mai vadă niciodată Până la urmă însă, lăsă totul baltă, se dezbrăcă şi se culcă pe o parte a patului dublu, adormind bosumflat ca un copil Aproape de ivirea zorilor, Lisbeth se cuibări lângă el şi îi şopti în ureche, ca o replică de seducţie a unei persoane complet deraiate: — Aveai un troian, şmechere! Şi asta puse capac unei nopţi deja eşuate Lui Mikael i se făcu frică Începu să-şi facă griji pentru sursele sale şi îi ceru să-i povestească imediat ce se petrecea, iar ea îi spuse fără prea mare tragere de inimă şi, încetul cu încetul, ajunse să priceapă toată nebunia sau mai bine zis o parte din ea Ca de obicei, Lisbeth nu era deloc vorbăreaţă, aşa că în curând începu să clipească des, îşi puse capul pe pernă şi adormi, lăsându-l singur şi agitat în pat Atunci el începu să înjure, convins că nu mai putea să adoarmă la loc Cumva trebuie să fi reuşit însă, iar când se trezi, dădu cu ochii de Lisbeth care stătea pe fotoliu, îmbrăcată în chiloţi şi într-o cămaşă neagră mult prea lungă, cufundată într-o stare aflată între visare şi realitate Mikael îi contemplă mirat muşchii picioarelor şi cearcănele, apoi întoarse privirea către uşa de la intrare Atunci îi auzi vocea: — Am comandat micul dejun — Ce bine, răspunse el şi se duse şi aduse două tăvi pe care le puse pe pat Pregăti cafele la aparatul Nespresso de lângă fereastră şi apoi se aşeză în genunchi pe saltea, iar ea se apropie şi se instală în faţa lui O privi cum priveşti un străin şi un prieten apropiat deopotrivă şi simţi mai acut ca niciodată că o înţelegea şi că, în acelaşi timp, nu o înţelegea — De ce ai ezitat? întrebă el ∵ Lui Lisbeth nu-i plăcea întrebarea lui Mikael Nu-i plăcea mâna lui Ar fi vrut s-o ia la fugă sau să sară pe el şi să-i închidă gura Gândurile îi zburară la Paulina şi la soţul ei, la fierul de călcat pe care îl ţinuse în mână şi la multe alte lucruri mult mai urâte din copilăria îndepărtată pentru câteva clipe, nu avea idee ce să-i răspundă Apoi spuse totuşi: — Mi-am adus aminte de ceva Mikael o privi cu intensitate şi ea regretă instantaneu că nu-şi ţinuse gura — Ce ţi-ai adus aminte? — Nimic — Hai, spune! — Mi-am adus aminte de familia mea — Ce ţi-ai adus aminte despre ea? Lasă-mă-n pace, îşi zise în sinea ei Lasă-mă-n pace! — Mi-am adus aminte începu ea, ca şi cum nu s-ar fi putut abţine sau ca şi cum ceva dinăuntrul ei voia totuşi să formuleze aceste gânduri — Ce? o încurajă el — Mama ştia că sora mea Camilla fura de la noi şi minţea poliţia ca să-l apere pe Zala Ştia că ne vorbea de rău faţă de serviciile sociale şi contribuia la calvarul de acasă — Da, ştiu asta, zise el — Ştii? — Mi-a povestit Holger — Ştii şi că — Ce? Să-i spună sau să renunţe? Până la urmă dădu totul pe faţă: — Că până la urmă mama s-a săturat şi ameninţat-o pe Camilla că o dă afară? — Nu ştiu — E adevărat — Dar Camilla trebuie să fi fost o copilă la vremea respectivă? — Avea 12 ani — Chiar şi aşa — Poate că a fost doar o ieşire care nu însemna nimic Dar a fost mereu de partea mea, de asta sunt sigură Nu a plăcut-o niciodată pe Camilla — Asta se poate întâmpla în orice familie Unul dintre copii e favoritul — Dar în cazul nostru a avut consecinţe Ne-a orbit — Cum adică? — Adică n-am mai văzut ce se întâmpla — Ce se întâmpla? Încetează, îşi zise ea Încetează! Îi venea să ţipe şi să o ia la fugă Totuşi continuă, ca şi cum era propulsată înainte de o forţă pe care nu o mai putea controla: — Credeam că ea îl avea pe Zala de partea ei Că eram doi la doi în războiul de acasă, mama şi cu mine contra lui Zala şi a Camillei Dar nu a fost aşa Camilla era singură — Eraţi cu toţii singuri — Pentru ea a fost cel mai rău — În ce fel? Lisbeth îşi luă privirea de la el — Zala venea la noi în cameră câteodată noaptea, zise ea Pe vremea aceea nu-mi dădeam seama de ce Dar nici nu stăteam să mă gândesc la asta Era un om rău şi făcea tot ce-i trecea prin cap Aşa stătea treaba, iar la vremea respectivă eu nu mă gândeam decât la un singur lucru — Voiai să opreşti violenţa faţă de mama ta — Voiam să-l omor pe Zala şi ştiam că se înhăitase cu Camilla N-aveam niciun motiv să-mi pese de ea — E de înţeles — Bineînţeles însă că ar fi trebuit să mă întreb de ce Zala se schimbase — Cum adică se schimbase? — Îşi petrecea din ce în ce mai des noaptea la noi, ceea ce nu se potrivea deloc în context El era obişnuit cu luxul şi să fie servit Şi totuşi, dintr-odată, era mulţumit cu apartamentul nostru Iar asta trebuie să fi fost din cauză că apăruse o nouă miză în joc şi de-abia atunci, pe Bulevardul Tverskoi, am înţeles în sfârşit care era Era atras de Camilla ca toţi ceilalţi bărbaţi — Deci venea la ea noaptea — Îi spunea mereu să vină în sufragerie şi, când îi ascultam vorbind, nu păreau să facă altceva decât să planifice ceva împotriva mea şi a mamei Dar poate că am auzit şi altceva, lucruri pe care nu ştiam cum să le interpretez la vremea respectivă Deseori plecau cu maşina — O abuza — A distrus-o — Nu ai ce să-ţi reproşezi, zise el Lui Lisbeth îi venea să urle Îi zise: — Ţi-am răspuns doar la întrebare Am înţeles că nici eu, nici mama, n-am făcut absolut nimic ca s-o ajutăm Am priceput asta şi m-a făcut să ezit Mikael rămase tăcut în faţa ei, pe pat Părea să digere cele auzite Apoi îşi puse mâna pe umărul ei Ea i-o dădu la o parte şi îşi îndreptă privirea către fereastră — Ştii ce cred eu? zise el Ea nu răspunse — Pur şi simplu, nu cred că eşti genul de persoană care împuşcă pe cineva în felul ăsta — Prostii! — Nu cred, Lisbeth N-am crezut asta niciodată Lisbeth luă un croasant de pe tavă şi mormăi mai mult pentru sine însăşi, decât pentru Mikael: — Şi totuşi ar fi trebuit s-o omor, zise ea Acum e pe urmele noastre ale tuturor 20 27 august Jan Bublanski luă cu el o sticlă de Grant’s de 12 ani, pe care o avea acasă de-o veşnicie, ceea ce bineînţeles era împotriva principiilor lui Dar cum martorul îi ceruse whisky, nu voia să pară prea pretenţios De ieri era total concentrat asupra investigaţiei în cazul Nima Rita şi de aceea făcuse tot ce-i stătea în putinţă să pună mâna pe ultimul martor care-l văzuse pe şerpaş în viaţă şi, în cele din urmă, dăduse de el aici, în Haninge, într-un mic apartament cu chirie dintr-un bloc galben de pe aleea Klockarleden Apartamentul nu arăta chiar în ultimul hal, Bublanski văzuse şi mai rău de-atât, dar nici nu era aranjat Înăuntru mirosea urât şi erau o mulţime de sticle, scrumiere şi resturi de mâncare Însă martorul degaja o aură de eleganţă boemă Purta o cămaşă albă şi o bască pariziană — Domnule Järvinen, zise Bublanski — Să trăiţi, domnule comisar — E bun ăsta? Îi arătă sticla şi primi un zâmbet drept răspuns, după care se aşezară pe nişte scaune albastre de lemn din bucătărie — L-aţi întâlnit pe cel despre care acum ştim că se numeşte Nima Rita în noaptea dintre 14 şi 15 august, nu-i aşa? zise el — Exact un descreierat Mă simţeam cam rău şi-l aşteptam pe un tip care stă pe lângă Norra Bantorget ca să-mi vândă ceva de băut, când a apărut vagabondul ăsta, tare supărat şi strâmb fireşte că n-ar fi trebuit să scot niciun cuvânt Se vedea de la distanţă că era dus cu pluta Dar eu sunt vorbăreţ din fire, aşa că l-am întrebat politicos şi discret ce face şi atunci a început să se miorlăie — În ce limbă? — În engleză şi în suedeză — Deci vorbea suedeză? — E, vorbea! A zis câteva cuvinte Dar era imposibil de înţeles Ţipa că fusese printre nori şi se luptase cu zeii şi vorbise cu morţii — Nu-i posibil să fi vorbit despre Everest? — E posibil Nu prea-l ascultam cu atenţie Mi-era al dracu’ de rău şi n-aveam chef de baliverne — Deci nu-ţi aminteşti nimic concret din ce zicea? — Salvase viaţa multor oameni „I saved many lives”, a zis şi mi-a arătat cioturile de la mâini — A zis ceva despre Forsell, ministrul Apărării? Heikki Järvinen îl privi cu mirare şi îşi turnă whisky într-un pahar pe care apoi îl dădu peste cap cu o mână tremurândă — Ciudat că-i pomeneşti numele, zise el — De ce e ciudat? — Parcă-mi aduc aminte că a zis ceva despre el Da de fapt nu e deloc ciudat Toată lumea vorbeşte despre el — Ce-a zis, mai concret? — Că-l cunoştea, cred Că ştia o groază de persoane importante şi asta iar mi se părea de necrezut Îmi făcuse capul calendar cu vorbăria lui şi nu mai suportam I-am zis câteva vorbe prosteşti — Cum adică? — Păi n-a fost o chestie rasistă, de fapt Dar nicio mişcare deşteaptă n-a fost I-am zis că arăta ca un chinezoi şi atunci s-a burzuluit la mine şi mi-a tras una de-am rămas mască N-am avut nicio şansă M-a bătut până la loc comanda, zău îţi zic Îţi dai seama? — Înţeleg că trebuie să fi fost foarte neplăcut — Sângeram ca un porc înjunghiat, continuă Järvinen agitat Încă mai am o rană Uite, aici Arătă către buză, unde într-adevăr avea o rană Pe de altă parte, tot corpul îi era plin de răni şi vânătăi, deci Bublanski nu era deloc impresionat — Şi pe urmă ce s-a întâmplat? — S-a cărat cu tot elanul din lume sau poate că n-ar trebui să spun asta, având în vedere că a murit a doua zi Da’ atunci aşa părea A găsit imediat un vânzător un pic mai jos pe Vasagatan Bublanski se înclină deasupra mesei — Un vânzător de băutură? — L-a oprit un tip pe trotuarul de lângă hotelul ăla de-acolo şi mi s-a părut că i-a dat o sticlă Da eram destul de departe şi poate că n-am văzut eu bine — Ce poţi să-mi spui despre tipul ăsta? — Despre vânzător? — Da — Nimic Era slab, brunet şi înalt Avea o geacă neagră, blugi şi şapcă Da nu l-am văzut la faţă — Arăta ca un beţiv? — Aş zice că nu Mergea altfel — Ce vrei să spui? — Mergea cu prea multă uşurinţă şi prea repede — Adică era bine antrenat? — Poate Bublanski îl contemplă pe Järvinen în tăcere câteva clipe şi avu impresia că se afla în faţa unui bărbat care, deşi era în plin declin, făcea totuşi eforturi să păstreze aparenţele Încă mai avea spirit de luptă — Ai văzut încotro s-a îndreptat? — S-a îndepărtat în direcţia gării Iniţial am vrut să mă iau după el Dar n-aveam nicio şansă să-l ajung din urmă — Deci poate că nu era acolo ca să vândă băutură? Poate că venise doar ca să-i paseze o sticlă lui Nima Rita — Vrei să spui ? — Nu vreau să spun nimic Cert este însă că Nima Rita a murit otrăvit şi, având în vedere obiceiurile lui, nu e improbabil să fi primit otrava într-o sticlă de băutură Prin urmare, sunt foarte interesat de acest tip Heikki Järvinen bău încă un pahar şi apoi spuse: — Atunci poate că ar mai fi încă ceva de spus — Ce anume? — A zis că mai încercaseră să-l otrăvească — Cum adică? — Păi nici asta n-a fost clar Striga cât îl ţinea gura despre toate lucrurile extraordinare pe care le făcuse şi despre toate persoanele importante pe care le cunoştea Dar, în acelaşi timp, mi-a dat impresia că fusese închis la nebuni, unde refuzase să ia medicamentele „They tried to poison me”, a strigat „But I ran I climbed down a mountain to the lake ” Cel puţin asta cred că a zis Că fugise de nişte doctori — Că fugise de pe un munte până la un lac? — Aşa cred — Şi părea să fie vorba de un spital din Suedia sau din străinătate? întrebă Bublanski — Din Suedia, cred Arăta cu degetul în spate, ca şi cum ar fi fost prin apropiere Dar de fapt arăta cu degetul în toate direcţiile, ca şi cum şi cerul şi zeii cu care se luptase ar fi fost tot prin apropiere — Înţeleg, zise Bublanski care acum voia să plece de-acolo cât mai repede cu putinţă ∵ Lisbeth se afla la birou în camera sa de hotel, de unde constată că membrii bandei Svavelsjö, inclusiv preşedintele clubului, Marko Sandström, se pregăteau să plece de la adresa de pe şoseaua Strandvägen Se întreba cum ar trebui să reacţioneze Nu ajunse la nicio concluzie Îşi închise calculatorul şi observă că Mikael se îmbrăcase şi stătea pe pat citind ceva pe mobil şi atunci îşi zise că ar trebui să-l lase în pace Nu mai suporta să-i pună nicio întrebare despre viaţa ei şi, cu atât mai puţin, să-i audă teoriile conform cărora de fapt era bună la suflet sau ce-o fi încercat să spună el în ultimul comentariu Zise: — Ce faci? — Poftim? — Cu ce te ocupi acolo? — Cu povestea aia legată de şerpaş, răspunse el — Ai ajuns la vreo concluzie? — Tocmai citeam despre tipul ăsta, Stan Engelman — Un tip de treabă, nu-i aşa? — Exact Genul tău de bărbat — Şi pe urmă îl mai ai şi pe Mats Sabin, zise ea — Da, şi pe el — Şi despre el ce crezi? — N-am ajuns acolo încă — Eu cred că poţi să uiţi de el, zise ea Mikael îşi ridică privirea curios — Ce te face să spui asta? — Pentru că pare să fie genul de lucru de care te loveşti şi te face să te agiţi pentru că apar oarecare coincidenţe Însă nu cred că e nimic solid dincolo de aparenţe — De ce nu? Ea se ridică şi se îndreptă spre fereastră, de unde privi spre Luntmakargatan printr-o crăpătură a perdelelor în timp ce se gândea la Camilla şi la Svavelsjö MC Îi veni o idee Se întrebă dacă nu cumva era cazul să facă totuşi presiuni asupra lor — De ce nu? repetă el — L-ai găsit un pic cam repede, nu-i aşa? înainte să fi fost sigur de ce zisese de fapt cerşetorul — E adevărat — Ar trebui să te întorci în timp până la epoca colonială — Cum adică? — Păi, Everestul nu-i altceva decât o rămăşiţă de colonialism, cu alpinişti albi şi oameni de altă rasă care le cară bagajele, nu? — Da, e posibil — Cred că ar trebui să te gândeşti la asta şi să te uiţi la cum se exprima Nima Rita în general — Nu poţi măcar o dată să vorbeşti pe înţelesul tuturor? ∵ Mikael rămase pe pat aşteptându-i răspunsul, dar observă că Lisbeth se gândea din nou aiurea, la fel cum o făcuse şi de dimineaţă când se afla pe fotoliu, aşa că se hotărî să verifice singur Apoi începu să-şi adune lucrurile Cel mai bine era să se grăbească şi s-o reîntâlnească pe Lisbeth mai târziu, deci îşi băgă calculatorul în geantă şi se ridică, cu gândul să încerce s-o îmbrăţişeze şi să-i spună să aibă grijă de ea Lisbeth însă nu reacţionă nici măcar când se apropie de ea — Pământul către Lisbeth, zise el, ceea ce-l făcu să se simtă ridicol, şi de-abia atunci privirea ei se limpezi şi se uită la geanta lui Geanta părea să-i transmită un mesaj — Nu poţi să pleci acasă, zise ea — Atunci plec altundeva — Vorbesc serios, continuă ea Nu poţi să te duci acasă sau la cineva cunoscut Te urmăresc — Pot să-mi port singur de grijă — Ba nu poţi Dă-mi mobilul — Nu începe iar — Dă-mi-l! Mikael era de părere că Lisbeth migălise destul pe telefonul lui şi tocmai se pregătea să-l bage în buzunar, când ea i-l smulse din mână El se agită, aproape că se înfurie, deşi fără prea mare rezultat Lisbeth începuse deja să umble prin programe şi coduri şi Mikael o lăsă să continue Făcuse dintotdeauna exact ce voia ea cu calculatoarele lui Până la urmă însă se sătură să aştepte şi se răţoi: — Ce naiba faci? Atunci ea îşi ridică privirea Pe chip i se citea umbra unui zâmbet — Îmi place, zise ea — Ce-ţi place? — Expresia asta — Care expresie? — Ce naiba faci? N-ai putea totuşi s-o spui la plural? Pe acelaşi ton — Despre ce vorbeşti? — Spune-o odată! Lisbeth întinse mâna cu mobilul către el — Ce? — Ce naiba faceţi? — Ce naiba faceţi? zise el — Foarte bine, perfect Mai făcu încă ceva pe telefon, apoi i-l întinse înapoi — Ce-ai făcut? — Acum pot să văd unde eşti şi să aud ce se întâmplă în jurul tău — Ce naiba!? — Exact! — Deci nu mai am dreptul la viaţă personală — Poţi să-ţi vezi în linişte de viaţa ta personală, n-am de gând să ascult fără rost, cel puţin nu dacă nu spui expresia respectivă — Deci pot să continui să te bârfesc? — Poftiiim? — Era o glumă, Lisbeth — OK Mikael zâmbi Lisbeth e posibil să fi zâmbit şi ea sau poate nu, iar atunci el îşi luă mobilul, o privi din nou şi-i mulţumi — Dă-te la fund o vreme, zise ea — Aşa o să fac — Bine — Noroc că nu mă cunoaşte nimeni — Ce? Ratase şi această glumă şi atunci el o îmbrăţişă în cele din urmă şi apoi ieşi încercând să se piardă în mulţime Tactica nu prea funcţiona însă Nu ajunse mai departe de Tegnergatan când îl opri un puşti pentru un selfie Pe urmă îşi continuă drumul pe Sveavägen, deşi poate ar fi fost mai prudent să se abţină Până la urmă, se aşeză pe o bancă din apropierea Bibliotecii Municipale şi dădu din nou o căutare cu numele Nima Rita şi găsi un articol lung din Outside care data din august 2008 Acesta conţinea una dintre cele mai detaliate declaraţii pe care Nima Rita le făcuse vreodată Citatele nu comunicau însă nimic ieşit din comun sau cel puţin nu la prima vedere Era vorba de lucruri despre care Mikael mai citise deja, replici pline de respect sau de mâhnire în legătură cu Klara Engelman Şi totuşi Mikael tresări după câteva clipe, fără să ştie de ce Era vorba despre această propoziţie simplă în disperarea ei: I really tried to take care of her I tried But Mamsahib just fell, and then the storm came, and the mountain was angry, and we couldn’t save her I am very, very sorry for Mamsahib Mamsahib Bineînţeles „Mamsahib” sau „memsahib”, citi el, era forma de feminin a lui „sahib”, care desemna populaţia albă în India colonialistă Cum de nu se gândise la asta mai devreme? Doar văzuse de-a lungul cercetărilor sale că mulţi şerpaşi făceau referire la alpiniştii occidentali în astfel de termeni I took Forsell and I left Mamsahib Asta trebuie să fi spus Prin urmare, trebuie să fi fost vorba de Klara Engelman Dar ce însemna asta de fapt? Că Nima Rita îl salvase pe Johannes Forsell în locul Klarei Engelman? Nu coincidea deloc cu cele întâmplate Klara şi Johannes se aflaseră în locuri diferite pe munte, iar Klara era cu siguranţă deja moartă când Forsell ajunsese la ananghie Şi totuşi se întâmplase oare ceva grav, ceva ce trebuia ţinut secret? Era posibil ca explicaţia să fie asta sau cu totul alta Mikael simţi cum îi revine cheful de viaţă şi îşi dădu seama că vacanţa se încheiase de-a binelea şi că era musai să rezolve această dilemă Mai întâi însă îi trimise un mesaj lui Lisbeth: De ce trebuie să faci mereu pe deşteapta?? 21 27 august Paulina Müller stătea pe pat în vechea sa cameră din casa părintească din Bogenhausen în München, îmbrăcată în pijamale, vorbea la telefon şi bea ciocolată caldă în timp ce mama sa umbla de colo-colo şi avea grijă de ea, ca şi cum ar fi avut din nou 10 ani, ceea ce nu era aşa de rău până la urmă Nu-şi dorea altceva decât să redevină copil şi să nu mai fie nevoie să-şi asume nicio responsabilitate, să poată plânge în voie În plus, se înşelase Părinţii ei înţeleseseră foarte bine ce fel de bărbat era Thomas Nu văzuse nicio umbră de îndoială în ochii lor când le povestise ce-i făcuse acesta În acest moment însă, se încuiase în cameră strigând că nu voia să fie deranjată — Deci n-aveţi idee cine poate fi această femeie? întrebă inspectorul Ulrike Jensen la telefon, pe un ton care arăta că nu o crede deloc, şi avea toate motivele să nu o creadă Paulina nu numai că înţelesese imediat cine era femeia cu fierul de călcat, ci înţelesese, de asemenea, logica tenebroasă a acestor acţiuni, speriind-o de moarte ideea că, într-un fel sau altul, fusese de acord cu cele întâmplate De câte ori nu spusese în timpul călătoriei: Nu mai pot să dau ochii cu el, nu mai pot Mai bine mor — Nu, zise ea Nu pare să fie o persoană cunoscută — Thomas spune că aţi întâlnit o femeie de care v-aţi îndrăgostit, continuă Ulrike Jensen — Am scris asta doar ca să-l tachinez — Şi totuşi se pare că făptaşa era cumva ataşată afectiv de dumneavoastră Mai mult decât atât, dumneavoastră întruchipaţi însuşi mesajul pe care a vrut să-l transmită Soţul dumneavoastră a fost nevoit să jure că nu vă va mai deranja niciodată — E ciudat — Chiar e atât de ciudat? Vecinii mi-au povestit că aveaţi un bandaj în jurul braţului în ultimele zile înainte să dispăreţi Le-aţi spus că v-aţi ars cu fierul de călcat — E adevărat — Dar nu toată lumea v-a crezut Au auzit ţipete din apartamentul dumneavoastră Ţipete şi certuri Paulina avu un moment de şovăială — Zău? zise ea — Deci poate că de fapt cel care v-a ars a fost Thomas? — Poate — Înţelegeţi deci că presupunem că este vorba despre o răzbunare din partea unei persoane apropiate dumneavoastră — Nu ştiu — Nu ştiţi? Conversaţia continuă tot aşa până când Ulrike Jensen îşi schimbă brusc tonul vocii şi zise: — În plus — Da? — Nu cred că trebuie să vă faceţi griji din pricina lui — Ce vreţi să spuneţi? — Soţului dumneavoastră pare să-i fie frică de această femeie Cred că va păstra distanţa Paulina ezită din nou Apoi spuse: — Asta-i tot? — Pentru moment, da — Mulţumesc atunci — Cui îi mulţumiţi? — Nu ştiu, zise ea şi adăugă mai mult de formă că spera că Thomas avea să se însănătoşească în curând Dar nici asta nu era adevărat şi, după ce închise, în timp ce stătea pe pat încercând să digere informaţia, telefonul sună din nou Era o avocată specializată în divorţuri pe nume Stephanie Erdmann, despre care Paulina citise în presă Erdmann se oferea să o reprezinte nu trebuia să-şi facă griji în legătură cu plata, pentru că onorariul ei fusese deja achitat ∵ Sonja Modig îl întâlni pe Bublanski pe unul din coridoarele secţiei de poliţie şi clătină din cap Presupuse deci că numele lui Nima Rita nu fusese de găsit nici în registrele consiliului municipal Li se acordase în orice caz autorizaţia să caute în ele, ceea ce reprezenta o mică victorie în sine Aveau oricum destule alte piedici de depăşit Până acum, conversaţiile cu serviciul de informaţii al armatei fuseseră ca un drum cu sens unic, ceea ce îl irita din ce în ce mai mult Bublanski rosti gânditor în timp ce o contempla pe Sonja: — E posibil să avem un suspect — Zău? — Dar n-avem niciun nume, iar descrierea e foarte sumară — Deci asta numeşti tu suspect — O pistă, atunci Îi povesti despre bărbatul pe care Heikki Järvinen îl văzuse la Norra Bantorget între ora 1 şi 2 în noaptea zilei de 15 august şi care se pare că-i dăduse lui Nima Rita o sticlă de băutură Sonja îşi notă informaţiile în timp ce intrau în biroul lui, unde se aşezară unul în faţa celuilalt, în tăcere deplină pentru început Bublanski nu avea astâmpăr În subconştient îl mai rodea ceva — Deci n-am găsit niciun indiciu că ar fi luat legătura cu serviciile medicale suedeze? zise el — Până acum, nu, răspunse ea Dar n-am de gând să mă dau bătută E posibil să fi fost internat sub un alt nume, nu-i aşa? Acum încercăm să obţinem o hotărâre judecătorească care să ne permită să facem căutări mai detaliate bazate pe caracteristicile lui corporale — Ştim cam de câtă vreme a fost văzut prin oraş? întrebă el — Cu toate că lumea are o percepţie temporală destul de ciudată, nu avem motive să credem că ar fi circulat prin cartier mai mult de câteva săptămâni — Dar nu-i posibil să fi venit din alt cartier sau din alt oraş? — Nu cred Instinctul îmi spune că nu-i aşa Bublanski se rezemă de spătarul scaunului şi privi spre fereastra care dădea către Bergsgatan Brusc, realiză care era informaţia pe care o căuta — Södra Flygeln! exclamă el — Ce? — Spitalul de psihiatrie Södra Flygeln Cred că e posibil să fi fost internat acolo — Ce te face să crezi asta? — Pentru că se potriveşte — În ce fel? — Este exact genul de loc unde ar fi plasată o persoană pe care vrei să o ţii ascunsă Södra Flygeln nu raportează nimic consiliului municipal Este o fundaţie şi ştiu de mai mult timp că armata cooperează cu acest sanatoriu Îţi mai aduci aminte de Andersson, fostul soldat ONU în Congo, care a început să atace lumea pe stradă? A fost închis la Södra Flygeln — Mi-aduc aminte de el, zise Sonja Pare totuşi o speculaţie cam trasă de păr — Partea bună e că încă nu am terminat ce aveam de zis — Atunci, continuă — După spusele lui Järvinen, Nima i-ar fi povestit că a trebuit să coboare de pe un munte ca să se elibereze şi că a ajuns la un lac, ceea ce iarăşi e adevărat, nu-i aşa? Södra Flygeln are o poziţie spectaculoasă pe marginea unei stânci deasupra golfului Årstaviken În plus, nu se află prea departe de piaţa Mariatorget — Asta chiar că sună bine, zise Sonja — E posibil să fie o pistă falsă — O să verific numaidecât — Excelent, dar — Dar ce? — Tot nu ne-ar explica cum a ajuns Nima Rita în Suedia şi a trecut de controlul de frontieră fără ca numele lui să fie înregistrat, zise el — E adevărat, zise Sonja Dar ar putea fi un început — Un bun început ar fi şi să putem sta de vorbă cu Rebecka Forsell Dar se pare că nici asta nu-i posibil — Nu, confirmă ea privindu-l gânditoare — Ce este? — Se pare că mai există o femeie în oraş care i-a cunoscut pe Nima Rita şi pe Klara Engelman — Cine? Sonja îi povesti ∵ Catrin Lindås înainta pe Götgatan când încercă să-l sune din nou pe Mikael Acesta nu răspunse însă nici de data asta – deşi câteodată suna ocupat –, iar ea trase o înjurătură De ce-şi bătea capul cu el? Avea lucruri mult mai importante la care să se gândească Tocmai terminase înregistrarea podcastului său, în care discutase despre campania mediatică împotriva lui Johannes Forsell cu ministrul culturii, Alicia Frankel, şi cu profesorul de jurnalistică Jörgen Vrigstad, dar nu simţea niciun fel de satisfacţie Era dată peste cap, lucru care i se întâmpla adesea după o înregistrare Existau mereu replici sau întrebări care nu-i dădeau pace, iar de data asta îşi făcea griji să nu fi fost prea dură, să nu fi fost la fel de oarbă ca mass-media pe care o critica sau să fi cerut nuanţe fără ca ea însăşi să fie în stare să adopte o atitudine nuanţată Ştia însă că era mai mereu autocritică În plus, atacurile la adresa lui Forsell atinseseră o coardă sensibilă înăuntrul ei Poate că era mai degrabă vorba de ea însăşi decât de el Simţise pe propria sa piele cum ura şi minciunile denaturează totul şi ce efect devastator au Cu toate că nu avusese niciodată gânduri sinucigaşe, din când în când i se întâmpla să-şi piardă echilibrul şi să-şi provoace tăieturi ca în adolescenţă Astăzi fusese într-o pasă proastă încă de când se trezise în zori ca să se pregătească pentru înregistrare Parcă ceva întunecat din trecut se pregătea să reapară Nu-i dădu însă importanţă Pe Götgatan era plin de lume În faţa ei, pe trotuar, se afla un grup gălăgios de copii de grădiniţă cu baloane după ei Îi ocoli cotind-o pe Bondegatan şi apoi se grăbi către Nytorget, unde putu să răsufle oarecum uşurată Nytorget avea reputaţia de a fi unul din locurile cele mai şic din zona Söder şi, deşi pentru mulţi era sinonim cu un club select al elitelor din lumea mass-mediei, pentru ea cartierul însemna siguranţa pe care o degajă sentimentul că te afli acasă E drept că era datoare vândută băncii Dar, după amploarea pe care o luase programul ei radio – la ora de faţă era cel mai popular podcast din Suedia –, se simţea relativ în siguranţă La urma urmei, dacă era nevoie, putea să vândă apartamentul şi să se mute în suburbii Nu-şi făcea iluzii cu privire la faptul că putea oricând pierde totul Grăbi pasul Şi totuşi nu cumva auzea zgomote de paşi în urma ei? Nu, erau doar prostii, vechii ei demoni Îşi dorea însă să ajungă acasă cât mai repede cu putinţă şi să uite de lume, savurând o comedie romantică sau orice altceva ce nu avea nimic de-a face cu propria ei viaţă ∵ Mikael se afla pe un balcon din cartierul Östermalm, unde o intervieva pe femeia despre care îi vorbise Sonja Modig Venise direct de la Biblioteca Regală unde îşi petrecuse toată ziua citind şi acum începea să aibă o vedere mai clară asupra acestei poveşti sau cel puţin îi era clar care erau elementele lipsă şi chestiunile pe care încă mai trebuia să le afle Prin urmare, se autoinvitase în casa lui Elin de pe Jungfrugatan În momentul de faţă, Elin avea 39 de ani Era o femeie elegantă, un pic cam austeră, era măritată şi îşi schimbase numele în Felke, avea trăsături fine şi era extrem de suplă În 2008, încă o mai chema Malmgård, era o vedetă în lumea fitnessului – avea inclusiv o rubrică de întrebări şi răspunsuri în Aftonbladet – şi participase la expediţia pe Everest a americanului Greg Dolson Grupul lui Dolson se îndreptase către vârf în aceeaşi zi ca alpiniştii lui Viktor Grankin, pe 13 mai Pe durata perioadei de aclimatizare, membrii celor două expediţii trăiseră unii în preajma celorlalţi şi Elin se apropiase de compatrioţii săi, Johannes Forsell şi Svante Lindberg, şi se împrietenise şi cu Klara Engelman — Vă sunt recunoscător pentru faptul că m-aţi primit, zise Mikael — Pentru nimic Însă trebuie să înţelegeţi că m-am cam săturat de povestea asta Am ţinut aproape 200 de prelegeri despre cele întâmplate — Pare să fi generat bani buni, zise el — Şi pe vremea aia era tot criză financiară, dacă vă amintiţi cumva, deci n-au fost aşa de bine plătite ca de obicei — Îmi pare rău Povestiţi-mi însă mai multe despre Klara Engelman Ştiu deja că avea o relaţie cu Grankin, deci nu e nevoie să ocoliţi subiectul — Aveţi de gând să daţi citate din ce vă spun? — Doar dacă sunteţi de acord În primul rând, vreau să înţeleg — E adevărat, erau împreună Dar erau foarte discreţi Nici măcar în tabăra de bază nu era multă lume care ştia de ei — Dar dumneavoastră ştiaţi? — Mi-a povestit Klara — Nu e un pic ciudat că Engelman făcea parte din expediţia lui Viktor Grankin? Cu banii şi relaţiile de care dispunea, n-ar fi trebuit să aleagă o expediţie americană, ca a lui Dolson, de exemplu, care oricum avea şi o reputaţie mai bună? — Şi Grankin avea o reputaţie bună, dar cred că era ceva între Viktor şi Stan Engelman Se cunoşteau cumva — Şi, cu toate astea, Grankin şi-a pus labele pe soţia lui? — Da, trebuie să fi fost o adevărată lovitură — Am citit că, după părerea dumneavoastră, Klara Engelman era tristă la început în tabără — Nu, dimpotrivă, la început mi s-a părut plină de aere, răspunse ea Dar pe urmă mi-am dat seama că era tristă şi că întreaga aventură de pe Everest era un act de eliberare pentru ea Spera să-i dea curaj să se despartă Într-o seară, în timp ce beam vin la ea în cort, mi-a zis că angajase un avocat — E vorba de Charles Mesterton, presupun — Poate că aşa îl chema, nu ştiu sigur, dar luase legătura şi cu o editură Spunea că voia să scrie nu numai despre escaladarea muntelui, ci şi despre aventurile lui Stan cu prostituate şi vedete porno şi despre toate relaţiile lui din lumea interlopă — Prin urmare, Stan Engelman trebuie să se fi simţit ameninţat de ea — Nu prea cred — De ce? — Dacă ea avea un avocat, el avea 20 şi ştiu că ei îi era frică „O să mă distrugă”, am auzit-o spunând — Dar apoi s-a întâmplat ceva — A apărut Făt-Frumos — Grankin — Exact! — Cum a cucerit-o? — Habar n-am Dar Viktor era un tip şarmant Degaja o senzaţie de calm, fie că era vorba de chestiuni practice, fie de lucruri complicate Era de ajuns să-l privim şi simţeam imediat: Viktor avea grijă de tot Avea o aură puternică şi alunga orice grijă cu un zâmbet jovial Mi-aduc aminte că eram invidioasă că nu-l aveam şi noi pe el ca şef de expediţie — Şi Klara a cedat farmecului lui? — A dat-o pe spate — De ce credeţi? — Mai târziu m-am întrebat dacă nu cumva din cauza lui Stan Cred că poate Klara spera să reuşească să câştige bătălia împotriva soţului său cu Viktor lângă ea Viktor dădea impresia că ar fi putut să rămână nemişcat, cu zâmbetul pe buze, chiar şi în mijlocul unei ploi de gloanţe — Dar apoi ceva s-a schimbat? — Da — Povestiţi-mi! — Până şi în ochii lui Viktor începuse să se citească o umbră de nervozitate şi asta ne-a făcut pe toţi să fim încordaţi Imaginaţi-vă o stewardesă, de obicei foarte calmă, care devine brusc agitată în timpul zborului Atunci chiar începi să crezi că avionul se va prăbuşi Cam asta a fost senzaţia — Dumneavoastră ce credeţi că s-a întâmplat? — Habar n-am Poate că a început să-şi facă griji din pricina pasului greşit Poate că şi-a dat seama că nu era de joacă cu Stan, că aveau să existe consecinţe şi, sinceră să fiu — Da? — Sunt complet de acord La vremea respectivă eram foarte tânără şi aventura lor mi se părea cool Mi se părea că aflasem secretul secolului Acum însă mi se pare doar o cruntă lipsă de responsabilitate şi asta nu doar faţă de Stan sau de soţia lui Viktor, ci faţă de alpiniştii care făceau parte din expediţie Viktor trebuia să aibă grijă de toată lumea şi să nu favorizeze pe nimeni Le-a înşelat încrederea devenind atât de fixat asupra Klarei şi cred că e unul din motivele pentru care totul s-a sfârşit atât de rău Voia să o ducă pe vârf cu orice preţ — Ar fi trebuit s-o trimită înapoi — Fără discuţie, dar probabil că n-a fost în stare s-o facă Nu numai din cauza valorii publicitare pe care o reprezenta, ci şi pentru că era furios pe felul cum fusese criticată în presă şi voia să arate întregii lumi că avea să reuşească — Există informaţii conform cărora Grankin nu prea era el însuşi în timpul urcuşului de la tabăra 4 — Da, am auzit E posibil să se fi stresat încercând să menţină grupul unit — Cum era relaţia lui cu Nima Rita? — Viktor îi arăta un respect profund — Dar relaţia Klarei cu Nima? — În cazul ăsta, un pic mai specială — Cum adică? — Nu păreau să fie de pe aceeaşi planetă — Klara se purta urât cu el? — Era foarte superstiţios — Şi ea îl tachina din cauza asta? — Mda, e posibil, dar nu cred că-l influenţa lucrul ăsta Continua să-şi facă treaba fără să reacţioneze Altceva le-a stricat relaţia — Ce anume? — Nima era însurat — Cu Luna — Exact, o chema Luna Ea însemna totul pentru el Cred că pe el puteai să-l tratezi oricum, că era în regulă Chiar dacă-l tratai ca pe ultimul gunoi Nu-i păsa Dar, dacă se întâmpla ca cineva să spună o vorbă rea despre soţia lui, i se întuneca privirea Într-o dimineaţă, Luna a urcat în tabăra de bază cu pâine proaspătă, brânză, mango, litchi şi alte bunătăţi într-un coş frumos decorat şi mergea printre corturi împărţind mâncarea – toată lumea se însenina şi-i mulţumea Dar când a trecut pe lângă cortul Klarei, s-a împiedicat de nişte crampoane sau de o geantă de mână de care cu siguranţă nu era nevoie acolo sus şi toată mâncarea s-a împrăştiat pe jos, iar Luna şi-a julit mâinile Dar nu asta a fost partea cea mai gravă Klara, care se afla în imediata apropiere, în loc s-o ajute, i-a scuipat un „Uită-te pe unde mergi!” ca o primadonă bătută în cap, şi atunci Nima a fost gata să explodeze I-am văzut expresia feţei şi mi-a fost teamă că o să facă urât Dar norocul a fost că, înainte să se întâmple ceva, a apărut Johannes Forsell şi a ajutat-o pe Luna să se ridice şi a adunat pâinea şi fructele — Deci Johannes Forsell era prieten cu ei? — Era prieten cu toată lumea L-aţi întâlnit vreodată? Vreau să zic înainte de a deveni ţinta urii tuturor? — L-am intervievat exact după ce a fost numit ministru al Apărării — Atunci poate că e greu să înţelegeţi La vremea respectivă, toată lumea îl adora Era un fenomen al naturii Se mişca rapid, era pozitiv şi mereu zâmbitor, dar poate că aveţi dreptate, e posibil să fi avut o relaţie foarte apropiată cu Nima „Let me bow to the mountain legend”, îi zicea mereu, plus alte lucruri de genul ăsta Şi o lăuda mereu pe Luna: „What a wife you have! What a beautiful woman!” şi Nima era încântat — Deci Nima i-a întors serviciul mai târziu? — Ce vreţi să spuneţi? Lui Mikael îi era greu să formuleze ce voia să spună, fără să arunce acuzaţii nejustificate — Mă întreb dacă Nima l-a ajutat pe Johannes Forsell pe munte, poate în detrimentul Klarei Engelman Elin îl privi înmărmurită — Nu înţeleg cum s-ar fi putut întâmpla asta, zise ea Nima se afla împreună cu Viktor şi cu Klara, iar Svante şi Johannes, după cum ştiţi, au plecat mai devreme spre vârf de unii singuri — Ştiu Dar pe urmă Ce s-a întâmplat pe urmă? Toată lumea zice că era imposibil să fie salvată Dar chiar aşa o fi fost? zise el şi atunci se întâmplă ceva neaşteptat Elin îşi pierdu cumpătul — La naiba, chiar a fost imposibil! ţipă ea M-am săturat de chestia asta Toţi idioţii care n-au fost vreodată la o asemenea altitudine pretind că deţin toate răspunsurile Dar daţi-mi voie să vă spun Îi era greu să-şi găsească cuvintele — Aveţi măcar cea mai vagă idee despre cum e acolo sus? De-abia mai poţi gândi, e incredibil de frig şi de greu de înaintat şi, în cel mai bun caz, îţi mai rămâne putere doar cât să-ţi porţi de grijă Să faci un pas şi apoi încă unul Nimeni, nici măcar Nima Rita, nu poate căra în jos o persoană care s-a prăbuşit şi zace în zăpadă cu faţa îngheţată, la 8 000 de metri altitudine şi asta e exact ce s-a întâmplat cu Klara I-am văzut cu ochii noştri pe drumul de întoarcere, ştiaţi deja asta, presupun? Ea şi Viktor, îmbrăţişaţi în zăpadă — Da, ştiam — N-avea nicio şansă Nimeni n-o mai putea ajuta Era moartă — Nu fac altceva decât să încerc să rezolv misterul, zise el — Nu cred deloc asta A fost o aluzie, nu-i aşa? Vreţi capul lui Forsell, la fel ca ceilalţi Nu vreau nimic, ar fi vrut să strige Nu vreau nimici Dar Mikael se mulţumi să tragă adânc aer în piept — Îmi cer scuze, zise el Eu nu cred decât că — Ce credeţi? — Că e ceva suspect în toată povestea asta — Cum ar fi? — Cum ar fi faptul că ea nu mai era lângă Viktor pe urmă Ştiu că nu s-a descoperit asta decât în anul următor şi că s-ar fi putut întâmpla o groază de lucruri între timp, avalanşe şi furtuni cumplite, totuşi — Ce? — Nu-mi place nici povestea cu care a venit Svante Lindberg Îmi dă impresia că nu spune tot adevărul Elin se linişti şi privi spre curtea interioară — Asta e oarecum de înţeles, zise ea — De ce e de înţeles? — Pentru că Svante s-a purtat foarte enigmatic în tabăra de bază 22 27 august Catrin Lindås se afla acasă, în apartamentul său din piaţa Nytorget, şi stătea ghemuită pe canapea lângă pisica sa, uitându-se pe mobil Îl sunase pe Mikael de prea multe ori şi lucrul ăsta o înfuria şi o jena Se deschisese faţă de el şi nu primise înapoi decât un SMS criptic: Cred că cerşetorul ţi s-a adresat ţie cu Mamsahib, aşa cum spunea şi Mamsahib Klara Engelman Nu-ţi mai aduci aminte nimic altceva? Orice cuvânt poate fi vital Mamsahib, îşi zise Catrin în sinea ei, apoi îl căută în dicţionar: un cuvânt care denotă respectul cuvenit unei femei albe în India colonialistă, apare cel mai des ortografiat Memsahib E posibil să fi zis asta, cui îi pasă şi cine dracului era Klara Engelman? Îşi băga picioarele în povestea asta, iar pe Mikael îl trimise înapoi la origini Nu tu un cuvânt de politeţe, nu tu un bună, ce mai faci? Nimic Cu atât mai puţin un mi-e dor de tine, cum îi scrisese ea în toiul unei crize bizare de slăbiciune Să-l ia toţi dracii! Intră în bucătărie să mănânce ceva Simţi însă că-i pierise pofta de mâncare şi trânti uşa frigiderului, apoi înşfăcă un măr de pe platoul aflat pe masă, însă nu apucă să-l mănânce, că deodată i se aprinse beculeţul Klara Engelman? Suna cunoscut Îi dădea o oarecare senzaţie de glamour Dădu o căutare cu numele acesta şi atunci îşi aminti întreaga poveste Cândva citise un reportaj în Vanity Fair despre ce se întâmplase şi, în lipsă de altceva, începu să se uite la fotografiile Klarei Engelman, o întreagă serie din acel an în care poza în tabăra de bază Găsi şi fotografii ale ghidului, Viktor Grankin, care murise împreună cu ea pe Everest Klara era frumoasă într-un mod un pic vulgar, dar i se părea şi tristă sau mai degrabă afişa o veselie forţată, ca şi cum era nevoită să zâmbească mereu pentru a ţine depresia în frâu, în vreme ce el, Grankin, părea mai degrabă hm, cum părea? În articol se relata că era inginer şi alpinist profesionist şi că făcuse consultanţă pentru diferite agenţii de turism specializate în turismul de aventură, dar, din punctul ei de vedere, arăta mai degrabă ca un militar, un soldat de elită, mai ales într-una din pozele de pe Everest unde era alături de Johannes Forsell Catrin înjură cu voce tare şi uită cu desăvârşire că era supărată pe Mikael Blomkvist Îi răspunse: Ce ai descoperit? ∵ Cu doar câteva clipe în urmă, Elin Felke se arătase indignată şi furioasă Acum însă părea mai degrabă nesigură şi mirată, ca şi cum ar fi trecut de la o extremă la cealaltă într-un timp record — Svante, cum să vă explic? Ce om plin de încredere în sine! Incredibil! Putea să convingă pe oricine să facă orice În tabăra de bază ne-a făcut pe toţi să mâncăm supa de afine făcută de el Cred că ar fi avut o carieră fulgerătoare ca agent comercial Dar până la urmă, pe Everest, lucrurile n-au mers cum ar fi vrut el — Cum adică? — Svante a fost unul dintre cei care şi-au dat seama că Viktor şi Klara erau împreună şi cred că legătura lor l-a deranjat cumva — De ce credeţi asta? — Nu pot să explic, asta a fost senzaţia mea Poate că era gelos, ce ştiu eu, dar cred că Viktor a remarcat lucrul ăsta Cred de fapt că a fost unul din motivele care l-au făcut să devină din ce în ce mai încordat — De ce să-l influenţeze în aşa hal? — După cum v-am zis deja, ceva îl rodea pe Viktor Din personalitatea puternică de la început, când inspira siguranţă, s-a transformat într-un tip din ce în ce mai angoasat – câteodată chiar mă întreb dacă nu cumva îi era un pic frică de Svante — De ce? — Dacă ar fi să speculez, cred că-i era teamă ca nu cumva să-l pârască lui Stan Engelman — A existat ceva care să indice că ar fi în legătură unul cu celălalt? — Poate că nu, dar — Da? — Svante era foarte viclean, mi-am dat seama mai târziu Câteodată vorbea despre Engelman ca şi cum l-ar fi cunoscut Felul în care zicea Stan părea atât de familiar E totuşi posibil să mă înşel şi e drept că nici nu-mi mai aduc aminte totul clar, după atâţia ani Sunt însă sigură de un lucru, şi anume că până şi Svante începuse să-şi piardă din avânt spre final Devenise foarte precaut — Deci şi el era nervos? — Da, eram cu toţii nervoşi — Înţeleg, dar aţi zis că Svante era personajul cel mai enigmatic din tabăra de bază — Păi, tocmai din cauza asta În general, era mândru ca un împărat, dar în acelaşi timp încordat şi anxios Epata şi era generos, dar putea să fie şi răutăcios Mai întâi te copleşea cu complimente şi pe urmă te trezeai că-ţi trânteşte o replică tăioasă — Şi cum se împăca cu Johannes Forsell? — Cam în acelaşi fel, cred Pe de o parte, îl adora pe Johannes — Dar pe de altă parte — Îl ţinea din scurt Încerca să-i găsească nod în papură — Ce vă face să spuneţi asta? — Nu ştiu ce să zic Poate din cauza tuturor porcăriilor care circulă prin presă despre Forsell — Cum adică? — Totul e atât de nedrept! Câteodată mă întreb dacă nu cumva Johannes suportă consecinţele acţiunilor lui Svante Dar acum cred că m-a luat gura pe dinainte Mikael râse împăciuitor — Poate, dar vă sunt foarte recunoscător că mă ajutaţi şi, după cum v-am zis deja, nu e cazul să vă faceţi griji pentru ce voi scrie Şi mie îmi place să-mi dau cu presupusul, dar în articole mă bazez întotdeauna doar pe fapte — Dezolant — Mda posibil Dar, de fapt, presupun că e la fel ca în alpinism Nu poţi să-ţi dai cu presupusul despre locul unde se află următorul punct de sprijin de pe o stâncă Trebuie să fii sigur, altfel eşti un om pierdut — E-adevărat Mikael aruncă o privire spre ecranul mobilului şi văzu că primise un răspuns de la Catrin Îi scrisese doar o întrebare Se folosi de acest prilej ca să pună capăt vizitei Îşi luă rămas-bun de la Elin Felke, îşi luă geanta şi ieşi în stradă, fără să aibă nici cea mai vagă idee încotro s-o ia ∵ Frederika Nyman sosi acasă la Trångsund după-amiază târziu şi constată că primise un e-mail lung de la psihiatrul Farzad Mansoor, medic-şef la spitalul de psihiatrie Södra Flygeln Farzad Mansoor primise informaţii detaliate de la ea şi de la poliţie, în ideea de a afla dacă Nima Rita fusese cumva internat acolo Frederika nu credea că era cazul Din punctul ei de vedere, şerpaşul se aflase într-o stare mult prea jalnică ca să fi fost instituţionalizat, cu toate că urmele de medicamente antipsihotice din probele lui de sânge indicau contrariul Prin urmare, era foarte curioasă să afle ce-i scria psihiatrul, iar asta nu doar din motive medico-legale La telefon, Farzad avusese un ton blând şi plăcut şi Frederika apreciase şi lucrurile pe care le citise despre el pe net În plus, îi plăcea sclipirea din ochii lui şi căldura pe care o degaja zâmbetul său şi era impresionată de faptul că era interesat de planorism, lucru pe care-l dezvăluise pe pagina lui de Facebook Ceea ce vedea acum în e-mailul care-i fusese adresat şi ei, şi lui Bublanski, era însă o pledoarie defensivă ce fumega de furie Suntem tulburaţi şi foarte trişti şi aş vrea să vă informez că întâmplarea a avut loc în cel mai nepotrivit moment al anului, în singura săptămână din iulie când nici eu, nici şeful spitalului, Christer Alm, nu eram prezenţi, aşa că, din păcate, chestiunea a rămas în suspensie Ce întâmplare? Ce chestiune? Ce suspensie? îşi zise Frederika furioasă în sinea ei, ca şi cum ar fi durut-o faptul că blândul ei planorist se pierduse total cu firea Dar după ce parcurse oblic e-mailul, lung şi întortocheat, înţelese că Nima Rita chiar fusese pacient al spitalului Södra Flygeln, deşi sub un alt nume, şi că fugise de-acolo în seara zilei de 27 iulie, fără ca dispariţia lui să fie declarată într-o primă fază, iar asta dintr-o serie de motive care păreau în mare parte legate de faptul că persoanele responsabile fuseseră în concediu Exista însă şi explicaţia cum că trebuiau să urmeze o procedură anume, secretă, pe care ei o ignoraseră, poate de frică sau dintr-un sentiment de vinovăţie Farzad Mansoor scria în continuare: După cum probabil ştiţi, Christer şi cu mine am preluat conducerea clinicii în martie anul acesta Am descoperit o serie de abuzuri, printre care faptul că mai mulţi pacienţi fuseseră ţinuţi încuiaţi şi supuşi unor măsuri coercitive, care au avut un impact negativ asupra lor Unul dintre aceşti pacienţi era un bărbat care a fost internat în octombrie 2017, sub numele Nihar Rawal Nu dispunea de acte de identitate, dar, în conformitate cu notiţele din registru, avea 54 de ani şi suferea de schizofrenie paranoidă şi de alte disfuncţii neurologice grave Se pare că provenea dintr-o regiune montană din Nepal Frederika aruncă o privire către fiicele sale, care, ca de obicei, stăteau pe canapea cu ochii în telefoanele mobile Mansoor continuă: Pacientul nu beneficiase de tratament dentar şi nu fusese consultat de cardiolog, lucruri de care avea nevoie în mod acut În schimb, fusese supus unui tratament medicamentos puternic şi, în unele perioade, ţinut în cămaşă de forţă Era indecent Existau informaţii – pe care din păcate nu le pot divulga – conform cărora asupra lui plana perspectiva unei ameninţări E posibil să nu ne fi dat seama de gravitatea situaţiei dar spunând asta nu încerc nicicum să ne absolvim de responsabilitate Aş vrea însă să înţelegeţi că pentru mine şi pentru Christer lucrul cel mai important este binele pacientului Am vrut să-l tratăm într-un mod uman şi să încercăm să-i recâştigăm încrederea Pacientul era dezorientat N-a înţeles niciodată cu adevărat unde se afla În acelaşi timp, era copleşit de furie, o furie legată de faptul că nimeni nu binevoise să-i asculte povestea, prin urmare am redus radical tratamentul medicamentos şi am introdus un tratament terapeutic Însă, din păcate, nici acesta nu a dat rezultate pozitive Halucinaţiile lui erau prea puternice şi, oricât de mult şi-ar fi dorit să vorbească, devenise mult prea sceptic faţă de întregul personal din clinica noastră În orice caz, am reuşit cel puţin să punem capăt câtorva neînţelegeri De pildă, am început să-i spunem Nima, lucru foarte important pentru el – îl numeam Sirdar Nima De asemenea, am înţeles că avea un comportament obsesiv-compulsiv în legătură cu Luna, soţia lui decedată Seara avea obiceiul să străbată coridoarele spitalului strigându-i numele Afirma că o aude plângând şi strigând după ajutor În timpul unor crize violente şi greu de interpretat, i se întâmpla şi să facă referire la o anume Madam sau Mam Sahib Şi eu, şi Christer am crezut că este vorba de un alt nume dat soţiei lui, povestirile erau asemănătoare Acum însă, după ce am citit informaţiile de la dumneavoastră, bănuim că nu era vorba de o singură traumă, cum credeam noi, ci de două E posibil să ne consideraţi incompetenţi, având în vedere că nu am reuşit să clarificăm cazul lui Vă reamintesc însă că circumstanţele în care ne-am desfăşurat activitatea au fost departe de a fi ideale şi, în ciuda lor, îndrăznesc să afirm că am făcut progrese La sfârşitul lui iunie i-am returnat pufoaica, pe care a solicitat-o şi care părea să-i dea o senzaţie de siguranţă E drept că cerea mereu alcool – cu siguranţă, ca urmare a faptului că primea din ce în ce mai puţine sedative –, dar în unele nopţi nu mai părea hăituit de voci, iar frica lui nocturnă părea să se fi diminuat Îmi amintesc că eu şi Christer am plecat totuşi în concediu cu o oarecare speranţă Simţeam că lucrurile mergeau în direcţia bună şi pentru el, şi pentru clinică în general Sigur că da, îşi zise Frederika Sigur că da Şi totuşi totul n-a dus decât la moartea lui Nima Rita, de unde rezultă clar că cei din conducerea clinicii au subevaluat în mod cras dorinţa lui disperată de a pleca din spital Fireşte că e de înţeles că i-au dat voie să iasă pe terasă Cu toate acestea, trebuie să fi fost împotriva oricărui regulament de ordine interioară să fie lăsat să iasă de unul singur, neînsoţit de un membru al personalului Aşadar, a dispărut în după-amiaza zilei de 27 iulie O fâşie de pânză deşirată din pantalonii lui lăsa de înţeles că se strecurase prin deschizătura îngustă dintre tavan şi grilajul înalt de pe terasă Apoi trebuie să fi escaladat stâncile abrupte de dedesubt, dispărând din golful Årstaviken şi stabilindu-şi domiciliul în zona din jurul pieţei Mariatorget Şi totuşi de-a dreptul strigător la cer era faptul că dispariţia nu fusese declarată decât după întoarcerea lui Christer Alm din concediu, pe 4 august, şi nici atunci la poliţie, deoarece se menţiona foarte clar în dosar că toate întâmplările sau incidentele noi în legătură cu pacientul trebuiau raportate persoanei de contact indicate Frederika conchise că medicul-şef se ascundea în spatele limbajului de lemn şi că totul mirosea a procedură secretă Era clar că nu li se dezvăluiau elemente-cheie, iar după alte câteva căutări despre clinica Södra Flygeln şi o convorbire telefonică îndelungată cu Bublanski, făcu acelaşi lucru ca şi mai înainte, îl sună pe Blomkvist ∵ Mikael tot nu-i răspunsese lui Catrin Se aşezase la o masă din barul Tudor Arms de pe Grevgatan şi bea un Guinness în timp ce încerca să pună cap la cap un plan de acţiune De bună seamă, trebuia să-i facă o vizită lui Svante Lindberg Era din ce în ce mai convins că Svante era una dintre persoanele-cheie ale acestei drame Ceva îi zicea însă că avea nevoie de o bază mai solidă, iar sursa cea mai logică de informaţii în acest sens era nimeni altul decât însuşi Johannes Forsell Mikael nu ştia în ce stare se afla acum Forsell şi nu dădea nici de el, nici de Rebecka la telefon Nici măcar secretarul de presă, Niklas Keller, nu-i răspundea la apeluri, aşa că, în cele din urmă, se hotărî să facă o pauză şi mai întâi să-şi găsească o locuinţă provizorie Odată ce găsea un loc unde să poată lucra şi dormi, îşi putea relua imediat munca, însă nu reuşi nici măcar să înceapă să caute, căci îi sună telefonul Era Frederika Nyman, care-i spuse că aflase ceva interesant, deci Mikael o rugă să închidă şi îi scrise într-un mesaj să instaleze aplicaţia Signal ca să poată vorbi pe o linie protejată Ea îi răspunse: Nu pot Nu înţeleg Detest aplicaţiile Mă scot din sărite El replică: Fetele tale adolescente parcă stăteau toată ziua cu telefonul mobil în mână? Mănânci, calule, ovăz? Lasă-le pe ele să-ţi descarce aplicaţia Roagă-le să o ajute pe mami să se facă detectiv-spion Ha, o să încerc, scrise ea Mikael se puse apoi pe aşteptat, sorbind din Guinness şi contemplând două femei ce împingeau cărucioarele copiilor de-a lungul străzii Gândurile îi rătăciră bezmetic până când primi un mesaj cu un nou conţinut stilistic Pe bune, chiar eşti Mikael Blomkvist? Se hotărî să se arate high tech şi trimise înapoi un selfie în care făcea semnul V cu ambele mâini Marfă! Nu chiar Şi mama chiar se face detectiv-spion? Evident, răspunse el şi primi înapoi un smiley, iar atunci Mikael îşi zise că se pricepea totuşi un pic la acest mod de comunicare Doar să fie atent să nu mai trimită iar vreo inimioară roşie, că atunci sigur ajungea pe prima pagină a ziarelor de cancan Apoi se apucă să-i explice tinerei, pe nume Amanda, cum să procedeze şi, după vreun sfert de oră, Frederika Nyman îl sună de pe aplicaţie şi atunci Mikael ieşi în stradă şi preluă convorbirea — Tocmai am crescut în ochii fiicelor mele, îi mărturisi ea — Atunci am făcut măcar un lucru bun azi Ce s-a întâmplat? ∵ Frederika Nyman îşi turnă un pahar de vin alb şi îi povesti ce aflase Mikael zise: — Deci nimeni nu ştie cum a ajuns acolo şi de ce? — Cazul pare să facă parte dintr-o procedură secretă A armatei, cred — Adică e vorba de siguranţa naţională? — Nu ştiu — Sau poate că-i mai degrabă vorba de interese particulare decât de siguranţa naţională, zise el — E posibil să fie şi aşa — Nu-i un pic ciudat? — Ba da, răspunse ea cu oarecare întârziere Şi, în plus, e un mare scandal Din câte am înţeles, se pare că a trăit mai mulţi ani închis acolo într-o cămăruţă, fără să i se dea voie să meargă măcar la dentist sau să interacţioneze cu oamenii Nu ştiu dacă eşti la curent cu genul ăsta de clinică — Am citit descrierea programului creat odinioară de Gustav Stavsjö, zise el — Şi ţi s-a părut glorioasă, nu-i aşa? Cei mai bolnavi trebuie îngrijiţi cel mai mult Demnitatea unei societăţi e definită de cât de bine se ocupă de persoanele cele mai slabe — Dar cel puţin era pasionat de munca lui, nu crezi? — Cu siguranţă, continuă ea Dar erau alte vremuri şi încrederea lui în dialog şi în terapie era naivă, cel puţin pentru grupul pacienţilor atinşi de afecţiuni grave, iar apoi psihiatria s-a îndreptat în direcţia opusă, spre tratamente medicamentoase mai puternice şi măsuri coercitive Locul ăla, care se află în mijlocul unui peisaj idilic, la malul mării, şi arată ca o reşedinţă de ambasador, s-a transformat de-a lungul timpului într-un depozit pentru cazurile fără nicio şansă, mai ales refugiaţi cu traume de război, şi a devenit din ce în ce mai greu să recruteze personal Clinica a căpătat o reputaţie proastă — Mi-am dat seama — La un moment dat au existat planuri avansate de a închide clinica şi de a integra pacienţii în sistemul de sănătate municipal Dar fiii fondatorului Stavsjö au reuşit să împiedice acest lucru, convingându-l pe conferenţiarul Christer Alm, care are o reputaţie bună, să preia conducerea Christer Alm a început să modernizeze şi să înnoiască activitatea clinicii şi, în timpul acestui proces, el şi colegul lui au ajuns să fie implicaţi în cazul lui Nima, sau Nihar Rawal, după cum era trecut în registru — I-au dat deci voie să-şi păstreze iniţialele — Da Dar e ceva ciudat la mijloc Avea o persoană de contact al cărei nume clinica refuză să-l divulge şi care se pare că era singura autorizată să primească informaţii despre el Nu ştiu ce să zic, dar mie mi se pare că trebuie să fie o persoană sus-pusă, dacă ţinem cont de teama cu care reacţionează personalul clinicii — Cum ar fi secretarul de stat Lindberg — Sau ministrul Apărării Forsell — Groaznic! — Ce vrei să spui? — Că sunt prea multe întrebări — Mult prea multe — Şi n-ai aflat nici dacă Nima a menţionat vreodată numele lui Forsell în timpul încercărilor lor de terapie? întrebă Mikael — Nu, nici măcar asta — Înţeleg — Dar e posibil să fie cum crede Bublanski, ca obsesia lui cu Forsell să nu fi apărut decât după ce l-a văzut la televizor în buticul de pe Hornsgatan E, de asemenea, probabil ca atunci să fi făcut rost şi de numărul tău de telefon — O să încerc să rezolv misterul ăsta — Multă baftă! îi ură ea — Mulţumesc — Pot să te mai întreb ceva? adăugă ea — Sigur — Experta în ADN cu care m-ai pus în legătură cine e de fapt? — E doar o amică, zise el — Are o atitudine execrabilă — Sigur are motivele ei, zise el Apoi îşi luară rămas-bun şi Frederika rămase singură, contemplând întinderea mării şi lebedele care se desluşeau din nou în larg 23 27 august Lisbeth Salander primi un mesaj criptat de la Mikael Dar nu se sinchisi să răspundă Era ocupată cu alte treburi Făcuse rost de un nou pistol, Beretta 87 Cheetah, acelaşi model ca cel pe care îl avusese la Moscova, şi de un interceptor de comunicaţii mobile şi îşi scosese şi motocicleta Kawasaki Ninja din garajul de pe Fiskargatan, unde o ţinea Îşi pusese pe umeraş costumul şi se îmbrăcase cu un hanorac şi blugi, îşi pusese o pereche de adidaşi, iar acum se afla în camera sa de la hotelul Nobis din piaţa Norrmalmstorget, în imediata apropiere a şoselei Strandvägen, cu ochii pe o serie de camere de supraveghere, încercând să mobilizeze aceeaşi dorinţă de răzbunare pe care o avea la începutul verii Continua însă să fie bombardată de secvenţe retrospective, ceea ce nu-i convenea deloc N-avea timp pentru trecut Trebuia să se concentreze, mai ales acum, când îl aveau cu ei pe Galinov Galinov era lipsit de scrupule Nu că ea ar fi ştiut prea multe despre el, în afară de multitudinea de zvonuri care circulau pe the dark web Reuşise însă să obţină confirmarea unora dintre ele, ceea ce era de ajuns: Ivan Galinov fusese mână în mână cu tatăl său, îi fusese discipol şi aliat în cadrul GRU Lucrase adesea sub acoperire pentru rebeli şi traficanţi de arme Se zicea că ar avea o calitate neobişnuită: se potrivea perfect în orice situaţie şi asta nu pentru că s-ar fi adaptat foarte uşor sau pentru că ar fi avut talent actoricesc Dimpotrivă, era mereu el însuşi, ceea ce îl făcea de încredere – căci un bărbat cu o astfel de stimă de sine nu putea decât să fie unul de-al lor Vorbea fluent 11 limbi, era rafinat şi cultivat În plus, graţie staturii, ţinutei şi chipului său distins cucerea pe oricine când îşi făcea apariţia undeva, ceea ce reprezenta încă un atu pentru el Nimănui nu i-ar fi trecut prin minte că ruşii ar putea să trimită o persoană cu o aşa capacitate de a ieşi în evidenţă pe un post de spion şi de infiltrator şi n-avea niciodată nicio problemă cu cerinţele de a-şi arăta loialitatea Putea să fie necruţător cu aceeaşi uşurinţă cu care se arăta blând şi patern Se împrietenea la cataramă cu oameni pe care apoi îi tortura fără nicio ezitare În momentul de faţă lăsase de mult în urmă munca de spionaj şi de infiltrare şi cel mai adesea se prezenta ca fiind om de afaceri sau interpret, ceea ce erau fireşte eufemisme pentru gangster Dar, deşi era în primul rând membru al sindicatului de crimă organizată Zvezda Bratva, lucra adesea pentru Camilla, pentru care reprezenta un mare atu Numele lui în sine era un atu Ceea ce o făcea pe Lisbeth să se îngrijoreze erau mai degrabă reţeaua de contacte a lui Galinov şi legăturile lui cu GRU În spatele acestui om se ascundeau resurse care aveau s-o copleşească mai devreme sau mai târziu, ceea ce însemna că nu-şi mai putea permite să fie indecisă De aceea acum era pregătită să facă ceea ce plănuise toată ziua să facă: să pună presiune pe ei Să-i oblige să comită o eroare Mai întâi însă, aruncă o privire la mesajul lui Mikael: Îmi fac griji pentru tine Ştiu că deteşti să auzi asta Dar cred că e mai bine să ceri protecţia poliţiei Bublanski o să aibă grijă de tine Am vorbit deja cu el În altă ordine de idei, Nima Rita a fost spitalizat sub nume fals la clinica de psihiatrie Södra Flygeln Se pare că armata e oarecum implicată în luarea acestei decizii Nu-i răspunse Uită imediat de existenţa mesajului; îşi luă pistolul şi-l băgă în geanta ei gri de umăr Apoi îşi trase gluga hanoracului pe cap, îşi puse ochelarii de soare şi părăsi camera, luând liftul şi ieşind apoi cu paşi hotărâţi în piaţă Cerul părea că avea să se înnoreze Afară forfotea de lume, terasele şi magazinele erau pline Lisbeth o coti la dreapta pe Smålandsgatan, apoi ieşi în Birger Jarlsgatan şi dispăru în cele din urmă în gura de metrou din piaţa Östermalmstorg, de unde luă trenul către Södermalm ∵ Când Mikael Blomkvist o sună din nou, Rebecka Forsell se afla la spitalul Karolinska, la căpătâiul patului soţului său Tocmai se pregătea să răspundă, când Johannes tresări ca dintr-un coşmar şi Rebecka îl mângâie pe creştet lăsând telefonul să sune Pe coridor se aflau trei militari care se uitau la ea din când în când Se simţea urmărită şi privată de posibilitatea de a-şi plânge amarul în linişte Cum era oare posibil să fie trataţi într-un asemenea hal? O percheziţionaseră până şi pe mama lui Johannes Era scandalos, mai ales comportamentul şefului Must, Klas Berg, şi, fireşte, felul cum se purta Svante Lindberg Înţelegător şi şocat, pe naiba! Svante îşi făcuse apariţia cu o cutie cu bomboane şi cu un buchet de flori Avea lacrimi în ochi şi se tânguise şi o luase în braţe Dar nu o putuse păcăli Transpira din greu şi se ferea s-o privească în ochi Întrebase de cel puţin două ori dacă Johannes pomenise vreo chestiune despre care trebuia să fie informat, iar atunci Rebecka ar fi vrut să strige: Ce-mi ascundeţi? Şi totuşi nu zisese nimic Îi mulţumise pentru sprijin şi îl rugase să plece Pretinsese că nu mai avea energie pentru vizite şi atunci el se retrăsese fără prea mare tragere de inimă, ceea ce era un mare noroc, căci la câteva clipe după aceea Johannes se trezise şi murmurase un „Iartă-mă” care i se păruse lucid Apoi începuseră să vorbească despre băieţi şi despre cum se simţea, dar, când îl întrebase „De ce Johannes, de ce?”, nu primise niciun răspuns Poate că-l lăsaseră puterile Sau poate că voia doar să dispară, să se eschiveze Acum dormea sau poate se afla într-o stare de letargie Nu părea să fie o stare pozitivă şi ea îl luă de mână Chiar în acel moment primi un mesaj Era din nou Blomkvist Îşi cerea scuze, dar o ruga să-i dea voie să vorbească cu ea pe o linie criptată sau între patru ochi Nu, nu acum, era prea obosită, îşi zise ea în timp ce-şi privea cu disperare soţul care bolborosea în somn ∵ Johannes Forsell revenise pe vârful Everest În imaginaţia sa, se împleticea din nou în mijlocul viforului biciuitor, era un frig insuportabil şi aproape că-şi pierduse total facultatea de a gândi Înainta clătinându-se şi auzea crampoanele scârţâind în zăpadă, cerul şi înălţimile vuind şi se întreba cât timp avea să mai facă faţă Adesea, nu era conştient de altceva în afară de propriul gâfâit în masca de oxigen şi silueta lui Svante de lângă el, iar câteodată nici măcar de asta Uneori peisajul era negru şi poate că în astfel de momente mergea cu ochii închişi – dacă ar fi existat vreo prăpastie prin apropiere, s-ar fi prăvălit în ea fără să ţipe sau să-i pese câtuşi de puţin Până şi urletul vântului părea să se fi potolit Se îndrepta spre o obscuritate mută, un vid, şi totuşi nu trecuse prea mult timp de când rememorase scena în care tatăl său îl saluta pe pârtia de schi de fond: Poţi şi mai mult, băiete Poţi şi mai mult O bună bucată de vreme se ţinuse cu dinţii de aceste cuvinte, în timp ce se aflau sub jugul groazei Ştia că avem cu toţii resurse nebănuite pe care le punem la înaintare la momentul oportun Dar acum chiar se simţea secătuit Nu-i mai rămăsese nimic, aşa că îşi lăsase capul în jos privind zăpada care îi vâjâia pe la picioare şi se întreba dacă nu cumva acesta era momentul în care avea să se prăbuşească şi să renunţe Atunci începură să se audă ţipetele, groaznice urlete de jale purtate de vânt, care la început păreau inumane, ca şi cum însuşi muntele şi-ar fi strigat disperarea ∵ Johannes vorbi cu o voce clară, dar Rebecka nu-şi dădea seama dacă i se adresa ei sau vorbea în somn: — Auzi? Nu auzea nimic altceva decât ceea ce auzise toată ziua, zgomotul din trafic, ticăitul aparatelor, vocile şi paşii de pe coridor Nu răspunse Îi şterse o broboană de sudoare de pe frunte şi-i aranjă părul Atunci el deschise ochii şi Rebecka simţi cum o cuprind speranţa şi dorul Vorbeşte-mi, îşi zise în sinea ei Povesteşte-mi ce s-a întâmplat El o privi atât de îngrozit, încât o apucă frica — Ai visat ceva? întrebă ea — Am auzit iar ţipetele — Ţipetele? — De pe Everest Odinioară, vorbiseră de nenumărate ori despre ce se întâmplase pe munte Dar Rebecka nu-şi aducea aminte de niciun ţipăt şi îşi zise că era mai bine să-l ignore Se vedea din felul cum îi străluceau ochii că nu era perfect lucid Îi zise: — Nu înţeleg ce vrei să spui — Credeam că era viforul, nu-ţi mai aduci aminte? Că vuietul vântului aproape că avea voce umană — Nu, dragul meu, nu-mi aduc aminte Eu n-am urcat cu tine Am rămas tot timpul în tabăra de bază, nu mai ştii? — Dar trebuie să-ţi fi povestit Rebecka clătină din cap şi se pregăti să schimbe subiectul Nu numai pentru că delira Ci şi pentru că o apucase o stare de dezolare, ca şi cum ar fi presimţit cumva că ţipetele erau un semn fatal — Mai odihneşte-te, zise ea — Apoi am crezut că erau câini sălbatici — Ce? — Câini sălbatici, la peste 8 000 de metri altitudine Îţi dai seama? — Putem să vorbim despre Everest mai târziu, dacă vrei, zise ea Mai întâi însă trebuie să mă ajuţi să înţeleg, Johannes Ce te-a făcut să dispari în felul ăla? — Când? — Acum pe Sandön Ai plecat înot în larg Rebecka citea în ochii lui că revenise la realitate şi îşi dădu imediat seama că lucrul ăsta nu schimba nimic în bine Dimpotrivă, el părea să se simtă mai bine în compania câinilor sălbatici de pe Everest — Cine m-a pescuit din apă, Erik? — N-a fost niciunul dintre bodyguarzi — Atunci cine a fost? Rebecka se întreba cum avea să reacţioneze — Mikael Blomkvist — Jurnalistul? — Da, el — Ce ciudat! răspunse el, ceea ce, fireşte, era cât se poate de adevărat, dar el nu avea mina unui om mirat Avea o voce monotonă şi tristă şi îşi fixă mâinile cu privirea cu o indiferenţă care o îngrozi Rebecka aşteptă următoarea întrebare Când o rosti în cele din urmă, vocea lui nu transmitea nicio picătură de curiozitate — Cum se face că a fost el? — M-a sunat când mă aflam într-un moment de isterie Mi-a zis că scrie un reportaj — Ce fel de reportaj? — N-o să-ţi vină să crezi, zise ea, deşi bănuia că avea să i se pară cel mai natural lucru din lume ∵ Lisbeth coborî din metrou la staţia Zinkensdamm, traversă şoseaua Ringvägen şi intră pe Brännkyrkagatan în timp ce scene din trecut i se perindau din nou pe retină E posibil să se fi datorat faptului că revenise în cartierul copilăriei sau poate doar faptului că era din nou în stare de alertă înaintea noii operaţiuni Îşi ridică privirea către cer Se lăsase înserarea Sigur avea să înceapă ploaia, la fel ca la Moscova Era zăpuşeală, exact ca înaintea unei ploi torenţiale Un pic mai departe, pe trotuar, văzu un tânăr aplecat peste bordură ca şi cum s-ar fi simţit rău Era plin de oameni beţi peste tot, deci poate că era vreo petrecere în cartier Poate că tocmai se plătiseră salariile sau poate că era weekend O coti la stânga şi începu să urce treptele, apropiindu-se de apartamentul lui Mikael dinspre Tavastgatan Încetul cu încetul, se concentră la maximum, înregistrând fiecare detaliu sau siluetă din jur Şi totuşi nu vedea nimic din ce se aşteptase să vadă Se înşelase oare? Nu vedea nicio persoană suspectă, doar beţivi mereu şi mereu Stai un pic, uite, acolo, la intersecţie Era doar un spate, un spate lat, îmbrăcat într-un sacou de velur Tipul ţinea o carte în mână, iar borfaşii de obicei nici nu poartă sacouri de velur, nici nu citesc cărţi Şi totuşi acest bărbat avea ceva care o alerta, ţinuta lui sau felul în care îşi ridicase privirea Lisbeth trecu pe lângă el fără să atragă atenţia şi îi aruncă o privire fugară – era înalt şi plinuţ – şi atunci îşi dădu seama că avusese dreptate Sacoul şi cartea erau doar o costumaţie ridicolă, o încercare stângace de a părea un hipster local Lisbeth îşi dădu seama nu numai că ştia ce era Îl şi recunoscuse Îl chema Conny Andersson şi, nu cu prea mult timp în urmă, fusese trepăduş şi novice în lumea cluburilor de motociclişti Chiar nu făcea parte din elita clubului, ceea ce nu era deloc surprinzător Nimerise cea mai naşpa sarcină: să stea să-l aştepte pe un tip care cu siguranţă nu avea să apară Şi totuşi Lisbeth ştia că asta nu făcea din Conny un mieluşel Măsura aproape doi metri şi era trimis de cămătari să le recupereze banii, deci trecu pe lângă el cu capul plecat, ca şi când nu l-ar fi observat Apoi se întoarse şi scană partea cealaltă a străzii Un pic mai încolo se aflau doi tipi la vreo 20 de ani care o luaseră pe ulei, şi în faţa lor o damă la vreo 60 de ani care se plimba mult prea lent, ceea ce nu era deloc bine Dar Lisbeth nu avea timp să o aştepte Dacă ar fi observat-o Conny, ar fi fost în pericol, deci continuă să meargă liniştită Apoi se întoarse rapid la dreapta şi se năpusti asupra lui, iar el îşi ridică privirea în timp ce bâjbâia după pistol Mai mult nu apucă să facă Lisbeth îl lovi cu genunchiul între picioare şi, când el se aplecă instinctiv înainte, îl lovi de două ori cu capul în gură Tipul îşi pierdu echilibrul şi în aceeaşi clipă se auzi evident vocea damei: — Alo, ce faceţi acolo? Dar Lisbeth n-avea încotro, prin urmare o ignoră N-avea vreme să liniştească o bătrânică şi era relativ sigură că nu va îndrăzni să se apropie Altfel, dama n-avea decât să sune la poliţie Niciun poliţist n-avea să ajungă la locul faptei, nu acum, când Lisbeth se năpusti asupra lui Conny Andersson care se prăvăli pe stradă Se urcă fulgerător peste el, îşi dădu jos ochelarii de soare, îşi smulse pistolul din geantă şi îi puse buza armei la mărul lui Adam, ceea ce-l făcu s-o privească îngrozit — Am de gând să te omor, zise ea El bolborosea şi nu mai avea deloc aerul unui bătăuş, iar atunci ea continuă cu o voce ca de fantomă: — Am de gând să te omor Te omor şi pe tine şi pe toţi ceilalţi membri din clubul tău, dacă vă atingeţi de Mikael Blomkvist Eu sunt cea la care vreţi să ajungeţi, deci luaţi-vă de mine şi de nimeni altcineva Ai auzit? — Am auzit, zise el — Da’ mai bine zi-i lui Marko că nu-mi pasă dacă vă legaţi de Mikael sau nu Am de gând să mă iau de voi în orice caz Şi am să continui până nu mai rămâne nimic din voi, în afară de iubitele şi soţiile voastre înfricoşate Conny Andersson nu răspunse şi atunci îl împunse şi mai tare în gât cu pistolul — Deci ce faci? — O să-i spun, se bâlbâi Conny — Excelent Încă ceva — Da? — E o femeie care se holbează la noi, deci n-o să-ţi arunc pistolul şi nici altceva care să atragă atenţia O să-ţi trag una în cap şi, dacă te întinzi cumva după pistol, te împuşc Pentru că, să-ţi fie clar Îl percheziţionă rapid cu mâna stângă şi-i scoase mobilul din buzunarul de la blugi, un iPhone cu recunoaştere facială — că pot să trimit mesajul şi dacă se întâmplă ca tu să dai ortul popii Îi împinse pistolul sub bărbie — Iar acum, Conny, zâmbeşte un pic — Ce? Întoarse telefonul spre faţa lui şi acesta se deschise imediat, după care ea mai făcu încă două lucruri mai puţin high tech Îi mai trase un cap în gură şi îl fotografie Apoi îşi puse din nou ochelarii de soare şi dispăru în direcţia Slussen şi Gamla Stan, în timp ce analiza agenda telefonică a lui Conny În ea figurau câteva nume care o surprinseră, un actor cunoscut, doi politicieni şi un sticlete de la unitatea antinarcotice, care cel mai probabil era corupt Însă ei nu-i păsa de niciunul Căuta numerele celorlalţi membri ai clubului Svavelsjö MC şi, când le găsi, le trimise poza în care Conny privea în sus terifiat şi confuz Apoi copie conţinutul mobilului, după care scrise: Băiatul are ceva să vă spună Odată trimis mesajul, aruncă telefonul în mare 24 27 august Johannes Forsell nu mai voia decât să se închidă din nou în sine însuşi şi să-şi caute scăparea în vise şi amintiri Însă când o auzi pe Rebecka rostind cu o claritate neobişnuită numele lui Nima Rita şi, în plus, remarcă şi furia reţinută din vocea ei, se simţi propulsat înapoi în realitate — Cum poate apărea pur şi simplu în Suedia? Credeam că murise — Cine a fost aici? întrebă el Îi simţi iritarea când schimbă subiectul — Ţi-am zis deja — Dar am uitat — Băieţii, bineînţeles, şi mama ta Băieţii stau la ea deocamdată — Şi cum au reacţionat? — Ce vrei să-ţi spun, Johannes? Ce vrei să-ţi spun? — Îmi pare rău — OK, zise ea, şi făcu încă un efort să-şi revină şi să redevină Becka cea puternică dintotdeauna Figura nu-i reuşi însă decât pe jumătate şi Johannes aruncă o privire spre militarii de pe coridor, simţind cum prin minte îi fluturau ca nişte păsări agitate gânduri legate de posibilităţi de a ieşi din impas, căi de scăpare, ameninţări şi riscuri — Nu pot să-ţi vorbesc despre Nima acum, zise el — Faci cum vrei Cu un efort supraomenesc, Rebecka îi zâmbi drăgăstos şi-l mângâie din nou pe păr El îi respinse atingerea — Atunci despre ce poţi să vorbeşti? — Nu ştiu — Să ştii că ţi-a reuşit măcar un lucru, zise ea — Care? — Uită-te în jurul tău! La toate buchetele de flori N-au încăput aici decât câteva din câte ai primit Toată ura s-a transformat în afecţiune — Nu-mi vine să cred Rebecka îi întinse mobilul — N-ai decât să te uiţi pe net Johannes făcu un gest de uimire din mână — Nu fac altceva decât să scrie necrologuri — Nu-i adevărat, chiar s-au scris lucruri frumoase — A trecut cineva de la Must pe aici? întrebă el — Au venit şi Svante, şi Klas Berg, şi Sten Siegler şi alţi câţiva tipi de genul ăsta, deci răspunsul este da, fără echivoc, aş zice De ce întrebi? De ce întreba? Doar ştia răspunsul, fireşte că trecuseră pe acolo, iar acum el vedea suspiciunea din ochii Rebeckăi Îl mângâia pe cap şi-l făcu să simtă brusc un impuls puternic: voia să-i povestească şi ei, dar, evident, ştia că nu avea cum Cu siguranţă, erau interceptaţi el reflectă câteva clipe Puse din nou lucrurile în balanţă Îşi aminti de dorinţa disperată de a supravieţui pe care o avusese în timp ce se scufunda în valuri, purtat de curenţi la fund — Ai hârtie şi ceva de scris? zise el — Ce? Da, cred că am Rebecka scotoci prin geantă şi scoase un pix şi un teanc de post-it-uri galbene pe care i le înmână Johannes scrise: Trebuie să plecăm de-aici ∵ Rebecka Forsell citi ce scrisese Johannes şi aruncă o privire speriată spre bodyguarzii de afară Aceştia păreau însă mai degrabă plictisiţi şi captivaţi de mobilele lor, iar ea îi răspunse soţului său cu o caligrafie dezordonată şi tensionată: Acum? El îi răspunse: Acum Deconectează-mă de la aparate şi lasă-ţi aici mobilul şi geanta, o să ne prefacem că mergem jos la chioşc Ne prefacem? O ştergem Ai înnebunit? Vreau să-ţi povestesc, dar aici nu se poate Ce să-mi povesteşti? Totul Scriseseră rapid cu acelaşi pix pe care şi-l tot dăduseră unul altuia Johannes părea să ezite din nou şi o privea cu ochi la fel de trişti şi de pierduţi ca mai înainte, însă în ei se citea şi o sclipire de spirit de luptător, lucru care-i lipsise Rebeckăi enorm şi care deopotrivă îi potoli teama N-avea de gând să-şi ia tălpăşiţa cu el, atât de paranoic cum era, să fugă dintr-un spital care colcăia de bodyguarzi şi militari I se părea însă extraordinar că voia să-i vorbească şi poate că un pic de mişcare avea să-i facă bine Avea pulsul mărit, dar stabil şi era un bărbat puternic Puteau cu siguranţă să se adăpostească într-un loc unde nu-i auzea nimeni În acelaşi timp, era conştientă de faptul că nu avea să câştige absolut nimic ignorând regulile spitalului şi deconectându-l de la aparate şi de la perfuzii, de aceea dădu pagina în carneţel şi scrise: Mai bine sun şi le explic Rebecka sună după personal şi el răspunse: Apoi mergem într-un loc unde nu ne poate găsi nimeni Încetează, îşi zise ea Încetează Apoi scrise: De ce vrei să fugi? Must Ea scrise: E vorba de Svante? El dădu din cap sau cel puţin aşa i se păru ei şi ar fi vrut să strige: Ştiam eu, iar când scrise din nou îi tremura mâna Inima îi zvâcnea în piept şi avea gura uscată A făcut ceva? El nu răspunse şi nici nu dădu din cap Se uita pe fereastră, către autostradă, iar ea interpretă reacţia lui ca pe un da Scrise: Trebuie să-l reclami El o privi cu o mină ce dădea de înţeles că Rebecka nu pricepuse nimic Sau să dezvălui totul în presă Tocmai m-a sunat Mikael Blomkvist E de partea ta De partea mea, mormăi el făcând o grimasă, apoi luă iar pixul şi mâzgăli câteva propoziţii de neînţeles în carneţel Rebecka se holbă la cuvintele înşirate pe hârtie Nu pot să citesc, scrise ea, deşi de fapt putea, şi atunci el îi explică: Nu ştiu dacă e cel mai înţelept lucru să fie de partea mea În mintea Rebeckăi se puse în mişcare un nou mecanism de autoconservare, ca şi cum prin aceste cuvinte Johannes s-ar fi distanţat de ea Sau ca şi cum după rostirea acelei fraze, ei doi nu mai formau un întreg, o uniune, ci erau doar doi soţi care nu trebuiau neapărat să mai fie împreună iar atunci se întrebă dacă n-ar trebui să fie ea cea care trebuia să fugă de lângă el Rebecka aruncă o privire către bodyguarzi, încercând să facă alt plan Chiar în acel moment se auziră paşi pe coridor şi apoi apăru medicul – cel cu barba roşcată – şi-i întrebă ce doreau Ea îi răspunse – nu-i trecu nimic altceva prin minte – că Johannes se simţea mai bine şi că era destul de refăcut pentru o plimbare — Coborâm la chioşc să luăm un ziar şi o carte, zise ea cu o voce care nu suna ca vocea ei, dar din care răzbătea o autoritate surprinzătoare ∵ Era 8 seara şi Jan Bublanski ar fi trebuit să plece de mult timp acasă Şi totuşi încă se mai afla la birou şi se holba la chipul tânăr din faţa sa, care degaja genul de idealism furios care scotea lumea din sărite Lui, personal, îi plăcea această atitudine şi poate că şi el fusese la fel la vârsta respectivă, convins că generaţia mai în vârstă nu privea viaţa cu seriozitatea pe care o merita Îi zâmbi cu căldură Ea îi răspunse printr-un zâmbet forţat şi Bublanski trase concluzia că umorul nu era domeniul ei forte, dar avea convingerea că patosul ei putea fi de mare ajutor Era vorba de o femeie de 25 de ani pe nume Else Sandberg, care era medic rezident la spitalul S:t Göran şi care avea o coafură de paj şi ochelari cu lentile rotunde — Vă mulţumesc pentru timpul dumneavoastră, zise el — Pentru puţin, răspunse ea Sonja Modig fusese cea care dăduse de ea, după ce primise informaţia că şerpaşul lipise un afiş în staţia de autobuz Södra, şi apoi îşi trimisese colegii să vorbească cu aproape toată lumea care aştepta de obicei în staţia respectivă — Am auzit că nu vă mai aduceţi aminte exact, dar să ştiţi că orice detaliu pe care vi-l amintiţi este extrem de important pentru noi, zise el — Era greu de citit Rândurile erau îngrămădite, părând mai degrabă un delir paranoid — Nu e exclus, zise el Dar m-aş bucura enorm dacă aţi încerca să vă amintiţi — Se simţea incredibil de vinovat, continuă ea Copila mea dragă, încearcă să nu interpretezi ce ai văzut, îşi spuse el în sinea lui — Ce scria? zise el — Scria că urcase pe un munte Încă o dată Urcase pe un munte „one more time” Dar nu avea deloc vizibilitate Era viscol şi-i era frig şi-l dureau toate Credea că e pierdut Dar a auzit ţipete care l-au ghidat — Ce fel de ţipete? — Ţipetele morţilor, cred — Cum adică? — Textul era greu de înţeles, dar scria că tipul era mereu însoţit de spirite, două spirite, dacă-mi aduc bine aminte, unul bun şi altul rău, cumva Izbucni în râs şi lui Bublanski i se păru fermecător faptul că Else Sandberg dădea brusc dovadă de un pic de umanitate — Cum e căpitanul Haddock din Tintin, cu un înger şi un diavol pe umeri când îi vine cheful să tragă la măsea — Exact, zise el E o metaforă potrivită — Dar în text nu era o metaforă Pentru el era ceva real — Voiam doar să spun că mă recunosc şi eu în descriere O voce angelică şi una diabolică îmi şoptesc mereu în urechi când mă simt ispitit Bublanski se simţi stingherit — Şi ce zicea stafia malefică? continuă el — S-o lase acolo, sus — S-o lase deci era vorba de o femeie? — Da, aşa cred că scria Era vorba de o femeie, madam sau mam nu ştiu cum, care rămăsese pe munte Apoi scria ceva de Valea Curcubeului, Rainbow Valley, unde morţii îşi întindeau mâinile şi cereau de mâncare Totul părea foarte ciudat, după cum am mai zis După care mai scria că apăruse şi Johannes Forsell Superbizar Sinceră să fiu, atunci m-am oprit din citit A venit autobuzul şi un tip a început să se certe cu şoferul şi mi-am pierdut concentrarea, dar deja ghicisem că autorul afişului sigur suferea de schizofrenie paranoidă Scria şi că ţipetele nu conteneau niciodată în mintea lui — Poţi să simţi asta şi fără schizofrenie — Ce vreţi să spuneţi? Ce voia să spună de fapt? — Vreau să spun zise el — Ce? — Că recunosc genul ăsta de senzaţie Unele lucruri ne urmăresc de-a pururi Ne rod şi ţipă în noi an după an — Mda, zise ea şovăitor E adevărat — Daţi-mi voie o clipă să caut ceva Else Sandberg dădu afirmativ din cap; Bublanski se conectă la computer şi dădu o căutare pe Google combinând trei cuvinte, după care întoarse ecranul spre ea — Vedeţi asta? — Groaznic! exclamă ea — Nu-i aşa? Este Rainbow Valley de pe Everest N-am ştiut nici eu toate lucrurile astea, dar în ultima vreme am făcut ceva cercetări şi am recunoscut imediat scena, când aţi menţionat locul Rainbow Valley e doar un termen din argou, fireşte Totuşi este folosit destul de des şi e uşor de înţeles de ce Uitaţi! Arătă cu degetul spre ecran în timp ce se întreba dacă nu cumva era inutil de crud Voia însă s-o facă să înţeleagă gravitatea situaţiei O serie de fotografii arătau alpinişti morţi în zăpadă, la peste 8 000 de metri altitudine şi, deşi unii se aflau acolo de ani întregi, de decenii poate, încă erau musculoşi şi voinici Erau îngheţaţi în timp şi purtau haine multicolore, roşii, galbene, verzi şi albastre, iar în jurul lor se aflau tuburi de oxigen, resturi de cort sau steaguri de rugăciune budiste, de asemenea viu colorate Chiar arăta ca un peisaj al curcubeielor, o mărturie macabră a nesăbuinţei umane — Înţelegeţi dumneavoastră bărbatul care a scris acel afiş a cărat odinioară bagaje şi a ghidat expediţii pe Everest — Deci a făcut asta de-adevăratelea — Era şerpaş şi, în mod normal, n-ar fi trebuit să spună cuvintele-alea Rainbow Valley e o invenţie occidentală, impregnată de o ironie neagră Dar e posibil să i se fi întipărit în minte şi să se fi amestecat cu viziunea lui religioasă cu privire la zeii şi spiritele de pe munte La ora actuală, peste 4 000 de persoane au escaladat acest vârf, din care 330 de persoane au murit pe culmi, iar multe dintre ele nu au putut fi coborâte, deci pentru mine nu e deloc greu de înţeles senzaţia acestui bărbat – care a escaladat muntele de 11 ori – că morţii îi vorbeau — Dar dădu ea să spună — Voiam să vă mai spun ceva, continuă el Viaţa la astfel de altitudini e un chin Riscurile sunt importante De pildă, poţi să fii atins de edemul cerebral de mare altitudine — Se umflă creierul, nu-i aşa? — Exact! zise el Dumneavoastră înţelegeţi cu siguranţă mult mai bine decât mine Creierul celui afectat se umflă şi individului îi este greu să mai vorbească şi să gândească raţional Riscă să facă greşeli fatale, majoritatea au halucinaţii şi pierd contactul cu realitatea Mulţi oameni raţionali, ca dumneavoastră şi ca mine, sau mai bine zis unii mai în formă şi mai aventurieri decât mine, au văzut stafii şi au simţit o prezenţă mistică la acea altitudine Acest bărbat escalada mereu muntele fără mască de oxigen, ceea ce e extenuant, şi fizic, şi psihic, iar în timpul dramei pe care încearcă să o descrie făcuse eforturi supraomeneşti urcând şi coborând muntele, salvând multe vieţi Trebuie să fi fost de-a dreptul istovit, aşa că nu-i deloc ciudat că vedea îngeri şi demoni, precum căpitanul Haddock, absolut deloc — Vă rog să mă scuzaţi, n-am vrut să dau dovadă de lipsă de respect, încercă să se justifice Else Sandberg — N-aţi dat dovadă de lipsă de respect şi, în plus, aveţi cu siguranţă dreptate, continuă el Bărbatul era grav bolnav, chiar era schizofrenic Cu toate acestea, e posibil să fi avut ceva important de zis, de aceea vă întreb încă o dată: nu vă mai amintiţi nimic altceva? — Îmi pare rău, nu cred — Nici despre ce scria în legătură cu Forsell? — Ba poate că da — Ce anume? — Aţi zis că bărbatul salvase mulţi oameni, nu-i aşa? — Da, aşa e — Cred că scria că Forsell nu voia să fie salvat — Ce poate să însemne asta? — Nu ştiu, de-abia acum mi-am dat seama Dar nu sunt 100% sigură că-i aşa A venit autobuzul şi a doua zi afişul nu mai era acolo — Ştiu, zise el După plecarea fetei, Bublanski rămase pe scaun cu senzaţia stranie că i se cerea să interpreteze un vis Se uită îndelung la fotografiile care înfăţişau corpul neînsufleţit al Klarei Engelman pe care vânturile puternice îl purtaseră de lângă Viktor Grankin şi care fusese fotografiat de o expediţie americană în anul ce urmase dramei Klara era întinsă pe spate, cu mâinile încleştate într-o mişcare imploratoare, ca şi cum încă ar mai fi bâjbâit după Grankin sau mai degrabă – reflectă el – ca un copil care se întinde către mama sa Ce Dumnezeu se întâmplase acolo sus? Probabil, nimic mai mult decât ceea ce se scrisese deja de o sută de ori Dar era imposibil de ştiut sigur Povestea părea să fie alcătuită dintr-o sumedenie de straturi de sub care apăreau mereu elemente noi Acum, de pildă, părea să fi existat o legătură între şerpaş şi armată, legătură despre care medicii de la clinica Södra Flygeln nu erau autorizaţi să vorbească, iar Bublanski îşi petrecuse întreaga după-amiază şi seară încercând să dea de Klas Berg, şeful Must, pentru a obţine o explicaţie Klas Berg îi promisese că avea să-i dea explicaţii detaliate a doua zi de dimineaţă, dar îi pusese în vedere că nici el nu avea o privire de ansamblu, ceea ce lui Bublanski nu-i mirosea deloc a bine Detesta situaţiile în care se vedea nevoit să se bazeze pe serviciul de informaţii Şi asta nu pentru că ar fi fost orgolios sau că i-ar fi păsat de senzaţia de inferioritate, ci pentru că ştia că ancheta poliţiei va avea de suferit Prin urmare, era ferm decis să preia iniţiativa Închise fereastra în care apăreau fotografiile cu Klara Engelman şi îl sună din nou pe secretarul de stat Svante Lindberg Dar acesta nu răspunse, la fel ca mai devreme, iar Bublanski se ridică şi se hotărî să facă o plimbare lungă, în speranţa că i se vor mai limpezi gândurile ∵ Svante Lindberg intră în spital pe uşa principală Era a doua oară pe ziua de azi când venea Rebecka nu-l făcuse deloc să se simtă bine-venit prima dată şi n-avea de fapt niciun motiv să-şi facă din nou apariţia Dar acum, când auzise că Johannes îşi recăpătase cunoştinţa, trebuia neapărat să vorbească cu el şi să-i spună ce? nu ştia nici el ce altceva, în afară de faptul că trebuia cu orice preţ să-l facă să-şi ţină gura şi acesta era şi motivul pentru care îşi închisese propriul mobil, ca să nu contribuie la haosul creat N-avea deloc de gând să vorbească cu Mikael Blomkvist, care îl căutase, şi nici cu Jan Bublanski, care tocmai îl sunase pentru a treia oară Trebuia să acţioneze cu sânge-rece În servietă avea un teanc de documente secrete despre campania rusească de dezinformare, care nu erau extrem de importante prin comparaţie cu celelalte chestiuni, dar care aveau să reprezinte o scuză plauzibilă pentru o convorbire privată cu Johannes în care nu avea să ezite Nici măcar o secundă Trebuia să fie la fel de puternic ca de obicei Totul avea să se aranjeze Era convins de asta Ce era cu mirosul ăsta? Poate că era amoniac sau dezinfectant sau mirosul obişnuit de spital? Se uită de jur-împrejurul holului de la intrare, de frică să nu dea nas în nas cu vreun jurnalist sau nu cumva să apară Blomkvist şi să-i dea de înţeles că i-a aflat cele mai întunecate secrete Însă nu văzu nimic, în afară de bolnavi, rude şi personal în uniforme albe Văzu o targă pe care era întins un bărbat palid ca ceara care părea să fie pe moarte Svante nu zăbovi cu gândul la el Îşi coborî privirea şi se delimită de lumea exterioară Şi totuşi cu colţul ochiului înregistră ceva ce-l făcu să se întoarcă Lângă bancomat, chiar în faţa farmaciei, zări o femeie înaltă şi suplă, îmbrăcată într-un sacou gri, cu spatele la el Nu era cumva Becka? Sigur era Rebecka Îi recunoscu postura şi felul în care se apleca înainte Să se ducă să-i spună câteva cuvinte? Nu, nu, îşi zise el Avea acum şansa de a schimba câteva cuvinte cu Johannes între patru ochi, fără să fie nevoit să aducă vorba de documentele secrete, prin urmare se îndreptă spre lifturi Apoi se întoarse iar, poate pentru că-şi dăduse seama că Becka nu era singură Dar acum n-o mai vedea Să se fi înşelat oare? Era posibil, dar de fapt nici nu-i păsa tocmai se pregătea să se mişte din loc când văzu coloana enormă de lângă bancomat Doar nu se ascundea de el? Asta ar fi totuşi aiurea, nu? Îl cuprinse o senzaţie de disconfort Înaintă către coloană, la început şovăind, apoi din ce în ce mai repede, şi văzu într-adevăr colţul unui obiect de îmbrăcăminte care părea să fie sacoul Rebeckăi Grăbi pasul, reflectând în acelaşi timp la ce ar trebui să-i spună, şi poate că apucă şi să se înfurie Ce însemna comportamentul ăsta infantil? Cum naiba să se ascundă de el? Brusc, se împiedică şi căzu Nu stătu însă să analizeze cele întâmplate, căci observă o mişcare şi auzi paşi care se îndepărtau atunci îi scăpă o înjurătură, se ridică în picioare şi porni după ei PARTEA A TREIA SLUGĂ LA DOI STĂPÂNI Agenţii dubli pretind că sunt loiali, dar de fapt lucrează pentru cu totul altcineva Câteodată misiunea lor este, de la bun început, de a se infiltra în rândul inamicilor şi de a se preta la muşamalizare Alteori se întâmplă să fie convinşi de alte idealuri politice sau sunt prinşi în cursă cu ameninţări sau momeli Uneori devine imposibil de stabilit cărei părţi îi aparţin Se poate întâmpla ca nici ei să nu mai ştie 25 27 august Catrin Lindås tot nu apucase să mănânce, băuse doar un pic de ceai, citise despre Everest şi despre Forsell şi rememorase în repetate rânduri întâlnirea cu cerşetorul din piaţa Mariatorget, ca şi cum ar fi fost un mister pe care trebuia să-l rezolve; de fiecare dată, cuvintele lui i se păreau din ce în ce mai disperate În minte îi reveniseră însă şi alte lucruri amintiri şi traume, precum şi sfârşitul călătoriei în India şi Nepal din copilărie, când familia sa trăia într-o mizerie din ce în ce mai mare, iar în cele din urmă părăsiseră cu toţii Katmandu şi urcaseră spre Khumbu Dar nu ajunseseră prea departe Abstinenţa fusese prea grea pentru tatăl ei Reuşiseră totuşi să intre în contact cu populaţia băştinaşă şi se tot gândise la mesajul pe care i-l trimisese Mikael, întrebându-se dacă nu cumva îl recunoscuse pe cerşetor mai degrabă din Valea Khumbu decât de pe Freak Street Prin urmare, îi mai trimise încă o întrebare lui Mikael, deşi acesta din urmă nu-i răspunsese încă nici măcar la prima: Cerşetorul era şerpaş? Primi răspunsul imediat: N-ar trebui să vorbesc cu tine 😊 Reprezinţi concurenţa Te-ai dat de gol în mesajul precedent Sunt un idiot Iar eu sunt inamicul Exact Ar trebui să scrii un articol în care să mă desfiinţezi Îmi ascut armele Mi-e dor de tine, scrise el Încetează, îşi zise ea Încetează Şi totuşi zâmbi fără să vrea: în sfârşit! Dar n-avea de gând să-i dea apă la moară Sub nicio formă În loc să-i răspundă, se duse în bucătărie şi se apucă să facă curat ascultând Emmylou Harris cu volumul la maxim Când reveni în salon, văzu pe mobil că Mikael îi mai scrisese încă un mesaj Nu vrei să ne vedem? Nici în ruptul capului, îşi zise în sinea ei Nici în ruptul capului Apoi scrise: Unde? Îţi zic pe Signal Conversaţia continuă pe Signal Hai să ne cazăm la Hotel Lydmar, propuse el OK, răspunse ea Fără niciun „o, ce mişto, ce luxos”, nimic de genul ăsta, doar OK Apoi se schimbă, o rugă pe vecina ei să aibă grijă de pisică şi începu să-şi facă bagajul ∵ Camilla stătea pe balcon şi simţea picăturile de ploaie căzându-i pe umeri şi pe mâini Avea să vină furtuna Şi totuşi tânjea să iasă Pe şoseaua Strandvägen şi pe iahturile din golf se desfăşura viaţa care ar fi trebuit să-i aparţină, dar care acum îi reamintea doar de tot ce-i fusese furat Nu mai merge aşa, îşi zise în sinea ei Totul trebuie să se sfârşească Închise ochii şi încercă să se refugieze în visuri şi speranţe, în timp ce picăturile de ploaie i se prelingeau pe frunte şi pe buze, dar revenea mereu la scene ce se petrecuseră pe Lundagatan: Agneta care ţipa la ea că o dă afară şi Lisbeth care tăcea mâlc, ca şi cum ar fi vrut să-i ucidă pe toţi cu tăcerea ei, cu furia ei încăpăţânată Simţi o mână pe umăr Era Galinov, care ieşise pe balcon, iar ea se întoarse şi-l privi; îi văzu zâmbetul blând şi chipul frumos O trase la pieptul lui — Fetiţa mea, zise el Cum te simţi? — Mă simt bine — Nu te cred Camilla privi spre ţărmul mării — O să fie bine, ai să vezi, zise el Ea îl privi întrebător — S-a întâmplat ceva? — Avem o vizită — Cine e? — Bandiţii tăi mult iubiţi Camilla dădu din cap şi intră din nou în apartament, unde dădu cu ochii de Marko şi de un amărât îmbrăcat în blugi şi într-un sacou maro ieftin Amărâtul era plin de vânătăi şi părea să fi fost bătut măr Măsura cu siguranţă doi metri şi era scârbos de umflat Îl chema Conny, se dovedi în curând — Conny are ceva de povestit, zise Marko — Şi atunci de ce nu vorbeşte Conny? — Supravegheam apartamentul lui Mikael Blomkvist, zise Conny — Se pare că a dat rezultate — A fost atacat, zise Marko Camilla aruncă o privire la buza lui spartă — Zău? — De Salander Camilla zise în rusă: — Ivan, tipul ăsta Conny e mai înalt decât tine, nu-i aşa? — Cântăreşte în orice caz mai mult, zise Galinov Şi este şi mai prost îmbrăcat Ea continuă în suedeză — Sora mea are 1,52 m şi e slabă moartă, iar tu ai mâncat bătaie — M-a luat prin surprindere — I-a luat telefonul, zise Marko, şi ne-a trimis un mesaj tuturor membrilor clubului — Şi ce zicea în mesaj? — Să-l ascultăm pe Conny — Te ascult, Conny — Salander a zis că o să ne facă felul tuturor dacă-l mai urmărim pe Mikael Blomkvist — Apoi a mai zis ceva, adăugă Marko — Şi anume? — Că o să ne facă felul în orice caz şi că o să ne distrugă toată activitatea — Excelent, zise ea, reuşind cumva să-şi păstreze calmul — Păi începu Marko — Păi, ce? zise ea — Pe mobilul pe care l-a furat se aflau nişte informaţii sensibile Ne facem griji — Chiar e cazul să vă faceţi, zise ea Dar nu în privinţa lui Lisbeth, nu-i aşa, Ivan? Ivan dădu afirmativ din cap, iar ea continuă să afişeze o mină sarcastică şi ameninţătoare Însă fierbea pe dinăuntru şi, în cele din urmă, îl rugă pe Galinov să preia convorbirea şi intră în camera sa, lăsându-se copleşită de trecut, ca de o apă murdară şi întunecată ∵ Rebeckăi Forsell nu-i venea să creadă ce făcuse Însă când îl auzise pe Johannes şoptind „să nu cumva să mă vadă”, i se trezise un instinct pe care nici măcar nu-l înţelegea cu desăvârşire şi îi puse piedică lui Svante Lindberg După aceea o zbughiră împreună afară pe uşile batante şi se îndreptară prin ploaie către staţia de taxiuri Johannes alese un taximetrist independent, una din maşinile care nu aparţin unei firme de taxiuri şi care de obicei au aparate de taxat care ticăie cu o hărnicie neiertătoare — Porneşte! zise el şi atunci şoferul – un tânăr de culoare cu părul creţ şi ochii somnoroşi – se întoarse către ei — Încotro? întrebă el Rebecka se uită la Johannes Acesta nu scoase niciun cuvânt — Peste podul Solnabron, spre oraş, bâigui ea, zicându-şi că aveau să decidă mai încolo direcţia exactă Dar mai observase încă un lucru, care-i dădu o neaşteptată senzaţie de eliberare Şoferul nu tresărise şi poate că asta fusese şi speranţa lui Johannes când alesese un taximetrist independent: să dea de cineva care-şi trăia viaţa cu totul dincolo de normele Suediei instituţionale, astfel încât să nu ştie cum arăta persoana cea mai detestată din ţară Fireşte însă că nu era o mare realizare şi, în timp ce treceau pe lângă cimitirul Solna, Rebecka încercă să evalueze amploarea celor petrecute Încerca să se convingă că nu era grav Soţul său se afla într-o situaţie de criză, dar, la urma urmei, ea era medic şi ar fi putut să ajungă la concluzia că avea nevoie de linişte undeva departe de toată tevatura din spital Trebuia doar să-i informeze, înainte ca cineva să intre în panică — Trebuie să-mi povesteşti ce se-ntâmplă, altfel nu mai pot face gesturi din astea nebuneşti, şopti ea — Îţi aduci aminte de profesorul de relaţii internaţionale pe care l-am întâlnit la ambasada Franţei? răspunse el — Janek Kowalski, şopti ea El dădu aprobator din cap, iar ea îl privi fără să priceapă absolut nimic Janek Kowalski nu era o prezenţă activă în viaţa lor Nici măcar nu şi-ar mai fi adus aminte cum îl chema, dacă n-ar fi citit relativ recent un articol de-al lui despre limitele libertăţii de exprimare — Exact, răspunse el Locuieşte pe Dalagatan Putem să dormim la el — De ce, Doamne, iartă-mă? Nici măcar nu-l cunoaştem — Eu îl cunosc, zise el, şi Rebeckăi nu-i plăcu nici această dezvăluire Îşi aminti cum se salutaseră ca doi străini la ambasadă, făcând un schimb scurt de politeţuri Se prefăcuseră deci, ca la teatru? apoi şopti: — Sunt pregătită să dorm oriunde, cu condiţia să-mi promiţi că-mi vei spune totul Johannes o privi în ochi — Am să-ţi povestesc Apoi te las să decizi ce vrei să faci — Cum adică să decid? — Dacă mă mai vrei Ea nu răspunse Îşi aruncă privirea spre viaductul Solnabron şi zise: — Dalagatan Mergeţi pe Dalagatan În acelaşi timp, reflecta la limite, poate chiar şi la limitele libertăţii de exprimare, dar în primul şi în primul rând la limitele dragostei: Ce ar putea s-o facă să-l părăsească? Despre ce fel de faptă era vorba – dacă chiar exista? Ce avea să pună capăt dragostei? ∵ Catrin Lindås lăsă piaţa Nytorget în urma sa şi ieşi pe Gotgatan, simţind cum îi revenea pofta de viaţă Ce ploaie însă, Dumnezeule! Turna cu găleata şi ea se grăbea, cărând valiza după ea Ca de obicei, împachetase prea multe lucruri, de parcă avea să fie plecată săptămâni la rând Şi totuşi nu ştia cât vor sta la hotel, doar că Mikael nu se putea întoarce acasă şi că, din păcate, era nevoit să lucreze destul de mult – dar, la urma urmei, şi ea trebuia să muncească Era 21:30 şi Catrin îşi dădu seama că era moartă de foame Mâncase te miri ce toată ziua Trecu pe lângă cinematograful Victoria şi teatrul Göta Lejon şi, deşi se simţea mai bine, tot nu-i dispăruse senzaţia de disconfort Îşi îndreptă privirea către Medborgarplatsen Un şir lung de tineri stăteau la coadă în ploaie, probabil pentru bilete la vreun concert Tocmai se pregătea să dispară în gura de metrou, când ceva o făcu să tresară şi să se uite de jur-împrejur Nu văzu nimic care s-o îngrijoreze: nicio umbră din trecut, niciun personaj cu mina unui trol de pe internet, nimic Şi atunci se grăbi să coboare treptele, trecu de bariere şi ieşi pe peron încercând să-şi insufle ideea că totul era în ordine, iar în curând chiar se linişti De-abia când ieşi de la metrou la T-centralen şi îşi continuă marşul grăbit prin ploaie pe Hamngatan, pe lângă Kungsträdgården şi apoi înspre Blasieholmen, simţi că o cuprinde din nou anxietatea şi mări şi mai mult viteza Alerga cu paşi mărunţi şi intră gâfâind în holul hotelului, urcând scara arcuită către recepţie O tânără de culoare, care cu siguranţă nu avea mai mult de 20 de ani, îi zâmbi primitor, iar ea îi spuse „Bună seara”, dar apoi auzi paşi pe scară şi îşi pierdu şirul gândurilor Nu-şi mai amintea pe ce nume rezervase Mikael camera Era ceva care începea cu B, de asta era sigură, Boman, Brodin, Broden, Bromberg — Am rezervat o cameră pe numele zise ea, apoi ezită şi-şi dădu seama că trebuia să verifice numele pe telefon, ceea ce era convinsă că avea să pară suspect sau aiurea, ca şi cum ea şi Mikael erau implicaţi într-o afacere murdară Când se uită şi văzu că numele era într-adevăr Boman, îl rosti atât de încet, încât recepţionera nu o auzi şi o rugă să vorbească mai tare – moment în care ea se gândi la persoana din spatele ei şi se întoarse Dar în spatele ei nu se afla nimeni Un bărbat în geacă de blugi şi cu părul lung se îndrepta însă spre ieşire şi Catrin rămase cu gândul la el în timp ce recepţionera se ocupa de formalităţi Bărbatul nu stătuse înăuntru decât câteva clipe Era cam ciudat, nu? Poate că hotelul i se păruse prea scump? Sau poate că nu-i plăcuse Nu-i păsa, oricum Sau cel puţin încerca să dea impresia că nu-i pasă şi luă cheia, apoi liftul şi intră în cameră Acolo se holbă la patul dublu cu cearşafuri albastre ca cerul senin şi, pentru câteva clipe, se întrebă ce să facă Se hotărî să facă o baie şi să bea o sticluţă de vin roşu din minibar Îşi comandă şi un hamburger cu cartofi prăjiţi de la roomservice Dar nimic nu avu efectul scontat Nici mâncarea, nici alcoolul şi nici baia Nu reuşi să-şi potolească bătăile violente ale inimii şi începu să se întrebe de ce Dumnezeu întârzia Mikael atât? ∵ Janek Kowalski nu locuia de fapt pe Dalagatan Totuşi coborâră acolo, traversară o curte interioară şi apoi ieşiră pe Västeråsgatan, unde se strecurară înăuntru pe o poartă şi apoi luară liftul până la etajul cinci Acolo se afla un apartament spaţios, nu neplăcut, chiar deloc, dar haotic, casa unui burlac, un intelectual desuet care nu ducea lipsă nici de bani, nici de gust, dar care nu mai avea puterea să facă ordine şi curăţenie Avea pur şi simplu prea multe lucruri – prea multe boluri, obiecte decorative şi tablouri şi prea multe cărţi şi dosare Erau întinse peste tot Kowalski însuşi era nebărbierit şi ciufulit, un adevărat boem, mai ales că acum nu mai purta costum ca în ziua când îl întâlnise la ambasadă Avea în jur de 75 de ani şi purta un pulover subţire de caşmir în care se vedeau câteva găuri făcute de molii — Dragii mei prieteni! Mi-am făcut atâtea griji pentru voi, zise el şi îl îmbrăţişă pe Johannes, după care o sărută pe Rebecka pe obraji Cei doi bărbaţi se cunoşteau bine, fără doar şi poate, iar după vreo 20 de minute petrecute în bucătărie şuşotind, ieşiră aducând pe o tavă ceai, sandvişuri englezeşti şi o sticlă de vin alb; amândoi o priviră pe Rebecka cu o mină serioasă — Dragă Rebecka, zise Kowalski Soţul tău mi-a cerut să fiu sincer, iar eu am acceptat, în cele din urmă Nu-mi stă în fire, trebuie să recunosc Dar îmi voi da silinţa să vorbesc deschis şi îmi cer scuze dacă deja dau greş Rebeckăi nu-i plăcu tonul lui, era trist şi în acelaşi timp cochet Dar poate că avea emoţii Când turnă ceaiul, ea observă că-i tremurau mâinile — Mai întâi ar trebui să-ţi vorbesc de adevărata mea misiune, zise el Graţie mie v-aţi întâlnit Ea îl privi mirată — Ce vrei să spui? — Eu l-am trimis pe Johannes pe Everest E oribil din partea mea, fireşte, dar Johannes a fost de acord A insistat chiar E un bărbat născut şi crescut în sălbăticie, nu-i aşa? — Nu mai înţeleg nimic, zise ea — Johannes şi cu mine ne-am întâlnit în Rusia, unde am lucrat împreună şi ne-am împrietenit Mi-am dat seama de timpuriu că avea talent — În ce sens? — În toate sensurile, Rebecka, poate că se mai pripea din când în când şi era prea zelos, dar în linii mari era un ofiţer extraordinar — Deci şi tu ai lucrat în armată? — Am fost Îi venea greu s-o spună — un polonez care a devenit britanic în copilărie Părinţii mei erau refugiaţi politic şi au primit ajutor din partea Angliei, dar probabil că eu am simţit mereu că era de datoria mea să mă alătur celor de la Foreign Office — Adică MI6? — Hm, hai mai bine să nu spunem mai mult decât este necesar În orice caz, după ce m-am pensionat am ajuns aici, nu doar din dragoste pentru această ţară, ci şi din cauza unor complicaţii care într-un fel sau altul sunt legate de lucrurile cu care ne ocupam atunci Cum să-ţi spun, dragă Rebecka, pe vremea aia, Johannes şi cu mine aveam un interes comun, care era riscant, chiar şi fără expediţia de pe Everest — Şi despre ce era vorba? — Despre dezertori şi cârtiţe din cadrul GRU, atât adevăraţi, cât şi presupuşi şi chiar şi închipuiţi Deci s-a întâmplat să cooperăm Noi, cei din grupul meu, am aflat că o mică secţie din serviciul de informaţii suedez pusese labele pe un element important din cadrul GRU, care a devenit mult prea faimos după moartea sa, datorită unei persoane cu care aţi avut de-a face recent — Vorbeşti foarte enigmatic — Ţi-am zis doar Nu-mi vine uşor să vorbesc deschis Dar mă refeream la Mikael Blomkvist, care a dezvăluit aşa-zisa afacere Zalacenko, despre care s-au spus deja prea multe lucruri, cu excepţia unuia singur, poate cel mai important, care ni se şoptea în urechi la vremea respectivă — Ce se şoptea? — Hm, păi cum să zic? Hai, mai întâi, să fac o recapitulare O unitate anume din cadrul serviciului de informaţii îl proteja pe Aleksander Zalacenko – un agent dezertat de la GRU – cu toate mijloacele pe care le avea la dispoziţie, pentru că le dădea, credeau ei, informaţii unice despre serviciile de informaţii ale armatei ruse — A, mi-aduc aminte, exclamă ea Avea şi o fiică, nu-i aşa, Lisbeth Salander, care ajunsese rău de tot? — Exact În linii mari, lui Zalacenko i se dăduse mână liberă Putea să facă tot ce voia – să abuzeze de familia sa şi să construiască un imperiu criminal – atât timp cât dezvăluia secretele respective Se renunţase şi la ultima picătură de decenţă în numele binelui suprem — Siguranţa naţională? — N-aş vrea să folosesc nişte termeni atât de pompoşi Aş zice că era mai degrabă vorba de o senzaţie de exclusivitate, de o supremaţie informaţională, care îi excitase pe anumiţi domni din cadrul serviciului de informaţii suedez, Säpo Dar poate că de fapt nici măcar nu exista, iar grupul meu bănuia exact asta — Ce vrei să spui? — Am primit informaţii conform cărora Zalacenko era loial Rusiei A continuat să lucreze ca agent dublu până la moarte şi le dădea înapoi celor de la GRU mai mult decât le povestea celor din Säpo — Doamne Dumnezeule! exclamă ea — Exact aşa am reacţionat şi noi Dar la momentul respectiv erau doar bănuieli şi căutam modalităţi prin care să le dovedim şi, după ceva vreme, am obţinut informaţii cu privire la un bărbat, un locotenent-colonel care în viaţa publică poza drept civil – era consultant pe probleme de siguranţă în sectorul turistic –, dar care de fapt lucrase sub acoperire într-o anchetă internă din cadrul GRU şi dezvăluise mari cazuri de corupţie — În legătură cu ce? — Cu implicarea unor agenţi în sindicatul de crimă organizată Zvezda Bratva Mai presus de toate, se zvonea că era furios pe faptul că această implicare continua Se spunea că ar fi pus capăt misiunii sale în GRU în semn de protest, ca să se poată dedica hobby-ului său favorit, expediţiile alpine la mare altitudine — E vorba de Grankin? întrebă Rebecka agitată — Bineînţeles că e vorba de răposatul Viktor Grankin O personalitate superinteresantă, nu-i aşa? — O, da, aşa e, dar mormăi ea — Ai fost medicul expediţiei sale, lucru care ne-a mirat, sincer — Şi pe mine m-a mirat, zise ea gânditoare Dar şi eu simţeam că aveam chef de o aventură nebunească pe vremea aceea, şi, la o conferinţă din Oslo, cineva mi l-a recomandat pe Viktor — Ştim — Continuă, atunci — Grankin dădea impresia unui om pragmatic, nu-i aşa? Direct şi simplu Dar, de fapt, era foarte inteligent şi complex şi era plin de patos Se zbătea între loialităţi diferite: între dragostea pentru ţara sa şi simţul onoarei şi al decenţei În februarie 2008 am început să ne dăm seama nu numai că ştia de jocul dublu pe care-l juca Zalacenko şi de legăturile acestuia cu mafia, ci şi de faptul că era vulnerabil Că-i era frică de GRU şi că avea nevoie de protecţie şi de noi prieteni Aşa mi-a venit ideea să-l trimit pe Johannes să facă parte din expediţia lui pe Everest Credeam că o aventură de calibrul acela putea da naştere unei apropieri şi unei înfrăţiri — Doamne Dumnezeule! zise ea iar, întorcându-se către Johannes: Deci te aflai acolo ca să-l recrutezi pentru vestici? — Asta era scenariul ideal, bineînţeles, zise Kowalski — Şi Svante? — Svante e partea nefericită a acestei povestiri, continuă Kowalski Dar la vremea respectivă nu aveam nici cea mai vagă idee despre asta Prezenţa lui nu era decât o cerinţă absolut rezonabilă din partea lui Johannes Fireşte că am fi preferat să-l ia cu el pe unul dintre noi Dar Svante cunoştea perfect Rusia, lucrase cot la cot cu Johannes la Must şi, în plus, era un alpinist experimentat Părea persoana perfectă să aibă grijă de Johannes Din fericire – lucru care mă bucură enorm acum –, nu i-am oferit o privire de ansamblu asupra operaţiunii N-a aflat niciodată numele meu şi nici măcar că era o misiune britanică, nu suedeză — Nu-mi vine să cred, zise ea ca şi cum de-abia acum digera totul Deci n-a fost altceva decât o operaţiune de spionaj? — A fost cu mult mai mult, dragă Rebecka Johannes te-a întâlnit pe tine Dar e drept că a plecat în interes de serviciu şi că totul era supravegheat îndeaproape — E incredibil! N-am avut nici cea mai vagă bănuială — Îmi pare rău că a trebuit să afli în astfel de condiţii — Şi cum mergeau lucrurile? zise ea Vreau să zic înainte ca totul să se transforme într-o dramă? Johannes făcu un gest larg cu braţele, dar cel care răspunse a fost tot Janek — Johannes şi cu mine nu suntem pe aceeaşi lungime de undă în privinţa asta Eu eram de părere că făcea o treabă excelentă Îi câştigase încrederea şi situaţia părea promiţătoare la început E drept însă că lucrurile au devenit din ce în ce mai tensionate şi că l-am pus pe Viktor sub o presiune covârşitoare Am abuzat de el într-o situaţie critică, înainte de escaladarea muntelui Deci, da, are şi Johannes dreptatea lui Miza a fost prea mare Dar mai ales — Ne-au lipsit informaţii cruciale, completă Johannes — Da, din păcate, zise Janek Dar cum am fi putut şti? În vest, nimeni nu bănuia nimic la vremea respectivă, nici măcar FBI-ul — Despre ce dracu’ vorbiţi? întrebă ea — Vorbim despre Stan Engelman — Ce-i cu el? — Se asociase cu Zvezda Bratva încă de când începuse să construiască hoteluri la Moscova, în anii ’90 Viktor ştia lucrul ăsta, dar noi, nu — Cum putea să ştie? — Era unul din lucrurile pe care le descoperise în cadrul misiunii sale la GRU, dar, după cum am spus, jocul dublu făcea parte din meseria lui, deci se prefăcea că era în relaţii bune cu Stan În secret însă, îl considera un gunoi — Deci i-a furat nevasta? — Aventura a fost un bonus — Sau poate că a fost însăşi premisa, zise Johannes — Nu puteţi să vorbiţi mai pe înţelesul meu? îi rugă Rebecka — Cred că Johannes vrea să spună că relaţia amoroasă şi lucrurile pe care i le-a povestit Klara l-au făcut pe Viktor să vrea să acţioneze, continuă Janek — Cum adică? — Dacă nu putea să-i dea în vileag pe colegii săi de la GRU, avea cel puţin ocazia să-i vină de hac unui american corupt 26 27 august Se întâmpla ca Galinov s-o întrebe: „Ce înseamnă el pentru tine azi? În ce fel te gândeşti la el?” În general, ea nu-i răspundea, dar odată îi zisese: „Îmi aduc aminte că mă simţeam aleasă, ceea ce era adevărat” Minciunile tatălui reprezentaseră o bună bucată de timp partea cea mai frumoasă a vieţii ei şi trăise multă vreme cu convingerea că ea era cea care deţinea puterea Că ea era cea care-l fascina pe el, şi nu invers Era o iluzie de care fireşte că fusese nevoită să se despartă şi care fusese înlocuită de un abis Şi totuşi încă-şi mai amintea exaltarea de-atunci şi câteodată îl ierta pe Zala, aşa cum am face-o cu un animal de pradă Singurul lucru care nu se estompase niciodată fusese ura faţă de Lisbeth şi de Agneta, iar acum, când stătea întinsă în pat în apartamentul de pe şoseaua Strandvägen, se folosea de această ură pentru a se propulsa înainte, la fel cum o făcuse în adolescenţă, când fusese nevoită să se reinventeze şi să creeze o nouă Camilla care nu depindea de absolut nimeni De partea cealaltă a ferestrei se auzeau răpăitul ploii şi ţipătul unor sirene Distingea în acelaşi timp şi sunete de paşi ritmici şi hotărâţi care se apropiau Era din nou Galinov, iar ea se ridică şi deschise uşa Galinov îi zâmbi Ştia că ei doi împărtăşeau şi ura, şi acea exaltare — Se pare că avem şi ceva veşti bune, la urma urmei, zise el Ea nu-i răspunse — Nu e nimic ieşit din comun, continuă el Însă poate fi o pistă Femeia cu care a fost văzut Blomkvist la Sandhamn tocmai s-a cazat la hotelul Lydmar din Stockholm — Şi? — Păi, locuieşte aici în oraş Deci de ce şi-ar lua o cameră la hotel? Nu cumva pentru că vrea să se întâlnească cu cineva care nu trebuie să fie văzut la ea acasă, şi nici acasă la el? — Cum ar fi Blomkvist? — Exact! — Ce crezi c-ar trebui să facem? Galinov îşi trecu mâna prin păr — Nu este cel mai potrivit loc E prea multă lume în jur, chiar şi acum, seara Sunt terase Dar Marko — Îţi face probleme? — Nu, nu, dimpotrivă, l-am dat pe brazdă Mi-a zis că poate aranja o maşină care să aştepte la colţ, chiar şi o ambulanţă pe care a furat-o unul dintre asociaţii lor dintr-un moft, iar eu — Iar tu ce, Ivan? — Poate că aş juca un mic rol în această poveste S-a dovedit că avem interese comune, eu şi cu Blomkvist, dacă e să dăm crezare celor spuse de Bogdanov — Cum adică? — Ne interesează pe amândoi ministrul Apărării şi unele din vechile lui afaceri — Bravo, zise ea, simţindu-se un pic mai puternică Pune-te pe treabă! ∵ Rebecka nu reuşise încă să digere informaţia Dar nici nu-şi acordase răgazul necesar Înţelese că nu auzise încă partea cea mai gravă — Azi ştim că motivul pentru care Stan Engelman a ales tocmai expediţia lui Viktor Grankin pentru soţia sa e că era convins că Viktor era unul din oamenii lor, continuă Janek Dar de fapt Grankin cercetase activităţile lor criminale şi devenise din ce în ce mai furios şi cred că Johannes, cu capacitatea lui de a crea alianţe şi de a inspira încredere, îl făcuse să vrea să vorbească despre asta: că plantase această sămânţă în sufletul lui, ca să zic aşa Iar Klara a dus la capăt munca începută de Johannes — Ce vrei să spui? — Klara l-a făcut pe Viktor să se destăinuie Cred că s-au încurajat reciproc Ea îi povestea cât de porc era soţul ei acasă, iar Viktor completa cu relatări despre activitatea lui Stan în Zvezda Bratva — Dragostea i-a făcut să-şi împărtăşească amarul, zise ea — Da, poate că aşa a fost Cel puţin asta e teoria lui Johannes Dar asta contează mai puţin Ceea ce a fost mai grav e faptul că s-a dus vorba despre ei până în Manhattan, cu toate că fuseseră foarte precauţi — Cineva nu şi-a ţinut gura? — Nefericitul vostru şerpaş — Nu pot să cred! — Din păcate, e adevărat — Nu cred că Nima i-ar fi dat de gol — El sigur n-a perceput lucrurile în felul ăsta, continuă Kowalski Primise bani în plus ca să aibă grijă de Klara şi să raporteze ce făcea în tabăra de bază Din punctul lui de vedere, îşi vedea pur şi simplu de misiunea pe care-o avea — Ce aflase? — Nu ştim exact, dar destul de multe ca să se afle în pericol un pic mai târziu O să revin la asta Ceea ce este sigur e că Engelman a aflat despre aventura romantică şi bineînţeles că acest lucru în sine l-a înfuriat şi l-a făcut bănuitor Apoi a mai primit informaţii şi de la alţii, iar în cele din urmă Stan a înţeles exact care era miza Că nu însemna doar sfârşitul mariajului său, ci îi afecta şi viitorul ca om de afaceri şi poate chiar şi zilele în libertate — Cine a mai ciripit? — Poţi să-ţi dai seama şi singură, zise Kowalski Dar m-ai întrebat cum de-a fost posibil ca Nima să-i dea de gol Nu uita că Nima era îngrijorat şi mânios, ca mulţi alţi şerpaşi la vremea respectivă — E vorba despre credinţa lui religioasă? întrebă ea — Da, şi despre soţia lui, Luna Klara se purtase urât cu ea, nu? Nima avea propriile lui motive să nu-i fie loial — Eşti nedrept faţă de el, Janek, zise Johannes Nima nu voia să facă rău nimănui La fel ca Viktor, se afla la mijloc Primea indicaţii de la toată lumea: fă aşa, fă pe dincolo Purta întreaga povară pe umerii săi, primea ordine şi contraordine şi asta l-a făcut să clacheze în cele din urmă A avut o răspundere mult prea mare şi, cu toate acestea, tot el a fost cel pe care l-au distrus mai apoi remuşcările — Iartă-mă, Johannes, eu n-am fost prezent decât de la distanţă, ca să zic aşa Poate că e mai bine să preiei tu ştafeta, continuă Janek — Nu ştiu ce să zic, spuse Johannes indispus — Ai promis că ai să-mi povesteşti, interveni Rebecka — Aşa e Dar mă supără faptul că-l vorbim de rău pe Nima A suferit mai mult decât a fost necesar — Vezi, Rebecka, Johannes e un om bun, nu-ţi imagina altceva Îi apără mereu pe cei mai slabi, continuă Kowalski — Deci relaţia ta cu Nima era la fel de bună precum părea de la distanţă? întrebă ea Auzi anxietatea din propria sa voce — Era bună, zise el Poate un pic prea bună, până la urmă — Ce vrei să spui? — O să-ţi povestesc, zise Johannes, şi apoi se cufundă în tăcere — Atunci, povesteşte-mi! — Aşa am să fac, continuă el, dar ştii deja o mare parte din poveste Ce nu ştii e că relaţia mea cu Viktor s-a înrăutăţit simţitor când am început urcuşul şi sunt aproape sigur că a fost vina lui Stan Engelman Cred că lui Viktor i s-a făcut teamă că zvonurile aveau să ajungă cumva la urechile celor din GRU şi din Zvezda Bratva Asta ar fi însemnat că zilele aveau să-i fie numărate, aşa că am rămas la locul meu Nu voiam sub nicio formă să-i dau motive de îngrijorare Rolul nostru era să-i oferim protecţie, nimic altceva, şi după cum ştii, Becka, am părăsit cu toţii tabăra 4 imediat după miezul nopţii, pe 13 mai Vremea părea să fie ideală — Dar ritmul a fost încetinit — Da, Klara a început să aibă probleme, Mads Larsen la fel, şi nici măcar Viktor nu părea să fie el însuşi Dar nu m-am gândit prea mult la asta atunci Am observat doar că Svante era iritat şi începuse să tragă de mine Voia să continuăm singuri drumul spre vârf Altfel aveam să pierdem şansa, mi-a zis, iar în cele din urmă, Viktor ne-a dat voie să plecăm Poate că se bucura că scapă de mine Am luat-o înainte — Ştiu, zise ea, trădându-şi nerăbdarea — Da, ai dreptate, scuze, o să povestesc mai rapid Am dispărut şi habar n-aveam de catastrofa care avea să lovească expediţia noastră Înaintam într-un ritm constant şi am ajuns pe vârf la timp Dar pe drumul înapoi, când coboram pe Hillary Step, am început să am probleme Cerul încă mai era senin şi vântul nu bătea exagerat de tare, iar noi aveam destule rezerve de oxigen şi de apă Dar timpul trecea şi — Şi în cele din urmă aţi auzit un vuiet, un tunet — Am auzit tunetul despicând cerul fără nori Apoi a venit furtuna dinspre versantul nordic, ca o ploaie de gloanţe Vizibilitatea s-a redus instantaneu Viscolul a început să ne biciuiască şi temperatura a scăzut drastic Gerul devenise insuportabil, iar noi de-abia înaintam Nu ne vedeam nici măcar picioarele Eu am căzut în genunchi de mai multe ori, iar Svante îmi întindea adesea mâna şi mă ajuta să mă ridic Mergeam din ce în ce mai încet, iar orele treceau rapid S-a făcut după-amiază şi apoi seară şi ne era frică de lăsarea întunericului îmi aduc aminte că am căzut iar şi chiar credeam că s-a zis cu mine Însă atunci am văzut — Ce-ai văzut? — Ceva roşu şi albastru în faţa mea, ca nişte contururi estompate, şi m-am rugat să fie corturile din tabăra 4 sau cel puţin alţi alpinişti care să ne poată ajuta Asta mi-a dat speranţă şi m-am ridicat, iar în clipa aia mi-am dat seama că nu era deloc ceva de bine, dimpotrivă Erau două corpuri întinse în zăpadă, foarte aproape unul de celălalt, primul mai mic decât cel de-al doilea — Asta nu mi-ai povestit — Nu, Becka, nu ţi-am povestit, iar aici începe iadul prin care am trecut — Păi, atunci, povesteşte! — O să-ţi povestesc! Dar parcă tot nu pot să descriu totul Eram atât de extenuat! Nu mai puteam Aş fi vrut să mă aşez şi să mor acolo Aveam impresia că mă holbam la propria-mi soartă Frica mea era mai tangibilă decât ce vedeam în faţa mea, dar nu m-am gândit nicio clipă că erau oameni pe care-i cunoşteam credeam că sunt pur şi simplu doi din sutele de morţi care populează acele înălţimi M-am ridicat şi mi-am tras masca de pe faţă, zicând că trebuie să ne grăbim să coborâm, să plecăm de acolo, şi am pornit la drum sau cel puţin am făcut un pas Apoi însă m-a cuprins o senzaţie bizară — Cum adică? — De fapt, o mulţime de senzaţii în acelaşi timp Auzisem în staţia radio că fusese o situaţie de urgenţă în expediţia noastră şi e posibil să mă fi gândit la asta Fireşte că trebuie să le fi recunoscut hainele şi alte efecte personale Dar m-a marcat mai ales efectul înfiorător pe care l-a avut asupra mea corpul mai mic şi-mi aduc aminte că m-am aplecat iar şi i-am privit chipul, dar nu vedeam prea mult din el Capişonul era ridicat peste căciulă şi frunte Încă mai purta ochelarii de soare Peste obraji, nas şi gură i se acumulase un strat de gheaţă Toată faţa era îngropată într-o pătură de zăpadă Cu toate astea, mi-am dat seama — Era Klara, nu-i aşa? — Erau Klara şi Viktor Grankin Ea era întoarsă într-o parte şi îşi ţinea mâna pe talia lui Credeam că o să-i las în acea poziţie Dar nu puteam scăpa de acea senzaţie înfiorătoare Ea părea îngheţată bocnă Şi totuşi ceva în felul cum arăta îmi dădea impresia că nu era cu totul neînsufleţită, aşa că am împins-o de lângă Viktor şi am încercat să-i dau la o parte zăpada de pe faţă N-am reuşit Era prea tare, prea îngheţată, iar eu nu mai aveam niciun pic de putere în braţe, aşa că până la urmă mi-am scos toporul de gheaţă Trebuie să fi fost o scenă absurdă I-am dat la o parte ochelarii de soare şi am început să-i sfârtec gheaţa de pe chip Cioburile de gheaţă se împrăştiau în toate părţile, iar Svante ţipa la mine să termin şi să continui să cobor Însă eu loveam ca un maniac, încercând totuşi să fiu atent Dar aveam degetele îngheţate şi nu-mi puteam controla mişcările Am rănit-o I-am rupt buza şi am lovit-o în bărbie, şi atunci chipul ei a tresărit Mie mi s-a părut că era o reacţie de recul la lovitura mea, nu un semn de viaţă Şi totuşi mi-am dat jos masca de oxigen şi i-am pus-o ei, şi i-am ţinut-o aşa multă vreme, deşi de-abia mai respiram şi nu credeam că o ajut nici pe ea Brusc, a început să tragă aer în piept Se vedea pe furtun şi în mască, iar eu m-am ridicat şi am început să strig la Svante Dar el clătina din cap şi, cu siguranţă, avea dreptate N-avea nicio importanţă că respira Era deja cu un picior în groapă şi, în plus, se afla la 8 000 de metri altitudine Nu avea nicio şansă Era imposibil s-o ajutăm N-aveam cum s-o coborâm, n-am fi făcut decât să ne punem în pericol propriile vieţi — Dar aţi strigat după ajutor — Strigaserăm de atâtea ori, încât ne pierduserăm orice speranţă Îmi aduc aminte doar că mi-am pus la loc masca de oxigen şi apoi ne-am continuat coborârea Ne rostogoleam la vale şi, treptat, am pierdut contactul cu realitatea Am început să halucinez L-am văzut pe tata într-o cadă şi pe mama în sauna din Åre Am văzut o sumedenie de lucruri, cred că ţi-am povestit deja — Da, mi-ai povestit, zise ea — Dar cred că nu ţi-am spus niciodată că am văzut şi călugări, aceiaşi călugări budişti pe care îi văzusem în Tengboche, şi încă un personaj care arăta ca ei, dar care ieşea în evidenţă Urca, în loc să coboare şi, spre deosebire de călugări, era real Era Nima Rita, care înainta către noi ∵ Mikael era în întârziere şi regreta deja că o invitase pe Catrin la Lydmar Ar fi trebuit să aleagă o altă zi Dar nu era uşor să fii mereu raţional, mai ales cu femei ca ea, iar acum traversa Drottninggatan prin ploaie, în drum spre hotelul care se afla în Blasieholmen Tocmai se pregătea să-i trimită un mesaj în care să-i spună „Ajung în 10 minute”, când se întâmplară două lucruri Primi la rândul lui un mesaj Dar nu apucă să-l citească Telefonul sună şi el răspunse instantaneu Sunase atât de multă lume în cursul zilei – până şi pe Svante Lindberg în cele din urmă –, încât spera în orice moment ca vreuna din persoanele căutate să-i întoarcă apelul Cel care îl salută în receptor nu era însă niciunul dintre cei pe care-i sunase, ci un bărbat mai în vârstă care nici măcar nu se prezentă, iar Mikael se întrebă dacă nu era cazul să închidă Şi totuşi rămase pe fir Bărbatul era amabil şi vorbea suedeză cu un accent britanic — Mai spuneţi o dată, zise el — Sunt în apartamentul meu şi beau ceai cu un cuplu care se află în toiul unei conversaţii copleşitoare Cei doi ar vrea să împărtăşească această poveste cu dumneavoastră De preferinţă, mâine-dimineaţă — Cunosc cumva acest cuplu? întrebă el — Le-aţi făcut un mare serviciu — Recent? — Cât se poate de recent, în largul mării Mikael contemplă cerul şi ploaia care cădea peste el — Mi-ar face plăcere să-i întâlnesc, zise el Unde? — Vă explic detaliile pe un alt telefon, dacă nu vă supăraţi, un mobil care nu are nicio legătură cu dumneavoastră şi care dispune de instrumentele necesare Mikael reflectă Singura soluţie era mobilul lui Catrin şi aplicaţia Signal instalată pe telefonul ei — Vă pot trimite un alt număr pe un link criptat, zise el Dar mai întâi am nevoie de o confirmare că cei doi chiar se află la dumneavoastră şi că sunt bine — N-aş zice că sunt chiar bine, replică bărbatul Dar se află aici din proprie iniţiativă Vi-l dau pe soţ ca să schimbaţi câteva cuvinte Mikael închise ochii şi se opri Se afla aproape de intrarea Lejonbacken, în partea de nord a Palatului Regal, şi avea o vedere panoramică asupra apei, a Muzeului Naţional şi a celebrului Grand Hotel Nu-şi dădu exact seama cât durase tăcerea, cu siguranţă nu mai mult de 20-30 de secunde Dar lui i se păru o eternitate — Mikael, zise o voce în cele din urmă Îţi datorez mii de mulţumiri — Cum te simţi? răspunse el — Mai bine decât atunci — Când atunci? — Când era să mă înec Era fără doar şi poate Johannes Forsell — Vrei să stăm de vorbă? întrebă Mikael — Nu neapărat — Nu? — Dar soţia mea Rebecka, care în curând va afla toată povestea, insistă în acest sens şi nu văd altă cale de ieşire — Înţeleg, zise el — Nu cred Aş putea însă să te rog să mă laşi să citesc materialul înainte să-l publici? Mikael începuse din nou să meargă şi se apropia de podul ce cobora spre Kungsträdgården Se gândi câteva clipe ce să răspundă — Îţi dau voie să-ţi schimbi citatele în orice fel te face să te simţi mai în largul tău şi te las şi să verifici partea factuală Poţi chiar să încerci să mă convingi să scriu articolul în alt fel Dar îţi promit să nu te ascult! — Sună rezonabil — Bine — Atunci ne pregătim — OK Johannes Forsell îi mulţumi din nou şi apoi la telefon reveni celălalt bărbat Acesta din urmă şi Mikael se puseră de acord asupra detaliilor Mikael îi trimise apoi numărul lui Catrin şi grăbi pasul Îi zvâcnea inima în piept Gândurile îl asaltau Ce se întâmpla de fapt? Ar fi trebuit să pună mai multe întrebări De pildă, de ce Johannes nu se mai afla la spital? Nu era suspect că ieşise din spital atât de repede, având în vedere starea gravă în care se aflase? Şi cine era britanicul care tocmai îl sunase? Mikael nu avea niciun răspuns, însă intuia că totul era legat de Nima Rita şi de expediţia în Everest, dar că existau cu siguranţă şi alte cărţi în joc, despre care el nu ştia nimic, poate vreo pistă legată de Rusia – întreaga carieră a lui Forsell părea să fi avut de-a face cu Rusia – sau poate ceva legături cu Engelman în Manhattan? Fie ce-o fi! Avea să afle oricum în curând, bănuia el, şi simţi cum îl cuprinde agitaţia O să fie o superştire, îşi zise el, o superştire Dar, sincer vorbind, nu putea fi sigur de nimic Trebuia să-şi păstreze sângele-rece, şi-şi scoase mobilul ca să-i scrise lui Catrin pe Signal: Iartă-mă, am avut o zi de rahat, dar ajung în curând la tine A, scuze încă o dată, însă trebuie să mă ajuţi şi cu o altă chestie Îţi dau în curând informaţiile de rigoare O să-ţi povestesc Mi-e dor de tine Te îmbrăţişez M Apoi îşi aduse aminte de mesajul pe care-l primise exact înainte de a suna telefonul Îl citi şi i se păru bizar Răspundea oarecum întrebărilor sale şi se întreba dacă era cumva legat de convorbirea pe care tocmai o avusese sau dacă era exact invers, dacă venea de la cineva din partea opusă, deşi era greu de ştiut câte părţi puteau fi implicate în povestea asta Scria: Mi-a şoptit cineva la ureche că vă interesează întâmplările de pe Everest din mai 2008 Aş dori să vă recomand să aruncaţi o privire mai atentă la ghidul expediţiei, Viktor Grankin, care a murit pe munte Trecutul lui este mult mai interesant decât s-a raportat în presă Cheia întregii poveşti se află acolo Grankin e motivul pentru care Johannes Forsell a fost expulzat din Rusia în toamna lui 2008 Nu există surse oficiale, dar cu experienţa dumneavoastră sigur puteţi deduce că CV-ul lui e construit, făcut de formă Mă aflu momentan la Stockholm şi locuiesc la Grand Hôtel Mi-ar face plăcere să vă întâlnesc şi să vă povestesc mai multe Dispun de documentaţie în scris Sunt treaz până târziu, e un prost obicei mai vechi În plus, sufăr din pricina schimbării fusului orar Charles Charles? Cine dracu’ mai era şi Charles? Mirosea a serviciile americane de informaţii Dar putea la fel de bine să fie oricine altcineva sau poate chiar o capcană Era un pic înfricoşător că tipul locuia la Grand Hôtel, care se afla chiar în faţa lui, de partea cealaltă a apei, exact lângă Lydmar Pe de altă parte, aproape toţi străinii cu stare sau de vază locuiau la Grand – Ed the Ned de la NSA locuise acolo, printre alţii, îşi aminti el, deci poate că nu bătea aşa de tare la ochi cum crezuse iniţial Dar era clar că nu-i mirosea a bine Charles n-avea decât să aştepte Tot ce se întâmplase înainte era mai mult decât suficient pentru Mikael, plus că avea deja remuşcări din pricina lui Catrin Trecu deci pe lângă Grand în grabă şi urcă rapid treptele de la Lydmar 27 Noaptea dintre 27 spre 28 august Rebecka nu ştia ce stârnise şi nici ce consecinţe urma să aibă asupra ei şi a băieţilor Dar nu vedea nicio altă cale de ieşire Nu putea să treacă totul sub tăcere acum se cufundase nemişcată în fotoliul maro, cu un pahar de vin în mână, şi-i privea pe Johannes şi pe Janek Kowalski care şuşoteau din nou în bucătărie Îi mai ascundeau oare şi alte lucruri? Era convinsă că aşa era, plus că nu era sigură că ceea ce-i spuseseră adineauri era 100% adevărat Relatarea era plină de semne de întrebare Înţelesese însă până la urmă în linii mari ce se întâmplase pe Everest Toată povestea avea logica sa necruţătoare şi ea se gândi cu mirare la cât de puţin ştiuseră nu numai atunci în tabăra de bază, ci şi mai târziu, când mărturiile fuseseră sortate şi puse cap la cap Se ştia că Nima Rita urcase de două ori, ca să-i ajute să coboare pe Mads Larsen şi pe Charlotte Richter, dar nu se aflase nimic despre faptul că revenise a treia oară şi nici el nu menţionase nimic despre asta în interviurile şi anchetele care urmaseră Şi totuşi acest lucru explica de ce Susan Wedlock, şefa taberei de bază, nu dăduse de el în seara respectivă Se afla din nou în drum spre vârf Trebuie să fi fost deja trecut de 8 seara, dacă pricepuse bine ce-i spusese Johannes Avea să se întunece în curând, iar frigul insuportabil urma să devină şi mai aspru Cu toate acestea, Nima pornise la drum, se lansase fără nicio ezitare în această încercare disperată de a o aduce totuşi înapoi pe Klara Engelman, deşi încă de-atunci şerpaşul se afla într-o stare jalnică Silueta pe care Johannes o văzuse materializându-se din negura înzăpezită înainta foarte greu, cu capul plecat, prin furia furtunii, fără mască de oxigen, fireşte, doar cu o lampă de frunte care licărea prin viscol Avea obrajii degeraţi şi, la început, nu-i observase pe Johannes şi pe Svante, însă aceştia din urmă, când şi-au dat seama că exista cu adevărat, l-au văzut ca pe un trimis divin Johannes de-abia se mai ţinea pe picioare Era pe cale să devină cea de-a treia victimă a muntelui în seara aceea Dar lui Nima Rita nu-i păsa de asta „Must get Mamsahib”, repeta el „Must get Mamsahib” Svante începuse să ţipe, zicându-i că era complet lipsit de sens Că era moartă Dar Nima nu voise să asculte, nici măcar când Svante urlase la el: — Ne omori şi pe noi atunci! Salvezi un mort, în loc să ne salvezi pe noi, care încă suntem vii Nima Rita îşi continuase pur şi simplu urcuşul Dispăruse în furtună cu pufoaica fluturându-i în vânt şi asta pusese capac la toate Johannes se prăbuşise din nou şi nu mai reuşise să se ridice, nici pe cont propriu şi nici cu ajutor Apoi nu mai reuşise să-şi dea seama de curgerea timpului sau de şirul întâmplărilor, ştia doar că se făcuse întuneric, că-i era frig şi că Svante ţipa din nou: — La dracu’ cu toate, nu vreau să te las aici, Johannes! Dar trebuie, altfel murim amândoi! Iartă-mă! Svante îi pusese mâna pe cap, apoi se ridicase, iar Johannes înţelesese că avea să fie lăsat singur Avea să moară de frig Dar tocmai atunci auzise ţipetele, urletele neomeneşti Rebecka refuza să creadă că putuse fi atât de grav E clar că nu fusese plăcut Dar fusese uman şi, la urma urmei, la acea altitudine nu se putea judeca normal Acolo exista o altă scară de valori, iar Johannes nu greşise cu nimic atunci Era prea epuizat ca să-şi dea seama ce se întâmpla şi acesta era de fapt motivul pentru care, indiferent de ce se întâmplase mai târziu, Rebecka voia ca Johannes să-i povestească totul unui jurnalist precum Mikael Blomkvist, care avea capacitatea de a pătrunde în miezul acestei poveşti şi de a-i înţelege toate ramificaţiile şi adâncimile psihologice Şi totuşi poate că făcea o greşeală Poate că Johannes încă îi ascundea lucruri şi mai grave Era perfect plauzibil, mai ales când îl auzea pe Johannes şuşotind agitat în bucătărie şi îl vedea pe Janek clătinând din cap şi făcând gesturi largi cu braţele Doamne Dumnezeule, ce fraieră fusese! Poate că ar trebui într-adevăr să treacă totul sub tăcere de dragul băieţilor De dragul ei O, Doamne ajută, îşi zise în sinea ei şi-l blestemă pe Johannes Cum putuse să-i pună într-o astfel de situaţie? Cum? ∵ Mikael o auzi pe Catrin bolborosind în somn Era târziu, iar el era terminat de oboseală, dar nu putea adormi Era răvăşit de gânduri şi inima îi bubuia în piept La naiba, îşi zise el, nu mai era un începător Şi totuşi era agitat ca un stagiar care dădea peste o poveste trăsnet şi se tot foia revenind mereu la vorbele lui Catrin: — Tipul ăla, Grankin, nu era cumva şi el militar? — Ce te face să spui asta? o întrebase el — Arăta a militar, răspunsese ea şi acum, când se gândea la asta, îi dădea dreptate Existau la el anumite trăsături şi gesturi care aminteau de ţinuta unui ofiţer de înalt rang, dar în mod normal lui Mikael nu i-ar fi păsat de asta Unii oameni creează impresii total diferite de realitate Acum însă avea şi mesajul acestui misterios Charles care mergea în aceeaşi direcţie Grankin părea să fie motivul expulzării lui Forsell din Rusia, ceea ce, fără îndoială, suna foarte interesant Mikael îşi propusese să verifice aceste afirmaţii, însă de-abia a doua zi de dimineaţă, înaintea întâlnirii cu familia Forsell Şi totuşi nu putea să adoarmă Nu era mai bine să se ridice din pat? Să fie însă atent să n-o trezească pe Catrin Avea şi-aşa destule remuşcări din cauza ei Se ridică încet, cu mare grijă, şi se furişă în vârful picioarelor la baie, unde se instală cu mobilul în mână Viktor Grankin, bombăni el Viktor Grankin? Era fireşte o mare prostie că nu-l verificase în detaliu Însă nici măcar nu-i trecuse prin cap că putea fi altcineva decât un ghid care n-avea nimic de-a face cu toată povestea, un amărât care se îndrăgostise de o femeie măritată şi care luase o serie de decizii greşite care până la urmă îl costaseră viaţa Cu toate astea, era adevărat că informaţiile despre trecutul lui erau un pic prea ordonate şi prea confuze Fusese un alpinist de rang, asta fără dubiu, şi escaladase multe din vârfurile cele mai dificile din lume: K2, Eiger, Annapurna, Denali, Cerro Torre şi Everest, evident Dincolo de asta nu prea existau informaţii concrete, se tot repeta faptul că fusese consultant specializat în domeniul turismului de aventură Ce presupunea asta, de fapt? Mikael nu găsi prea multe informaţii, dar în cele din urmă îşi îndreptă atenţia asupra unei vechi fotografii care-l înfăţişa pe Grankin împreună cu omul de afaceri rus Andrei Koskov Koskov, îşi zise el Nu-i suna cumva cunoscut acest nume? Ba da Bineînţeles că da Koskov era omul de afaceri care denunţase din exil în 2011 legăturile dintre serviciile de informaţii ruseşti şi diferite reţele de crimă organizată Nu după mult timp, în martie 2012, căzuse lat şi murise pe loc în timpul unei plimbări în Camden, la Londra, iar la început poliţia nu descoperise nimic suspect După câteva luni însă, se dovedise că avusese urme de Gelsemium elegans în sânge, o plantă cu frunzele în formă de inimioară, provenind din Asia, căreia i se mai spunea şi heartbreak grass, deoarece într-o concentraţie mare putea face inima să se oprească Mikael înţelese rapid că era vorba de o otravă folosită în mod curent Încă de la 1879, însuşi Conan Doyle scrisese despre această plantă în British Medical Journal Şi totuşi căzuse în uitare o lungă perioadă, pentru ca de-abia atunci, în 2012, să revină în actualitate, fiind găsită şi în corpul neînsufleţit al unui agent GRU dezertat, un oarecare Igor Popov, din Baltimore, SUA Această informaţie îl făcu pe Mikael să tresară Serviciul de informaţii al armatei, asasinări cu otravă, Forsell despre care se spunea că documentase activitatea GRU şi că fusese expulzat din Rusia Era oare din nou vorba despre nişte asocieri iluzorii, ca în cazul lui Mats Sabin? Posibil La urma urmei, nu era decât o fotografie în care Grankin se afla alături de o persoană care murise apoi în circumstanţe suspecte Şi totuşi putea măcar să verifice cu acest Charles, să vadă ce ştia Îi trimise o întrebare: Deci cine a fost de fapt Grankin? Răspunsul veni după vreo 10 minute: Poliţist militar la GRU Locotenent-colonel Făcea o anchetă internă despre colegii lui Dumnezeule! îşi zise el Dumnezeule! Şi asta nu pentru că l-ar fi crezut pe cuvânt La urma urmei, nici nu ştia cu cine comunică Scrise: Cine sunteţi? Răspunsul sosi instantaneu: Un fost funcţionar MI6, CIA? Fără comentarii De ce naţionalitate? American, din păcate De unde ştiţi că mă ocup de această poveste? E genul de chestiune care nu-mi scapă niciodată De ce v-ar interesa să informaţi presa? Poate pentru că sunt desuet În ce fel? Sunt de părere că orice crimă trebuie arătată cu degetul şi pedepsită Doar atât? Poate că am şi motive personale Chiar vă interesează acest aspect? Dumneavoastră şi cu mine avem interese comune Atunci oferiţi-mi ceva Ca să ştiu că nu-mi pierd timpul După cinci minute, primi fotografia unei legitimaţii, un act de identitate pe care apărea numele locotenent-colonelului Viktor Aleksievici Grankin, lângă simbolul GRU de la vremea respectivă, un trifoi cu cinci foi, roşu pe fundal negru Părea o informaţie solidă, cel puţin din câte putea Mikael să-şi dea seama Îi scrise: Grankin şi Forsell au avut şi alte interese în comun în afară de Everest? Forsell se afla acolo ca să-l recruteze pe Grankin Dar totul s-a dus de râpă Ce mama naibii? bolborosi Mikael cu voce tare Apoi răspunse: Şi vreţi să-mi relataţi această poveste? În mod discret şi cu condiţia ca sursa să nu fie dezvăluită, da De acord Atunci luaţi imediat un taxi şi veniţi aici Vă aştept în hol După aceea, până şi o pasăre de noapte ca mine trebuie să meargă la culcare Mikael răspunse: OK Nu era cumva imprudent? Nu ştia nimic despre acest bărbat Dar era clar că tipul era bine informat, iar Mikael avea nevoie de cât mai multe date pentru întâlnirea de a doua zi dimineaţă şi, dacă stătea bine să se gândească, care putea fi riscul la care se supunea făcând o plimbare de niciun minut până la Grand Hôtel? Ceasul arăta 1:58 şi încă se mai auzeau voci de afară Oraşul era treaz Din câte îşi aducea aminte, în faţă la Grand se aflau mereu taxiuri parcate şi cu siguranţă că aveau şi paznici la uşă Nu, nu putea fi periculos Se îmbrăcă cu grijă, fără să facă vreun zgomot, apoi ieşi din cameră şi luă liftul, iar în cele din urmă coborî scările de la intrare Caldarâmul era umed după ploaia de mai devreme Sub perdeaua întunericului, cerul începea să se degajeze Afară era o ambianţă plăcută De partea cealaltă a apei se conturau formele iluminate ale palatului, iar un pic mai departe Kungsträdgården încă mai forfotea de lume – vedea oameni chiar şi aici pe chei, ceea ce îl bucura Pe lângă el trecu un cuplu de tineri O chelneriţă cu părul negru, scurt, aduna paharele de pe terasă, iar în partea cealaltă a barului, un bărbat înalt, îmbrăcat într-un costum de in alb, încă mai zăbovea pe un scaun, cu privirea rătăcindu-i asupra apei Era o atmosferă calmă, iar el se pregăti să-şi continue drumul Dar nu apucă să facă decât câţiva paşi Auzi o voce: — Blomkvist! Se întoarse şi-şi dădu seama că cel care i se adresa era bărbatul în costum alb, un domn înalt, trecut de 60 de ani, cu părul grizonant şi trăsături fine, care afişa acum un zâmbet timid, ca şi cum s-ar fi bucurat de un amuzament nocturn, poate vreun comentariu despre opera jurnalistică sau caracterul lui Mikael Nu apucă însă să afle despre ce glumă era vorba Auzi paşi în spatele său Tresări şi îşi simţi corpul penetrat de curent electric Se prăbuşi şi se lovi cu capul de caldarâm, iar partea cea mai caraghioasă era că prima lui reacţie nu a fost frica sau durerea, ci mai degrabă furia! Cum naiba fusese atât de idiot? Cum? Încercă să se mişte Dar a fost din nou electrocutat şi se schimonosi ca şi cum ar fi fost apucat de crampe — Dumnezeule, ce-a păţit? Era chelneriţă, credea Mikael — Looks like an epileptic fit I think we need to call an ambulance Trebuie să fi fost bărbatul în costum alb Vocea lui era calmă Apoi se auziră zgomote de paşi îndepărtându-se Se apropiară alte persoane şi Mikael desluşi zgomotul unui motor de maşină După aceea lucrurile s-au derulat rapid Se simţi împins pe o targă, apoi îl urcară într-o maşină Portiera se închise şi maşina porni, iar el căzu de pe targă şi încercă să ţipe Era însă complet paralizat, de-abia scâncea şi doar când maşina traversă Hamngatan reuşi să pronunţe cele câteva cuvinte care-i reveniră brusc în memorie: — Ce naiba faceţi? Ce naiba faceţi? ∵ Lisbeth se trezi din cauza unor zgomote pe care nu le înţelegea I se făcu frică să nu fi intrat cineva peste ea şi bâjbâi somnoroasă pe noptieră după pistol Chiar când puse mâna pe pistol şi învârti ţeava acestuia de jur-împrejurul camerei de hotel, îşi dădu seama că zgomotul venea dinspre mobilul ei Auzise oare pe cineva strigând? Nu era sigură şi, de-abia după o întârziere bizară, îşi dădu seama că nu putea fi decât Blomkvist Atunci închise ochii, trase adânc aer în piept şi încercă să-şi adune gândurile Hai odată, îşi zise ea Zi-mi că ai spus cuvintele respective din greşeală Hai, zi-mi! Dădu volumul mai tare şi auzi fâsâitul şi hârâitul telefonului Era totuşi posibil să nu fie nimic, să fie doar bârâitul unei maşini sau al unui tren cu care mergea Apoi însă îl auzi văitându-se şi respirând cu greutate Părea să fie pe punctul de a-şi pierde cunoştinţa şi atunci Lisbeth înjură, se ridică din pat şi se aşeză la birou Lisbeth stătea în continuare la hotelul Nobis din piaţa Norrmalmstorg şi, după ce îl atacase pe Conny Andersson din clubul motocicliştilor Svavelsjo MC, îşi petrecuse întreaga seară supraveghind locuinţa de pe şoseaua Strandvägen Observase o oarecare activitate şi-l văzuse pe Galinov părăsind apartamentul Nu i se păruse nimic suspect în asta însă şi, până la urmă, adormise pe la ora unu, adică mai adineauri, convinsă că putea să profite de un răgaz de încă o zi Se înşelase Calculatorul îi arăta acum că Mikael se îndrepta spre nord, ieşind din Stockholm, iar răufăcătorii aveau să-l scotocească cât de curând prin buzunare şi să-i arunce telefonul Dacă cei implicaţi erau Galinov şi Bogdanov, ştiau cu siguranţă cum să-şi şteargă urmele, deci nu-şi putea permite să stea ca o toantă şi să privească traiectoria maşinii pe hartă Trebuia să acţioneze aşa că dădu înapoi înregistrarea şi îl auzi din nou pe Mikael strigând: — Ce naiba faceţi? Spusese cuvintele de două ori şi, fără nicio îndoială, nu se simţea deloc bine, ba chiar părea să fie într-o stare de şoc; la câteva clipe după aceea, vocea lui nu se mai auzise deloc, deşi tipul continua să respire Îl drogaseră oare? Lovi cu pumnul în masă şi observă că, în acel moment, maşina se afla pe Norrlandsgatan, deloc departe de locul în care se afla ea Dar cu siguranţă nu acolo îl prinseseră, deci dădu înregistrarea şi mai mult înapoi şi îi auzi paşii şi respiraţia şi o voce care zicea „Blomkvist” – părea vocea unui bărbat mai în vârstă – iar apoi un „au” şi un suspin şi o femeie care striga „Dumnezeule, ce-a păţit?” Unde se întâmplase deci totul? În Blasieholmen, se pare Lisbeth nu vedea locul exact Dar trebuie să fi fost în faţă la Grand Hôtel sau pe lângă Muzeul Naţional Prin urmare, sună la serviciul de urgenţă şi spuse că jurnalistul Mikael Blomkvist fusese atacat în zona respectivă Tânărul de la celălalt capăt al firului reacţionă când auzi numele şi-i ceru agitat mai multe detalii Dar înainte ca Lisbeth să apuce să zică ceva, se auzi o voce în fundal care zise că deja primiseră un apel de acolo: un bărbat se prăbuşise în faţa hotelului Lydmar în urma unei crize de epilepsie şi fusese transportat la spital — Cu ce? întrebă ea În receptor se auziră mai multe persoane vociferând confuz — L-au transportat cu ambulanţa? — Ambulanţa? Lisbeth se linişti pentru câteva clipe, dar apoi se opri — Aţi trimis voi ambulanţa? — Presupun că da — Presupui? — O să verific Se auziră şi mai multe voci în fundal, dar era greu de desluşit ce ziceau Tipul tânăr reveni la telefon, acum cuprins de nervozitate — Cine e la telefon? — Salander, zise ea Lisbeth Salander — Nu, se pare că nu — Atunci opriţi-o Acum! scrâşni ea din dinţi Lisbeth mai scoase o înjurătură şi se întoarse la transmisia în direct I se părea că era prea linişte Mikael respira cu greutate şi părea să sufere În afară de asta, nu se auzea nimic, niciun alt sunet, şi totuşi dacă era într-adevăr o ambulanţă, era deja o pistă Se întrebă dacă nu cumva era cazul să sune la poliţie şi să facă scandal Nu, erau probabil deja pe urmele ambulanţei, dacă cei de la serviciul de urgenţă nu erau cu totul bătuţi în cap Trebuia să acţioneze înainte să dispară semnalul şi chiar în acea clipă – în caz că ar mai fi avut vreo ezitare în legătură cu informaţiile pe care le avea la dispoziţie – se auzi sirena ambulanţei care tocmai fusese pusă în funcţiune, şi apoi încă ceva: un fâsâit ca de mâini care căutau prin buzunarele lui Mikael şi apoi alte mişcări şi o respiraţie sacadată Urmă un zgomot puternic, o lovitură, o bubuitură, nu ca şi cum mobilul ar fi fost aruncat, ci mai degrabă strivit cu un ciocan, după care semnalul muri Se aşternu o tăcere mormântală, ca după o împuşcătură sau o pană de curent, şi Lisbeth lovi cu piciorul în scaun Apucă un pahar de whisky de pe masă şi-l aruncă în perete făcându-l ţăndări Urlă din toţi rărunchii: — Să-i ia toţi dracii! Apoi clătină din cap şi-şi reveni, după care verifică poziţia Camillei Se afla în continuare pe şoseaua Strandvägen, fireşte Poate că nici n-avea de gând să se apropie de rufele murdare? La dracu’ cu ea! Îl sună pe Plague şi se răsti la el în timp ce se îmbrăca şi-şi punea laptopul, pistolul şi interceptorul de comunicaţii mobile în rucsac Apoi mai turnă o serie de înjurături şi dădu un şut unei veioze, după care-şi puse casca şi ochelarii Google Glass Ieşi în piaţă, se îndreptă către motocicleta sa şi plecă în trombă ∵ Rebecka Forsell ceruse să doarmă singură Din punctul ei de vedere, Janek şi Johannes n-aveau decât să împartă aceeaşi cameră Dar bineînţeles că nu putu adormi Stătea de veghe într-un pat strâmt dintr-o cameră de lucru îngustă şi plină de cărţi şi citea ştirile pe mobil Niciun cuvânt despre dispariţia lui Johannes de la spital În schimb, era convinsă că ajutase şi faptul că-l sunase pe Klas Berg pe o linie protejată explicându-i că avea să se ocupe de Johannes singură şi nedând nicio atenţie insistenţelor şi ameninţărilor lui Habar n-avea Klas Berg cât de neimportant era rolul lui în situaţia de faţă Rebecka nu dădea doi bani, nici pe el, nici pe restul angajaţilor de la Ministerul Apărării Nu-şi dorea altceva decât să digere în linişte amploarea celor aflate şi poate chiar să înţeleagă de ce nu bănuise nimic mai devreme Acum îşi dădea seama că existaseră efectiv semne de întrebare Criza lui Johannes de după evenimente, în tabăra de bază, şi refuzul lui de a-i povesti ce se întâmplase atunci Mai erau şi alte mărunţişuri pe care nu le putuse interpreta cum trebuie la vremea lor, dar care acum puteau fi puse cap la cap De pildă, acea seară de octombrie, cu aproape trei ani în urmă, pe vremea când Johannes tocmai fusese numit ministru al Apărării, când se aşezaseră pe canapea după ce băieţii adormiseră, iar Johannes adusese vorba de Klara Engelman pe un ton nou, îngrijorător — Mă întreb la ce se gândea, zisese el — Când? întrebase ea — Când a fost lăsată acolo Ea răspunsese că cel mai probabil nu se gândea la nimic – că era cu siguranţă deja moartă atunci Dar acum, în toiul nopţii, Rebecka înţelegea în sfârşit ce voise să spună Johannes şi simţea că era o povară prea greu de purtat 28 13 mai 2008 Klara Engelman nu se gândea la nimic când fusese abandonată prima dată Temperatura corpului îi scăzuse la 28 de grade, iar inima îi bătea încet şi neregulat Nu auzise nici paşii care se îndepărtau şi nici vuietul viscolului Se afla într-o stare de inconştienţă profundă şi nu-şi dădea seama că îl luase în braţe pe Viktor, nici măcar că cel care se afla lângă ea era Viktor Toate sistemele corpului ei se stinseseră ca un ultim mecanism de apărare şi în curând avea să moară La momentul respectiv părea ceva inevitabil şi, într-un fel, poate că era exact ce-şi dorise Soţul ei, Stan, o dispreţuia în mod deschis şi o înşela fără niciun ascunziş, iar fiica lor de 12 ani, Juliette, trecea şi ea printr-o perioadă de criză, iar Klara fugise de toate aceste lucruri şi se refugiase tocmai pe Everest, unde se prefăcuse că era veselă, ceea ce făcea dintotdeauna În realitate, suferea de o depresie profundă şi de-abia în săptămâna anterioară îşi găsise din nou o motivaţie în viaţă, iar aceasta nu era doar dragostea ei pentru Viktor Începuse să spere că va putea să-l dea în vileag pe Stan o dată pentru totdeauna Începuse să se simtă iar puternică, chiar şi în drum spre vârf, şi băuse din belşug din supa de afine, despre care auzise că făcea minuni Dar, în curând, corpul îi deveni neobişnuit de greoi şi ochii începeau să i se închidă şi îi era din ce în ce mai frig, iar în cele din urmă se întâmplă nenorocirea: se prăbuşi la pământ Dispăru în ceaţă şi nu ştia nimic de furtuna care se abătuse asupra lor în mod neaşteptat dinspre nord, punând în pericol întreaga expediţie Pentru ea, orele se scurgeau pur şi simplu în întuneric şi în tăcere şi nu auzi nimic, până în momentul când simţi toporul de gheaţă atingându-i chipul Dar nici atunci nu se poate spune că pricepea ce se petrece Simţea loviturile undeva aproape şi totuşi foarte departe, ca şi cum ar fi venit din altă lume În orice caz după aceea, când i s-au mai eliberat căile respiratorii şi paşii s-au îndepărtat, deschise ochii Într-o oarecare măsură, era un miracol în sine Ar fi trebuit să fi murit cu mult timp în urmă Dar Klara Engelman, despre care se credea că nu mai avea nicio şansă, se uită din nou în jur şi la început nu pricepu absolut nimic În afară de faptul că se afla cumva în iad În curând însă, începu să-şi aducă aminte, se uită la picioarele sale încălţate în bocanci şi la un braţ de lângă ea, neştiind cui îi aparţinea şi asta nu numai pentru că se afla într-o stare gravă Braţul plutea în aer într-o mişcare împietrită deasupra şoldului Apoi înţelese şi încercă să-l atingă Nu putea Era mort Klara se simţea degerată de frig Şi totuşi se întâmplă ceva care o determină să se ridice în picioare O văzu pe fiica sa în faţa ochilor O vedea atât de clar, încât ar fi putut să o atingă şi, după patru-cinci încercări, se trezi brusc în picioare şi o porni legănat în jos, ca o somnambulă, cu braţele degerate în faţa sa şi, deşi n-avea nici cea mai mică idee încotro era stânga sau dreapta, era ghidată de urlete, ţipete neomeneşti, ce păreau să-i arate drumul De-abia după o jumătate de oră îşi dădu seama că ţipetele îi aparţineau ∵ Nima Rita se afla în acel ţinut despre care crezuse întotdeauna că era populat de spirite şi fantome, de aceea nu băgă de seamă ţipetele N-aveţi decât să ţipaţi, îşi zicea el în sinea lui, ţipaţi De ce oare urcase din nou? Nici măcar lui nu-i venea să creadă ce făcea O văzuse şi îşi luase rămas-bun de la ea Nu mai avea nicio şansă Şi totuşi îşi dădea seama că ascultase prea mult de alţii şi că lăsase pe cine nu trebuia să lase şi poate că nici nu-i mai păsa dacă se prăpădea sau nu Singurul lucru important era să arate că nu se lăsa bătut Dacă era să moară, măcar avea s-o facă cu demnitate Era istovit, suferea cumplit din cauza degerăturilor şi nu mai vedea aproape nimic Auzea doar furtuna şi urletele prin perdeaua de zăpadă Nici măcar o clipă nu le asociase însă cu Mamsahib Tocmai se pregătea să se oprească un pic să se odihnească, când începu să audă zgomot de paşi, un scârţâit care se apropia din ce în ce mai mult Apoi văzu o stafie cu mâinile întinse, ca şi cum ar fi vrut cu orice preţ să obţină o ofrandă din lumea celor vii, o bucată de pâine, ceva alinare, poate o rugăciune, iar atunci el o întâmpină şi, după câteva secunde, silueta îi pică în braţe cu o greutate neobişnuită Se prăbuşiră amândoi în zăpadă, se rostogoliră, iar el se lovi la cap — Ajută-mă, ajută-mă! Trebuie să ajung la fiica mea, zise creatura, şi abia atunci Nima înţelese Nu imediat, ci lent şi confuz şi până la urmă cu o sclipire de bucurie care-i străbătu corpul extenuat Era ea Chiar era ea şi nu se putea datora decât faptului că zeiţa muntelui îi voia binele până la urmă Zeiţa trebuie să fi văzut cât se spetise, cât suferise şi ce poveri cărase Avea să fie bine, se convinsese el, şi îşi adună ultimele puteri şi o luă de talie ridicând-o în picioare şi merseră împreună la vale, împleticindu-se, ea ţipând, iar el depărtându-se din ce în ce mai mult de lumea reală ∵ Chipul lui era negricios şi împietrit într-un mod bizar Părea să vină dintr-o altă lume şi totuşi o ţinea strâns, nu-i aşa?, şi lupta Se auzea din felul cum respira că făcea un efort supraomenesc, iar ea se ruga la Dumnezeu să ajungă acasă la fiica sa şi îşi promitea mereu sieşi să nu renunţe Să nu se mai prăbuşească niciodată, absolut niciodată Nici acum, nici mai târziu Voi reuşi, îşi zicea ea Cu fiecare pas pe care-l făcea, era din ce în ce mai convinsă de cele gândite: dacă trec de asta, atunci pot să fac orice şi la scurt timp după aceea, un pic mai jos, distinse încă două siluete şi atunci se învioră şi mai mult: Acum sunt în siguranţă Acum trebuie să fiu în sfârşit salvată 29 29 august Catrin se trezi la 8:30 dimineaţa în patul dublu din hotelul Lydmar şi întinse mâna ca să-l tragă pe Mikael către ea Dar Mikael nu se afla acolo şi atunci strigă: — Blomsterkvist? Era o poreclă caraghioasă pe care i-o dăduse în seara precedentă, când el nu ascultase nicio vorbă din ce-i zisese ea „Ai flori pe creier, Blomsterkvist”, îi zisese ea, făcându-l totuşi să râdă Dincolo de asta fusese închis în sine şi imposibil, într-un fel, nu era greu de înţeles Avea să-i ia un interviu în exclusivitate ministrului Apărării, iar întâlnirea era supersecretă, cu instrucţiuni trimise criptat pe mobilul ei Singura modalitate de a conversa cu Mikael fusese să vorbească despre interviu, ceea ce-l făcuse un pic mai puţin imposibil La un moment dat, încercase chiar s-o recruteze în echipa revistei Millennium Câteva clipe mai târziu, ea reuşise să-i descheie nasturii de la cămaşă şi toţi ceilalţi nasturi şi să-l seducă Apoi trebuie să fi adormit — Blomsterkvist, strigă ea din nou Mikael? Nu era acolo, iar ea aruncă o privire la ceas Era mai târziu decât crezuse Trebuie să fi plecat de ceva vreme Cel mai probabil îşi începuse deja interviul O mira totuşi faptul că nu se trezise Dar câteodată dormea extrem de profund, iar în jur totul era calm, nici măcar maşinile nu se auzeau, deci rămase nemişcată până începu să-i sune mobilul — Catrin, răspunse ea — Mă numesc Rebecka Forsell, zise o voce — O, bună ziua, zise ea — Am început să ne facem griji — Mikael n-a ajuns încă? — A întârziat deja 30 de minute şi mobilul lui este închis — Ce ciudat! zise ea Era extrem de ciudat Nu că l-ar fi cunoscut prea bine pe Mikael, totuşi nu-i venea să creadă că ar întârzia o jumătate de oră la un interviu de un aşa calibru — Deci nu ştiţi unde se află? întrebă Rebecka Forsell — Plecase deja când m-am trezit azi-dimineaţă — A plecat deci? Auzi o umbră de spaimă în vocea Rebeckăi — Acum încep să mă îngrijorez, zise Catrin Sau ar fi fost mai corect să spună că o treceau fiori de spaimă — Aveţi vreun motiv? întrebă Rebecka În afară de faptul că e în întârziere? — Păi Gândurile i-o luaseră razna — Ce? — N-a vrut să se mai ducă la el acasă în ultima vreme Mi-a zis că e urmărit, spuse ea — Din cauza poveştii cu Johannes? — Nu, nu cred Catrin nu ştia cât să dezvăluie În cele din urmă, se hotărî să fie total sinceră — Este vorba despre amica lui, Lisbeth Salander Asta e tot ce ştiu, sinceră să fiu, zise ea — Doamne sfinte! — Ce s-a întâmplat? — E o poveste lungă Dar Rebecka Forsell ezită Părea agitată — Da? — Mi-a plăcut ce aţi scris despre Johannes — Mulţumesc — Şi, din câte înţeleg, Mikael are încredere în dumneavoastră Catrin nu menţiona faptul că Mikael o făcuse să jure pe ce avea mai scump că nu o să spună nicio vorbă nimănui despre povestea asta şi că nici după ce ea îi făcuse pe plac, el tot nu părea să aibă încredere în ea pe deplin Mormăi doar: — Hm — Puteţi să aşteptaţi un pic? A fost de acord să aştepte, dar regretă imediat decizia luată Nu putea să stea aşa, cu mâinile în sân Ar trebui să acţioneze Să sune la poliţie şi poate şi pe Erika Berger Când Rebecka Forsell reveni într-un final la telefon, Catrin se pregătea să închidă — Ne întrebam dacă n-aţi putea veni şi dumneavoastră aici, zise Rebecka — Cred că ar fi mai bine să sun la poliţie — Probabil că e o idee bună să faceţi şi asta Dar noi adică Janek dispune şi el de persoane care pot face cercetări în acest sens — Nu ştiu ce să zic, mărturisi ea — Noi credem că e mai sigur să veniţi Putem să trimitem o maşină, dacă ne daţi adresa Catrin îşi muşcă buza, amintindu-şi de bărbatul care aşteptase la recepţie Îşi aduse aminte şi de senzaţia că era urmărită pe care o avusese în drum spre hotel — OK, zise ea şi-i dădu adresa Nu apucă să facă mai mult Se auziră bătăi în uşă ∵ Jan Bublanski tocmai sunase la agenţia de ştiri Tidningarnas Telegrambyrå şi îi informase de dispariţia lui Mikael Blomkvist, în speranţa că va putea obţine vreo pistă din partea publicului Deocamdată, în ciuda faptului că munciseră din greu încă din zori, n-aveau nici cea mai vagă idee despre locul unde se afla Mikael Ştiau că-şi petrecuse seara la hotelul Lydmar, fără însă ca cineva să-l fi văzut, nici măcar recepţionerii La ora 2 şi un pic noaptea, ieşise din hotel Aveau la dispoziţie un film extrem de scurt în care, deşi nimic nu era foarte clar, imaginile îl înfăţişau fără doar şi poate pe Blomkvist, teafăr şi nevătămat, cel mai probabil nebăut, dar un pic agitat, cu degetele trepidându-i pe coapsă Exact după aceea se întâmplase însă ceva ce nu mirosea a bine Camerele de supraveghere se stinseseră Pur şi simplu, muriseră Din fericire, existau şi alte mărturii – în speţă, cea a unei tinere femei pe nume Agnes Sohlberg, care la momentul respectiv făcea curat pe terasă Agnes văzuse un bărbat de vârstă mijlocie ieşind din hotel Nu-l recunoscuse ca fiind Mikael Blomkvist Dar îi auzise numele strigat de un domn mai în vârstă, înalt şi suplu, îmbrăcat într-un costum alb şi aşezat cu spatele la ea la celălalt capăt al terasei Imediat după aceea auzise paşi repezi şi poate chiar şi un vaiet, un oftat Când se întorsese, văzuse încă un bărbat, un tip mai tânăr şi mai voinic, îmbrăcat în blugi şi geacă de piele Agnes Sohlberg crezuse la început că era o persoană binevoitoare care sărise să-l ajute Îl văzuse cu propriii săi ochi pe Blomkvist, sau mai bine zis pe cel despre care aflase mai târziu că era Mikael Blomkvist, prăbuşindu-se pe asfalt şi auzise şi o voce care zisese într-o engleză cu accent britanic ceva despre „o criză de epilepsie”, iar cum ea nu avea telefonul cu ea, se repezise înăuntru ca să sune după salvare Apoi apăruseră şi alţi martori, soţii Kristoffersson, de exemplu, care văzuseră o ambulanţă plecând de pe Hovslagargatan Blomkvist fusese urcat în ambulanţă pe o targă şi poate că cei doi nu ar fi văzut nimic anormal în asta, dacă n-ar fi observat o anumită lipsă de grijă în manipularea corpului şi dacă nu i-ar fi văzut apoi pe bărbaţii de pe stradă sărind în ambulanţă într-un mod care nu li se păruse „natural” Ambulanţa – despre care aflaseră mai târziu că fusese furată din Norsborg cu şase zile mai înainte – fusese mai apoi văzută pe Klarabergsleden şi pe autostrada E4 îndreptându-se către nord cu sirenele pornite, după care dispăruse subit Bublanski şi ai lui erau convinşi că răufăcătorii schimbaseră automobilul Dar nu puteau fi siguri de nimic, în afară de faptul că şi Lisbeth Salander sunase la serviciul de urgenţă, lucru pe care Bublanski nu-l vedea deloc cu ochi buni Şi asta nu doar pentru că Lisbeth aflase atât de rapid ce se întâmplase Ci pentru că îi întărea bănuiala că atacul avea de-a face cu ea, iar faptul că vorbise cu ea despre asta nu-l ajutase cu nimic E clar că-i era recunoscător că sunase Se bucura pentru fiecare frântură de informaţie pe care o obţinea Dar nu-i plăcuse deloc tonul vocii ei Îi simţea mânia, furia pe cale să se dezlănţuie, şi îi tot repetase inutil: — Ţine-te deoparte! Lasă-ne pe noi să ne ocupăm de asta! Vorbele lui nu păreau să ajungă până la ea Bănuia că tipa nu-i spusese tot adevărul Bublanski bănuia că Salander se afla în toiul unei operaţiuni proprii şi, după ce închise, se puse pe înjurat Şi înjura şi acum, când se afla în sala de şedinţe cu colegii săi Sonja, Jerker Holmberg, Curt Svensson şi Amanda Flod — Ce? bombăni el — Mă întrebam cum de-a aflat Salander atât de repede că Blomkvist a fost atacat, întrebă Jerker — Nu v-am zis? — Ai zis că a umblat la telefonul lui? — Exact, umblase la el – cu acordul lui I-a putut asculta telefonul şi ştia unde se afla, cel puţin până când i-au făcut mobilul ţăndări — Voiam să zic cum de-a fost gata aşa de repede, continuă Jerker E e ca şi cum se aştepta să se întâmple exact asta — Îi era teamă de asta, mi-a spus, continuă Bublanski Era una din situaţiile de criză pe care le întrevedea Cei de la Svavelsjö MC îl urmăriseră pe Mikael şi în zona apartamentului său de pe Bellmansgatan, şi la casa de vacanţă din Sandhamn — Iar noi tot nu-i avem cu nimic la mână pe tipii ăştia? — L-am trezit pe preşedintele clubului, Marko Sandstrom, azi-dimineaţă Dar ne-a râs în nas A zis că ar fi moarte curată să se dea la Blomkvist Acum încercăm să dăm de ceilalţi membri şi să-i punem sub urmărire Deocamdată însă nu putem să-l asociem pe niciunul din ei cu întâmplarea respectivă, putem doar să constatăm că mai mulţi dintre ei sunt imposibil de găsit — Şi tot nu ştim ce căuta Mikael la Lydmar? întrebă Amanda Flod — Habar n-am, răspunse Bublanski Oamenii noştri se află acolo chiar acum Dar Mikael pare să se fi ţinut deoparte în ultima vreme Nimeni nu ştia cu ce se ocupa, nici măcar cei de la Millennium Cică era într-un fel de concediu, zice Erika Berger Dar se pare că şi-a dedicat marea majoritate a timpului poveştii cu şerpaşul — Care poate că e legată de Forsell — E foarte posibil, iar asta îi indispune pe cei de la serviciul de informaţii al armatei, după cum ştiţi, ca să nu mai zic de Säpo — E posibil să fie vorba de vreo operaţiune străină? zise Curt Svensson — Operaţiunea de piraterie a camerelor de supraveghere dă de înţeles că da şi nu-mi place deloc faptul că au folosit o ambulanţă furată, e o chestiune provocatoare, dar mai presus de toate — crezi că totul e legat de Salander, adăugă Sonja — Asta credem cu toţii, zise Jerker — Poate că aşa e, zise Bublanski şi se cufundă din nou în gânduri, întrebându-se iar oare ce-i ascundea Lisbeth ∵ Lisbeth nu-i vorbise despre apartamentul de pe şoseaua Strandvägen Spera ca sora sa să o poată conduce la Mikael şi nu voia ca poliţia să distrugă această posibilitate Deocamdată însă, Camilla se afla în continuare în apartament Poate că şi ea aştepta acelaşi lucru ca Lisbeth, lucru care pe Lisbeth o umplu de teroare; îşi imagina deja cum avea să primească imagini cu Mikael torturat şi un ultimatum pentru un schimb: ea în locul lui, sau poate şi mai rău, imagini cu Mikael mort şi ameninţări că şi alte persoane din apropierea ei aveau să fi ucise, dacă ea nu li se preda În cursul nopţii, Lisbeth luase legătura cu Annika Giannini, Dragan, Miriam Wu şi încă alte câteva persoane, chiar şi cu Paulina – care nu ştia nimic din ce se petrecea –, şi le rugase să stea la adăpost Nu era un mesaj deloc plăcut, dar făcuse ce trebuia să facă Lisbeth privi pe fereastră Afară vremea era nedefinită Poate, însorită Ar fi putut să fie şi viscol Puţin îi păsa N-avea nici cea mai vagă idee despre locul în care îl duseseră pe Mikael Ştia doar că o luaseră spre nord, de aceea stătea la hotelul Clarion din Arlanda, care cel puţin se afla în direcţia bună Era însă total desprinsă de realitatea din jur, nu percepea nici camera, nici hotelul şi nu închisese un ochi toată noaptea Petrecuse ore în şir la birou încercând să găsească vreo pistă, vreun indiciu şi de-abia acum, spre dimineaţă, primi un semnal pe computer, moment în care tresări şi se ridică în picioare Era Camilla Pleca din apartamentul de pe Strandvägen Foarte bine, surioară, îşi zise ea Fii un pic toantă şi du-mă la el! Dar nu spunea aceste lucruri cu prea mare convingere Camilla îl avea alături pe Bogdanov, iar Bogdanov era un tip de calibrul lui Plague Prin urmare, nu era în mod necesar o victorie, dacă sora sa chiar avea s-o ghideze într-o direcţie anume Putea la fel de bine să fie o capcană O încercare de a o distrage Trebuia să fie pregătită pentru orice, dar se holbă pe hartă Maşina în care se afla sora sa mergea pe acelaşi drum pe care trecuse şi ambulanţa cu o zi în urmă, ieşise pe autostrada E4 Înspre nord, ceea ce era promiţător Trebuia să fie Lisbeth îşi făcu bagajul, coborî la recepţie, plăti şi dispăru pe motocicleta sa Kawasaki ∵ Catrin se înfăşură într-un halat de baie şi se duse să deschidă În faţa ei apăru un poliţist în uniformă, un bărbat tânăr cu părul blond, pieptănat cu cărare într-o parte, şi ochii înguşti, cu o privire scrutătoare Ea mormăi un „Bună ziua” încordat — Căutăm persoane din hotel care l-au văzut sau l-au întâlnit pe jurnalistul Mikael Blomkvist, zise poliţistul, iar ea îi intui deja scepticismul şi chiar o oarecare atitudine ostilă Avea o privire înfumurată, plus că-şi arcuise spatele ca şi cum ar fi vrut să arate cât de înalt şi de puternic era — Ce s-a întâmplat? întrebă ea, pe un ton care-i trăda frica Poliţistul se apropie şi o măsură cu privirea din cap până în picioare, cu o mină pe care ea o cunoştea mult prea bine Întâlnise reacţii similare de multe alte ori în public Era o privire care voia s-o dezbrace şi s-o atace în acelaşi timp — Cum vă numiţi? Întrebarea făcea parte din atitudinea lui provocatoare Catrin îşi dăduse deja seama că el ştia cine e — Catrin Lindås, zise ea Poliţistul îşi notă într-un carnet — L-aţi întâlnit, nu-i aşa? — Da, răspunse ea — Aţi petrecut noaptea împreună? Nu-i treaba dumitale, ar fi vrut să strige Dar era speriată, deci răspunse afirmativ şi la această întrebare şi făcu un pas înapoi şi-i explică că Mikael dispăruse deja când ea se trezise — V-aţi cazat sub un nume fals? Catrin încercă să respire calm, întrebându-se dacă avea vreo şansă să scape de el, mai ales acum când păşise în cameră neinvitat — Pe dumneavoastră cum vă cheamă? întrebă ea — Poftim? — Nu-mi amintesc să vă fi prezentat — Mă numesc Carl Wernersson şi lucrez la staţia de poliţie din cartierul Norrmalm — Mulţumesc, Cari, zise ea Aţi putea să-mi explicaţi mai întâi ce s-a întâmplat? — Mikael Blomkvist a fost atacat azi-noapte în faţa hotelului şi apoi răpit Sunt infracţiuni grave pe care le cercetăm cu cea mai mare seriozitate Catrin simţi cum pereţii se apropie de ea şi o sufocă — Dumnezeule mare! zise ea — Deci este extrem de important să-mi spuneţi adevărul despre ce s-a întâmplat înainte Catrin se aşeză pe pat — Este rănit? — Nu ştim Ea continua să-l privească — Nu mi-aţi răspuns la întrebare, zise el Inima i-o luase razna şi nu-şi găsea cuvintele — Mikael avea o întâlnire importantă în dimineaţa asta, dar tocmai am aflat că nu şi-a făcut apariţia la ora stabilită — Ce fel de întâlnire? Catrin închise ochii De ce era atât de tâmpită? Jurase să nu spună nicio vorbă despre întâlnire Dar era speriată şi confuză şi se pare că-şi pierduse judecata — Nu pot să vă spun, trebuie să protejăm sursa, zise ea — Deci nu vreţi să cooperaţi? Simţea că se sufocă şi privi pe fereastră, bâjbâind după o cale de scăpare Primi ajutorul lui Carl Wernersson, care se holbă în decolteul ei, ceea ce o înfurie peste măsură — Cooperez cu plăcere Dar am nevoie de un interlocutor cu cunoştinţe cel puţin rudimentare despre protecţia surselor de informare şi care măcar să încerce să arate respect într-o situaţie în care primesc ştiri şocante despre un apropiat — Ce tot spuneţi acolo? — Contactează-ţi superiorii şi dispari de aici! Carl Wernersson arăta ca şi cum ar fi fost în stare s-o aresteze pe loc — Acum! zise ea şi mai enervată şi atunci îl auzi mormăind un „OK”, după care se simţi nevoit să adauge: — Dar dumneata nu pleci nicăieri Catrin nu răspunse Îi deschise uşa, apoi se aşeză pe marginea patului şi căzu în visare Brusc însă o trezi din nou la realitate vibraţia mobilului Era o ştire de ultimă oră de la Svenska Dagbladet Titlul era „Jurnalist de prestigiu atacat şi apoi răpit din faţa hotelului Lydmar” Pentru câteva minute, Catrin se lăsă absorbită de ştiri Toate titlurile păreau ca scoase dintr-un jurnal de război, cu toate că niciunul dintre articole nu avea prea multă substanţă Nu află mai mult decât că Mikael fusese urcat într-o ambulanţă, o ambulanţă pe care n-o chemase nimeni Suna incredibil Ce dracu’ putea să facă ea? Îi venea să urle Apoi îşi aduse aminte de ceva ce-i rămăsese întipărit în minte din noaptea precedentă, un zgomot din baie, o şoaptă poate, nişte vorbe pe care Mikael le rostise supărat I se părea că îi răspunsese chiar printr-o mormăială: „Ce faci?” Sau poate că totul fusese doar un vis N-avea oricum nicio importanţă Dar şoapta trebuie să fi fost cumva legată de dispariţia lui? În ziare scria că fusese răpit la 2 noaptea din faţa hotelului, prin urmare – Catrin încerca să gândească clar – Mikael trebuie să fi fost agitat sau îngrijorat şi să fi plecat de unul singur, lăsând-o în cameră, doar ca să fie imediat atacat Oare totul fusese o capcană, o încercare de a-l scoate din ascunziş? La naiba, la naiba! Ce se punea la cale? Ce se întâmpla? Se gândi la cerşetor, la Rebecka Forsell şi la disperarea din vocea ei, la întreaga isterie din jurul interviului Dracu’ să-l ia pe idiotul ăla de poliţist! Supărată, se îmbrăcă şi îşi împachetă lucrurile Apoi coborî la recepţie, achită factura şi dispăru într-un automobil negru cu plăcuţe de corp diplomatic care ţinea de ambasada britanică şi care o aştepta la ieşire 30 28 august Era cald Focul ardea într-un cămin enorm, dintr-un cuptor alimentat cu gaz Încăperea era întunecată, cu tavane înalte Din loc în loc, nişte spoturi aruncau săgeţi de lumină, iar în restul localului nu pătrundea deloc lumina zilei Geamurile masive ale ferestrelor erau afumate sau colorate, iar privirea lui Mikael rătăcea prin clădire, de-a lungul pilonilor de beton şi al construcţiilor din fier, înregistrând cioburile de sticlă de pe jos şi capetele lucioase de metal ale căminului în care i se reflecta chipul Se afla într-un local industrial părăsit, poate o veche fabrică de sticlă, probabil la ceva distanţă de Stockholm, deşi n-avea deloc idee unde anume Dar i se păruse că drumul durase destul de mult Schimbaseră maşina o dată sau de două ori, dar la momentul respectiv el trebuie să fi fost drogat, într-o stare deplorabilă Nu-şi aducea aminte decât frânturi din ce se întâmplase în noaptea precedentă şi în cursul dimineţii, iar acum era întins pe o targă, legat cu curele de piele, şi plasat în imediata apropiere a căminului Mikael ţipă: — Alo! Ce naiba, răspundeţi, alo! Nu credea că avea să fie de mare ajutor, dar simţea nevoia să facă altceva decât să tragă de curele şi să simtă sudoarea scurgându-i-se pe corp şi căldura căminului arzându-i tălpile şi degetele de la picioare Altfel avea s-o ia razna Cuptorul sâsâia ca un şarpe, iar pe el îl cuprinse o frică soră cu moartea Era leoarcă de transpiraţie şi avea gura uscată şi tocmai Ce se auzea? Podeaua scârţâia, nişte paşi zdrobeau cioburile de sticlă Paşii se apropiară şi Mikael simţi instinctiv că nu erau paşii cuiva care să-i dea speranţă de mai bine Dimpotrivă, paşii păreau nonşalanţi, exagerat de lenţi şi erau însoţiţi de fluierături Ce fel de persoană găsea că era potrivit să fluiere într-o astfel de situaţie? — Bună dimineaţa, Mikael Era aceeaşi voce care i se adresase în engleză în noaptea trecută Deocamdată însă nu vedea pe nimeni Sau poate că asta era şi ideea Poate că voiau să-şi ascundă chipurile de el Mikael răspunse în engleză: — Bună dimineaţa Paşii se opriră şi fluieratul încetă, iar Mikael îi desluşi respiraţia şi simţi o mireasmă de loţiune după bărbierit şi se pregăti pentru orice: o lovitură, o înjunghiere, un şut dat tărgii astfel încât picioarele să-i intre în cuptor Dar nu se întâmplă nimic Bărbatul zise doar: — Ce salut neaşteptat de vesel! Mikael nu găsi nicio replică potrivită — Eu aşa am fost educat, zise vocea — Cum? bâigui Mikael — Să mă prefac mereu că sunt calm, orice s-ar întâmpla Dar în cazul de faţă nu e nevoie Prefer să fii sincer şi trebuie să recunosc că şi pentru mine e o situaţie neplăcută Forţată Mikael şuieră: — Păi, de ce? — Îmi place de tine, Mikael Respect relaţia ta cu adevărul, dar povestea asta Individul făcu o pauză teatrală — ar fi trebuit rezolvată în familie Însă ştii şi tu că vendetele atrag adesea şi persoane care nu fac parte din familie Mikael observă că începuse să tremure — Vorbeşti de Zala, rosti el printre vaiete — O, da, tovarăşul Zalacenko Dar tu nici măcar nu l-ai cunoscut — Nu — Pentru asta chiar meriţi felicitări Era o experienţă grandioasă, dar lăsa semne — Deci l-ai cunoscut? — L-am iubit Dar, din păcate, a fost ca şi cum ai iubi un zeu Nu primeşti nimic înapoi Doar strălucirea care-ţi tulbură vederea şi te face iraţional şi orb — Orb? repetă Mikael de-abia dându-şi seama ce zicea — Exact, orb şi descreierat Iar eu încă mai dau semne de ambele, din păcate Legăturile mele cu Zalacenko par imposibil de tăiat şi-mi asum riscuri inutile Nici tu, nici eu n-ar trebui să ne aflăm aici, Mikael — Şi atunci de ce ne aflăm aici? — Răspunsul e simplu: răzbunarea Prietena ta ar trebui să-ţi povestească câte ceva despre puterea ei distructivă — Lisbeth, zise el — Exact — Unde e? — Unde este oare? Asta ne întrebăm şi noi Apoi urmă o nouă pauză, poate că nu foarte lungă, dar destul de lungă încât să-l facă pe Mikael să creadă că bărbatul avea să-i demonstreze cât de iraţional şi de descreierat mai era încă Însă acesta făcu un pas înainte şi primul lucru la care se gândi Mikael a fost costumul lui de in alb, acelaşi costum pe care îl purtase azi-noapte, şi în mintea lui apăru o imagine groaznică în care sângele său îi umplea sacoul de pete Apoi îi remarcă chipul Avea faţa armonioasă, cu trăsături fine, o uşoară asimetrie în jurul ochilor şi o cicatrice ştearsă pe obrazul drept Părul era des şi grizonant, cu şuviţe albe Avea trupul subţire şi suplu Într-un alt context, putea fi luat drept un intelectual excentric, un Tom Wolfe Acum însă era de o răceală înfiorătoare, iar mişcările îi erau de o lentoare nenaturală — Presupun că nu eşti singur, zise Mikael — Avem cu noi nişte bandiţi, băieţi tineri care, din motive neînţelese de mine, nu vor să se arate, şi avem şi o cameră de filmat în tavan Bărbatul arătă în sus cu degetul — Deci vreţi să mă filmaţi — Nu-ţi face griji pentru asta, Mikael, zise bărbatul care acum vorbea fluent suedeză E bine să vezi lucrurile ca pe o apropiere între noi doi, un fel de intimitate Corpul lui Mikael tremura din ce în ce mai tare — Vorbeşti suedeză, zise el înspăimântat Era ca şi cum capacitatea bărbatului de a schimba limba îi întărea lui Mikael convingerea că avea de-a face cu diavolul — Sunt lingvist, Mikael — Zău? — Da Dar noi doi vom face o călătorie dincolo de limbă Desfăşură o pânză neagră pe care o ţinuse în mâna dreaptă şi puse nişte obiecte strălucitoare pe masa de oţel de lângă el — Ce vrei să spui? Mikael se răsucea din ce în ce mai disperat pe targă, holbându-se la focul care scăpăra la picioarele lui şi la chipul său descompus, care se desluşea în ramele de metal ale căminului — Există o grămadă de cuvinte frumoase pentru aproape tot ce trăim, continuă bărbatul Poate în primul rând pentru dragoste, nu-i aşa? Presupun că i-ai citit pe Keats şi pe Byron în tinereţe, iar eu zic că descriu iubirea destul de bine Dar durerea fără de sfârşit e mută, Mikael Nimeni n-a fost în stare s-o descrie, nici măcar cei mai mari artişti, iar noi într-acolo ne îndreptăm, Mikael Către muţenie ∵ CĂTRE MUŢENIE Iuri Bogdanov se afla pe bancheta din spate a unui Mercedes negru, în drum spre Märsta, şi tocmai îi arăta Kirei secvenţa filmată Ea se uita cu ochii îngustaţi, iar Bogdanov aştepta să-i vadă chipul iluminat de acea strălucire fierbinte care i se aprindea în ochi de fiecare dată când îşi vedea duşmanii suferind Dar nu se întâmplă nimic Chipul ei era străpuns doar de o nerăbdare chinuită, ceea ce era un semn rău Bogdanov nu avea încredere în Galinov şi era convins că merseseră prea departe Faptul că îl atacaseră pe Mikael Blomkvist n-avea să ducă la nimic bun Situaţia le putea scăpa oricând de sub control, iar mina necăjită a Kirei îl îngrijora — Cum te simţi? zise el — N-ai de gând să i-l trimiţi? răspunse ea — Trebuie doar să mă asigur că linkul e protejat Dar, sincer să fiu, Kira El ezită Ştia că n-avea să-i facă plăcere şi îi evită privirea — N-ar trebui să te apropii de clădire, continuă el Locul tău e într-un avion care să te ducă imediat acasă — Nu plec nicăieri până n-o văd moartă — Cred începu el că nu se lasă prinsă aşa de uşor, ar fi vrut să spună Că o subestimezi Dar nu mai adăugă nimic Nu trebuia nicidecum să lase să se ghicească faptul că, în realitate, o admira pe Lisbeth, sau Wasp, numele sub care o cunoscuse Existau hackeri de calibru, apoi genii şi apoi ea Aşa vedea el lucrurile şi, în loc să mai vorbească, se aplecă şi scoase la iveală o cutie albastră de metal — Ce-i aia? zise ea — O cutie protectoare O cuşcă a lui Faraday Bagă-ţi mobilul înăuntru Nu vrem să lăsăm urme după noi Kira aruncă o privire pe fereastră, apoi băgă telefonul înăuntru Se aşternu tăcerea Se uitară necăjiţi înainte, către şofer şi peisajul din faţă, până când Kira îi ceru din nou să vadă ce se petrecea în clădirea industrială din Morgonsala, iar Bogdanov îi arătă Erau imagini de care el s-ar fi putut lipsi ∵ Lisbeth tocmai trecuse de Norrviken, când îi dispăru brusc semnalul din ochelarii Google Glass Se puse pe înjurat şi lovi cârma cu mâna dreaptă Era totuşi de aşteptat, deci încetini şi găsi un popas lângă drum, cu o bancă de lemn şi o masă la umbra unui pâlc de copaci, unde se refugie cu laptopul său, în speranţa că avea să fie răsplătită pentru toate orele pe care şi le petrecuse de-a lungul verii trecând în revistă anturajul Camillei Era imposibil ca operaţiunea să fi fost realizată fără ajutorul membrilor clubului Svavelsjö MC şi, deşi Lisbeth bănuia că niciunul dintre ei nu plecase cu altceva la el decât o cartelă preplătită, spera totuşi să se fi strecurat măcar o mică greşeală în scenariu Prin urmare îi verifică din nou pe toţi tipii care o vizitaseră pe Kira în apartamentul de pe Strandvägen: Marko, Jorma, Conny, Krille şi Miro Nu obţinu nimic nici de data aceasta, deşi le piratase operatorii de telefonie şi avea acces la releul telefonic Bătu cu pumnul în masă şi era gata să se dea bătută şi să încerce să găsească altă soluţie, când îi veni în minte numele lui Peter Kovic Peter Kovic era cel care avea cel mai lung cazier judiciar dintre toţi membrii clubului şi se zvonea că avea probleme cu băutura, cu femeile şi cu disciplina, iar Lisbeth nici măcar nu-l văzuse prin apropierea apartamentului Kirei Era totuşi unul din cei care o căutaseră pe Fiskargatan la începutul verii, aşa că ea se hotărî până la urmă să facă o încercare şi cu telefonul lui, iar după câteva clipe începu să înjure agitată Dimineaţă devreme, Kovic trecuse pe acelaşi drum pe care o pierduse acum pe Camilla, dar continuase apoi şi mai spre nord, către Uppsala, trecând pe lângă Storvreta şi Björklinge Lisbeth tocmai se pregătea să plece când îi sună telefonul Nici prin gând nu-i trecea să răspundă Verifică totuşi cine era Era Erika Berger de la Millennium, deci în cele din urmă răspunse La început însă nu pricepu nimic Erika ţipa încontinuu şi tot ce se desluşea era: — I-au dat foc, i-au dat foc! Apoi începu să înţeleagă mai mult — L-au băgat într-un cuptor mare Ţipă şi suferă îngrozitor şi zic adică scriu — Ce scriu? — Că-l ard de viu, dacă nu te duci într-un loc anume din pădurea de lângă Sunnersta şi scriu că, dacă descoperă vreun poliţist prin zonă sau dacă au vreo altă bănuială de circumstanţe suspecte, îl chinuie pe Mikael până la moarte şi apoi se iau de alte persoane din anturajul tău şi al lui Mikael şi n-au de gând să se oprească, zic ei, până nu li te predai Dumnezeule mare, Lisbeth, e oribil! Picioarele lui — O să-l găsesc, ascultă ce spun O să-l găsesc — Au mai zis să-ţi trimit filmul şi o adresă de e-mail pe care să poţi comunica cu ei — Trimite-mi-le atunci! — Lisbeth, trebuie să-mi spui ce se întâmplă! Lisbeth închise N-avea timp să stea la poveşti Trebuia să se întoarcă la pista ei; Peter Kovic, care azi-noapte făcuse acelaşi drum ca sora ei un pic mai devreme, dar pe urmă continuase spre nord pe E4, înspre Tierp şi Gävle, ceea ce era promiţător Preţ de câteva clipe, fusese cu adevărat promiţător, iar ea bătea cu degetele în masă, bombănind şi înjurând: — Hai odată, beţivan nenorocit! Du-mă la ei! Traseul lui Kovic se opri fireşte în Månkarbo, iar Lisbeth privi în gol cu faţa către drum, având o mină atât de furioasă în acel moment, încât un tânăr dintr-un Renault, care tocmai se oprise să se odihnească, o porni din nou la drum, speriat Dar Lisbeth nici nu-şi dăduse seama de existenţa lui Cu fălcile încleştate, urmări filmul pe care i-l trimisese Erika Berger, cu Mikael în prim-plan Avea ochii cât cepele, albi ca şi cum pupilele i-ar fi dispărut din orbite, şi întreg chipul atât de încordat şi de schimonosit, încât de-abia îl mai recunoştea Năduşise tot În timp ce camera de filmat aluneca de-a lungul corpului lui către blugi şi picioare, pe bărbie, pe buze, pe piept la încheietura cămăşii îi apăreau stropi de sudoare Purta şosete roşii care înaintau încet în interiorul unui cămin maro de cărămidă, în care tremurau limbile scăpărătoare ale flăcărilor Şosetele şi pantalonii luară foc şi, cu o întârziere bizară, ca şi cum Mikael s-ar fi abţinut cât de mult putuse, se auzi un ţipăt smintit, sfâşietor Lisbeth nu scoase o vorbă, pe chip nu i se mişcă niciun muşchi Dar cu mâna, care în momentul acela arăta ca o gheară, trasă trei zgârieturi adânci în masa de lemn din faţa ei Apoi citi mesajul pe care i-l trimiseseră şi se uită la adresa de e-mail, o nenorocire supercriptată pe care i-o trimise lui Plague împreună cu nişte instrucţiuni scurte, o fotografie a lui Peter Kovic, o hartă cu autostrada E4 şi partea de nord a regiunii Uppland Apoi îşi luă laptopul şi arma, îşi puse la loc ochelarii Google Glass şi plecă în direcţia Tierp ∵ — Trebuie să-mi spui ce se întâmplă! strigă Erika Berger în telefon Singurii care o auzeau însă erau colegii ei de redacţie care se adunaseră în jurul ei şi care nu pricepeau nimic, în afară de faptul că şefa lor părea să-şi fi pierdut minţile Sofie Melker, care era cel mai aproape de ea, ar fi zis că Erika avea să se prăbuşească şi se grăbi să o cuprindă cu braţele Erika nu băgă însă de seamă acest gest Se afla într-o stare de concentrare disperată, încercând să formuleze un plan de acţiune Nu trebuia să sune la poliţie, îi scriseseră Sub nicio formă să nu contacteze poliţia Era totuşi o alternativă viabilă? Nu numai că era vorba de cel mai îngrozitor lucru pe care-l văzuse vreodată Ci, în plus, i se întâmpla lui Mikael, cel mai vechi prieten al ei, marea ei dragoste Totul o luase prin surprindere Îşi verificase e-mailul în mod instinctiv, fără măcar să-şi dea seama ce făcea, şi dăduse peste această catastrofă O sunase pe Lisbeth înainte să fi putut digera conţinutul e-mailului sau să fi exclus posibilitatea ca totul să fie vreo glumă macabră, un trucaj Însă toate aceste gânduri îi fuseseră spulberate când îi auzise vocea şi înţelesese că era lucrul la care Lisbeth se aştepta de fapt: răul suprem Era incredibil Erika înjură incoerent, cu voce tare, ca şi cum s-ar fi aflat într-o realitate paralelă, şi de-abia atunci îşi dădu seama că Sofie o îmbrăţişa Pentru o clipă, simţi nevoia să-i povestească totul Apoi însă se dezlipi de ea, mormăind: — Iartă-mă, vreau să fiu singură Îţi povestesc mai încolo Intră în birou şi închise uşa în urma sa În aer pluteau cuvinte nerostite: dacă făcea ceva ce avea să-l coste pe Mikael viaţa, nu o să şi-o ierte niciodată Dar asta nu însemna că trebuia să rămână paralizată, şi cu atât mai puţin să facă ce-i spuneau bandiţii Trebuia să ce trebuia să facă? În primul rând, să se gândească, să se concentreze Apropo, genul ăsta de crime nu sunt comise mereu după tiparul ăsta? Răufăcătorii nu vor ca poliţia să fie implicată Dar când sunt demascaţi, acest lucru se întâmplă mereu pentru că poliţia a fost oricum informată, în secret Trebuia să-l sune pe Bublanski pe o linie protejată, nu-i aşa? După un minut de şovăială, îl contactă Dar nu dădu de el Vorbea la telefon, iar atunci se întâmplă ceva ciudat cu ea Începu să tremure necontrolat: — Fir-ai a dracului de nenorocită, Lisbeth! bolborosi ea Cum ai putut să-l bagi pe Mikael în mizeria asta? Cum? ∵ Comisarul Bublanski tocmai avusese o lungă convorbire cu Catrin Lindås, iar acum ea i-l dădu la telefon pe Janek Kowalski Acesta se prezentase ca fiind ataşat pe lângă ambasada britanică şi Bublanski îşi zise că n-avea decât să-l creadă pe cuvânt — Sunt un pic îngrijorat, zise bărbatul, iar Bublanski reflectă rapid la tendinţa vorbitorilor de limbă engleză de a recurge la adevăruri spuse numai pe jumătate Răspunse sec: — În ce sens? — Două poveşti separate se întâlnesc în acest punct, într-un mod delicat E posibil să fie o coincidenţă Sau poate că nu Blomkvist are legături cu Lisbeth Salander, nu-i aşa?, iar Johannes Forsell — Da? replică Bublanski nerăbdător — La sfârşitul şederii lui la Moscova, în 2008, Forsell lucra la o anchetă despre tatăl lui Lisbeth, Aleksander Zalacenko, şi dezertarea lui în Suedia — Eu credeam că doar Säpo avea acces la genul ăsta de informaţii — Nimic nu e atât de secret pe cât se pretinde, domnule comisar Şi mai interesant e faptul că cealaltă fiică, Camilla, s-a apropiat mai târziu de o persoană din GRU care fusese mâna dreaptă a lui Zalacenko şi care a păstrat legătura cu el chiar şi după ce şi-a trădat ţara — Şi cine este această persoană? — Se numeşte Ivan Galinov şi, din motive neelucidate încă, a continuat să-i fie loial cum să zic? chiar şi post-mortem I-a atacat pe duşmanii lui Zalacenko chiar şi după moartea lui şi a făcut să tacă persoane care se aflau în posesia unor informaţii incomode Este nemilos şi periculos, iar noi credem că se află în Suedia şi că este implicat în răpirea lui Blomkvist Pentru noi ar însemna enorm dacă ar putea fi capturat, prin urmare vrem să vă oferim ajutorul nostru, mai ales că ministrul Forsell are propriile sale planuri, pe care eu le-am binecuvântat într-un mod puţin imprudent — Nu înţeleg ce vreţi să spuneţi — O să înţelegeţi la momentul oportun, nu vă faceţi griji Vă trimitem materiale şi fotografii cu Galinov, dar din păcate nu sunt foarte recente La revedere, domnule comisar Bublanski dădu din cap de unul singur Nu era obişnuit să primească ajutor din partea unor astfel de funcţionari, căci în momentul de faţă pricepuse exact ce fel de persoană era Kowalski, şi asta îl puse pe gânduri Se ridică şi tocmai se pregătea să intre în birou la Sonja Modig ca să-i povestească, când se auzi din nou ţârâitul telefonului Era Erika Berger ∵ Catrin şedea pe un fotoliu maro, în salonul lui Janek Kowalski, faţă în faţă cu Johannes Forsell şi în imediata apropiere a Rebeckăi Nu-i era tocmai uşor să se concentreze Gândurile îi fugeau mereu la Mikael Reuşise să împrumute un reportofon – nu-i dăduseră voie cu mobilul – deci presupunea că totul avea să iasă bine, aşa că, încetul cu încetul, deveni totuşi din ce în ce mai absorbită de subiect — Deci n-aţi mai fost în stare să faceţi niciun pas? întrebă ea — Nu, continuă Johannes Se întunecase şi era un ger crunt, iar mie mi-era frig şi speram doar să nu mă chinui prea mult Să mă cufund în acea stare finală de letargie, când corpul e golit de căldură şi se zice că începem din nou să ne simţim bine Chiar atunci însă am auzit urletul şi am ridicat privirea, dar la început n-am văzut nimic Apoi şi-a făcut din nou apariţia Nima Rita, dar de data asta cu două capete şi patru braţe, ca un zeu hindus — Ce vreţi să spuneţi? — Aşa l-am perceput eu Dar de fapt căra pe cineva Însă a durat ceva vreme până mi-am dat seama de asta şi apoi încă ceva timp până am înţeles despre cine era vorba Eram prea obosit ca să mai pot judeca Poate chiar prea obosit ca să mai vreau să fiu salvat, plus că la un moment dat trebuie să-mi fi pierdut cunoştinţa M-am trezit când am simţit pe cineva întins lângă mine Era o femeie cu braţele întinse rigid înainte, ca şi cum ar fi vrut să mă îmbrăţişeze Bodogănea ceva despre fiica ei — Ce zicea? — N-am înţeles nimic Îmi aduc aminte doar că ne holbam unul la celălalt, copleşiţi de disperare, fireşte, dar şi cu mirare Cred că ne-am recunoscut unul pe celălalt Era Klara şi am mângâiat-o pe cap şi pe umăr şi îmi aduc aminte că mi-am zis că nu avea să mai fie frumoasă vreodată Avea chipul distrus de ger Vedeam rana pe care toporul meu de gheaţă i-o făcuse la buză E posibil să-i fi spus câteva cuvinte Poate că mi-a şi răspuns Nu mai ştiu Viforul vuia şi, un pic mai sus, Svante şi Nima se luaseră la ceartă Croncăneau şi se împingeau unul pe celălalt Totul era foarte ciudat şi tot ce am reuşit să desluşesc era atât de absurd şi de neplăcut, încât am crezut că auzisem greşit Erau cuvintele englezeşti slut şi whore, curvă şi târfă De ce ziceau aşa ceva în toiul crizei? Nu puteam pricepe 31 28 august Mikael nu-şi dorise niciodată să moară, aşa cum o făcuse Johannes Forsell pe Everest Nici măcar nu se putea spune că ar fi trăit vreo criză mai profundă Acum însă, când se afla pe o targă mobilă, cu arsuri grave pe picioare, nu-şi dorea altceva decât să se topească şi să dispară de pe faţa pământului În lumea lui nu mai exista nimic altceva decât durerile sale cumplite Nici măcar nu mai avea puterea să ţipe Se încorda şi suporta cu stoicism, nedându-şi seama că putea să fie şi mai rău Chiar putea efectiv să fie şi mai rău Bărbatul în costum alb, care se prezentase ca fiind Ivan, apucă un bisturiu de pe masa de lângă el şi îl tăie în zona acoperită de arsuri, iar atunci Mikael aproape că făcu podul şi izbucni în cele din urmă în zbierete Ţipă până se întoarse din nou în lumea reală Dură însă o bună bucată de vreme până să-şi dea seama ce se întâmpla, avea doar senzaţia vagă că auzea noi paşi apropiindu-se, ciocănit de tocuri de data asta, îşi întoarse capul şi văzu o femeie blond-roşcată de o frumuseţe ireală Îi zâmbea, iar acest lucru ar fi trebuit să-i dea speranţa unei oarecare uşurări Avu însă efectul opus, Mikael era şi mai răvăşit de spaimă — Tu „bolborosi el — Eu, zise ea Camilla îi mângâie fruntea şi părul Gestul ei avea un aer de sadism reprimat — Bună, zise ea Mikael nu răspunse Corpul lui era o rană vie Şi totuşi gândurile îi rătăceau haotic prin cap, ca şi cum ar fi avut ceva crucial să-i transmită — Lisbeth mă îngrijorează, continuă ea Ar trebui să te îngrijoreze şi pe tine, Mikael Timpul trece Tic, tac Dar tu habar n-ai de asta, nu-i aşa? Pot să-ţi spun că e trecut de unşpe deja, iar Lisbeth ar fi dat un semn imediat, dacă ar fi vrut într-adevăr să te ajute Dar n-am primit nici măcar o vorbă de la ea, zise Camilla zâmbind din nou Poate că nu te place aşa de mult, la urma urmei, Mikael Poate că e geloasă pe toate celelalte femei ale tale Pe micuţa ta Catrin Cuvintele ei îl loviră ca o lamă de cuţit — Ce i-aţi făcut? — Nimic, dragă Nu încă Dar se pare că Lisbeth preferă să te vadă mort decât să coopereze cu noi Te sacrifică, aşa cum a mai făcut-o cu mulţi alţii Mikael închise ochii şi continuă să caute în memorie ceva de zis, dar nu găsi nimic altceva decât propria sa durere — Voi mă sacrificaţi, zise el Nu ea — Noi? Nu, nu, nu, Lisbeth a primit o ofertă pe care n-a acceptat-o şi n-am nimic împotriva acestui lucru, de fapt O las cu mare plăcere să afle cum e să pierzi pe cineva care a fost important pentru tine Nu-i aşa c-ai fost important pentru ea odinioară? Îi mângâie părul încă o dată şi, în acea clipă, Mikael văzu ceva neaşteptat pe chipul Camillei Văzu o asemănare cu Lisbeth, poate nu în felul cum arăta, ci în furia mută pe care o exprimau ochii ei şi atunci începu să se bâlbâie: — Cei care Făcea eforturi supraomeneşti să-şi ţină durerea sub control — Ce spui, Mikael? — au fost importanţi pentru ea sunt mama ei şi Holger, iar pe ei i-a pierdut deja, zise el şi în clipa aceea îşi dădu seama ce căuta de fapt — Ce vrei să spui? — Că Lisbeth ştie deja cum e să pierzi pe cineva care-ţi este drag, în vreme ce tu, Camilla — În vreme ce eu — ai pierdut ceva şi mai rău — Nu zău? Ce anume? Şuieră răspunsul scrâşnind din dinţi: — O parte din tine — Ce vrei să spui? Ochii îi luceau de mânie — Ţi-ai pierdut şi mama, şi tatăl — Aşa e — O mamă care nu voia să vadă cât de rău ajunseseşi şi un tată pe care îl iubeai dar care te-a abuzat şi cred că — Ce dracu’ crezi? Mikael închise ochii încercând să se concentreze — Că tu ai fost victima principală în toată povestea asta Te-au trădat cu toţii Camilla îl apucă de beregată — Ce ţi-a băgat în cap Lisbeth? Simţea că nu mai putea să respire şi asta nu doar din cauza mâinii Camillei Simţea că focul se apropia de el era convins că făcuse o greşeală Voise să o facă să simtă ceva Dar nu reuşise decât să o înfurie — Răspunde! ţipă ea — Lisbeth a zis că Gâfâia şi de-abia mai respira — Ce? — Că ar fi trebuit să priceapă de-atunci de ce Zala venea după tine noaptea, dar că era atât de preocupată să-şi salveze mama, încât n-a înţeles Camilla îi dădu drumul din strânsoare şi trase un şut în targă Picioarele lui Mikael se loviră de marginea căminului — Deci aşa a zis? Pulsul lui Mikael o luă razna — N-a înţeles — Ei, căcat! — Nu, nu — A ştiut dintotdeauna, e clar c-a ştiut, ţipă Camilla — Linişteşte-te, Kira, interveni Ivan — Nici gând, scrâşni ea Nu vezi că Lisbeth i-a împuiat capul cu minciuni? — Nu ştia, se bâlbâi Mikael — Deci aşa spune Vrei să-ţi zic ce s-a întâmplat de fapt cu Zala? Vrei să ştii? Zala m-a făcut femeie Chiar aşa s-a exprimat Camilla şovăi şi păru să-şi caute cuvintele — M-a făcut femeie cam aşa cum te fac eu acum pe tine bărbat, Mikael, continuă ea şi se aplecă să-l privească în ochi şi, după ce la început se holba doar cuprinsă de furie şi însetată de răzbunare, mina ei se schimbă Chipul ei i se păru dintr-odată sensibil, iar Mikael îşi imagină că reuşise să intre în contact cu ea sau chiar că se recunoştea pe ea însăşi în vulnerabilitatea lui Probabil că se înşelase, în clipa următoare, Camilla se întoarse şi părăsi încăperea, strigând câteva cuvinte în rusă, ce sunau ca un ordin Apoi Mikael rămase singur cu bărbatul pe nume Ivan şi nu-i mai rămase altceva de făcut decât să încerce să reziste şi să evite să privească flăcările 13 mai 2008 Când îi văzu pe ceilalţi alpinişti apărând din ceaţă, Klara căzu la pământ şi se rostogoli la vale, depărtându-se de Nima Rita, lovindu-se de un corp Era un bărbat Era mort? Nu, nu, trăia, se mişca şi o privea clătinând din cap Purta o mască de oxigen Nu putea vedea cine e Dar o bătu pe umăr Apoi îşi dădu jos masca şi ochelarii şi-i zâmbi din ochi, iar atunci ea îi întoarse zâmbetul sau cel puţin încercă Dar nimic nu părea să dureze şi, nu după multă vreme, auzi o ceartă un pic mai sus Nu desluşea decât fragmente Era vorba despre tot ce Johannes – chiar zicea Johannes? – făcuse pentru Nima şi urma să mai facă Să-i construiască o casă Să aibă grijă de Luna Dar nu vedea nicio legătură cu ea O dureau toate Zăcea în zăpadă neajutorată, nu se mai putea ridica şi se ruga la Dumnezeu ca Nima să vină iar să o ajute Şi iată-l într-adevăr aplecându-se spre ea şi atunci se simţi ca şi cum întreaga lume îşi desfăcea braţele şi o primea la sânul ei Chiar avea să fie salvată Avea să-şi revadă fiica, avea să ajungă acasă Dar Nima nu o ridică pe ea Ci pe bărbatul de lângă ea La început nu-şi făcu griji Îl lua pe el mai întâi Nu însemna nimic, nu-i aşa? Ridică privirea şi-l văzu pe bărbat atârnând de Nima, la fel cum atârnase şi ea cu puţin timp în urmă Apoi îşi zise că putea s-o ajute cealaltă persoană, cel care ţipase şi se tot certase Dar zăbovea, iar apoi se întâmplă ceva foarte îngrijorător Începură să se îndepărteze de ea Doar n-aveau de gând s-o lase acolo? — Nu! ţipă ea Vă rog, nu mă lăsaţi aici! Însă bărbaţii plecară fără ca măcar să se uite înapoi, iar ea rămase un răstimp holbându-se la spinările lor care se îndepărtau prin furtună, până când nu le mai auzi decât paşii scârţâiţi de-abia atunci o copleşi cu adevărat spaima şi începu să ţipe până o lăsară puterile şi nu mai putu decât să plângă încetişor, simţind cum în corp i se răspândeşte disperarea cu o intensitate nebănuită ∵ Iuri Bogdanov şedea într-o anexă nou construită, exact în faţa Kirei, care se cufundase într-un fotoliu de piele şi bea cu nervozitate dintr-un bourgogne alb şi scump pe care îl transportaseră până acolo doar pentru ea, fireşte Bogdanov se uita pe computerul său Avea o serie întreagă de secvenţe video de urmărit, nu doar imaginile cu Blomkvist care se perpelea de durere, ci şi înregistrări ale câmpurilor dimprejur Clădirea era o fostă fabrică de sticlă unde se realizaseră vaze şi boluri exclusiviste, care dăduse faliment şi pe care Kira o achiziţionase cu câţiva ani în urmă Era izolată, departe de orice zonă locuibilă, la marginea pădurii şi, deşi ferestrele erau mari şi înalte, nu se vedea nimic prin ele, iar Bogdanov se asigurase metodic că toţi cei implicaţi aveau să fie foarte precauţi Ar trebui să fie în siguranţă aici Dar asta nu-l mulţumea nicicum şi gândurile îi zburară la Wasp şi la tot ce auzise despre ea Se zvonea că accesase intranetul NSA-ului şi citise documente pe care nici măcar preşedintele nu le văzuse Reuşise să facă lucruri despre care se zicea că erau imposibil de făcut, era o legendă în lumea lui, în vreme ce Kira of, Kira O privi cu coada ochiului Era aşezată pe fotoliu, în spatele lui Pe frumoasa Kira, care îl ajutase să scape de sărăcie, care-l făcuse bogat şi faţă de care n-ar fi trebuit să simtă decât recunoştinţă – şi totuşi de care era sătul – o simţea ca pe o povară ce-i îngreuna brusc umerii Se săturase de ameninţările şi de loviturile ei, de setea ei de răzbunare şi, fără să-şi dea seama de ce, intră pe adresa de e-mail pe care o crease şi rămase nemişcat câteva secunde, cu o agitaţie bizară în corp Apoi scrise coordonatele GPS, zicându-şi că, dacă tot nu dădeau de Wasp, n-avea decât să-i găsească ea pe ei ∵ Lisbeth se afla la un alt popas în apropiere de Eskesta, pe autostrada E4, cu laptopul în braţe O maşină opri la marginea şoselei Era un Volvo V90 negru, iar ea tresări şi puse mâna pe armă pe sub geacă Nu era însă decât un cuplu de vârstă mijlocie cu un băieţel care avea nevoie să facă pipi Lisbeth îşi întoarse privirea de la ei Tocmai primise un mesaj de la Plague care conţinea ce conţinea? nimic extraordinar, nici pe departe, dar era o nouă pistă, un pic mai la est Exact cum sperase, idiotul de Peter Kovic o dăduse din nou în bară şi apăruse într-una din imaginile unei camere de supraveghere de la o benzinărie de pe Industrigatan din Rocknö, la nord de Tierp, la 03:37 azi-noapte Arăta ca dracu’: masiv, anost şi umflat În secvenţa filmată îşi dădea jos casca şi bea dintr-o sticlă gri-argintie de apă, iar cu ce-i mai rămăsese în sticlă îşi clătise faţa şi părul Părea să încerce să se trezească după o mahmureală de zile mari Lisbeth îi răspunse: L-aţi urmărit mai departe? Plague replică: După asta, nimic Şi niciun semnal de pe mobilul lui? Tăcere perfectă Ceea ce însemna că beţivanul ar fi putut s-o apuce în orice direcţie Către întinderile regiunii Norrland sau, în sus, spre coastă Tot n-avea nici cea mai vagă idee despre locul în care îl duseseră pe Mikael şi-i venea să ţipe şi să distrugă totul în jurul ei Se stăpâni însă şi rămase nemişcată contemplând ideea de a lua legătura cu bandiţii, în speranţa că va putea obţine vreo pistă măcar în felul ăsta Prin urmare, intră pe contul de e-mail pe care-l primise şi acolo descoperi ceva nou, două rânduri de cifre şi litere pe care, preţ de o clipă, nu le putu interpreta Apoi îi pică fisa; erau coordonate GPS care indicau un loc din cătunul Morgonsala, în regiunea Uppland Morgonsala Ce însemna asta? Mai devreme îi scriseseră despre un loc de lângă Sunnersta, dar atunci avuseseră grijă să-i dicteze exact cum trebuia să se comporte Acum nu scriau nimic, niciun cuvânt în plus, îi trimiseseră doar nişte coordonate către o poziţie care se afla unde se afla? se uită cu mai multă atenţie – la mama naibii, pe un câmp Morgonsala, citi ea, era o mică localitate cu 68 de locuitori, aflată la nord-est de Tierp, alcătuită în mare parte din păduri şi câmpii Aveau fireşte o biserică şi nişte vestigii istorice, dar şi o serie de localuri industriale părăsite, care datau din anii ’80 şi ’90, când cătunul fusese traversat de un val de spirit antreprenorial Acestea din urmă îi treziră interesul Intră pe Google Earth şi descoperi că în mijlocul câmpului, în imediata apropiere a pădurii, se afla o clădire dreptunghiulară din cărămidă, cu ferestre înalte Putea foarte bine să fie ascunzişul unor infractori Dar orice altă clădire industrială din toată Suedia putea la fel de bine să îndeplinească acest criteriu Ţinta căutărilor ei era întreaga ţară Dar era ceva ce-i scăpa De ce îi indicau clădirea respectivă? Era o încercare de a o induce în eroare? O capcană? Se uită din nou pe hartă şi observă că Rocknö, unde se oprise Peter Kovic să se spele pe faţă, se afla în drum spre Morgonsala şi atunci, agitată, începu să bolborosească ceva în barbă Ciripise oare cineva din anturajul Camillei? Era posibil aşa ceva? E drept că probabil nu fusese deloc o plăcere pentru bandiţii din Svavelsjö să primească ordinul de a-l ataca pe un tip ca Mikael Trebuie să li se fi părut mult prea riscant, dar de ce s-o informeze pe ea? Ce sperau să obţină la schimb? Nu înţelegea, dar era hotărâtă să investigheze Îi scrise lui Plague: Se pare că am o pistă în Morgonsala El răspunse: Să auzim Îi trimise coordonatele GPS şi adăugă: Mă duc acolo acum Ai putea să faci ceva valuri prin zonă? Îmi place să fac valuri Mai exact, cum? Joacă-te cu curentul electric, trimite mesaje în masă pe mobil Am înţeles Vorbim mai târziu Apoi se urcă pe motocicletă şi o porni spre Morgonsala După câteva minute, observă că începuse să bată vântul Cerul se întunecase, iar ea ţinea ghidonul atât de strâns, încât degetele i se albiseră sub mănuşi 32 28 august Ivan Galinov îl contempla pe jurnalistul de pe targă Era un adevărat luptător De mult nu mai văzuse pe cineva rezistând atât de stoic unor dureri de o aşa intensitate Dar acum nu mai conta, oricum Timpul trecea, iar ei nu mai puteau aştepta Jurnalistul trebuia să moară – poate în zadar Dar asta era mai puţin important Iată-l aici, mânat de umbrele trecutului De focul însuşi, s-ar fi putut spune Galinov, spre deosebire de mulţi din colegii lui de la GRU, nu aplaudase când fiica de 12 ani a lui Zalacenko aruncase un cocktail Molotov asupra acestuia din urmă, transformându-i maşina într-o văpaie Se dăduse deoparte şi jurase să o prindă pe fată într-o bună zi E drept că fusese distrus cu mulţi ani în urmă când auzise că Zalacenko, mentorul lui şi cel mai apropiat prieten, dezertase şi devenise întruchiparea răului, un trădător de ţară Mai apoi înţelesese că nu era atât de simplu şi atunci reluaseră legătura Totul redevenise ca înainte sau aproape ca înainte Se întâlneau în locuri secrete şi făceau schimb de informaţii, reuşind să construiască împreună Zvezda Bratva Nimeni, nici măcar tatăl lui, nu însemnase atât de mult pentru el cât însemnase Zalacenko Galinov avea să-i venereze memoria de-a pururi, deşi, bineînţeles, era conştient de faptul că Zala făcuse şi extrem de mult rău Nu doar răul pe care i-l ceruse meseria, ci şi multe altele, uneori chiar împotriva celor care erau sânge din sângele lui iar acesta era unul din motivele care-l făcuseră să vină aici Ar fi făcut orice pentru Kira În ea îl vedea pe Zala, dar şi pe sine însuşi, atât pe cel care trădează, cât şi pe cel care este trădat, atât pe cel care suferă, cât şi pe cel care-i face pe alţii să sufere, şi niciodată n-o văzuse atât de zdrobită ca după conversaţia cu Mikael de lângă targă Galinov îşi întinse spinarea Era deja după-amiază, îl durea tot corpul şi-l înţepau ochii Dar acum, dacă tot se afla aici, n-avea decât să-şi termine treaba, deşi nu-i făcuse niciodată plăcere, cum îi făcuse lui Zala sau Kirei Pentru el nu era altceva decât o datorie Zise: — Acum o să punem capăt acestei poveşti, Mikael O să fie bine, o să vezi Mikael nu răspunse Îşi încleştă maxilarele şi continuă să se arate curajos Targa pe care era întins era udă leoarcă de transpiraţie Avea picioarele arse şi tăiate şi percepea cuptorul încins din faţa lui ca pe un monstru cu gura căscată Lui Galinov nu-i era greu să se pună în locul lui Mikael Fusese la rândul lui torturat şi crezuse că avea să fie executat, aşa că îşi zicea, ca un fel de consolare atât pentru el însuşi, cât şi pentru Mikael, că exista cu siguranţă o limită superioară a durerii care, odată depăşită, făcea ca trupul să înceteze să mai reacţioneze Evolutiv vorbind, nu putea să existe vreun sens pentru o suferinţă nelimitată, mai ales când nu mai exista nicio speranţă — Eşti pregătit? întrebă el — Am să zise jurnalistul, dar se pare că nu mai avea puterea să continue, căci nu mai adăugă nimic, iar Galinov se mulţumi cu atât Controlă şinele pe care era cuplată targa, îşi şterse picăturile de transpiraţie de pe obraji, îşi întrezări chipul în marginile metalice ale cuptorului şi apoi se pregăti să se pună pe treabă ∵ Mikael ar fi vrut să zică orice, numai să obţină câteva clipe de răgaz Dar îl lăsaseră puterile şi era copleşit de un val de amintiri şi de gânduri fragmentate În faţa ochilor îi apăru imaginea fiicei sale, apoi îi văzu pe părinţii săi, pe Lisbeth şi pe Erika şi multe alte lucruri, mult mai multe decât putea cuprinde cu mintea Îşi dădu seama că-şi arcuise din nou spatele, ca şi cum ar fi vrut să facă podul Îi tremurau picioarele şi şoldurile şi-şi zise: a venit momentul, acum o să ard de viu Apoi îşi îndreptă privirea către Ivan, dar nu vedea nimic clar Întreaga încăpere i se părea înceţoşată şi de aceea îi era greu să-şi dea seama dacă luminile chiar clipiseră şi apoi se stinseseră sau dacă doar halucina Multă vreme a fost convins că întunericul făcea parte din recuzita propriei lui spaime de moarte În cele din urmă, înţelese însă că se întâmpla ceva – auzi paşi şi voci şi-l văzu pe Ivan întorcându-se şi întrebând în suedeză: — Ce naiba se-ntâmplă? Îi răspunseră mai multe voci agitate Ce se întâmpla? Mikael nu pricepea Simţea însă angoasa care se răspândise brusc în clădire şi înţelegea că se luase curentul Totul se stinsese, în afară de cuptor, care încă ardea cu aceeaşi intensitate ameninţătoare, iar el se afla în continuare la doar un pas distanţă de o moarte incredibil de dureroasă Şi totuşi agitaţia trebuia să fie un semn de speranţă, nu-i aşa?, deci se uită împrejur şi desluşi mai multe siluete, ca nişte umbre care se mişcau în întuneric Poate că venise poliţia Încercă să gândească, să se elibereze din jugul durerilor Să-i sperie şi mai tare? Să le spună că erau încercuiţi şi că n-aveau nicio şansă? Nu, ar fi putut să-i facă să-l arunce şi mai repede în cuptor Simţi cum i se taie respiraţia De-abia mai trăgea aer în piept Privi centurile de piele strânse peste picioare Curelele erau noi, deoarece cele vechi luaseră foc şi se topiseră în pielea lui Gambele îi pulsau, urlau de durere Iar pielea îi era făcută ferfeniţă Nu se putea elibera oare? Se hotărî să facă o încercare Avea să simtă o durere îngrozitoare Dar n-avea timp să se gândească la asta acum, închise ochii şi reuşi să articuleze cuvintele: — La naiba, se prăbuşeşte acoperişul! Bărbatul care se numea Ivan se uită în sus şi atunci Mikael trase adânc aer în piept şi îşi desprinse picioarele din curele cu un ţipăt strident care străpunse văzduhul, iar apoi, fără să mai stea pe gânduri, îi trase un picior lui Ivan în stomac, după care totul deveni diform şi înceţoşat Ultimul lucru pe care-l auzi înainte să-şi piardă cunoştinţa a fost zgomotul unor voci care strigau în suedeză: — Împuşcă-l! Mai 2008 În timpul coborâşului către tabăra de bază de a doua zi îi reveniră în memorie cuvintele pe care le auzise slab în toiul viforului, ultimele semne de viaţă ale Klarei, acele strigăte disperate: — Vă rog, nu mă lăsaţi aici! Senzaţia era insuportabilă şi deja de-atunci îşi dăduse seama că acele cuvinte aveau să-l urmărească tot restul vieţii Şi totuşi, nimic nu era simplu Supravieţuise, iar asta îi dădea o forţă ameţitoare şi se ruga mereu la Dumnezeu să reziste tot drumul până jos, ca să poată cădea în braţele Rebeckăi Deci, nu, nu simţea doar povara vinovăţiei Voia, de asemenea, să supravieţuiască şi se simţea deopotrivă recunoscător, nu doar faţă de Nima, ci şi faţă de Svante Fără el ar fi murit pe munte; şi totuşi nu avea puterea să-l privească în ochi şi cel mai adesea privirile lui se întorceau spre Nima Rita Şi nu era singurul care făcea acest lucru Cu toţii îl priveau îngrijoraţi pe Nima Rita Nima era epuizat – se discuta dacă să fie transportat cu elicopterul până la spital Însă refuza să primească ajutor, mai ales de la Svante sau de la Johannes Aşa că Nima reprezenta un motiv de îngrijorare pentru ei Fără doar şi poate Oare ce avea să spună când o să-şi recapete puterile? Era o întrebare care-l rodea pe Johannes Părea să-l roadă şi mai tare pe Svante, iar atmosfera devenea din ce în ce mai încordată În cele din urmă, Johannes renunţă să se mai gândească la asta Fie ce-o fi! Pe măsură ce-l lăsau puterile şi se apropiau de zona de siguranţă, dorinţa lui de viaţă era înlocuită de apatie, iar când reuşi în sfârşit să o îmbrăţişeze pe Rebecka de-adevăratelea, nu simţi nimic din ce visase Nicio senzaţie de siguranţă, nici dor de ea, doar o piatră pe inimă Aproape că nu mâncă şi de-abia bău ceva Dormi dus 14 ore, iar când se trezi, se simţea amorţit Superbul peisaj montan părea acoperit de scrum, iar el nu-şi găsea alinare în nimic, nici măcar în zâmbetul Rebeckăi Viaţa părea anostă Îl muncea un singur gând: trebuia să spună adevărul Dar tot amâna, nu doar din pricina lui Svante şi a privirilor lui furişe de îngrijorare După cele mai recente informaţii, cariera de alpinist a lui Nima Rita ajunsese la final Să fi fost tocmai Johannes cel care-i pecetluise destinul? Să fi fost el cel care povestise că marele erou al acelei tragedii de pe munte, care-i salvase viaţa, lăsase o femeie să moară în toiul furtunii? I se părea o misiune aproape imposibilă Şi totuşi tot ar fi făcut-o, dacă Svante nu l-ar fi luat deoparte în timpul coborâşului din tabăra de bază Ajunseseră pe lângă Namche Bazaar, nu departe de o ravenă săpată de un izvor Mergea de unul singur Rebecka era un pic mai înainte şi se ocupa de Charlotte Richter, care-şi făcea griji pentru degetele sale degerate de la picioare Svante îi puse o mână pe umăr lui Johannes şi-i zise: — Nu putem să spunem nimic, niciodată Sper că înţelegi asta — Îmi pare rău, Svante Trebuie să spun adevărul, altfel n-o să pot să mă împac niciodată cu ce-am făcut — Te înţeleg, prietene Te înţeleg Dar suntem prinşi în capcană, zise el şi-i povesti pe tonul cel mai prietenos cu ce-i aveau ruşii la mână, iar atunci Johannes răspunse că poate va mai aştepta Poate că văzuse în lucrul ăsta o posibilitate de salvare, o modalitate de a scăpa de datoria morală de a spune adevărul ∵ Terenul nu era uşor de străbătut Lisbeth nu îndrăznise să meargă pe drumul obişnuit, presupunând că asta era clădirea pe care o căuta Găsise însă o cărare prin pădure pe care venise pe motocicletă, până aici, lângă tufişul de afine din spatele unui pin, de unde cerceta împrejurimile clădirii La început nu văzuse niciun semn de viaţă şi era convinsă că totul era o diversiune, o încercare de a o face s-o ia pe o pistă falsă Clădirea era lungă ca un grajd, construită din piatră şi cărămidă, lăsată în paragină Acoperişul avea nevoie de reparaţii şi pereţii trebuiau văruiţi Din locul în care se afla ea, nu se vedea nicio maşină şi nici vreo motocicletă Apoi văzu că ieşea fum pe horn şi-i dădu ordin lui Plague să-şi desfăşoare operaţiunea La scurt timp după aceea, lângă clădire apăru o siluetă – un bărbat în haine închise la culoare, cu părul lung Lisbeth îl vedea doar vag Observase însă că se uita îngrijorat de jur-împrejur şi asta a fost de ajuns pentru ea Îşi instală interceptorul de comunicaţii mobile şi restul echipamentului şi, după câteva clipe, apăru încă un tip, la fel de agitat ca primul Păreau să fie cei pe care-i căuta ea, şi nu erau deloc puţini Asta dacă într-adevăr ei erau cei care-l răpiseră pe Mikael Prin urmare, fotografie clădirea şi-i trimise coordonatele GPS comisarului Bublanski într-un mesaj criptat, în speranţa că poliţia avea să reuşească să trimită rapid întăriri Apoi porni spre clădire Era clar, îşi asuma un mare risc Pe câmp nu avea unde să se ascundă Dar voia să încerce să arunce un ochi înăuntru pe ferestrele înalte de pe faţada clădirii Bătea vântul, cerul era întunecat, iar ea înainta aplecându-se, pregătită să tragă cu arma Curând însă, bătu în retragere Se apropiase prea mult şi nu văzuse absolut nimic Ferestrele erau murdare, totuşi ea se simţi expusă, aşa că se întoarse hotărâtă înapoi şi-şi verifică telefonul Interceptase un mesaj: Îl eliminăm şi ne cărăm de-aici Privind retrospectiv lucrurile, era greu de stabilit ce se întâmplase după aceea Lisbeth avea din nou senzaţia că ezitase, la fel ca pe Bulevardul Tverskoi Dar Conny Andersson, care o reperase la momentul respectiv într-o imagine video, avea impresia că, dimpotrivă, vedea o persoană de o hotărâre covârşitoare îndreptându-se grăbită spre pădure ∵ Şi Bogdanov o observă pe ecranul calculatorului său, dar, spre deosebire de Conny, nu dădu alarma, ci se holba la ea parcă fără să vrea, copleşit de fascinaţie, în timp ce Lisbeth dispărea printre copaci Preţ de câteva clipe, nu-i mai prinse urma Apoi se auzi zgomotul unui motor care accelera, iar după aceea o revăzu pe ecran: se îndrepta direct spre ei cu mare viteză, pe o motocicletă Motocicleta sălta pe câmp, iar el îşi închipuia că era ultima dată când o vedea Împuşcăturile începură să răpăie şi auzi cum se spărgeau geamurile şi zgomotul motocicletei care derapa pe câmp Însă Bogdanov nu rămase să vadă sfârşitul Puse mâna pe cheile de la maşină de pe masa de lângă el şi porni la drum, mânat de o dorinţă bruscă şi irezistibilă de a se elibera în sfârşit şi de a se îndepărta de această poveste care n-avea cum să se termine cu bine, nici pentru ei, nici pentru Wasp ∵ Mikael deschise ochii şi văzu ca prin ceaţă un bărbat postat exact în faţa sa, un grăsan nebărbierit cam la 40 de ani, cu părul lung, fălcile late şi ochii înroşiţi Îi tremurau mâinile în timp ce ţinea un pistol şi-l privea încordat pe Ivan, care încă nu-şi revenise — Să-l împuşc? ţipă bărbatul — Împuşcă-l! îi zise Ivan Trebuie să ne cărăm de aici! Atunci, Mikael începu să dea din picioare, ca şi cum ar fi putut para gloanţele cu membrele sale ciopârţite Apucă să vadă chipul bărbatului concentrându-se, fruntea lui încruntată, muşchii antebraţului încordaţi Atunci strigă: „Nu, la dracu’, nu!” Dar auzi imediat motorul forţat al unei maşini sau al unei motociclete care se apropia cu o viteză uimitoare, iar atunci bărbatul se întoarse în direcţia acelor zgomote În jurul lor se auzeau împuşcături, poate de mitralieră, nu putea să-şi dea seama Singurul lucru sigur era că vehiculul se îndrepta direct spre ei Se auzi o bubuitură Se sparseră geamuri şi cioburile se împrăştiară prin toată camera, îşi făcu apariţia o motocicletă, iar pe ea se afla o persoană zveltă, îmbrăcată în negru – părea să fie o femeie Îl călcă pe unul din bărbaţi, iar impactul loviturii o propulsă în perete Între timp, împuşcăturile continuau, iar grăsanul cu fălcile late trase cu pistolul, dar nu spre Mikael, ci spre femeia care fusese aruncată de pe motocicletă, fără însă s-o nimerească Femeia se afla deja în mişcare Cu paşi sălbatici şi rapizi se îndrepta spre el, iar Mikael surprinse chipul lui Ivan împietrit de frică sau de concentrare Apoi însă nu mai pricepu nimic Auzi doar împuşcături şi ţipete, iar mai apoi i se făcu rău din cauza durerilor ∵ Catrin, Kowalski şi soţii Forsell făcuseră o pauză şi comandaseră mâncare indiană Acum însă se strânseseră din nou în sufragerie şi Catrin încerca să-şi adune gândurile Ar fi vrut să înţeleagă mai bine ce-i spusese Svante lui Forsell în timpul coborâşului de la tabăra de bază — Am crezut c-o face spre binele meu, zise Johannes M-a luat de după umeri şi mi-a zis că se temea să nu fim acuzaţi şi de alte lucruri, dacă povestim ce se-ntâmplase, şi că oricum ne aflam deja în zona de risc — Şi care era logica acestor afirmaţii? — Responsabilii din GRU ştiau deja cine eram Probabil că se întrebau dacă nu exista vreo legătură între moartea lui Grankin şi prezenţa noastră pe munte Apoi a adăugat pe un ton la fel de prietenos: „Ştii că ăştia încearcă de multă vreme să-ţi vină de hac” ceea ce era adevărat, ştiam asta Cei din GRU mă considerau periculos şi enervant Dar apoi mi-a amintit – cu aceeaşi mină nesuferit de înţelegătoare – că probabil mă aveau la mână — Vă aveau la mână? — Adică aveau materiale compromiţătoare — Şi la ce făcea referire mai exact? — La o poveste legată de ministrul Antonsson — Ministrul Economiei? — Exact! Sten Antonsson era proaspăt divorţat la vremea respectivă şi o cam luase razna La începutul anului 2000 se îndrăgostise de o tânără rusoaică pe nume Alisa Era în al nouălea cer, săracul În timpul unei vizite la Sankt Petersburg în care mă aflam şi eu cu el, au curs râuri de şampanie în camera lor de hotel În toiul petrecerii, Alisa a început să-i ceară informaţii sensibile şi cred că abia atunci i-a picat fisa tipului Nu era marea lui dragoste Era o capcană clasică şi atunci şi-a pierdut cumpătul A început să ţipe şi să gesticuleze şi bodyguarzii lui s-au năpustit înăuntru Era un haos total, în mijlocul căruia cuiva i-a venit ideea idioată să mă pună pe mine s-o interoghez pe femeie, aşa că am fost chemat în cameră — Şi ce s-a-ntâmplat? — M-am năpustit înăuntru, unde am dat nas în nas cu Alisa, care era îmbrăcată în chiloţi de dantelă cu jartiere Era de-a dreptul isterică, iar eu am încercat s-o liniştesc Atunci a început să urle că voia bani Altfel avea de gând să-l denunţe pe Antonsson pentru maltratare M-a luat prin surprindere şi, pentru că aveam la mine o sumă frumuşică în ruble, i-am dat banii N-a fost o mişcare inteligentă Dar a fost singura soluţie pe care am văzut-o la momentul respectiv — Şi vă era frică să nu existe fotografii cu acest episod? — Mi-era într-adevăr frică de asta, iar când Svante mi-a amintit întâmplarea, totul a devenit şi mai complicat, am început să mă gândesc la Becka Mă gândeam la cât de mult o iubeam şi mi-era tare frică să nu creadă că eram vreun pervers ascuns — Deci v-aţi hotărât să treceţi cele întâmplate sub tăcere? — M-am hotărât să aştept şi, când am văzut că nici Nima nu zicea nimic, am mai aşteptat încă un pic şi aşa a trecut vremea Apoi au apărut alte probleme — Ce probleme? Janek Kowalski răspunse: — Printr-o scurgere de informaţii, a ajuns la urechile celor din GRU faptul că Johannes încercase să-l recruteze pe Grankin — Cum a fost posibil? — Am crezut că din cauza lui Stan Engelman, continuă Kowalski De-a lungul verii şi în cursul toamnei am obţinut din ce în ce mai multe indicii cu privire la apartenenţa sa la Zvezda Bratva Bănuiam că Engelman avusese o sursă în cadrul expediţiei, care-l informase cu privire la legăturile strânse dintre Johannes şi Viktor Şi mai credeam că sursa respectivă era Nima Rita — Dar nu era adevărat? — Nu, totuşi e clar că GRU deţinea informaţii Credeam că nu ştiu nimic sigur Însă guvernului suedez i-a fost înaintat un document-protest Se vehicula inclusiv faptul că insistenţele lui Forsell contribuiseră la stresul lui Grankin pe munte, care ulterior îl costase viaţa Johannes a fost expulzat din Rusia, după cum ştiţi — Deci ăsta a fost motivul? zise ea — Da, parţial E drept că, la vremea respectivă, Rusia dăduse afară o mulţime de diplomaţi, dar e clar că ce se întâmplase contribuise la asta mare păcat pentru noi toţi! — Dar nu şi pentru mine, interveni Johannes Pentru mine a reprezentat un nou început, calea spre o viaţă mai bună Am ieşit din armată şi m-am simţit de-a dreptul eliberat Eram îndrăgostit, m-am căsătorit, am dezvoltat afacerile tatei şi am devenit la rândul meu tată Viaţa mi se părea din nou frumoasă — Ceea ce e foarte periculos, zise Kowalski — Ce cinic! declară Rebecka — Dar adevărat Cine e fericit nu-i cu ochii în patru — Am fost imprudent şi n-am făcut legăturile pe care ar fi trebuit să le fac, zise Johannes Am continuat să-l consider pe Svante un aliat şi un punct de sprijin Ba chiar l-am numit secretar de stat — Şi a fost o greşeală? întrebă Catrin — Greşeală e un eufemism pentru că apoi, instantaneu, trecutul a început să mă ajungă din urmă — Aţi fost victima unei campanii de dezinformare — Da, şi asta, dar mai întâi am primit vizita lui Janek — Şi ce voia? — Voia să vorbim despre Nima Rita, zise Kowalski — Cum adică? — Păi, ştiţi, replică Johannes, am ţinut legătura cu Nima şi l-am ajutat cu bani să-şi construiască o casă în Khumbu Până la urmă însă, nu mai avea nicio importanţă ce făcea După moartea Lunii, viaţa lui s-a dus de râpă şi Nima s-a îmbolnăvit grav N-am reuşit să dau de el decât de câteva ori şi atunci era aproape de neînţeles Halucina În mintea lui era un haos total şi nimeni nu mai suporta să-l audă Era considerat nepericulos – chiar şi de către Svante Dar în toamna lui 2017 situaţia s-a schimbat O jurnalistă de la The Atlantic, pe nume Lilian Henderson, scria o carte despre întâmplările de pe Everest, care urma să fie publicată în anul următor, cu ocazia comemorării a 10 ani de la tragedie Lilian făcuse cercetări serioase şi era la curent nu numai cu relaţia amoroasă dintre Viktor şi Klara, ci ştia şi de legăturile lui Stan Engelman cu Zvezda Bratva Tipa ancheta inclusiv zvonul conform căruia Engelman i-ar fi vrut morţi pe munte atât pe soţia sa, cât şi pe Grankin — Doamne sfinte! — În plus, Lilian Henderson reuşise să-i ia un interviu lui Stan la New York, în timpul căruia ea fusese foarte dură Fireşte că Stan negase toate acuzaţiile şi Lilian nu avea nicio garanţie că va putea găsi dovezile de care avea nevoie Engelman pricepuse că era în pericol — Ce s-a întâmplat? — Lilian Henderson a făcut imprudenţa să spună că avea de gând să se ducă în Nepal să vorbească cu Nima Rita În mod normal, Nima Rita nu reprezenta un pericol Acum însă era vorba despre un jurnalist de investigaţie care deţinea destule informaţii ca să poată distinge faptele de nălucile din povestea lui — Ce fapte? — Printre altele, cele descoperite de Lilian, zise Kowalski — Şi anume? — Unul din oamenii noştri de la ambasada din Nepal a citit afişele pe care Nima le răspândise prin Katmandu şi acolo, în mijlocul multor altor poveşti, a găsit informaţii cum că Stan îl rugase pe Nima să o omoare pe Mamsahib pe munte Numai că Nima vorbea despre Stan ca şi cum era un înger al întunericului coborât din cer — Şi vreţi să spuneţi că e adevărat? continuă Catrin — Credem că da, răspunse Kowalski Credem că Stan s-a jucat cu ideea de a-l folosi pe Nima ca instrument al crimei — Chiar e posibil aşa ceva? — Nu uitaţi că Engelman trebuie să fi fost disperat când şi-a dat seama că Grankin şi Klara complotau împotriva lui — Cum a reacţionat Nima? Ştiţi ceva despre asta? — A fost şocat, bineînţeles, zise Johannes Toată viaţa şi toată cariera lui nu făcuse altceva decât să ajute oamenii, nu să le ia viaţa Şi a refuzat, fireşte Apoi însă, când s-a dovedit că a contribuit până la urmă la moartea ei, acest lucru l-a bântuit Nu-i greu de înţeles L-au distrus vina şi paranoia, iar în toamna lui 2017, când am primit vizita lui Janek, Nima făcea încercări disperate de a-şi mărturisi păcatele în Katmandu Voia să se spovedească în faţa întregii lumi — Într-adevăr, aşa părea, confirmă Kowalski Iar eu l-am informat pe Johannes că sosirea lui Lilian Henderson îl punea probabil în pericol I-am spus că exista riscul ca Stan şi Zvezda Bratva să încerce să-l elimine pe Nima şi atunci Johannes a răspuns imediat că era de datoria noastră să-i oferim protecţie şi asistenţă medicală — Ceea ce aţi şi făcut? — Da — Cum aţi procedat? — L-am informat pe Klas Berg de la Must şi l-am transportat aici cu un avion diplomatic britanic, apoi l-am internat la Södra Flygeln din golful Arstaviken, unde din păcate — Ce? întrebă Catrin — N-a primit ajutorul de care avea nevoie, iar eu continuă Johannes — Dumneavoastră? — Nu l-am vizitat atât de des cum îmi propusesem Şi asta nu doar pentru că aveam prea mult de lucru, ci pentru că mă durea prea tare să-l văd în halul în care era — Deci aţi continuat să vă bucuraţi de viaţă — Se poate spune şi aşa, dar bucuria n-a fost de durată 33 28 august Când motocicleta zdrobi geamurile, Lisbeth Salander îşi plecă fruntea, iar în clipa următoare ridică din nou capul şi observă că un bărbat în vestă de piele trăgea în ea, moment în care cârmi spre el Ciocnirea a fost atât de violentă, încât a făcut-o să zboare prin văzduh, după care s-a lovit de perete şi, în cele din urmă, a aterizat pe o grindă de fier de pe jos Se ridică într-o clipită şi se adăposti în spatele unei coloane, în timp ce privirea ei înregistra detaliile din clădire: numărul de oameni şi de arme, distanţele, obstacolele şi, un pic mai încolo, căminul pe care-l văzuse în secvenţele filmate Acolo, chiar lângă Mikael, se afla un bărbat în costum alb Îi pusese lui Blomkvist o cârpă pe faţă Lisbeth îşi dădu atunci seama că se îndrepta deja spre ei, mânată de o forţă interioară de nestăpânit Un glonţ o nimeri în cască Altele îi fluturau pe la urechi Trase şi ea la rândul ei şi unul din bărbaţii de lângă cămin se prăbuşi, ceea ce era totuşi o mică izbândă Dar Lisbeth nu avea absolut niciun plan Continua să se mişte rapid Văzu că bărbatul în costumul alb pusese mâinile pe targă, ca să-l împingă pe Mikael în flăcări Atunci Lisbeth trase din nou, dar rată ţinta, prin urmare se năpusti asupra lui şi se prăbuşiră amândoi la podea într-un haos indescriptibil Nimic din ce a urmat nu poate fi descris cu exactitate Tot ce ştia era că-i dăduse un cap în gură şi-i rupsese nasul, apoi se ridicase în picioare şi trăsese într-o siluetă vag conturată, după care reuşise să descheie curelele din jurul uneia din mâinile lui Mikael, ceea ce fusese o mare greşeală Dar ea crezuse că aşa era bine Însă Mikael era întins pe o targă care mergea pe şine Printr-o simplă împingere, putea ajunge în cuptor şi, deşi manipularea curelelor nu durase decât câteva secunde, o făcuse pe Lisbeth să-şi piardă concentrarea Simţi o lovitură în spate şi un glonţ în braţ şi se prăbuşi pe burtă, nefiind destul de rapidă ca să poată evita şutul care-i zbură arma din mâini, ceea ce era catastrofal Înainte de a apuca să se ridice, era deja încercuită şi era convinsă că aveau s-o împuşte imediat Dar atmosfera era încordată şi confuză Poate că aşteptau ordine La urma urmei, ea fusese ţinta lor principală Privirea ei rătăcea după o cale de scăpare Observă că doi bărbaţi erau la pământ şi încă unul era rănit, dar se mai ţinea pe picioare Prin urmare, era singură împotriva a trei bărbaţi, căci pe Mikael nu credea că se putea baza Părea ameţit rău, iar picioarele lui Întoarse privirea şi-i analiză din nou pe atacatori Era vorba de Jorma şi de Krille din clubul Svavelsjö MC, plus Peter Kovic, care era cel rănit şi care părea să simtă nevoia să se aşeze undeva El era veriga cea mai slabă, şi nici Krille nu părea să fie în mare formă Oare pe el îl călcase cu motocicleta? Un pic mai departe se afla o uşă albastră care dădea într-o anexă, iar Lisbeth îşi închipui că înăuntru se aflau şi mai mulţi inamici În spatele său auzea gemetele şi foielile bărbatului pe care-l lovise cu capul în gură – cel mai probabil, Galinov Nici el nu era eliminat, aşadar Lui Lisbeth îi curgea sânge din braţ şi se văzu nevoită să constate că o încurcase O singură mişcare nesăbuită avea să-i facă s-o împuşte Şi totuşi refuza să se dea bătută Mintea îi mergea la turaţie maximă Ce aparatură electronică exista înăuntru? O cameră de filmat, mai mult ca sigur, şi un calculator legat la reţea; era posibil să fie şi o alarmă Însă nu nu putea ajunge la ea acum În plus, curentul era tăiat Nu putea face altceva decât să încerce să câştige timp Se uită din nou la Mikael Avea nevoie de el Avea nevoie de orice ajutor şi, în plus, poate şi de o atitudine pozitivă Pe Mikael îl salvase, cel puţin pentru moment Restul era un eşec clar Încă din momentul de ezitare de pe Bulevardul Tverskoi nu făcuse altceva decât s-o dea în bară, să creeze probleme şi suferinţă – îşi făcu mustrări de conştiinţă, în timp ce mintea sa căuta febril soluţii Studie gesturile bărbaţilor şi măsură distanţa până la gaura din fereastră şi până la motocicleta sa La fel, până la bara de fier de pe jos, care părea să fie o ţeavă de suflat sticla Mintea ei formula şi excludea rând pe rând diferite planuri de acţiune Era ca şi cum ar fi fotografiat clădirea în cele mai mici detalii Asculta încercând să desluşească sunetele şi eventualele deviaţii, dar avea şi o presimţire În clipa următoare, uşa albastră se deschise şi o figură mult prea cunoscută se îndreptă către ea cu pas triumfător, dar în acelaşi timp disperat Încăperea se umplu de anxietate şi tensiune, iar din spatele ei se auzi o voce extenuată care zise în rusă: — Doamne Dumnezeule, Kira Tot n-ai plecat? 30 septembrie 2017, Katmandu Pe o stradă lăturalnică din apropierea fluviului Bagmati, unde erau incineraţi morţii, Nima Rita stătea în genunchi, transpirat în pufoaica sa, aceeaşi pe care o purtase când o văzuse pe Luna pentru ultima dată în crevasa de pe masivul Cho Oyu O vedea în faţa ochilor, întinsă pe burtă acolo jos, cu braţele desfăcute, ca şi când ar fi vrut să-şi ia zborul, şi strigând de dincolo de moarte: — Vă rog, nu mă lăsaţi aici! Striga la fel ca Mamsahib Era la fel de singură şi de disperată Nima nu mai putea să îndure aceste gânduri şi îşi dădu peste cap berea Asta nu însemna că vocile tăcuseră – nimic nu avea un astfel de efect asupra lui –, dar berea le estompa şi de asemenea făcea ca lumea să pară mai blândă Se uită lângă el şi observă că mai avea trei sticle, ceea ce nu era deloc rău Avea să le bea şi apoi să se întoarcă la spital, ca s-o întâlnească pe Lilian Henderson, care venea tocmai din SUA ca să-l vadă pe el Or, asta era ceva măreţ, singurul lucru din ultimii ani care-i dădea cu adevărat speranţă Deşi, fireşte, îi era teamă ca nu cumva şi Lilian Henderson să-i întoarcă spatele Asupra lui se abătuse un blestem Nimeni nu-l mai asculta Cuvintele sale erau purtate de vânt, la fel ca cenuşa deasupra fluviului Nima era ca o boală de care oamenii se fereau Ca şi cum ar fi fost ciumat Cu toate acestea, se ruga mereu la zeii din munţi ca cineva precum Lilian să-l înţeleagă, pentru că ştia exact ce voia să-i spună Voia să-i spună că greşise Mamsahib nu era o persoană rea Cei răi erau cei care o vorbiseră de rău, Sahib Engelman şi Sahib Lindberg, care voiau s-o vadă moartă, care-l păcăliseră şi-i şoptiseră vorbe cumplite la ureche Ei erau răi, nu ea, asta avea să-i povestească dar oare va reuşi? Era bolnav Îşi dădea şi singur seama de asta Totul se amesteca în mintea lui Avea senzaţia că nu o lăsase doar pe Mamsahib să moară în zăpadă, ci şi pe scumpa sa Luna De aceea simţea nevoia s-o plângă şi s-o iubească pe Mamsahib, aşa cum o plângea şi o iubea în fiecare zi pe Luna, iar asta îi sporea suferinţa I-o făcea de o sută de ori mai mare Dar avea să fie curajos, să încerce să distingă bine vocile, să nu-şi piardă firul povestirii şi să n-o sperie pe Lilian, cum îi speriase pe toţi ceilalţi Continuă deci să-şi bea berea metodic, rapid, cu ochii închişi În jurul lui mirosea a mirodenii şi a transpiraţie Forfotea de lume peste tot, auzi totuşi paşi apropiindu-se şi atunci îşi ridică privirea Erau doi bărbaţi, unul mai în vârstă decât celălalt Îi ziseră într-o engleză britanică: — Am venit să te ajutăm — Trebuie să vorbesc cu Mamsahib Lilian, răspunse el — O să vorbeşti, ziseră ei Nu ştia prea bine ce se întâmplase după aceea În minte îi rămăsese doar faptul că fusese urcat într-o maşină şi dus la aeroport, dar nu se întâlnise niciodată cu Lilian Henderson Nimeni nu l-a mai înţeles vreodată, indiferent de câte ori şi-a tot cerut iertare de la zei Era pierdut Şi aşa avea să şi moară ∵ Catrin se aplecă înainte şi-l privi pe Johannes Forsell în ochi — Dacă Nima Rita voia să vorbească cu presa, de ce nu i s-a dat voie? — Doctorii erau de părere că se afla într-o stare prea proastă — Aţi zis că asistenţa medicală pe care a primit-o a fost de foarte slabă calitate Că-l ţineau încuiat doar De ce nu i s-a oferit ajutor, ca să-şi pună cap la cap povestea? Johannes Forsell îşi coborî privirea Buzele i se mişcau cu nervozitate: — Pentru că — de fapt nu voiaţi asta, îl întrerupse ea pe un ton mai sever decât ar fi vrut Voiaţi să vă continuaţi viaţa fără griji, nu-i aşa? — Doamne fereşte! interveni Janek Arătaţi-i un pic de îndurare! Nu Johannes e escrocul în toată povestea asta, iar viaţa lui fără griji n-a durat prea mult — Aşa e, îmi cer scuze, zise ea Continuaţi! — Nu e nevoie să vă cereţi scuze, zise Johannes Aveţi dreptate Am fost slab Am încercat să suprim existenţa lui Nima şi m-am săturat şi de propria mea viaţă — De valul de ură? — De fapt, nu ura m-a afectat aşa de mult, continuă Johannes Am văzut încă de la început lucrurile aşa cum erau: cacealma şi dezinformare Nu, năpasta m-a lovit acum, în august — Ce s-a întâmplat? — Mă aflam la muncă, în biroul meu Ştiam deja de câteva zile că Nima dispăruse din clinica Södra Flygeln şi-mi făceam griji chiar la asta mă gândeam când a intrat Svante şi şi-a dat seama că ceva nu era în ordine Ştiţi, nu-i spusesem nimic despre faptul că-l adusesem pe Nima aici Niciun cuvânt Primisem ordine în acest sens de la Janek şi de la grupul lui Dar în momentul ăla n-am mai putut să ţin secretul Deşi îi cunoşteam tendinţele manipulative, mă bazam adesea pe el în momente de criză Era un obicei cu care rămăsesem după treaba cu Everestul, deci i-am povestit totul M-a luat gura pe dinainte — Şi cum a reacţionat? — Cu calm şi concentrare S-a mirat, fireşte Dar nu mi-a dat niciun motiv de îngrijorare A dat din cap doar şi apoi a ieşit, iar eu am crezut că o să fie bine Luasem deja legătura cu Klas Berg, care-mi promisese că-l va găsi pe Nima şi-l va aduce înapoi la spital Dar nu se întâmpla nimic şi de-abia în duminica aceea, pe 16 august, m-am trezit cu un telefon de la Svante Se afla în maşina sa, în faţa casei noastre din Stocksund Mi-a zis că vrea să vorbim, dar să nu-mi iau telefonul cu mine, deci mi-am dat seama că era un subiect delicat Asculta muzică cu volumul dat tare, în maşină — Ce v-a spus? — Că-l găsise pe Nima şi că descoperise cum acesta lipise afişe în care povestea întâmplările de pe Everest, după ce încercase să contacteze presa „Nu ne putem permite să lăsăm astfel de informaţii să iasă la iveală acum, nu în momentul ăsta, când suntem atât de vulnerabili” aşa mi-a zis — Şi ce i-aţi răspuns? — Nu mai ştiu Mi-aduc aminte doar că mi-a zis că a rezolvat problema şi că nu mai era cazul să-mi fac griji Atunci am explodat şi i-am cerut să-mi spună exact ce făcuse, iar el mi-a răspuns cu sânge-rece: „Nu mă deranjează să-ţi povestesc, dar din momentul în care afli, să ştii că şi tu vei fi implicat Suntem amândoi părtaşi” Eu m-am răstit la el zicându-i: „Nu-mi pasă, vreau doar să ştiu ce-ai făcut!” Şi atunci, nemernicul mi-a povestit — Ce v-a povestit? — Că l-a găsit pe Nima Rita pe lângă Norra Bantorget şi că i-a dat o sticlă cu băutură pe care o avea pregătită special pentru el Nima nu-l recunoscuse A doua zi, Nima a căzut în somnul de veci Chiar aşa s-a exprimat a căzut în somnul de veci şi a adăugat că nimeni n-o să creadă altceva decât că a fost o moarte naturală sau o supradoză Mi-a zis că arăta ca dracu’ amărâtul, chiar ca dracu’ Şi atunci mi-am ieşit din fire Am început să ţip Am urlat la el că aveam de gând să-l denunţ şi să-l bag la închisoare pe viaţă I-am turnat şi altele, şi mai şi M-am pierdut de tot cu firea El însă m-a privit cu calm şi de-abia atunci am înţeles Am avut o străfulgerare şi am văzut totul clar — Ce aţi văzut clar? — Cine era şi de ce era capabil Am înţeles atâtea lucruri, încât nici nu ştiu de unde să-ncep Îmi aduc aminte că m-am gândit la supa de afine de pe Everest — Supa de afine? zise Catrin mirată — Svante era sponsorizat de o firmă din Dalarna care făcea o supă de afine cu calităţi nutriţionale ridicate, dar, după cum ştiţi, să bei supă de afine e un obicei suedez Însă pe Everest i-a făcut atâta reclamă, încât toată lumea din expediţia noastră începuse s-o bea şi, în timp ce şedeam în maşină, mi-am adus aminte brusc de Svante împărţind sticlele pe care şerpaşii le căraseră până în tabăra 4, chiar înainte să plecăm spre vârf Mi-am adus aminte că le dăduse câte o sticlă şi Klarei şi lui Viktor, apoi m-am gândit la cât de ameţiţi păruseră un pic mai târziu şi mi-am dat seama că — că mai pregătise sticle şi altă dată — Nu e un lucru pe care să-l pot dovedi şi nici el n-a recunoscut că ar fi făcut-o Dar mi-am dat seama că aşa s-au petrecut de fapt lucrurile Le-a pus ceva în băutură, ceva care i-a slăbit, poate somnifere Mi-am dat seama că Engelman nu lucrase singur, ci în cârdăşie cu Svante, că acţionau ca să se protejeze pe ei înşişi şi pe Zvezda Bratva — Dar n-aţi avut curajul să-i denunţaţi? — Nu, şi ăsta a fost lucrul care m-a dărâmat — Cu ce vă avea Svante la mână? — Avea fireşte fotografii cu mine dându-i banii amantei lui Antonsson, ceea ce era deja destul de rău Dar nu era totul Nici pe departe Circulau o serie de informaţii cum că mă duceam la prostituate şi că aş fi violent cu femeile Mi-a zis că avea un dosar plin şi mi s-a părut atât de absurd, încât am rămas cu gura căscată N-am făcut niciodată rău niciunei femei, tu ştii doar asta, Becka Dar se vedea din atitudinea lui că nu-i păsa, iar eu de-abia atunci am priceput — De ce anume nu-i păsa? — Nu-i păsa că informaţiile erau false Nici că fusesem prieteni nu însemna nimic Avea să mă distrugă dacă-i stăteam în cale N-am să uit niciodată cum mi-a zis că putea să mă scoată ţap ispăşitor şi pentru moartea lui Nima Rita, dacă îndrăzneam să-l mai ameninţ cu divulgarea adevărului M-a băgat în sperieţi Am văzut cum totul se duce de râpă, Becka, şi n-am mai putut să fac faţă În loc să reacţionez, mi-am luat liber şi am plecat pe Sandön, iar restul poveştii îl ştiţi deja Nu mai puteam suporta să trăiesc cu toate astea pe conştiinţă, aşa că m-am avântat în largul mării — Ce nenorocit! zise Catrin — E incredibil! zise Rebecka — Dosarul ăsta despre care v-a vorbit Svante există cu adevărat sau a jucat la cacealma? — Există, din păcate, interveni Janek cu o voce gravă Dar poate e mai bine să explici tot tu, Johannes, şi te mai ajut şi eu, unde e cazul ∵ Kira tânjise toată viaţa după acest moment, iar acum, când îşi vedea în sfârşit visul cu ochii, se simţea cum se simţea? mai degrabă dezamăgită, parcă Şi asta nu doar pentru că totul se terminase şi nu mai avea la ce să viseze Dar nici măcar triumful nu era atât de grandios pe cât îşi imaginase ea Acest moment de măreţie era ştirbit de graba cu care trebuia să acţioneze şi de atmosfera încordată Însă, mai presus de toate, era vorba de Lisbeth Lisbeth nu arăta deloc cum îşi imaginase ea – nu părea nici distrusă, nici înspăimântată Slăbănoagă cum era, stătea întinsă pe spate, extrem de murdară, cu braţul însângerat Şi totuşi reuşea să dea impresia unei feline în acţiune Era sprijinită în coate, ca şi cum s-ar fi pregătit de atac Ochii ei negri trecuseră pe deasupra ei, îndreptându-şi atenţia către uşă Iar acest lucru – faptul că nici măcar nu-i înregistrase prezenţa – o scotea din sărite pe Kira Uită-te în ochii mei, surioară, ar fi vrut să-i strige Uită-te în ochii mei! Dar nu voia să se arate vulnerabilă, aşa că zise: — Te-am făcut să vii, până la urmă? Lisbeth nu răspunse Privirea ei rătăcea prin încăpere, îl contempla acum pe Mikael şi picioarele lui arse şi cuptorul din spatele lui Ochii ei păreau să caute oglindirea propriului său chip în metalul strălucitor al cuptorului, şi asta o îmbărbătă pe Kira Poate că lui Lisbeth îi era un pic frică, la urma urmei — O să arzi la fel ca Zala, zise ea, şi atunci sora sa îi răspunse: — Crezi că asta o să te facă să te simţi mai bine? — Ce ştiu eu? Zi-mi tu, că ştii mai bine decât mine cum e! — Nu te face să te simţi mai bine — Ba pe mine cred că o să mă facă! — Ştii ce regret, Camilla? — Nu-mi pasă de regretele tale — Regret că n-am văzut — Spui un rahat — Regret că nu ne-am unit împotriva lui — N-ar fi , dădu Camilla să spună, dar nu-şi termină fraza, poate pentru că nici nu ştia ce voia să zică de fapt sau pentru că ştia că, orice ar fi zis, tot n-ar fi ieşit bine, aşa că începu să ţipe: Împuşcaţi-o în picioare şi aduceţi-o lângă cuptor Iar în timp ce rostea aceste cuvinte, simţi cum o cuprinde un val de entuziasm Şi totuşi, deşi imbecilii chiar trăgeau, trebuie să fi ezitat un pic prea mult Lisbeth apucase să se rostogolească Mikael sări dintr-odată în picioare – cum dracu’ de reuşise? – şi Camilla bătu în retragere văzând că sora sa luase de jos o ţeavă de fier ruginită ∵ Profitând de haosul care se iscase în jurul lui Lisbeth, Mikael îşi eliberase mâinile din curelele de piele şi se hotărâse să se ridice, deşi sigur nu aveau să-l ţină picioarele Însă adrenalina care-i pompa prin corp îl întări şi reuşi să se menţină în picioare şi să pună mâna pe unul din cuţitele de pe masa de lângă el La doar câţiva metri de el, Lisbeth se rostogoli pe podea luând o ţeavă de fier în mână, apoi ajunse până la motocicleta sa, pe care o ridică cu o mişcare rapidă şi violentă Preţ de câteva secunde o folosi drept scut împotriva gloanţelor Apoi îşi luă avânt, sări pe motocicletă, porni motorul şi o zbughi pe gaura din fereastră, dispărând pe câmp Mişcarea ei era atât de neaşteptată, încât oamenii Kirei încetară să mai tragă Fugise? Era aproape de neînţeles Bârâitul motorului se auzea însă din ce în ce mai slab, iar în cele din urmă nu se mai auzi deloc Mikael simţi cum îl trec fiori de gheaţă Îşi aruncă privirea mai întâi către cuptorul care duduia, apoi către picioarele sale rănite şi se simţi patetic cu cuţitul în mână, ca un papă-lapte Se prăbuşi la pământ cuprins de dureri sfâşietoare şi, pentru scurt timp, nu se mai întâmplă nimic Toţi se opriseră brusc, cuprinşi de mirare Mikael auzea respiraţia grea şi gemetele şi alte zgomote făcute de călăul său, Ivan, care se ridica în picioare Avea nasul spart, plin de sânge, şi costumul pătat de cenuşă şi de sânge şi mormăi că era cazul să plece de-acolo imediat Camilla îl privi în ochi şi făcu un gest indecis din cap, care ar fi putut să însemne şi da, şi nu, sau poate chiar nimic Părea la fel de şocată ca şi ceilalţi şi înjura încet în barbă Îi dădu un picior unuia dintre bărbaţii răniţi, căzuţi la podea Un pic mai departe se afla un alt bărbat care striga ceva despre Bogdanov Chiar în acel moment însă, Mikael desluşi un sunet nou: un motor turat la maxim care accelera venind spre ei Trebuia să fie Lisbeth Oare ce avea de gând? Se apropia din nou, dar nu la fel de rapid de data asta, şi nu părea să mai vină spre gaura din fereastră Se îndrepta spre el şi spre cuptor, iar indivizii începură să tragă din nou, acum cu sălbăticie şi fără nicio reţinere Dar bârâitul motorului continua să se apropie, iar în secunda următoare motocicleta se năpusti înăuntru prin fereastra din faţa lui Lisbeth îşi făcu din nou apariţia printr-o ploaie de cioburi, iar de data asta nu mai ţinea cârma Avea în mâini o ţeavă de metal Îl lovi peste mâini pe unul dintre bărbaţi, aruncându-i arma, apoi zbură cu motocicleta peste targă şi căzu peste individ, la perete Se ridică din nou, cu mişcări agile, şi trase spre ea arma care alunecase la podea, apoi începu să tragă Clădirea se umplu de zgomot, iar Mikael nu apucă să priceapă ce se întâmpla Auzea doar împuşcăturile, ţipetele, paşii, respiraţia sacadată, gemetele şi trupurile care se prăbuşeau Când hărmălaia se potoli în cele din urmă, cel puţin pentru moment, se hotărî să acţioneze: să facă ceva, orice Îşi dădu seama că încă mai ţinea cuţitul în mână, aşa că încercă să se ridice Nu reuşi Durerea era prea mare Încercă din nou şi de data asta reuşi să se ridice legănându-se pe picioare Simţea o durere cruntă şi, cu privirea înceţoşată, cercetă împrejurimile şi observă că acum nu mai erau decât trei persoane în picioare: Lisbeth, Ivan şi Camilla Lisbeth era singura care avea armă Situaţia evoluase în favoarea ei, iar tânăra putea pune capăt întregii drame Şi totuşi nu se întâmpla nimic Rămăsese în mod surprinzător nemişcată, ca şi cum ar fi împietrit Nici măcar ochii nu i se mişcau Lisbeth de-abia clipea Ceva nu era în regulă Mikael simţi un junghi de spaimă în piept Observă că lui Lisbeth îi tremura mâna Nu era capabilă să tragă, iar Ivan şi Camilla prinseseră curaj şi înaintau spre ea, fiecare dintr-o parte, Ivan plin de sânge şi umil, Camilla tremurând de furie Preţ de câteva secunde, Camilla se holbă la Lisbeth plină de ură, cu mina unei descreierate Apoi i se năzări brusc să se năpustească asupra surorii sale, ca şi cum chiar ar fi vrut să fie împuşcată Dar Lisbeth nu trase nici de data asta Împinsă cu putere de Kira, Lisbeth se prăbuşi pe spate, lângă cămin, lovindu-se cu capul de teracota din care era făcut cuptorul Atunci Ivan se grăbi s-o prindă Un pic mai încolo, un alt bărbat se ridică de jos Se aflau din nou în pericol de moarte 34 28 august Eram din ce în ce mai disperat şi asta nu doar de frică, zise Johannes Forsell Ci şi pentru că mă dispreţuiam Svante nu numai că mă ameninţase Dar deformase întreaga imagine pe care o aveam despre mine însumi Lucrurile de care voia să mă învinuiască se furişau în mine şi începusem să simt că nu mai meritam să trăiesc Am mai vorbit despre ura din presă şi înainte Nu mi-a păsat deloc de ea Însă după întâlnirea din maşină cu Svante, tot ce se spunea mi s-a părut dintr-odată adevărat şi real, ca şi cum ar fi fost o parte din mine şi n-am mai făcut faţă Stăteam pe Sandön şi mă simţeam de-a dreptul paralizat — Şi totuşi te-am auzit ţipând la telefon, interveni Rebecka Deci poate că mai aveai putere să lupţi — E adevărat, voiam să mă bat Îl sunasem pe Janek şi-i spusesem totul De mai multe ori am stat în cumpănă, cu telefonul în mână, cu gândul să-i sun pe prim-ministru şi pe şeful poliţiei Cred că mă pregăteam să reacţionez Sau cel puţin aşa îmi place să cred Dar Svante trebuie să se fi îngrijorat când mi-am luat liber, aşa că a venit să mă vadă pe Sandön Privind în urmă, mă întreb dacă nu cumva mă urmărea — Ce vă face să spuneţi asta? întrebă Catrin — Pentru că într-o dimineaţă, după ce Rebecka plecase la cumpărături, a venit pe la noi fără să sune înainte şi ne-am aşezat pe plajă să stăm de vorbă Atunci mi-a arătat dosarul — Şi ce conţinea? — Erau falsuri, fără doar şi poate, dar erau realizate cu o sârguinţă înfricoşătoare Dosarul conţinea fotografii şi mărturii ale unor femei pline de vânătăi, copii ale denunţurilor la poliţie, declaraţii ale martorilor şi certificate ce păreau să ateste probe medico-legale Totul era foarte bine documentat, trebuie să fi fost opera unor profesionişti, fără îndoială, iar eu mi-am dat brusc seama că destul de multă lume avea să ia informaţiile drept adevăruri pentru destul de mult timp, încât să poată cauza daune ireparabile Mi-aduc aminte că am intrat apoi în casă şi m-am uitat în jur Toate obiectele dinăuntru, cuţitele de bucătărie, ferestrele de la etaj, prizele, totul se transformase în instrumente cu care să-mi pot face rău În momentul ăla am simţit că vreau să mor — Şi totuşi nu chiar, Johannes, interveni Janek Încă mai aveai ceva putere să lupţi M-ai sunat din nou şi mi-ai povestit — Da, e adevărat — Şi ne-ai oferit destule informaţii, încât să putem stabili clar faptul că Svante fusese recrutat în Zvezda Bratva pe la începutul anilor 2000 Ne-am dat seama nu numai de faptul că era profund şi pe deplin corupt Am înţeles, în sfârşit, şi ce se întâmplase de fapt — Că i-a otrăvit pe Grankin şi pe Klara Engelman? — Am înţeles clar motivul La fel ca şi lui Stan Engelman, lui Svante îi era frică de lucrurile pe care Klara şi Viktor le-ar fi putut scoate la iveală Credem totuşi că Grankin nu cunoştea rolul lui Svante în sindicat, dar asta e mai puţin important Cine se implică în aşa ceva trebuie să facă exact ce i se spune Zvezda Bratva avea la vremea respectivă toate motivele să se debaraseze de Viktor şi de Klara — Încep să pricep, zise Catrin — Foarte bine, continuă Janek Atunci probabil că înţelegeţi şi că Svante avea mai multe motive s-o lase pe Klara să moară pe munte, decât simplul fapt că voia să-şi salveze prietenul — Voia s-o reducă la tăcere — Faptul că înviase din morţi însemna că sindicatul se afla din nou în pericol — Groaznic! — Fără îndoială Partea tristă e că am fost atât de concentraţi să obţinem aceste informaţii, încât am uitat să-l ţinem pe Johannes la curent — L-aţi lăsat de izbelişte, zise Rebecka — Am uitat să-i oferim sprijinul pe care-l merita, iar asta mă doare cumplit — Aşa şi trebuie — Da, e adevărat Totul e nespus de trist şi de nedrept şi sper că asta e şi părerea dumneavoastră, Catrin, după ce aţi ascultat întreaga poveste — La ce vă referiţi? zise ea — Că Johannes n-a vrut decât să facă bine Catrin nu răspunse Se holba la un buletin de ştiri pe mobil — S-a întâmplat ceva? întrebă Rebecka — În Morgonsala are loc o operaţiune a poliţiei care e posibil să aibă legătură cu Mikael, zise ea ∵ Lisbeth se lovi cu capul de zidul de cărămidă şi simţi fierbinţeala cuptorului ajungând până la ea Atunci înţelese că trebuia să-şi revină, nu doar de dragul propriei sale persoane Era ca un făcut Era în stare să ardă bărbaţi necunoscuţi cu fierul de călcat Sau să le tatueze înjurături pe piept şi să facă pe nebuna Dar când era vorba să-şi împuşte sora, nu putea s-o facă, nici măcar când propria sa viaţă depindea de asta Era concluzia la care ajunsese pentru a doua oară Ezitase din nou şi acum, în toiul haosului şi al nebuniei din jurul lor Camilla o apucă de braţul rănit şi încercă s-o împingă în cuptor Focul îi sfârâi în păr şi Lisbeth a fost cât pe ce să se prăvălească în flăcări Însă rămase în picioare şi, văzând un bărbat aflat la ceva distanţă, Jorma cel mai probabil, îndreptându-şi pistolul către ea, trase şi-l nimeri în burtă În încăpere era o forfotă ameninţătoare Îl văzu şi pe Galinov aplecându-se şi ridicând o armă de jos şi atunci se pregăti să-l împuşte şi pe el Dar nu mai apucă Mikael se prăbuşi făcând o grimasă, iar în cădere reuşi să-l înjunghie pe Galinov în umăr Chiar în acel moment, Camilla făcu un pas înapoi şi se holbă în ochii lui Lisbeth, privirea fiindu-i încărcată de o ură fără margini Tremurând toată, îşi luă avânt Se năpusti înainte ca să o împingă pe Lisbeth în cuptor Lisbeth însă apucă să facă un pas într-o parte şi Camilla se prăbuşi singură în foc Totul se petrecu extrem de rapid Şi totuşi păruse o secvenţă filmată în ralanti Nu doar mişcarea în sine şi căderea şi mâinile care gesticulau Ci şi impactul, zgomotul trupului cuprins de văpaie, sfârâitul pielii, părul arzând, ţipătul care a urmat şi care a fost imediat sufocat de foc, apoi efortul disperat de a se ridică şi primii paşi clătinându-se pe podea, cu părul şi bluza în flăcări Camilla ţipa şi dădea din cap şi din braţe, în vreme ce Lisbeth rămăsese nemişcată, contemplând scena Preţ de o clipă îşi puse întrebarea dacă n-ar trebui să-şi ajute sora Rămase însă nemişcată şi atunci se întâmplă altceva Camilla amuţi, ca şi cum ar fi rămas împietrită, şi nu era deloc uşor de înţeles ce se întâmplase Cel mai probabil, îşi întrezărise chipul în ramele de metal ale cuptorului, căci imediat după aceea începu să ţipe din nou: — Faţa mea, faţa mea! Suna ca şi cum ar fi pierdut ceva mult mai preţios decât viaţa Şi totuşi găsi cumva puterea de a reacţiona Se aplecă rapid după arma pe care Galinov o scăpase din mână şi o îndreptă către sora sa, iar atunci, fireşte, Lisbeth tresări De data asta însă, era pregătită să riposteze Camillei încă îi mai ardea părul şi probabil că asta îi afecta vederea Se mişca haotic de colo-colo cu arma în aer, ca şi cum ar fi bâjbâit prin întuneric; Lisbeth ţinea degetul pe trăgaci, pregătită să o împuşte în orice moment şi, pentru o clipă, chiar crezu că trăsese Pentru că se auzise o împuşcătură Dar nu ea fusese cea care trăsese Ci Camilla Se împuşcase în cap Fără să-şi dea seama, Lisbeth întinse o mână pregătindu-se să spună ceva Dar nu rosti niciun cuvânt Camilla se prăbuşi şi Lisbeth rămase nemişcată privindu-şi sora, în vreme ce prin faţa ochilor i se perinda o întreagă lume învăluită în foc, devastată Gândurile i-au zburat la mama sa şi la Zala arzând în Mercedesul lui La scurt timp după aceea, deasupra lor se auzi un elicopter, iar Lisbeth îşi întoarse privirea către Mikael care se afla tot la pământ, la fel ca Galinov şi Camilla — S-a terminat? zise el — S-a terminat, îi răspunse ea şi, în aceeaşi clipă, auzi strigătele poliţiştilor care se apropiau de clădire 35 28 august Se holbau cu toţii la telefoanele mobile Un reporter de la televiziunea suedeză relata în direct că Blomkvist şi Salander fuseseră scoşi din clădire, că erau în viaţă şi că erau răniţi Lui Catrin îi dădură lacrimile Îi tremurau mâinile şi privea în gol Cineva îi puse o mână pe umăr — Se pare că vor fi bine, zise Janek — Să sperăm, răspunse ea, întrebându-se dacă nu cumva era cazul să plece imediat spre ei Însă îşi dădu rapid seama că nu prea putea să le fie de ajutor Cel mai bine era să termine treaba pe care o începuse şi, sincer vorbind, încă mai avea de pus o întrebare care o rodea Zise: — Presupun că lumea va înţelege situaţia dumneavoastră, Johannes, cel puţin cei care vor să înţeleagă — De obicei, nu sunt prea mulţi, spuse Rebecka — Fie ce-o fi, zise Johannes Vreţi să vă ducem undeva cu maşina, Catrin? — Mă descurc, răspunse ea Dar mai am o întrebare — Spuneţi! — Aţi zis că nu l-aţi vizitat prea des pe Nima la clinica Södra Flygeln Şi totuşi aţi trecut pe-acolo de câteva ori, nu-i aşa?, şi atunci v-aţi dat seama că nu-i era bine, nu? — Da — De ce n-aţi cerut să se facă ceva pentru el? De ce n-aţi aranjat să ajungă într-un loc mai bun? — Ba am cerut o mulţime de lucruri Chiar m-am răstit la personalul clinicii Dar n-a fost de ajuns, iar eu m-am dat bătut mult prea repede Am fugit de răspundere Poate că era prea mult pentru mine — Cum adică? — Anumitor lucruri chiar nu le poţi face faţă, zise el Întorci capul în partea opusă şi în cele din urmă te prefaci că nu există — Chiar aşa de rău a fost? — M-aţi întrebat dacă l-am vizitat Adevărul e că m-am dus să-l văd în mod regulat la început Apoi n-am mai fost aproape un an Aşa s-a întâmplat, pur şi simplu, şi-mi aduc aminte că eram nervos şi mă simţeam stingherit când m-am întors la el S-a apropiat de mine purta nişte haine cenuşii şi-şi târa picioarele Arăta ca un prizonier distrus, iar eu m-am ridicat şi l-am îmbrăţişat Avea corpul rigid şi lipsit de viaţă Am încercat să vorbesc cu el I-am pus o groază de întrebări Răspundea monosilabic Părea că renunţase la luptă, părea că nu mai putuse suporta, iar asta m-a înfuriat cumplit — Pe cine, pe cei de la clinică? — Pe el! — Nu înţeleg — Cred că aşa e cu sentimentul de vinovăţie Până la urmă naşte furie Nima era — Ce era? — O parte din mine Era preţul pe care-l plătisem pentru viaţa fericită pe care o duceam — Ce vreţi să spuneţi? — Chiar nu înţelegeţi? Nu puteam să răscumpăr ce făcuse pentru mine Nu puteam nici măcar să-i mulţumesc fără să-i aduc aminte de lucrurile care-l distruseseră Trăiam deoarece Klara fusese sacrificată Trăiam pentru că el fusese sacrificat şi, în cele din urmă, şi soţia lui, iar asta n-am mai putut să îndur Nu m-am mai întors la Södra Flygeln Am închis ochii, prefăcându-mă că Nima nu mai există 36 9 septembrie Erika Berger clătină iarăşi din cap Nu, insistă ea Nu mai ştia exact cum se ajunsese acolo, însă era cert că nu-i plăcuse exprimarea Nu era Domnişoara Perfecţiune şi nicio moralistă oarecare Dimpotrivă, era al dracului de bună Avea un stil puternic, care crea empatie, iar ei ar fi trebuit să fie mândri de asta, nu să vină să se plângă aşa că n-aveau decât să se care şi să-şi facă treaba — Acum! zise ea — Bine, bine, bolborosiră ei Voiam doar — Ce voiaţi? — Nimic Tinerii reporteri Sten Åström şi Freddie Welander ieşiră ruşinaţi din biroul ei, iar Erika scăpă o înjurătură în urma lor Şi totuşi chiar şi ea îşi punea întrebări câteodată Cum de se ajunsese aici? Era consecinţa neaşteptată a unei aventuri romantice, a unei nopţi la hotel, asta ştia deja, şi totuşi Catrin Lindås Catrin Lindås era ultima persoană de pe glob pe care Erika şi-ar fi putut-o închipui scriind pentru Millennium Adevărul era însă că Lindås nu numai că făcea o dezvăluire-bombă, ci şi că scrisese un reportaj plin de ardoare Încă dinainte de a fi publicat, ministrul Apărării, Johannes Forsell, îşi dăduse demisia, iar secretarul de stat al acestuia, Svante Lindberg, fusese arestat şi acuzat de ucidere din culpă, şantaj şi spionaj Şi totuşi nimic din ce transpirase în presă, generând articole de tot felul, zi de zi, oră de oră, nu le furase momentul de glorie, şi nici nu făcuse să scadă aşteptările legate de următorul număr al revistei În lumina informaţiilor din următorul număr al revistei Millennium, renunţ la poziţia mea în guvern, scrisese Johannes Forsell în comunicatul de presă Era de-a dreptul extraordinar, iar faptul că unii din propriii lor colaboratori nu se puteau bucura pe deplin de acest succes, simţind totuşi nevoia de a o bârfi pe cea care le furnizase această ştire senzaţională, se datora în întregime unei invidii jurnalistice exacerbate În plus, se mai plânseseră şi de colaborarea cu revista germană Geo, în care o femeie de care nimeni nu auzise, pe nume Paulina Müller, scrisese un articol despre munca ştiinţifică care dusese la identificarea şerpaşului Nima Rita Mikael însă nu scrisese niciun rând, dar fusese bineînţeles cel care făcuse toată munca de pregătire Cea mai mare parte a timpului suferise de dureri cumplite şi trecuse printr-o serie întreagă de operaţii sau fusese de-a dreptul aerian din cauza morfinei E drept că doctorii îi descriseseră o perspectivă liniştitoare: peste o jumătate de an avea să poată merge normal din nou, ceea ce fusese o mare uşurare Şi totuşi continua să fie închis în el şi apăsat de gânduri Numai din când în când – ca atunci când vorbeau despre divorţul ei, de pildă –, părea să fie din nou el Ba chiar izbucnise în râs când ea îi povestise că avea o relaţie cu un bărbat pe nume Mikael — E foarte practic, răspunsese el, dar despre sine însuşi şi despre lucrurile prin care trecuse nu se simţea în stare să vorbească Lăsa totul să-l zgândăre doar pe dinăuntru, iar Erika îşi făcea griji pentru el Poate că avea să fie mai deschis azi Ieşea din spital, iar ea avea de gând să-i facă o vizită Mai întâi însă, avea de gând să arunce un ochi pe articolul lui despre fabricile de troli pe care nu voise să-l publice şi pe care i-l trimisese în cele din urmă, chiar dacă fără prea mare tragere de inimă Îşi puse ochelarii şi începu să citească Hm, începutul nu-i deloc rău, îşi zise ea Ştia cum să deschidă apetitul cititorilor, asta-i clar, mai apoi însă OK, îl înţelegea Entuziasmul îi cam pierea Mikael se pierdea în detalii Voia să spună prea multe deodată Erika îşi turnă o ceaşcă de cafea şi începu să taie câte o propoziţie ici şi colo Dar ia stai un pic asta ce mai era? La un moment dat, într-un paragraf adăugat în grabă, scria că un bărbat pe nume Vladimir Kuzneţov era proprietarul şi responsabilul principal al fabricilor de troli din Rusia În plus, era şi persoana din spatele campaniei de ură premergătoare uciderii mai multor persoane aparţinând mişcării HBTQ din Cecenia, lucru care parcă nu ajunsese încă la urechile publicului Erika verifică Nu, singurele lucruri pe care le găsi pe net despre Kuzneţov erau aproape simpatice Era patronul unui restaurant, un tip glumeţ, fan înfocat al hocheiului şi specialist în fripturi de urs şi petreceri pentru elita conducătoare Însă în articolul lui Mikael era o cu totul altă persoană Era omul din spatele atacurilor de piraterie şi de dezinformare care provocaseră prăbuşirea bursei vara trecută Era generalul din spatele minciunilor şi al urii care se răspândeau în lume, ceea ce era o ştire de mare senzaţie, nimic mai puţin Deci ce dracului făcuse Mikael? Cum naiba de îngropase informaţiile astea în mijlocul articolului, unde le expunea fără nicio urmă de dovezi? Erika reciti paragraful şi atunci observă că pe numele lui Kuzneţov era un link care trimitea la o serie de documente în rusă O strigă deci pe Irina, editoarea şi documentarista lor, care-l ajutase pe Mikael cu o vară în urmă Irina avea 45 de ani, era bondoacă, cu părul negru, purta ochelari cu rame mari şi groase şi avea un zâmbet pieziş, cald Se aşeză imediat pe scaunul Erikăi şi se cufundă în lectura materialului, traducând cu voce tare, iar în cele din urmă se uitară una la cealaltă mormăind: — La dracu’, nu se poate!!! ∵ Mikael tocmai sosise acasă sprijinindu-se în cârje Nu pricepea deloc ce-i tot îndruga Erika la telefon E drept că parcă nici mintea lui nu mai mergea brici, ca înainte Era îmbuibat cu morfină, avea capul greu şi doar frânturi de amintiri La spital se aflase la început în compania lui Lisbeth, ceea ce îi dăduse o oarecare senzaţie de calm, ca şi cum l-ar fi ajutat cumva faptul că o avea alături pe singura persoană care putea înţelege prin ce trecuse el Însă, chiar când se obişnuise cu prezenţa ei, Lisbeth dispăruse, fără ca măcar să-şi ia rămas-bun Dispariţia ei crease un haos total, fireşte Medicii şi asistentele fugeau de colo-colo căutând-o, la fel şi Bublanski şi Sonja Modig, care încă nu-şi terminaseră interogatoriile Dar toate aceste lucruri erau acum lipsite de importanţă Lisbeth dispăruse, ceea ce-l făcuse să sufere La naiba, Lisbeth, de ce fugi mereu de mine? Nu pricepi că am nevoie de tine? Însă n-avea ce face, asta era situaţia! Mikael reuşise să se împace cu plecarea ei doar după ce înjurase şi blestemase o grămadă şi, nu în ultimul rând, după ce luase o mulţime de analgezice În anumite momente, mai ales la hotarul dintre noapte şi zi, simţea că înnebuneşte Era o mare minune dacă închidea un ochi şi visa mereu cuptorul din Morgonsala Visa că trupul îi era împins înăuntru încetul cu încetul şi că, în cele din urmă, era mistuit de flăcări, iar apoi, când se trezea tresărind brusc sau ţipând, se uita confuz la picioarele sale, ca să se asigure că nu luaseră foc cu adevărat Cel mai bine se simţea în după-amiezile când primea vizite Câteodată i se întâmpla să uite de sine sau cel puţin să ţină la distanţă amintirile din fabrica de sticlă Lucrul cel mai neaşteptat fusese apariţia unei femei cu părul negru şi ochii strălucitori, cu un buchet de flori în mână Purta un costum albastru-deschis, cu pantaloni evazaţi, şi avea părul adunat cu grijă în cozi împletite Arăta ca o alergătoare sau ca o dansatoare şi se mişca fără să scoată aproape niciun zgomot La început nu-şi dăduse seama de ce i se părea cunoscută Apoi realizase că era Kadi Linder, femeia pe care o întâlnise în pragul fostului apartament al lui Lisbeth de pe Fiskargatan Kadi voia să-l ajute, îi spusese, cu totul impresionată de lucrurile pe care le citise despre el în presă Părea, de asemenea, că voia să-i transmită şi altceva, iar când o văzuse fâstâcindu-se şi dând semne de stânjeneală, chiar îi stârnise curiozitatea — Am primit un e-mail, îi explică ea De fapt, e-mail nu e cuvântul potrivit Ecranul a clipit şi, dintr-odată, m-am trezit cu un fişier despre Freddy Carlsson de la Formea Bank, un tip care m-a combătut şi m-a calomniat ani la rând pentru că-l numisem escroc în revista Veckans Affärer — Îmi aduc aminte vag, confirmă el — În fişierul respectiv se aflau dovezi clare că Freddy participase la vaste operaţiuni de spălare de bani în perioada în care fusese responsabilul băncii în ţările baltice şi mi-am dat seama că era nu numai un escroc, ci şi un criminal — Fir-ar să fie! — Şi totuşi nu asta m-a surprins cel mai tare Ci mesajul aflat la final — Ce scria? — Zicea cam aşa: Ţin sub observaţie camerele de supraveghere, în caz că cineva nu şi-a dat seama că m-am mutat Asta era tot, iar la început n-am înţeles nimic Nu apărea niciun expeditor, nu era trecut nicăieri niciun nume Apoi însă am început să mă gândesc la vizita pe care mi-ai făcut-o şi la tragedia din Morgonsala, petrecută la scurt timp după aceea Atunci mi-am dat seama că am cumpărat apartamentul lui Lisbeth Salander şi am — Nu e cazul să-ţi faci griji, o întrerupse el — Griji? Nu, deloc, doar că am rămas fără cuvinte! Mi-am dat seama că fişierul despre Freddy Carlsson era un fel de compensaţie din partea lui Salander pentru orice eventuală neplăcere pe care aş fi putut-o avea din pricina ei M-a mişcat profund, sinceră să fiu, şi m-a făcut să mă gândesc şi mai mult la faptul că aş dori să vă ajut pe amândoi — Nu e nevoie, răspunse el Simplul fapt că eşti aici e de ajuns Apoi, cu o subtilitate care-l mirase ulterior, o întrebase pe Kadi dacă nu voia să devină preşedinta consiliului de administraţie al revistei, deşi Millennium avea acum o poziţie dificilă pe piaţa publicistică, având în vedere toate încercările agresive de achiziţionare prin care treceau Atunci chipul lui Kadi se înseninase şi tânăra acceptase instantaneu propunerea, iar în ziua imediat următoare îi convinsese atât pe Erika, cât şi pe ceilalţi să accepte Însă cea care-l vizitase cel mai des fusese Catrin, iar asta nu numai pentru că acum erau deja un cuplu consacrat, ci şi pentru că Mikael se implicase în reportajul ei Îi citise toate ciornele şi discutaseră subiectul îndelung Atât Svante Lindberg, cât şi Stan Engelman şi Ivan Galinov fuseseră reţinuţi, iar zilele clubului Svavelsjö MC erau numărate Doar Zvezda Bratva părea să fi scăpat basma curată, căci avea protectori prea sus-puşi În schimb, lui Johannes Forsell îi mergea bine, iar Mikael era deseori de părere că iubita lui, Catrin, era prea blândă cu Johannes Şi totuşi faptul că aveau la dispoziţie aceste ştiri senzaţionale era meritul lui Forsell În plus, îl plăcea pe Forsell, deci n-avea decât să accepte situaţia aşa cum era, mai ales că finalul acesta avea să reprezinte o mare uşurare pentru Rebecka şi pentru copii Lucrul cel mai important era însă faptul că Nima Rita fusese incinerat la Tengboche în Nepal, în conformitate cu ritul budist Urma să mai aibă loc încă o ceremonie, la care aveau să asiste atât Bob Carson, cât şi Frederika Nyman În mare, lucrurile păreau să se fi aşezat Şi totuşi Mikael nu reuşea să se bucure de turnura pe care o luase situaţia Se simţea cumva lăsat pe dinafară, mai ales acum, când Erika îndruga vrute şi nevrute la telefon Despre ce naiba tot trăncănea? — Cine e Kuzneţov? întrebă el — Nu eşti întreg la minte? — Cum adică nu-s întreg la minte? — E tipul pe care l-ai dat în gât — N-am dat în gât pe nimeni — Ce fel de droguri îţi dau doctorii? — Mult prea puţine — Şi mai şi scrii ca o cizmă — Doar ţi-am spus — Şi ca o cizmă ce eşti, subliniezi foarte clar faptul că Vladimir Kuzneţov a fost cel care a declanşat prăbuşirea bursei, vara trecută Tot el e şi unul dintre responsabilii aflaţi în spatele uciderii homosexualilor din Cecenia Mikael nu pricepea nimic Se târî până la calculatorul său şi deschise vechiul articol — Sună abracadabrant — Cu atât mai mult acum, când răspunzi în felul ăsta — Trebuie să fie Mikael nu-şi termină fraza, dar nici nu mai era nevoie Erika se gândea la acelaşi lucru ca el — E cumva vorba de Lisbeth? — Nu ştiu, zise el şocat Mai povesteşte-mi Vorbeai de unul, Kuzneţov, nu-i aşa? — N-ai decât să citeşti şi singur Irina munceşte la traducerea documentelor şi dovezilor din anexă E o poveste incredibilă! Kuzneţov e tipul despre care cântă Pussy Strikers în Killing the world with lies — În ce? — Scuze, uitasem că nu mai eşti la curent cu ce s-a întâmplat pe scena muzicală de la Tina Turner încoace — Termină odată! — O să-ncerc — Lasă-mă măcar să verific totul — Vin să te văd în seara asta şi discutăm Mikael se gândi la Catrin, care urma să treacă pe la el în după-amiaza respectivă — Hai mai bine să ne vedem mâine, iar până atunci încerc să înţeleg povestea asta — Bine Apropo, cum te mai simţi? Mikael reflectă câteva clipe Întrebarea ei merita un răspuns serios — A fost destul de dur — Înţeleg — Dar acum — Ce? — Mi s-a injectat o doză de animaţie în vene Mikael se grăbi să încheie conversaţia — Trebuie să continuă el — să contactezi o anumită persoană — Ceva de genul ăsta — Ai grijă de tine! mai zise ea Mikael închise şi încercă din nou ceea ce făcuse deja de nenumărate ori la spital – să dea de Lisbeth Ea nu dăduse niciun semn de viaţă, Mikael nu mai auzise nimic de ea în afară de ce-i povestise Kadi Linder, iar asta îl îngrijora Iar îngrijorarea lui se adăuga la anxietatea sa generală, la senzaţia de neplăcere care i se cuibărea în suflet mai ales noaptea şi spre dimineaţă Îi era teamă că Lisbeth nu putea să renunţe: că avea să urmărească alte umbre din trecut ca să se răzbune, şi că până la urmă şansa nu va mai fi de partea ei Gândul că Lisbeth era destinată să aibă un sfârşit violent nu-i dădea deloc pace şi nu mai putea face faţă situaţiei Puse mâna pe mobil Ce să-i scrie de data asta? De partea cealaltă a ferestrei, cerul se întuneca din nou Vântul se înteţea, făcând ca geamurile să tremure uşor, iar Mikael îşi simţea în piept bătăile inimii Amintirile cuptorului din Morgonsala care aproape că-l înghiţise încă îl chinuiau Îşi zise că trebuia să-i scrie ceva pe un ton sever – că trebuia neapărat să-l contacteze Altfel avea s-o ia razna Şi totuşi îi scrise pe un ton de simpatie – ca şi cum i-ar fi fost frică să-i arate cât de îngrijorat era de fapt: N-a fost de ajuns că m-ai ajutat cu o ştire de senzaţie A trebuit să-mi faci cadou şi capul lui Kuzneţov Dar Lisbeth nu-i răspunse nici de data asta Orele trecură şi se făcu seară, apoi veni Catrin Se sărutară şi băură împreună o sticlă de vin, iar pentru o bucată de vreme Mikael uită de necazuri Stătură de vorbă, iar pe la 11 adormiră îmbrăţişaţi Trei ore mai târziu, Mikael se trezi cu senzaţia că se afla în pragul unei catastrofe şi se repezi îngrijorat la telefonul mobil Nu primise însă nimic de la Lisbeth, niciun cuvânt, aşa că-şi luă cârjele şi merse împleticit în bucătărie, unde se aşeză şi se gândi la ea până în zori EPILOG Văzduhul mocnea a furtună când inspectorul Artur Delov parcă pe aleea pietruită din faţa casei ce arsese în Gorodişce, la nord-vest de Volgograd Nu se ştia sigur de ce acest incendiu iscase un asemenea scandal Nu existau victime, iar casa fusese aproape o ruină Întregul cartier era sărac şi prost întreţinut şi şandramaua nu fusese revendicată de nimeni Şi totuşi locul mişuna de persoane sus-puse, tipi de la serviciul de informaţii şi poate chiar şi gangsteri, plus o mulţime de puşti care ar fi trebuit mai degrabă să se afle la şcoală sau acasă şi pe care Delov îi alungă, în timp ce el rămase pe loc să contemple ruina Nu mai era aproape nimic, în afară de un cuptor din fier şi un horn retezat Restul era distrus sau ars, dar jarul se stinsese acum Întreaga curte era un peisaj negru şi dezolant, iar în mijlocul ei se deschidea o gaură, ce părea să fie uşa ce ducea spre infern Lângă ea se aflau nişte copaci pârliţi cu siluete ca de fantome, ale căror crengi semănau cu nişte degete cauterizate Vântul ridica nori de cenuşă şi de funingine, făcând aerul greu de respirat Atmosfera părea îmbâcsită, otrăvitoare, iar Artur simţi o apăsare în capul pieptului Făcu însă un efort să-şi revină şi se întoarse către colega sa, Anna Mazurova, care stătea aplecată printre resturi — Despre ce e vorba? întrebă el Anna avea funingine şi praf în păr — Credem că e vorba despre un mesaj, răspunse ea — Cum adică? — Casa a fost cumpărată acum o săptămână prin intermediul unui birou de avocatură din Stockholm, zise ea Familia care locuia aici s-a mutat într-o locuinţă mai nouă şi mai bună în Volgograd Iar aseară, exact după ce mobilierul a fost scos din casă, s-au auzit explozii din interior Casa a luat foc şi a ars până la temelie — Şi de ce e atât de grav? întrebă el — Aleksander Zalacenko, fondatorul sindicatului Zvezda Bratva, a locuit aici în primii ani din viaţă După moartea părinţilor a fost dus într-un orfelinat din Sverdlovsk, în munţii Ural Clădirea respectivă a ars şi ea din temelii alaltăieri şi întâmplarea i-a făcut să se îngrijoreze pe unii din capii organizaţiei, mai ales că incidentul coincide cu o serie de alte probleme ale sindicatului — Deci se pare că cineva vrea să radă răul de pe faţa pământului, zise el căzând pe gânduri Deasupra lor se auzeau acum tunete Se porni un vânt puternic care spulberă cenuşa şi funinginea de pe ruine, răspândindu-le printre copaci şi mai departe prin cartier La scurt timp după aceea începu să plouă, o ploaie izbăvitoare care păru să cureţe aerul, şi Artur Delov simţi cum apăsarea din capul pieptului se domoleşte Un pic mai târziu, Lisbeth Salander ateriză la München, în taxi îşi verifică telefonul mobil şi găsi o serie de mesaje de la Mikael Se hotărî în sfârşit să-i răspundă Îi scrise: Acum am pus punct Primi imediat replica lui Punct? A venit vremea s-o iau de la capăt Apoi zâmbi şi, fără să ştie că ea zâmbise, Mikael, aflat în apartamentul său de pe Bellmansgatan, zâmbi şi el Era într-adevăr momentul potrivit pentru un nou început virtual-project eu VP - 118